Bhutan on maa, kus talupojad on kaasi» 
kannavad toredaid ideid. puusal 
üksnes ehteasi, vaid ka relv Kolk los 


isegi vanimad näivat olevat aaa A 


kuldajastu. Selline org Himki 


Bhutan on noorte, tugev, olu 


Seda valitseb praegu 42 vastne kunn 


kes hoolitseb algupärase eluvisty 
Kuningal on neli naist (põsk) ju as 
Dasho Jigme Khesar Namgyal Wiigi 
isa emamikel tseremooniatel Phat 
tarbimisühiskonna võlad jätavad vw 
tahe on loobutud kassikullast, mida K 
või hõlp dh. On otjustid 


valigiooniprintsiipe järgides. ml vu 


90) 


mastuvõetavamad. Kuniigyis (Gg 
kõigil alamatel keelas "kne kovn 
Bhutan nüüdistsivilisatsivoni sohiv 
kuid möönab neid vaid hüduvijalik 
müüdlsmeditsiin, toeehitus. 
Rilgi teiseks keeleks 


Heites. pilgu väljapoole oma pähe man 
segaduses olevat maailma. Poliiline nj» 
korruptsioon, ühiskondilk ar etniline vagivekd vahi 
vaen, seadusetus ja kültuuriowmalde Avi 
juures tekitab põhjendatud ebakimdhust. Sep 
aalmidaadse kultuuri kalesmine kg! In 


" 
M 
“ 
NI 
i 
" 
; 
AI 
SN 
N 
R 
i 
M 
T 
s 


2) 


*/unnab Aarma 
' 


ja 


8 | | 


»o AI OASIS 


iMmetabane maa 


Erstellt mit "Grewe Scanner-Interface" [www.grewe.de] A 


Sissejuhatus 


Milleks minna veel reisima? Minu rännuaastad toimusid mine- 
vikus. Toona neelasin iga uue mulje oma kasvavasse isiksusse. Iga 
uus mulje andis uue väljendusvahendi. Iga uus arusaam tugevdas 
minu enesetunnet. Lootsin välismuljete abil saada seda, mida seesmi- 
selt vajasin. Mida tugevamaks ma vaimselt muutusin, seda enam 
vähenes huvi välismuljete vastu. Üha enam on mind hakanud 
huvitama metafüüsika. Umbes samaselt kirjutab Hermann Keyser- 
ling oma “Filosoofi reisipäeviku” 1 köites. 

Kui meie perekond 1941. aasta 14. juuni varahommikul Vene- 
maale küüditati, siis lubati mul kolm raamatut kaasa võtta. Asjad 
pakkis minu abikaasa, selleks anti aega pool tundi. Mina pidin 
hakkama saama kangelasteoga — oskama valida oma enam kui viie 
tuhande köitelisest raamatukogust kolm “kõige, kõige” raamatut. 

Valisin Hermann Keyserlingi “Das Reisetagebuch Eines Philo- 
sophen”, Immanuel Kanti “Kritik der reinen Vernunft” ja Johann 
Wolfgang Goethe “Fausti” 1 ja II osa. 

Sellest on nüüd möödunud ligi 60 aastat. Mul vedas nagu alati. 
Mingi ime toimel säilisid Keyserlingi ja Goethe teosed. Minu ees 
kirjutuslaual lebavad “Das Reisetagebuch Eines Philosophen” 1 ja 
II köide. Need raamatud on minu nüüdse raamatukogu kõige mä- 
lestusväärsemad teosed. 

Lehitsen “Filosoofi reisipäevikut” ja mõtisklen, mis sundis mind 
83-aastasena koos abikaasaga teistkordselt Indiasse ja sealt veel 
edasi Bhutani reisima. See pidi olema sügavale juurdunud instinkt, 
mis mind just nüüd seda reisi ette võtma sundis. Mingi algmine 
eneseteostuse vajadus, või õigem oleks öelda — olelusmaagia: 

Parabrahm! Sa oled too piiritu ruum, milles universum tekib, 

areneb ja jälle kaob. — 

Sa oled too lõpmata sügavus, millel pole algust ega lõppu. — 

Sa oled kõikide asjade igavene olemus, ainus tõeline; peale Sinu 

pole midagi. — 

Kui Sina välja hingad, tekib maailm ja kui Sa sisse hingad, 
pöörduvad kõik olendid Sinu emalikku rüppe tagasi. — 

Sa oled kogu olemuse jagamatus. — 

Sa oled igavene tõde, sest Sa oled muutumatu. — 

Sina oled suur pimedus; kosmiline valgus on Sinu perioo- 
diline ilmutus. — 

Sina oled vabadus, sest Sul puuduvad igasugused piirid. — 

Sa pole seotud ühegi paigaga, ajaga ega põhjusega. — 

Sina pole siin ega seal. Sul pole minevikku ega tulevikku. 
Sa oled pidevalt kestev olevik. — 

Sa oled kõige põhjus, mis on ja mis toimub, kuid Sul endal pole 
põhjust. — 

Sa oled juurteta juur, allikas, millest kõik olendid voolavad.— 
Sina oled isa; kõiksus on Su poeg, kelle kaudu Sa lakkamatult 
lood. 

Sa oled emaüsa, mille kaudu kõik tuleneb. — 

Sa oled igavesti seletamatu, sest Sa ei suhtle universumiga. — 

Sa ei loo ise, vaid teed seda oma poja — Igavese Sõna 
kaudu. — 

Sa oled tegu. — 

Sinu loomus on pidev toimimine ja igavesti kestev liikumine. — 
Sa oled igavene muutumata alus kogu olemusele. — 

Universum sünnib perioodiliselt Sinu ürgmateeriast. — 

Sa oled kõik, suurim kui ka väikseim. — 

Sa tunned ainult iseennast. — 

Sa oled inimmõistusele arusaamatu, sest Sind pole võimalik tajuda, 
kuna oled kujutu. — 

Sina oled suur mõistatus. — 

Ainult too, kes Sinuga täielikult on ühinenud, tunnetab Sinu tõelist 
olemust. — 

Oled ilma ühegi omaduseta ja seega nimetu. — 

Sa oled elu ja kõiksuse teadvuse allikas. — 

Parabrahm! Sind austavad ja kiidavad vaikselt kõik universumi 
olendid. — 

Sa oled kõikide mõtlevate olendite igatsuste siht. — 

Kõik pühakud ja valgustatud, kõik inglid ja peainglid, kõik 
jumalused kummardavad Sind. — 

Parabrahm! Sina igavene muutumatu tõde, oled meie pelgupaik. 
Onnelik on, kes tõde on tunnetanud, ta on vabanenud eksitustest, 
kannatustest ja surmast. — 


Bhutan 
(bhotia Druk-yul) 


Bhutani Kuningriik asetseb Lõuna-Aasias, Hiina ja India vahel. 
Kõrgeim võim kuulub kuningale, kes on riigipea ning valitsusjuht. 
Parlamendil on piiratud seadusandlikud õigused. 

Bhutan asub Himaalaja mäestiku idaosas. Kogu territooriumil 
kõrguvad mäed (kõrgeim tipp Kula Kangri — 7554 m), mida 
lõhestavad sügavad jõeorud. Lõunaosas on kliima niiske troopiline 
(sademeid kuni 7000 mm aastas), põhjaosas mandriline (500 mm 
aastas). Jõed kuuluvad Brahmaputra jõestikku, voolavad valdavalt 
lõuna suunas ja on kärestikulised. Madalamail aladel kasvab igihal- 
jas okasmets, kõrgmägedes on igilumi ja liustikud. 

70% rahvastikust moodustavad tiibeti keele murdeid kõnelevad 
bhotiad, 20% Nepaalist sisserännanud, kes elavad riigi edelaosas. 
Muust alast tihedamini on asustatud lääne- ja lõunaosa. 

Usk mõjutab dalat-laama ja umbes 200 kloostri kaudu oluliselt 
ühiskondlikku elu. Riigiusk on budismi tiibeti koolkond. 

Bhutan on vähearenenud majandusega põllumajandusmaa. Põl- 
lumajandusega, mida iseloomustavad naturaalmajanduslik suund, 
feodaalsuhted ja algeline maaharimine, tegeleb üle 90% elanikest. 
Kasvatatakse riisi, hirssi, nisu, maisi, otra, punast pipart, teed ja 
suhkruroogu. Orgudes tegeldakse aianduse (mango ja apelsini- 
puud), mägedes karjakasvatusega (jakid, lambad, kitsed, ponid). 
Troopilistes metsades töödeldakse väärispuitu, kogutakse puu- 
vaiku ja vaha, kütitakse metsloomi. Tööstuses on tegev 5% rah- 
vastikust. Kaevandatakse väikeste kogustena kivisütt, vase- ja 
tinamaaki, grafiiti ning marmorit. Tegutsevad vähesed tekstiili- ja 
toiduainetööstuse ning puidutöötlemise väikeettevõtted. Tähtsal ko- 
hal on käsitööndus. 

Teedevõrk on hõre, maanteid on umbes 2000 km. Peaaegu 
kogu kaubavahetus toimub Indiaga. Välja veetakse puuvilja, kon- 

käsitöötooteid. Peamised valuutaallikad on turism ja postmarkide 
müük. TX sajandil tungisid Bhutani tiibetlased, kes aja jooksul 
assimileerisid maa algasukad tiibeti-birma hõimud ja levitasid bu- 
dismi. Maa oli killustatud üheksa feodaalisanda ehk penlopi vahel. 

Riigi ühendas XVII sajandi algul laama Shabdrung, võttes 
endale dharmaradža tiitli. Tema järglaste ajal killunes riik uuesti. 
1712. aastal alanud võitluses India allutanud inglastega säilitas 
Bhutan iseseisvuse, kuid muutus neist sõltuvaks (1841., 1865. ja 
1910. aasta leping). 1907. aastal kuulutas Tongsa penlop Urgyän 
Wangchuck enda päritava võimuga kuningaks. 1949 sõlmiti leping 
Indiaga. Selle kohaselt annab India Bhutanile majanduslikku abi ja 
nõustab riiki välispoliitikas. 1954 tuli kokku esimene parlament. 

Aastast 1972, kui troonile astus Jigme Sengye Wangchuck 
(sündinud 1956), on Bhutan järjekindlalt vähendanud sõltuvust 
Indiast ja hoidunud suhteist Hiinaga. 


Himaalaja kõrgmäed 

Bhutani kunst on tugevasti mõjutatud tiibeti kunstist. Omapära 
ilmneb värvivalikus. Paljudest kunstimälestustest on eriti kuulsad 
nn. dzongid ehk kivikindlustused (Paro, Punakha, Thimphu, Tong- 
sa jt.). Kloostrite vaatamisväärsuste hulka kuuluvad rohked stuu- 
pad, tankad ja muud kunstiesemed (eriti Bumthangis, Koras ja 
Tashigangis). 


Bhutani riiklik religioon 


Mahajaana (sanskriti keeles “suur sõiduk”) — budismi levinuim 
vool. Kuigi mahajaana alged pärinevad V sajandist enne Kristust, 
s.0. Šakjamuni tegutsemise ajast, kujunes ta hinajaanast erinevaks 
vooluks [ sajandil enne Kristust, kui kirjutati mitmed põhiteosed, 
nn. mahajaanasuutrad: “Lootosesuutra”, “Ülima mõistmise suutra”, 
“Teemantsuutra” ja muud. Mahajaana õpetuse kohaselt on kogu 
oleva eesmärk buda seisundi saavutamine. Selleks tuleb olendeil 
(inimene on nende seas soodsaimas olukorras) palju kordi bodhi- 
satvana ümber sündides end täiustada — järgides kõlbelisi norme 
ning eelkõige arendades kaastunnet ja mõistmisvõimet. Sellest 
johtuvalt on mahajaana maailmapilt arenenud väga keeruliseks 
mütoloogiliseks ja filosoofiliseks süsteemiks. Kujunenud on kaks 
filosoofiakoolkonda — šunjavaada (“õpetus tühjusest”, selle peami- 
sed esindajad on olnud Nagardžuna, Tšandrakirti, Šantideva ja 
teised) ja vidžnjaanavaada (“õpetus teadvusest”, Asanga ja Vasu- 
bandhu). Esimest korda ajaloos tekkis mahajaanas kujutlus piira- 
matust tühiruumist, milles asub lõpmatu hulk asustatud maailmu. 
Indiast levis mahajaana Sise-Aasiasse ja Kaug-Itta, ta kujundas 
oluliselt sealsete rahvaste religiooni, kultuuri ja meelelaadi (kaas- 
tundeidee levimine). 


Bhutan — imetabane maa 


Mis ootab meid Bhutanis, kus alles mõned aastad tagasi polnud, 
elektrit, teid, haiglaid ega arste, posti, postitalitust ega saatkondi 
(neid pole ka praegu)? Ning mida avalik arvamine peab ekslikult 
primitiivseks maaks. 

Eestist pisut suurem ja umbes 600 000 rahvaarvuga Bhutan on 
kõige suurem ja täiesti eripärane Himaalaja riik. Ta on ka kõige 
idapoolsem ning paikneb üleni aheliku lõunanõlval. 

Meie ajal asub Bhutani lõunapiir täpselt seal, kus lõpevad 
eelmäestiku viimased mäed ning algavad Brahmaputra tasandikud. 
Kunagi olid need tasandikud soopalaviku ning teiste haiguste tõttu 
õige hõredalt asustatud ja kaitsesid Bhutani (ning ka kõiki teisi 
Himaalaja riike) lõuna poolt sissetungijate eest sama hästi kui 
ohtlikud mägirajad. 

Karmidel sõjakatel bhutaanlastel oli sajanditevanune tava tulla 
külmadel talvekuudel oma lumistelt mägedelt alla ning rünnata 
tasandike elanikke. Kallaletungid olid peamiselt suunatud Cooch 
Bihari vastu ning põhjustasid 1868. aastal inglaste esimese konflikti 
Bhutaniga. Kui aga inglased püüdsid bhutaanlasi tagasi tõrjuda ning 
isegi jälitada, said nad lüüa. Nad ei teadnud, et kohtasid Aasia 
karastatumaid sõdalasi. 


Mount Everest Kala Pattarist nähtuna 

Bhutan on varjude, udude ja vete maa. Hiigelsuurte rohetavate 
mägedega, mille sügavad lehekattes orud kaiguvad koskede kõmi- 
nast, maa, millele annavad värvust kõikvõimalikud tumerohelised 
varjundid, tulvil salapära ja romantikat. 

Bhutanis kõrgub põhjast lõunasse suunduv eelmäestik kuue 
järsu ahelikuna otse tasandiku kohal. Ahelikke eraldavad mägijõed, 
mis tormavad alla ida-läänesuunalise peaaheliku lumistelt tippudelt. 

Maa läänepoolset kolmandikku katavad troopilised ürgmetsad. 
Seal elutseb palju tiigreid ja elevante, kes uitavad järskudel mäe- 
harjadel, mõnikord rohkem kui 1800 meetri kõrgusel. Teine kol- 
mandik maast on kaetud uhkete parasvöötmeliste kuuse-, pähkli-, 
tamme- ja kasemetsadega. Mussoonvihmade rohkuse tõttu on 
need ühed ilusamad maailmas. 

Metsadega kaetud mäeahelike vahel on järsud, sageli kitsad 
orud, mis aga mõnikord laienevad uhtlammideks. Neile viljakaile 
maaribadele ongi koondunud Bhutani asukad. Mitte küladesse ega 
linnadesse, vaid taludesse, mis ümbritsevad maa kolmekümmend 
kaht kindlust (dzongi). 


Cho Oyu tipp päikeseloojangul 

Saabumine 


“Lugupeetud reisijad, valmistudes maandumiseks Paro lennu- 
väljal, palume kinnitada turvavööd.” 

Paljud on lennanud ennegi üle mägede, kuid see kogemus on 
pisut teistsugune, sest me näeme ja tunnetame mägesid, puid ja 
ehitisi üsna lennukitiibade lähedal. Pole tarvis karta, see on Parole 
üsna tavaline nähtus. Väljavaade lennukiakendest on ilus ja me 
naudime seda. 

Teist Paro sarnast lennuvälja pole olemas ja isegi reisijale 
mugavas tugitoolis jääb alatiseks meelde, kuidas me üle Himaalaja 
lendasime. Meie all kõrgusid maailma suursuguseimad mäed. Udusse 
mähkunud Džomolungma, sünge ja ähvardav, ületades kõik teised 
mäetipud ja temaga koos Makalu ja Lhotse. Kantšendžanga, 
mähitud sädelevvalgesse rüüsse ja uhkeldades oma pilkupüüdva 


Chomolhari tipp Paro jõe kohal 

iluga ja lõpuks Chomolhari, 7300 meetri kõrgune lumemütsiga 
kõrgeim tipp Bhutanis. Sügaval orus tormab üleni vahutav jõgi, 
mille mõlemal kaldal kuivavad paprika kihid mustadel kivikatustel. 
Muulade voor tõuseb piki mägirada üha õhulistemasse kõrgustesse 
ja sealt paistabki Paro Dzong — majesteetlik kindlus ja klooster, 
selgelt eraldumas mäeküljel kasvava männiku taustal. Mõni hetk 
hiljem alustab meie lennuk Druk Air Bae 146 maandumist. 
Lennukist väljunud, värskendab meid meeldivalt piki jõeorgu 
puhuv värske tuul. Paro särab loojeneva päikese kiirtes, ilm on 
mõnusalt soe, kuigi aeg-ajalt on tunda mägedest hoovavat jahe- 
dust. Lõuna suunas kitseneb jõeorg looklevaks tuulekanaliks kuni 


Bhutan ei sarnane ühegi teise maaga. Suletud tihedalt Ida- 
Himaalaja mägede vahele, piirneb see riik lõunas India lämmatavalt 
kuumade tasandike ja põhjas kõleda ning külma Tiibeti lavamaaga. 
See väike riik on osanud kuni viimase ajani säilitada oma eraldatust 
muust maailmast. Tänu sellele on Bhutan meid peibutanud kui 
viimane Šangri-La oma hämmastavate lumiste mägede ja roheliste 
orgudega, sügavate metsade ja kohisevate jõgedega. Peamiselt aga 
vast sellepärast, et siin on säilinud mahaajana budism ja tantrismi 
spirituaalsus. Pindalalt pisut suurem kui Šveits (47— 48 tuhat km3), 
aga hõredalt asustatud (600000 — 700000 elanikku), moodustab 
Bhutan omapärase segu keskajast ja tänapäevast, suurepärasest 
loodusest ja harva nähtavatest kultuuritraditsioonidest. 

Bhutanil on väga rikkalik floora ja fauna. Tiibetlased nimetavad 
seda maad “Lho Jong Men Jong” ehk “Ravimtaimede lõunapoolsed 
orud” ja “Lho Mon Tsenden Jong” ehk “Lõunapoolsed Mon 
orud, kus sandlipuud kasvavad”. Harvaesinevad orhideed, ravimtai- 
med ja puutumatu jõudsalt kasvav ürgne mets. Lummav jada 
ökosüsteeme mahub mõne kilomeetri laiusele mäenõlvale. Aura- 

vates eelmäestiku džunglites kõlavad tiigrite, leopardide ja elevan- 
tide möirged ja hüüded ning pikasabalised ahvid — longurid — 
jagavad koos sarviknokkadega tihnikute kaitset. Parasvöö tamme- 
männi- ja rododendronimetsad lähevad üle Himaalaja õitsvateks 
aasadeks. Siin asuvad raskesti tabatava lumeleopardi meelisjahi- 
maad, samuti toituvad siin sinised lambad ja Bhutani rahvusloo- 
mad — takinid (eri tõug veiseid). 

Bhutani orud ja mägede nõlvad on põllumajanduslikult tööde]- 
dud. Maapind on viljakas ja seda niisutavad arvukad Jõed ja ojad, 
saades oma veed jääliustike sulamisest ning mussoonvihmadest, 
mille pilved saabuvad kohale Bengali lahest mustade ja mürista- 
vatena. Terrassikujulised tiisipõllud annavad orunõlvadele rohelise 
värvuse. Kirevust sellele lisavad õitsvad õuna- ja kirsipuud. Suure- 
mates kõrgustes sobivad oder ja tatar paremini jahedama kliimaga. 
Kõikjal aga vohab violetne rebashein. Vesipühvlitega küntakse 
põldu, naised tuulavad punutud korvidega teravilja, mida mehed 
sealsamas käsitsi peksavad. Kõiki neid raskeid töid saadavad laul, 
tants ja naljatlemine. Kogumulje on suurepärane, 

Budism mõjutab selles mägikuningriigis kõiki elualasid ja kuulub 
kindla koostisosana i gapäevaellu. Punakaspruunides rüüdes mun- 
gad juhivad religioosseid talitlusi, mis on seotud pulmade, sündide 
või kloostrite pühitsemisega. Võib aga olla ka samahästi kurjade 
vaimude väljaajamine elanike kodudest, vihmajumaluste lepitamine 
või lihtsalt ränduri tervitamine. Vanad mehed ja naised kummarda- 
vad oma palveveskite kohale, kõnnivad ümber chorten'i (väike 
kabelitaoline ehitis) ja laulavad budistlikku mantrat “OM MANI 
PADME HUM” — “Tervitame Sind juveel lootoses”. Hulk palve- 
lippusid ripub puust varraste küljes mäekülgedel, kloostrites ja 
kindlustes, kus tungib ninna Joovastavat viirukilõhna. 

Kloostri ülevat kirkust vapustab aeg-ajalt vasktaldrikute klirin, 
trompetite haukumine ja trummide mürin, kui deemonlikke maske 
kandvad mungad sooritavad rituaalseid tantse selleks, et lepitada 
Bhutani kaitsejumalaid ja tuua õnnistust pealtvaatajatele. Seesu- 
guseid festivale ehk tsechus'id peetakse aastaringselt, et ka kauge- 
mate maakodude elanikud saaksid tulla oma parimas rõivastuses ja 
suhelda lähemate ja kaugemate naabritega. 

Bhutanis kannavad mehed gho'd, mida võib iseloomustada kui 
segu šoti kiltist ja jaapani kimonost, mis on valmistatud käsitsi 
kootud mustrilisest kangast. See rõivas on väljaõmmeldud riidest 
rihmaga ehk kera*ga vöökohalt kokku tõmmatud. Töömehe gho 
voltide vahel on peidus bambusest punutud toiduainete karp 
bangchu, pudelkõrvitsa koortest tehtud jooginõu chhang veega 
või riisist pruulitud õllega ja suur lai nuga, mis sobib hästi võsa 
raiumiseks. Aristokraadid kannavad käsitsi väljaõmmeldud raskest 
siidist rõivaid, vildist jalanõusid ja vööl pikka hõbedaselt läikivat 
mõõka kaunistustega kaetud tupes. Lihtrahvas kannab avalikel 
esinemistel või sisenedes dzongi (klooster-kindlus) valget salli ehk 
kamne'd. Aristokraatia eesõigus on tulla rahva hulka punase 
salliga. Ministrid kannavad oranži, rahvasaadikute kogu liikmed 
aga sinist salli. Ainult kuningal ja kõrgesti austatud Je Khenpo'l — 
Bhutani usujuhil on õigus kanda kollast salli. Naised kannavad 
kira t. See on elegantne pikk rüü, mis õlgade kohal kinnitatud 
hõbedast sõlgedega ja vöökohalt kokku tõmmatud punutud rihma- 
ga. Harilikult on see käsitsi kootud ja tikandkirjaga ilustatud 
villasest või puuvillasest materjalist. Siidist kira”t kantakse ainult 
pidulikel juhtudel. 

Pidustused toimuvad harilikult suurte dzongide õuedel, mis on 
riiklikud ja religioossed keskused kuningriigi igas maakonnas. Hin- 
damatu varanduse ja kunstiaarete hoidlatena on need aukartust 
äratavad kindlus-kloostrid ehitatud iidseid tavasid jälgides päikese 
käes kuivatatud saviplokkidest, puit- ja kivitalasid kasutades ja 
seda kõik traditsiooni kohaselt ilma metallita, ühegi naelata. Pak- 
sud, pisut kaldus müürid on valged. Aknad on iseloomulikult 
Bhutani stiilis, ülevalt kaarjad ja ilustatud lilleliste või geomeetriliste 
mustritega. Isegi harilikud Bhutani majad on erandlikud oma 
konstruktsioonilt ja sobivad hästi kohaliku elustiiliga. Enamik maju 
on ristkülikukujulise alusega, järskude puust redelitega, mis viivad 
pimedatest koridoridest hästi valgustatud lahtise puusõrestikuga 
ülakorrusele. Siin asuvad perekonna elutoad ja altarid, ülejäänud 
ruumid on mõeldud teenijate ja külaliste ning kudumistelgede 
mahutamiseks. Katused on puidust või tahvelkiltkivist ja sinna on 
asetatud rasked kivid, et torm neid paigast ära ei nihutaks. 

Bhutanis on ajalugu ja religioon tihedalt üksteisega läbi põi- 
munud. Bhutani kohalik nimi Druk-yul on tuletatud kohaliku kõige 
enam levinud mahajaama budismi usulahu Drukpa nimetusest. Le- 
gend pajatab meile, et Tsangpa Gyare Jeshe Dorje (1161--1211) 
oli Tiibetis pühitsemas ühte uut kloostrit, kui ta korraga kuulis 
müristamist. Pidades seda draakoni hüüdeks, pani ta kloostrile 
nimeks Druk ja selle usulahu Õpetus sai tuntuks Drukpa nime all. 
Kui Drukpa õpetuse pooldajad ühendasid riigi, sai see tuntuks kui 
Druk-yul — “Müristava draakoni maa”. Bhutani rahvuslipul ilutseb 
tuldsülitav draakon ja nüüd kaunistab sõna “Druk” peaaegu kõiki 
tarbeesemeid ja aineid, alates karastusjookidest ja lõpetades 
rahvusliku lennuliiniga. 

Budism levis üle hirmuäratava Himaalaja Tiibetisse ja edasi 
Hiinasse ning Jaapanisse, olles saanud alguse Indias — Gayas, kus 
Buddha saavutas valgustatuse VI sajandil enne Kristust. Bhutani 
jõudis budism VII sajandil A.D., kui Tiibeti kuningas Songtsen 
Gampo rajas templid Kyiuchus Paro orus ja Jampeys Bumthangis. 
VIII sajandil tõi legendaarne pühak Padmasambhava, keda tun- 
takse rohkem Guru Rinpoche nime all, mahajaana budismi Bhutani. 
Tema kaheksat ilmutust, mis esindavad üllast kaheksakordset 
rada, mida jutlustas Buddha, õpetatakse kõikides kuningriigi 
templites. Guru Padmasambhava on tunnustatud Nyingnapa sekti 
isaks ja asutajaks. Viimasega on tihedalt seotud tantriline vadžra- 
jaana budism. 

Keskajal toimusid Bhutanis reli gioossed võitlused, maakondade- 
vahelised konfliktid ja Tiibeti relvastatud jõukude sissetungid. XVII 
sajandil võitis Drukpa usulahu laama Shabdrung Ngavang Namgyel 
Tiibeti vägesid otsustavas lahingus ja tal õnnestus riik ühendada. 
Valitsus ja religioon töötasid käsikäes ja tänapäeval on kuninga 
kätte koondunud nii religioosne kui ka ilmalik võim. 

Kuna mõlemad sektid — Nyingmapa ja Drukpa — on ajaloo 
vältel omavahel sõdinud, siis praegune kuninglik dünastia loeb oma 
esivanemateks nii Guru Rinpoche”d kui ka Shabdrun gi. XIX sa- 
jandi lõpul haaras võimu oma kätte Tongsa maakonna penlop 
ehk vanem ja ta valiti 1907. aastal esimeseks Bhutani kuningaks. 
Tema majesteet Jigme Sengye Wangchuck on neljas Kaarna Krooni 

kandev valitseja — ametliku tiitliga Druk Gualpo 2 Draakon- 
kuningas — valitsedes Druk-yuli ehk Müristava Draakoni kuningriigi 
üle. Praegune kuningas Jigme Sengye Wangchuck astus troonile 
17-aastasena 1974. aastal. 

Erinevalt teistest Lõuna-Aasia riikidest pole Bhutani kunagi 
koloniseeritud — ei röövellike Tiibeti sõdalaste ega inglaste poolt. 
See maa on jäänud iseseisvaks. Tänapäeval jätkab Bhutan kee- 
rulist, kuid loodetavasti elutarka välispoliitikat, olles juba 1971. 
aastast ÜRO iiige. 

Heites pilgu väljapoole oma piire näevad bhutaanlased segadu- 
ses olevat maailma. Poliitiline oportunism ja ebastabiilsus, kor- 
ruptsioon, ühiskondlik ja etniline vägivald, rahvastevaheline vaen, 
seadusetus ja kultuurinormide hävitamine naabrite juures tekitab 
põhjendatud ebakindlust. Seega on Bhutani ainulaadse kultuuri 
kaitsmine kõigiti hädavajalik. N 

Bhutan on ennast sajandite vältel kaitsnud võõraste mõjude 
eest. Turistidele võimaldati juurdepääs alles 1974. aastast alates, 
seejuures ainult neile, kes olid võimelised maksma mitu korda 
kallimaid arveid kui näiteks Indias või Nepaalis. A 

Kujult meenutab Bhutani kaart kala. Teda läbistab kuus sügavat 
orgu, mida lahutavad kuus mäeahelikku. Kõige kõrgem küünib 
4000 meetrini. Igas orus voolab mägede igilumest algav jõgi. 
Kõrgeim tipp Kula Kangari, kuulub seitsme ja poole tuhandeliste 
hulka ning on järelikult Ameerika, Euroopa ja Aafrika tippudest 
kõrgem. M 

Põhja-Bhutan on puutumatute ja nimetute mäetippude kogum. 
Ükski šerpa pole valgeid isandaid sinna juhtinud. Läänes jaguneb 
Wongi jõe org kolmeks — Ha, Paro ja Thimbu oruks. Nüüd teame, 
et need on ühendusteed. Meie koos abikaasaga vaatasime nad 
kiiresti üle, nagu kuninga külalised ja budistlikud palverändurid 
seda teha võivad — nüüd, kus Bhutanis on võõrastele reserveeritud 

rohkem kui kolm tuba. Siis jätkasime teed muistsesse pealinna 
Punakasse. Edasi ületasime Ri-Naki, Mustade Mägede hiigelahe- 
liku, mis eraldab vähetuntud Ida-Bhutani lääneosast. Kaardil mär- 
gistasid ida-ala vaid harvad kohanimed. Mustade Mägede taga 
asus suur Tongsa kindlus, Bumthangi — “saja tuhande välja” — org 

t a teisi orge. Edasi suundusime põhja poole, Tiibetile 

Võibolla sammaneb Paro linn — künka tipus massiivse kindluse 
kohal kõrguv upsakas kaitsetorn — muinasjutu illustratsiooniga 
rohkemgi kui Tsarang. Põhikindlusesse pääseb üle tõstesilla. Sealt- 
samast viib teine sild oru põhja, kus asub üks kuningliku perekon- 
na paleedest. 

Veel paarkümmend aastat tagasi pidi Bhutanis reisida tahtjal 
olema kuninglik luba ehk reisipass — lam yig, mis tuli esitada 
kindluse ülematele. Ilma selle kirjata ei suudaks keegi sisemaal 
na Kriit a toitu. Ainsad kättesaadavad toiduvarud asu- 
vad dZongide (kindluste) ülemate ai Ing t: jad ei 
esi pian kami aitades ning talupojad ei loovuta 

Meile abikaasaga teisipassi kätte ei antud aga Paro lennuväljal 
ootasid meid meie reisijuht, autojuht ja Toyota mikrobuss. 

Seetõttu, et Sven Hedinil polnud reisipassi, eksles ta üheksa 
aastat Kesk-Tiibeti inimtühjadel avarustel ning läbis tuhandeid 
kilomeetreid valitsuse vahiposte vältides, enne kui jõudis eesmär- 
gini. Reisipassita oleks rändur Himaalajas sama hästi kui kadunud. 
Niisugused on seadused selles hästi valitsetud riigis, kus kind- 
luseülemate võim ulatub nende lossist kõikjale, 

i See seletab ka seda, kuidas Bhutanil on õnnestunud tagasi 
tõrjuda kõik võõramaalased ning nõnda jäädagi saladuslikuks 
kuningriigiks. Tõepoolest, Bhutani on õnnestunud külastada ainult 
üksikuil, kes on Säanud viisa, või kes end on Salaja üle piiri 
poetanud. Meil abikaasaga kestis viisade hankimine tulemusteta 
enam kui kolm ja pool aastat ja siis korraga leidsin õige vahenda- 
Jaisiku ning viisad olid kolme nädalaga käes. 

N Vähestel, kes salaja piiri ületasid, on õnnestunud riigis ringi 
liikuda, ilma etneid kinni poleks peetud. Vähe on Aasias kuning- 
riike (võibolla polegi rohkem), mida valitsetakse nii hästi kui 
Druk-yuli, Lohemaad ehk Bhutani. 

Thimphust suundusime kõigepealt Vangdu Photrangi kindlusse, 


pealinna. Arvatavasti on see maailma kõige saladuslikum pealinn 
sellest on hoopis vähem teada kui Lhasast. 

Punaka on hiigelkindlus, mille ümber moodustavad valgevahu- 
lised mägijõed pulbitseva vallikraavi, Dzong näib laevana tormisel 
merel. See “laev” on palju suurem kui meil Läänes iganes ehitatud. 
Olid ajad, kui seal elas neli tuhat munka ja sõdurit. Kõrgete 
sisemüüride vahel on kakskümmend kabelit, avarad kullatud koos- 
olekusaalid, kottpimedad aidad, täiskuhjatud relvalaod ja paadi- 
suuruste padadega köögid. Kõnekas detail: kindluse suurimaid 
käimlaid mahtus korraga kasutama üle viiekümne inimese! 

Iga päev avanes Himaalaja maailm meile uuest küljest, sest 
Bhutani sotsiaalsed ja religioossed alusstruktuurid erinevad muudes 
piirkondades nähtust, ainulaadne on ka selle maa rikkus ja looduse 
lopsakus. Bhutan on tõesti viljakas, kari kosub ning oder ja riis 
annavad rikkalikku saaki. Bhutan on vee ja metsade maa, inimese 
seisukohast — õnnemaa. 

Mõnikümmend aastat tagasi külastas Bhutani prantsuse maade- 
uurija Michel Peissel. Ta kirjutab: “Eriti hämmastas mind, kui 
hoogne on Bhutani kultuur kahekümnenda sajandi haripunktil. 
Kõikjal ehitati uusi kloostreid, ilustati vanu ning rajati isegi uusi 
kindlusi, näiteks Thimphusse. Ehitati traditsionaalses Himaalaja 
stiilis, mis pole pelk mälestus minevikust, vaid elav tegelikkus. 

Bhutan on maa, kus talupojad on hästi söönud ning isandad 
kannavad toredaid riideid, puusal rippumas pikk mõõk, mis pole 
üksnes ehteasi, vaid ka relv. Kõik hooned on heas korras, nii et 
isegi vanimad näivad olevat uued. Võib öelda, et Bhutanis kehtib 
kuldajastu. Selline ongi Himaalaja ime olemus. Mitte kusagil Hi- 
maalajas, ammugi siis Bhutanis pole rahvuslik elulaad välja sure- 
mas. Indias, Hiinas, Aafrikas, tõepoolest kogu maailmas käivad 
kohalikud kultuurid alla, on iseenda varjud, mälestused, parimal 
juhul mõne vana konservatiivi pelgupaik. Kõiki neid väljasurevaid 
kohalikke kultuure iseloomustavad kurvad vanavaraks kutsutavad 
säilmed, mineviku häbelikud meenutused, kadunud pärandi taga- 
leinamine. Bhutanis on asi teisiti, sealne kultuur õitseb. 

Bhutan on noorte, tugevate, elurõõmsate ja uhkete inimeste 
maa. Seda valitseb praegu 42-aastane kuningas Jigme Sengye 
Wangchuck, kes hoolitseb algupärase eluviisi püsimise ja täius- 
tumise eest. Kuningal on neli naist (4 õde) ja 18-aastane kroon- 

Tema Majesteet Bhutani kuningas Jigme Sengye Wangchuck koos 
oma nelja naisega (neli õde) | 


Selles Dechenchholingi 
gas 


palees sündis praegune Bhutani kunin- 

prints Dasho Jigme Khesar Namgyal Wangchuck, kes esindab 
oma isa enamikel tseremooniatel. 

Bhutan on vist ainus riik, kus tarbimisühiskonna võlud jätavad 
valitsuse ükskõikseks. Vabal tahtel on loobutud kassikullast, mida 
tööstusliku orjuse hinnaga võib hõlpsasti saada. On otsustatud 
elada oma moraali- ja religiooniprintsiipe järgides, mis rahva vaimule 
on märksa vastuvõetavamad. Kuningas tegi tõesti targa otsuse, kui 
ta kõigil alamatel keelas “lääne kommete ahvimise”. Siiski pole 
Bhutan nüüdistsivilisatsiooni saavutustest täielikult loobunud, kuid 
möönab neid vaid hädavajalikel elualadel, näiteks nüüdismedit- 
siin, tee-ehitus, hüdroelektrijaamad jms. Riigi teiseks keeleks on 
mglise keel. 

On laiendatud traditsioonilisi kindluskoole ning haridus pole 
tasuta mitte ainult munkadele, vaid kõigile, kes soovivad õppida 
külakoolides. Bhutanil jätkus tarkust oma sotsiaalne süsteem säili- 
tada. Olgugi pealtnäha arhailine, on see süsteem ometi õi glasem kui 
Lääne rahvaste oma. See võimaldab vabamat eneseavaldust kui 
maades, kus inimene on vaimsusest võõrandumise hinnaga muutu- 
nud raha orjaks. 

Bhutanis pole olemas mõistet “töö”. Olgugi et inimesed harivad 
põldu, lüpsavad lehmi ning ehitavad maju, ei peeta nende tegevust 
kunagi tööks, 8.0. tegevuseks, mis oleks kasulik kellelegi teisele 


ja mille eest saaks palka. Töö on tapvalt igav, aga oma huvides 


midagi teha on loomulik ja pole kunagi koormav. Seda tasub 
Bhutanis reisides silmas pidada. 

Punakast suundusime itta, Mustadesse Mägedesse. Esimeste 
mäeahelike juures kohtasime üht rändhõimu, primitiivseid, met- 
siku ilmega inimesi, kes elasid omaette orge lahutavates mägedes, 
Nende elamuteks olid telgid või lihtsad kivist varjualused, Nad 
karjatasid jakke ja liikusid vastavalt aastaajale põhja või lõunasse. 
Ei laskunud aga kunagi orgudesse ega sekkunud paiksete põlluha- 
rijate ellu, mis kulges suurte kindluste varjus ja kaitse all. 

Igat Bhutani mäeahelikku asustab oma suguharu, kes elab 
isemoodi ning kelle elukorraldus erineb tunduvalt oruelanike omast, 
keda nad külastavad väga harva, kui üldse. 

Punakast ida poole räägib iga orus elav suguharu nagu iga 

mägihõimgi oma murret. Nii on Bumthangi murre lähedane kee- 
lele, mida rääkis kohalik rahvas enne, kui tiibeti budism X sajandil 
levima hakkas. Seevastu Kuri oru elanike keel sarnaneb vägagi 
Lhasa tiibeti keelega. Päris idas kohtab palju erinevaid dialekte 
alates puhtast tiibeti keelest kuni muistse assami murrakuni välja. | 
i Ehkki murded erinesid, jäi kultuur ikka samaks — eelkõige tänu 
ühisele religioonile. Aga see ei ole dalai-laama gelugpa sekti 
lamaism, mida tuntakse ka “kollaste mütside” nime all. vaid la- 
maismi märksa muistsem vorm. Tegelikult on Bhutanis levinud 
drukpa kargjutpa sekt, mis kuulub “punaste mütside” hulka. See 
on väga dünaamiline koolkond, kellel on suuri kloostreid ka Tiibe- 
üs ning järgijaid Ladakis, Mustangis ja Põhja-Nepaalis. 

Ilmalikule inimesele on sektid peaaegu eristamatud. Üldiselt 
kalduvad vanemad sektid rohkem praktikasse ja maagilistesse 
riitustesse, mis sel teel ongi himaalaja budismi Jõudnud. Laenud on 
pärit muistsest šamanistlikust religioonist, mis oli levinud kogu Sise- 
Aasias, enne kui kuningas Songtsen Gampo VII sajandil budismi 
Tiibetisse tõi. 


Jakk karjamaal 

Bhutani suurtes kindlus-kloostrites saime munkade eluviisi õige 
iähedalt jälgida. Eelkõige uurisime noorte munkade elu. 

Üheksa-aastased poisslapsed saadetakse kohalikku kindlus- 
kloostrisse. Lapse kasvatamiseks teevad vanemad annetuse ning 
kindlustavad ta vajaliku rõivastusega. Siis pöetakse tal pea, et 
hiljem oleks võimalik teda eristada teistest lastest (Bhutanis kanna- 
vad siiski kõik lühikesi juukseid). Kloostrisse, õigemini budistlikku 
intemaatkooli astudes saab laps endale hooldaja. (Tihti oma sugu- 
tase, kes talle näitab, mida tuleb teha). Lapsed magavad kloostri 
koosolekusaalidesse ööseks põrandale laotatud vaipadel, Äratust 
ja tundide algust kuulutavad piitsaplaksud vastu kabeli sämmast 
ning need sunnivad lapsi ka igapäevaste ülesannete juurde. Pärast 
ühist kogunemist ja palvust jagatakse kõigile kohalviibijatele välja 
nende toit — portsjon riisi. Lapsed laotavad laiali valged rätikud, 
millele valatakse vastav kogus riisi. Siis lähevad nad kööki, kus on 
sadu koldekesi ja valmistavad cine oma suva järgi, lisades vürtse 
või veidi liha, mida vanemad on kaasa pannud või mis eelmisest 
toidukorrast on üle jäänud. 


Mungad tulevad koosolekult 


ta 
SA 

Veel keedavad nad või ja soolaga teed, mille hulka segatakse 
ka riisi või tsampat. Igal õpilasel on oma toidulisandite kotike. 
Kord kuus saab perekond oma võsukest külastada ja vajaduse 
korral võib laps mitu kuud kodus viibida. 

Valju häälega tähestikku või oma ülesannet korrates õpivad 
lapsed pikkade tundide vältel kõigepealt lugemist, kirjutamist ja 
lihtsaid palveid. Kirjutama õpitakse puust tahvlitel, millele rapu- 
tatakse kriiditolmu ning siis kriibitakse sellele tähed, kasutades 
tindiks vett. 

Bhutani meestest on kirjaoskajaid 56%, naistest ainult 28%. 
Need andmed pärinevad 1998. aastast. 

Vanemad võivad lapse igal ajal kloostrist ära võtta ning ka laps 
ise võib sealt omal soovil lahkuda, kuid seda juhtub väga harva. 
Mungaseisus on kadestamisväärne au- ja eelisseisund, mille eba- 
mugavused on pigem näilised kui tõelised. Kõige rohkem häm- 
mastab, et erinevalt meie kristlikest kloostritest on Himaalaja 
kloostrites nii palju naeru. Suvel käivad kõik mungad, nii noored 
kui vanad, kord päevas lähemas veekogus suplemas. Talvel pe- 
semist eriti vajalikuks ei peeta, sest vesi on siis külm või koguni 


Korrarikkumiste eest karistatakse kolmeharulise piitsa, pika 
kepi või kepi külge kinnitatud lameda nahkpalliga (midagi plaksuti 
taolist) ning küllalt sageli, kuid mitte kunagi julmalt. Keegi ei paista 
olevat õnnetu. Pealegi on Himaalaja lapsed nii elavaloomulised ja 
ülemeelikud, et korralekutsumine on täiesti omal kohal. 

Kui laps oskab lugeda ja kirjutada — tavaliselt peale kolmeaastast 
algkursust —, saab ta oma võimete ja kalduvuste kohaselt sooritada 
mitmeid eksameid ja katseid. Kõige andekamad hakkavad tõusma 
pikas religioosses hierarhias, täites igal etapil uusi tõotusi — kõige- 
pealt noviitsidena, siis munkadena, hiljem õpetajate ja õpetlastena. 
Eksamid on avalikud ning peetakse lahtisel õuel või vabas looduses 
puude vilus. Üliõpilane “asub kõnetooli”, s.t. istub noorte ja va- 
nade munkade ees. Suurte žestide saatel ja kohutava kiirusega 
sajab talle küsimusi. Katsealune peab vastama veatult ja ladusalt, 
vastasel korral saab ta otsaette valusa nipsu ning on sedakord läbi 
kukkunud. Kui ta suudab “kõnetoolis” püsida nii, et kõik rahule 
jäävad, võetakse ta vastu kõrgemasse astmesse. 


26 


Vähem andekad õpilased võivad isegi samas kloostris tööd 
leida, millega elatist teenida — vanematele munkadele käsikirju 
umber kirjutada, köögis abistada või koristada. Nad osalevad 
kõikides majapidamistöödes ja muudeski ettevõtmistes nagu hinge- 
hoolduses. Samuti võivad nad töötada mujal kloostri valdustes. 
Ühesõnaga, just nemad teevad ära kõik vajaliku enda ja oma 
arvuka kaaskonna ülalpidamiseks. 

Tunnustatud mungad ja õpetlased lahkuvad tihti kloostrist, et 
mujal edasi õppida või minna talupoegade kutsel küladesse ja 
taludesse usutalitusi pidama. Sedaliiki teenuste eest saavad nad 
annetusi — toitu või rõivaid, mõnikord ka raha (Tiibeti hõbemünte, 
India ruupiaid või Bhutani ngultrume). 

Kloostriasukate elu pole sugugi üksluine, sest kogu riigi 
poliitiline, ühiskondlik ja usuelu kulgeb nendesamade kindluste 
avarates ruumides ja õuedel. Kord kuus korraldatakse vähemalt 
üks tantsudega usutalitus. Tihti toimuvad vibulaskmisvõistlused. 
Selles rahvusspordis löövad kaasa kõikide külade, orgude ja 
asulate võistkonnad. Jõuproovid võivad kesta mitu päeva. Igal 
võistkonnal on oma poolehoidjad tüdrukud ja poisid, kes laulavad 
ergutuslaule või karjuvad ja trambivad jalgu, et vastaseid häirida. 
Märklauad asuvad kummalgi pool, teineteisest saja ühe sammu 
kaugusel. Järgemööda laseb iga võistkonna liige kolm noolt. Võistlusi 
saatev sõjakisa kajab vastu sügavates orgudes, meenutades, et 
alles üsna hiljuti olid needsamad nooled ohtlikud sõjariistad. Eht- 
sat sõjakisa kostis alles 1907. aastal, kui kindluseülemate väed 
omavahel sõdisid. 1907. aastal tegi kuningas Wangchuck feodaal- 
tülidele lõpu ning ühendas Bhutani. Praegune kuningas on tema 
neljas järeltulija. 


Kindlus-klooster 


Viimaks ületasime Mustad Mäed ja jõudsime võimsasse Tongsa 
kindlusse. Sellest bastionist alustaski kuningas Wangchuck Lohe- 
maa vallutamist. Olime küll imetlenud suuri Thimphu, Paro ja 
Punakha kindlusi, kuid Tongsa oli veelgi võimsam, kõikidest teis- 
test väärikam ja uhkem. 

Kantsi juurde pääses mööda järsku treppi, mis tõusis enam kui 
kolmesaja meetri kõrgusele jõe kohale. Üles ronides nägime all 
massiivseid valle, samal ajal põrises ülal trumm, et teatada meie 
saabumisest. Teerada viis kindlusse läbi värava, mida ümbritses 
valve. Jõudsime esimesse kindluseõue, neid oli üldse kokku kaks- 
teist, kõikide ümber viiekorruselised hooned. Meie giid pidi meid 
siin kloostriülemale esitlema. 


Kloostri siseõu 

Kitsas käik, kust olime sisenenud, viis edasi hämarasse kori- 
dori, mis enne alumist kiviõue tegi täisnurkse pöörde. Me ei suul- 
nud imestust varjata: igast küljest ümbritsesid õue kivi- ja puit- 
fassaadiga elamud, mille aknad ja avatud rõdud olid rõõmsalt 
kaunistatud pastelsete, põhiliselt roosade lilledega. Õvele avanes 
kaks suurt väravakäiku, vasakule jäi järsk trepp, kus istusid viis 
meest, seljas toredad rohelised ja oranžid rõivad, õlal valge särp, 
nagu kindluse kodukord seda ette nägi. Giid pöördus meeste poole 
ja meid juhatati väikest treppi pidid kõrgemale avarale õuele, mida 
samuti ääristasid ilusad hooned. Õue ühes servas, teistest hoone- 
test kõrgemal, seisis suur ja võimas neljakandiline maja. 

Aeglaselt järgnesime oma teejuhile, meid jälgisid kümned elani- 
kud. Läksime üle õue, võtsime veel paar astet järgmisse õue, mida 
kahest küljest piirasid paksud laskeavadega müürid. Läbi kindluse 
müüri väljusime kaljunukile laia jõe kohal: olime jõest üle jõudnud. 
Siit näis jõgi väga kitsa valge lindina, mille mühin meieni ei 
kostnud. Teisel pool kaljut, paarkümmend meetrit allpool, voolas 
oja, mille kaldal seisis väike talu. Kaljuserva pidi jõudsime üksiku 
madala majani. Astusime sisse. Esimene ruum näis olevat mingi 
eeskoda — tulvil inimesi, kes kõik ukse poole vaatama pöördusid. 
Meil paluti oodata. Läbi puust vaheseina kuulsime kõrvaltoast 
hääli. Summutatud kõnest võis arvata, et kindluseülem ongi seal. 
Mõni minut hiljem väljus kõrvaltoast noor mees ja kutsus meie 
reisijuhi sisse. Meil lasti veel pisut oodata, siis avanes uks ja meid 
kutsuti kõrge ülemuse palge ette. 

Ühe seina ääres istusid vaipadega kaetud patjadel kümmekond 
meest, nende seas kaks munka. Teisel pool seisis hulk teenreid. 
Üks valas parajasti teed hõbetassidesse, mis olid tähtsate isikute 
ees madalal laual. 

Meie saabudes valitses toas vaikus. Siis palus üks keskealine 


Meile taheti kindlust näidata ja varsti oli meie reisijuht munga 
leidnud, kes nõustus selle ülesande enda peale võtma. Kohalt, kus 

me abikaasaga istusime, võisime nautida ümbrusele avanevat vaa- 
det. Meist paremal langes ojake peadpööritama paneva kosena 
Jõkke. Vasakul võisime näha kindluse jalamile varjunud küla ja otse 
meie vastas kõrgus kindluse massiivne kaitsemüür. Igaüks, kes siin 
liikus, oli sunnitud ületama kaljuserva ja sisenema kindlusse. Nii 
kontrollis ligipääsmatu kindlus kogu oru liiklust ja kaubandust. Pole 
midagi imestada, et praeguse kuninga vanaisa Urgyen Wan gchuck 
suutis niivõrd kindlast tugipunktist oma võimule allutada kogu maa. 
Tongsa kindlus on tõesti võimas sõjarajatis. Kõik, kes kindlusse 
sisenesid või sealt väljusid, olid sunnitud meist mõne meetri kau- 
guselt mööduma ning käsi kokku pannes kummardasid nad aupak- 
likult. Kolm teenrit seisis meist paar sammu eemal ja juhtus, et 
meie reisijuht viipas mõne neist meie juurde. Kutsutu varjas parema 
käega suu, et tema hingeõhk ei riivaks külaliste õilsaid isikuid. Siis 
kummardas ta sügavalt ülesannet kuulama Ja ruttas teed tooma või 
mõnda muud korraldust täitma. 

Hiljem tutvustati meile kindluseülema kuueteistaastast tütart. 
Lühikesed juuksed andsid talle ülimoodsa välimuse. Kuigi tema 
kleit oli vaid ümber keha keeratud neljakandiline riidetükk, mis 
kinnitati õlgadel kahe peene hõbesõlega ning ulatus kandadeni, 
võisin uskuda, et teda huvitavad täpselt samad asjad, mis meiegi 
tänapäeva noorsugu. Kuid ta polnud iialgi näinud televiisorit ega 
kuulanud transistorraadiot, rääkimata interneti lehekül gedest. Ta ei 
teadnud ka midagi sellest, mida me nimetame labasuseks. Ta pole 
tulnud selle peale, et on olemas naisteajakirjad ega kujuta ettegi, et 
mõnel maal võib mood muutuda paari kuuga. Sellegipoolest ei 
erinenud ta peaaegu milleski — ei käitumises, eluhoiakus ega 
suhtlemises — oma eakaaslastest Läänes. Tema ja ta isa seltsis 
viibides saime selgesti aru, et meie tsivilisatsiooni arenenud tehnika 
pole inimloomust palju muutnud. 

Bhutaanlased ei reageeri teisiti kui eurooplased. Mis meile 
tundus naljakas, lõbustas ka neid, mis äratas kaastunnet, kurvastas 
neidki. Ning lobisemine toimub kõikjal ühtemoodi. Läänes kal- 
dume uskuma, et igasugune pudi-padi, mida me taga ajame, on 
meid oluliselt muutnud, kuid mille poolest erineb Bhutani neiu 
Euroopa tütarlapsest? Kas nende unistused pole samasugused? 

Kas nad kõik ei taha olla kaunid, armastada ja olla armastatud, 
hästi süüa, lõbutseda ja naerda koos sõbrataridega? Mis tähtsus on 
sellel, millist kleiti kannab noor bhutaanlanna või et ta valmistab 
toitu koldel, aga mitte elektripliidil. Et ta tarvitab vürtse, aga mitte 
ketšupit, et ta rõivad on ruudulised, aga mitte triibulised, et seal 
musitseeritakse, kuid ei lindistata. 

Bhutanis polnud vaja otsida sõnu, et meist aru saadaks, ning 
abikaasa ja minu mõttekäigud ei üllatanud kedagi. Meid ei pannud 
imestama see, mis teisi naerma ajas, rõõmustas või kurvastas. Kus 
on siis see progress, mis meid sunniks neid teistsugusteks pidama? 
Kus on need märgid, mis näitaksid, et oleme kasvanud arenenuma 
tsivilisatsiooni keskel? 

Tongsast saime Bhutani ühiskonnakorralduse kohta palju teada. 
Bhutanis on kõik inimesed võrdsed ehk täpsemalt — kõik on 
võrdsed, kuid mõned on võrdsemad (lääne nali). Bhutanis pole 
käsitööliste ega kaupmeeste seisust — tegelikult on kõik talupojad. 
Isegi aadlikeks loetakse vaid kuninga lähedasi sugulasi. 

Sellegipoolest jaguneb see ainsa sei susega ühiskond kolmeks: 

1. Maaomanikest talupojad, keda nimetatakse “treba” (maksu- 
alused), 

2. Need, kes töötavad kloostrite maadel. 

3. Mõlema kihi noored järeltulijad, kes oma isade Õigusi ei päri, 
vaid hakkavad mungaks või asuvad dzongides tööle ametnikena. 

Tongsast liikusime läände, Bumthangi kõrgaladele, kus ometi 
kasvab külluses riisi. Bhutaanlased käivad talvel kaubareisidel, 
seetõttu võtavad nad Himaalajat kui oma maailmatervikut. Isegi 
kõige kaugemal, kolme tuhande kilomeetri taga Ladakis on samad 
kombed ja sarnane keel. Ka mõnes sealses kloostris tunnistatakse 
mahajaana budismi ning osa munki on bhutaanlased. 

Bumthangist suundusime enam kui kolme tuhande kahesaja 
meetri kõrguse Ruto-la kuru kaudu Lhuntsesse. Siis jõudsime üle 
Dongi kuru, mis asub nelja tuhande meetri kõrgusel, Tashi 
Yangtshe kindlusesse. Ja lõpuks laskusime suure Tashingangi 
kindluse juurde. Scal meie reis lõppeski, sest edasi läks tee 
Assamisse — “välismaale”. Tuli asuda tagasiteele. 

Metsaga kaetud Bhutani mägesid ületades saime taas näha 
Himaalaja maailma südant ennast. Säilitamaks oma uhket sõltuma- 
tust, on see maailm ajaloo kestel toetunud pigem relvadele kui 
religioonile. Olime näinud selle maailma väga asjalikku palet. Bhu- 
tan on tõepoolest meie ajastu hämmastavamaid riike. Praegu kuu- 
lub ta juba ÜRO-sse ning nn arengumaade hulgas on ta tõe- 
näoliselt ainus, kes oma arenguga ise tegeleb — ilma välisabita 
ning loobumata seejuures omanäolisusest tehnikaimede nimel. 

Põllumajanduslikult on Bhutan nii rikas, et kõik naabermaad 
võivad teda kadestada. Üks kloostriülem ütles meile: “Bhutanil 
pole ainsatki probleemi, mida ta ise lahendada ei suudaks.” Uh- 
kus on ilmne, kuid õigustatud. Nii mõtles ka maadeuurija Michel 
Peissel paarkümmend aastat tagasi Bhutani külastades. Kasutasin 
tema teksti ja võrdlesin toonast olukorda tänapäevasega. Kasuta- 
sin täpselt Peisseli matkamarsruuti ja meie muljed kattusid. 


Druk-yul 


Rinpung Dzongist — Paro ““Juveelide kindlusest” — avaneb SUUTE- 
pärane vaade all laiuvale orule. Dzongist allpool kasvavad küp- 
ressid ja päris jõe ääres sirutavad leinapajud oma juured vette, 
Jõgi nimega Paro Chhu tormab vahutades puust silla alt läbi. Silda 
katab väga hoolsalt kokku sobitatud sindlitest katus. Gruppidena 
asetsevaid talumaju ümbritsevad õitsvad kirsi- ja virsikupuud, Ter- 
rassidena töödeldud riisipõllud laiuvad oru külgedel. Paro on 
märkimisväärselt rahulik ja just siit algas budismi levik Bhutanis. 
Budismi traditsiooni kohaselt ehitas Tiibeti kuningas Songtsen Gampo 
(A.D. 629-710) sada kaheksa templit, et eemale tõrjuda väga 
võimsat naisdeemonit, kes lebas Himaalaja mäestikul ja Tiibetil. 

Jampey Lhakhang Bumthangis ehitati deemoni põlvele, kuna 
Kyiuchu tempel Paros naelutas kurikaela vasaku jala maa külge. 

Kyiuchu Lhakhang muutus ajapikku meelispaigaks budistlikele 
palveränduritele ja kerjusmunkadele. Guru Rinpoche külastas Bhu- 
tani tõenäoliselt aastal 737. A. D. 

Edasi jõgepidi vastuvoolu liikudes Drugyel Dzongi poole, jõua- 
me Taktsangi -- tiigri pessa —, mis ripub ohtlikult kaljueendi küljes 
800 meetri kõrgusel Chhu jõe kohal. Ratsutades ematiigri seljas, 
olevat Rinpoche sellesse koopasse lennanud ja seal kolm kuud 
mediteerinud. Peale selle moondas ta ennast Hirmuäratavaks Välguks. 
Järgnevalt ikestas ta need kaheksa kurja vaimu, kes takistasid 
budismi levikut. Lõpuks hoolitses ta selle eest, et kõikidest Paro 
oru elanikest saaksid budistid, enne kui see religioon Bhutani 
teistesse maakondadesse levis. 

Taktsang 
koopa lähedale kaljuseinale on maalitud Guru Rinpoche müütiline 
paradiis “Zangdopleri”. Kathogpa teoloogid säilitasid kuni 1645. 
aastani kontrolli religiooni üle. Siis aga haaras Taktsangis võimu 
enda kätte Shabdrung Ngawang Namgyel ja tema Nyingmapa 
meister Rinzing Nyingpo. Shabdrung tahtis küll oma kindlusse 
pühakoda ehitada, kuid see sai teoks alies XVII sajandi lõpuaas- 
tail, mil selle ehitas hoopis Tensing Rabgye. 

Nyingmapa ja Drukpa religioossete mõtete eklektiline segune- 
mine on Bhutani mõjutanud tänapäevani. Olles Bhutani kõigiti 
kindlustanud religioossete mõjutuste eest Himaalaja-tagustelt 
aladelt ja allutanud riigi Drukpa autoriteedile, oskas Shabdrung 
meisterlikult Guru Rinpoche õnnistusi oma valitsejavõimu kindlusta- 
miseks ära kasutada. Aastal 1646 pühitses ta Rinpung Dzongi, kus 
peatornis asuvad templid on pühendatud Drukpa Kagyupa sekti 
kuuluvatele laamadele kui ka tantrismi jumaluste panteonile. Guru 
Rinpoche ja Shabdrungi kujutavad maalingud ilustavad pühakoja 
seinu. Ja igal kevadel toimub dzongis Guru Padmasambhava auks 
uhke tsechu (pidustused). 

Vist kõige märkimisväärsem fsechu Bhutanis on Paro festival. 
Seda peetakse kõige suurejoonelisemaks Bhutani kultuurikalendris. 
Tantsud (chham), millest paljud on Shabdrungi enda seatud, pühit- 
sevad budismi võitu oma vastaste üle. Õnnistavad maad ja rahvast 
ning levitavad budistlikke ideaale rahvaluule kaudu. Templi katusel 
puhuvad mungad pikki pasunaid ja õhk on täis vasktaldrikute, 
trummide ja trompetite hääli. Mängides munkade sääreluudest 
tehtud oboedel ja trompetitel, parandatakse sellega nii mängijate 
kui ka kuulajate karmat. 

Esimesel päeval toimuvad sündmused dzongis. Hiljem kandu- 
vad need üle õuele, mis kannab nime deyankha. Siin on maapind 
sillutatud kivitahvlitega ja tantsud algavad nii tantsijaile kui ka 
pealtvaatajaile vajalike puhastusriitustega. Alguses toimub kurjade 
vaimude peletamine. Järgmiseks ilmub bodhisattva Manjushri, 
esindades kõikide Buddhade tarkust, kes on endale võtnud Sur- 
majumala (Shinje Choegyel) kuju. Kandes raevunud pühvli maski, 
kaitseb ta nelja ilmakaart ja õnnistab neid enne Tarkusejumalate 
ilmumist. Tuhastamise maa-ala (Durdag) jumalate tantsu esitajad 
kannavad valgeid pealuust maske ja luukeresid ning valvavad 
mandala, s.t. kosmilise diagrammi külgi, kus kaheksas tuhastamise 
paigas elavad alatiselt tantrismi jumalad. Need jumalad neutrali- 
seerivad deemonlikud vaenlased ja juhatavad usklikud lunastuse 
teele. Mustade mütside tantsus (Shanag) põristavad mungad trum- 
mi, jätkates samaaegselt aeglaselt ja järjekindlalt kogu tantsuruumi 
allutamist. Nende käed kujutavad erinevaid mudrasid (pühad müs- 
tilised žestid) ja nende jalad kujundavad maapinnal mandalasid. 
Sellega kaitstes heaolu ja rahustades vastakaid arusaamu. Shab- 
drung sooritab harilikult ise selle väga tähtsa tantristliku rituaalse 
tantsu. 

Õpetlikud esinemised selgitavad pealtvaatajaile moraalse tausta- 
ga rituaale. Tants, milles kujutatakse kohtumõistmist surnu üle 
(Raksha Manchham), räägib meile loo patustajast, kes saadetakse 
musta deemoni suureks rõõmuks põrgu, kuna vooruslik, kelle on 
päästnud valge jumal kurja deemoni käest, läheb paradiisi, kus 
teda tervitavad taevased inglid. Kohtunikuna toimib suur Surma- 
jumaluse nukk. Aadlimehed ja naised (Pholey Moley) pajatavad 
loo flirtivatest printsessidest, keda karistatakse sobimatu käitumise 

pärast. Isahirve tants esitab loo kütist, kelle püha Milarepa buda 
usku pööras ja kes siis küttimisest loobus. 

Viis päeva kestva festivali haripunktil täitub kloostriõu hoolimata 
jäisest külmast juba enne päikesetõusu inimestega. Kloostri peahoone 
räästa küljes ripub hiigelsuur fhankha ehk religioosne maaling. 
Selle ülesandeks on tuua kõikidele kohalolijatele lunastust. See 
suurepärane kunstiteos kujutab Guru Rinpoche'd tema kaheksas 
ilmingus koos oma kahe abilise Mandarava ja Yeshey Tshogyeliga. 
Usklikud läidavad rasvalambid ja toovad pühale maalile annetusi. 
Riietatuna villast valmistatud rõivaisse ja kandes traditsioonilisi 
vildist jalanõusid, tantsivad mungad rõõmsalt seitsmekeelsete lau- 
tode saatel. Hiigeltanka lastakse räästa küljest alla ja rullitakse 
kokku enne kui tõusva päikese kiired seda puutuda jõuavad. 

Paro kloostri ülem on riietatud Drukpa Kagyupa sekti esindus- 
ülikonda ja jälgib istuvate munkade ridu, kes nüüd külalistelt 
annetusi ootavad. Ruugetes ürpides, peas toredad mütsid, löövad 
orkestriliikmed kõverate nuiadega trummi. Nüüd tuuakse Tong- 
käigus kohale Guru Rinpoche kaheksa ilmingut (Serda Berkhor). 
Pühaku peamist aspekti, mille kohal kõrgub suur päikesevari, 
saadavad kuusteist haldjat -- ohvriandide jumalannad. Pachbam- 
tantsijad esitavad heeroste tantsu, põristades väikseid kahe poole- 
ga trumme (damaru) ja hüpates unisoonis märgatava akrobaatliku 
osavusega. Tseremoonia lõppedes tulevad Ging ja Tsholing, kandes 
hirmuäratavaid maske. Oma tantsuga tõrjuvad nad kurja ja pu- 
hastavad maad. Gingi kõvera trumminuia puudutus mõjub õnnis- 
tusena ja kõrvaldab kehast kõik kurja ja halva. 

Viie päeva vältel kõlasid Rinpung Dzongi kogu ümbrus tsechu 
“helidest ja hüüetest. Hulk rahvast, riietatud oma parimatesse rõi- 
vastesse, tungles kloostri õuel ja lähiümbruses, külastades ajutisi 
telke, kus müüdi toite ja jooke. 

Rinpung Dzongi kohal kõrgub Ta Dzong — vahitorn, kust on hea 
Jälgida kõiki Paro oru teid. Nüüd asub Ta Dzongis rahvusmuu- 
seum, kus saame tutvuda Bhutani ajaloo ja kohalike kunstnike 
töödega. 

Ta Dzongist allpool Dolpo oru ja Paro Chhu ühinemisel asub 
Dungtse Lhakhang, mis on ainus chorten'i vormis säilinud vanaaja 

tempel. See on ehitatud Tiibeti laama Thangton Gyelpo (1385- 
1464) poolt 1421. aastal ühe naissoost deemoni pea peale. Dung- 
tse Lhakhangis saab tutvuda Bhutani suurima ja väärtuslikuma 
maalikoguga. 

Tee piki Paro Chhud tõuseb järk-järgult Taktsangi ja Drugyel 
Dzongi poole. Nende kahe vahelt läheb rada Suur-Himaalajasse. 
Seal ees ootavad Chomolhari, Laya ning Lingshi ja Lunana. Dolpo 
orgu pidi viib meid matkarada Thimphusse. Päevatee kaugusel 
asub Dakipangtso — kõrgmäestiku järv, mis on ümbritsetud kää- 
busrododendronitest. 

Mugavam tee Thimphusse viib piki Paro orgu allapoole kuni 
ühinemiseni Wang Chhuga. Paro jõesäng on tuuline ja kõle, kuid 
tee Thimphusse suubub varsti jälle tuultest kaitstud viljakasse orgu. 
Namseling on maaliline asula viljapuuaedade ja terrassidega, hari- 
tud põldudega, kusjuures selle ümbruses kõrguvad mäed on kae- 
tud tihedate okaspuumetsadega. Simtokhas kaldub tee vasakule ja 
siit avaneb suurepärane vaade Thimphu orule ning ühele ainulaad- 
semale pealinnale maailmas. 


Paro läänekindlus 

'Thimphu 


Phajo Drukgom Shigpol (1184—125 1), Drukpa Kagyupa sekti 
loojal Bhutanis oli nägemus, et ta leiab endale elukaaslase — kuulsa 
naisjoogi uuestikehastuse Wangi orust. Esimest korda nägi ta oma 
tulevast Sonan Peldenit, kui nad seisid teine teisel pool kiirevoo- 
lulist jõge. Siis kõndisid nad mõlemad piki jõekaldaid, kuni jõudsid 
ainsa sillani, mis viis üle jõe Lungtenzampas (Ettekuulutuse 
Sillani). 

Aastaid viis ainus tee Thimphusse üle kitsa puust silla Lungten- 
zampasse. Kaunistatud palvelippudega ja pestud pritsmetega möir- 
gavast jõest, oli see sobiv lähenemine veidralt võluvale linnale. Siin 
on lõivu makstud tänapäeva moodsale ajastule. Palvelipud ei 
kaunista seda silda, sest tegemist on välismaise arhitektuuri sünni- 
tisega, mis võiks sobida ükskõik millisesse linna, ainult mitte 
Thimphusse. Silla betoon kipub vägisi summutama jõe kohinat. 

Thimphu org asub 2350 meetri kõrgusel merepinnast. Linnas- 
tumine algas siis, kui tehti teatavaks, et Thimphust saab 1952. 
aastal riigi pealinn. Dechenchoelingi palee ehitati samal ajal. Aga 
isegi tänapäeval on linn säilitanud oma etnilise arhitektuuristiili, 
Kuigi paljudel uutel ehitustel on Bhutani stiilis säilinud ainult aknad 
(seda nõuavad riiklikud eeskirjad), on hulk maju sellele vaatamata 
ehitatud vanas ajaloolises stiilis. Üheksakümnendatel aastatel toi- 
mus Thimphus elav ehitustegevus, ehk teiste sõnadega intensiivne 
urbanisatsioon. Jaapan (Toyota) on vallutanud lõviosa autoturust 
ja Thimphud ähvardab varsti õhusaaste. 

Sellest hoolimata jääb Thimphu maaga ja loodusega tihedalt 
seotud linnaks ja ta muudab oma välimust igal aastaajal. Põlluma- 
janduslikke terrasse haritakse viljarikastel orunõlvadel. Laugjatel 
orukülgedel õitsevad viljapuuaiad, kuna järsematel mäenõlvadel 
vohavad okaspuumetsad. Muljetavaldav Tashichhodzong vaatab 
alla põldudele ja golfiväljakule. Värvide üleküllus ümbritseb dzongi 

kõikidel aastaaegadel. Kevadel domineerivad muidugi õitsvad kir- 
sipuud roheliste muruväljakute taustal. 

Tashichhodzong, kus töötab kuninglik sekretariaat ja samuti ka 
usuliidri Je Khenpo kantselei, asub looduslikult kaunis jõekäärus. 
Kuid erinevalt teistest kindtustest pole see ehitatud kaitse otstar- 
beks nagu ülejäänud Shabdrung Ngawang Namgyeli poolt ehitatud 
dzongid. Algne Thimphu kindlus asus Dechen Phodrangis, kus 
tänapäeval paikneb munkade kool. 

Do Ngon Dzong - “Sinise kivi kindlus” -- on ehitatud kõrgele 
mäeküljele ja omab üsna kirjut ajalugu. Shabdrung sai dzongi oma 
kontrolli alla 1630. aastal ja ehitas selle ümber. Nimetades dzongi 
praeguse nimega Tashichhodzongiks, muutis ta selle munkade suve- 
residentsiks. Tashichhodzongi ehitas oma praegusele kohale XVIII 
sajandi lõpul Je Khenpo, kuid taastati praeguse kuninga isa Jigme 
Dorji Wangchucki poolt 1960. aastatel valitsuse asupaigaks. 
Suurepärane kollektsioon religioosseid fhankhasid ilustab Kuning- 
liku Sekretariaadi ja Rahvusliku Assamblee suure saali seinu, Siin 
istub ka kuningas oma kullatud troonil. 

Tshanglimithang on ka lahinguväli, kus Tongsa penlop Ugyen 
Wangchuck saavutas otsustava võidu 1885. aastal. Sellele järgnes 
võimuhaaramine kogu maal ja enda väljakuulutamine Bhutani 
esimeseks kuningaks. Too lahing osutus pöördepunktiks Bhutani 
ajaloos, lõpetades sisetülid, mis olid kestnud XVII sajandist peale. 

Igal nädalalõpul toimub turg jõekäärus Tshanglimithangi vahetus 
läheduses, kuhu asula elanikud toovad värsket juurvilja, paprikat, 
kodus valmistatud juustu, punaseid kartuleid, doma ja beeteli lehti, 
seeni ja mune, kuivatatud kala ja lihalõikeid. Tübeti ehteid, hõbesõlgesid, 
poolkalliskive, vibusid ja nooli ja isegi nädalalehe “Kuenseli” 
viimased numbrid nii kohalikus kui ka inglise keeles on müügiks 
välja pandud. 

Peale turul tehtud sisseoste ja sõpradega kohtumist järgneb 
hommikueine, mis koosneb searasvast ja soolasest Bhutani teest. 
Laupäeva hommik on hoogsalt alanud. 

Tshanglimithangi kohal asub linna keskus ja võimas kellatorn. 
Majad on ehitatud mitmel tasapinnal oru külgedele. Siin toimub. 
kogu äritegevus. Raamatupoed, reisibürood, meenetega kauplejad, 

hotellid ja pangad. Riiklikust kaubamajast saab osta kõikvõima- 
likku tekstiilikaupa, käsitöid ja kunstiesemeid. Filatelistile on pea- 
postkontoris suur valik kõikjal hinnatud Bhutani postmarke. 

Motithangi piirkond ehk “pärlite aas” on aristokraatlik linnaosa. 
Mäeküljel metsas paikneb Motothangi hotell, mis ehitati 1974. 
aastal kuningas Jigme Sengye Wangchucki kroonimispidustuste 
tarvis. Riiklikud külalised, kuningliku pere liikmed ja teised kõrged 
aukandjad olid vaimustatud elegantsest ja suursugusest hoonest. 
Tänapäeval aga on see asutus mahajäetud ja räämas ning ootab 
oma renoveerijat. 

Motithang on vahepeatus teel Phajodingi kloostrisse 3700 meetri 
kõrgusel, kus pühak Phajo Drukgom Shigpo XIH sajandil medi- 
teeris. 

Tashichhodzongist pöördub tee jõe vasakut kallast pidi Dec- 
henchoelingi lossi — kuninga ema Ashi Kesangi residentsi. Tee 
jätkub piki orgu ülespoole kuni Jigme Dorji rahvuspargi väravateni. 
Sealt viib edasi muularada üha kõrgemale kuni Lumemehe Raja 
alguseni. Ja too rada suundub juba igilumiste Chomolhari, Laya, 
Lingshi ja Lunana kõrguste poole. 

Dechenchoelingist on võimalik jalgsi matkata mööda taludest ja 
asulatest kuni metsani, kus asuvad Tango ja Cheri kloostrid. 

Tango kloostri ehitas XIII sajandil Phajo Drukgom Shigpo, 
kellele järgnes tema poeg Dampa — Paro Drukpa aristokraatia 
esivanem. Kui Shabdrung Ngawang Namgyel tuli Bhutani, siis 
võttis teda selles kloostris külalislahkelt vastu Tsewang Tenzin. 
Viimane oli Pahjo uuestisünde ja “Jumaliku Hullu” Drukpa Kunley 
pojapoeg. “Jumalik Hull” sai Bhutanis tuntuks oma mitteortodoks- 
sete ja tahumatute jutluste poolest. Shabdrung leidis Tsewang 
Tenzinile naise ja neil sündis 1638. aastal poeg Tanzin Rabgye. 
Viimane oli Shabdrung ja temast sai neljas Desi — viimane Gya 
hõimust. 1694. aastal Punakha Dzongi ülema Gedun Choepheli 
poolt Thimphust välja tõrjutud, tõmbus Tenzin Rabgye tagasi 
Tangosse ja lõpetas siin oma elupäevad. Nii lõppes viisteist 
sugupõlve kestnud võimuhierarhia ja paiskas Bhutani kaks sajandit 
kestvasse kodusõtta, kuni praegune dünastia võimule sai ja korra 
taastas. 

Tangost viib traditsiooniline puusild, mis kummalgi kaldal toetub 
kivist alusele, Cheri kloostrisse. Selle hoonetekompleksi ehitas 
Shabdrung 1620. aastal oma residentsiks. Tänapäeval elab siin 
tagasitõmbunult 67. Je Kenpo — Trulku Ngawang Thinley Lhun- 

- drup. 


Thimphu dzong (kindlus) 

Punakha 


3116 meetrit üle merepinna asuv Dochu Le veelahe eraldab 
Thimphu orgu Punakhast. Himaalaja sinised harakad hõljuvad 
magnooliapuudelt rododendronitele, sirutades oma pikki sabasid ja 
edvistades särava sulestikuga. Talvel on nulud paksu lumevaiba all 
ilmaga pakub Dochu La suurepärast vaadet lumme mattunud 
Himaalaja mägedele, kaasaarvatud kõrgtipud, nagu Masangang ja 
Jejekang-phugang, mõlema kõrgus 7158 meetrit ja Gangkar Pun- 
sum umbes 7300 meetrit üle merepinna. 

Liiklus üle veelahkme toimub päripäeva ümber chorten'i, sukeldub 
siis värviliste palvelippude alt läbi ning algab pikk laskumine kuni 
Punakhani. Tee läbib mitu ökosüsteemi, alates Dochu-La nulgu- 
dest, möödudes parasvöötme mändidest ja tammesaludest kuni 
subtroopiliste hiigelsõnajalgade, orhideede ja banaaniistandusteni. 
Rida kõige atraktiivsemaid asulaid Bhutanis asub Lobeysa teel, 
seal kus sõidusuund hargneb Punakha poole. 

Punakha Dzongi ehitas Shabdrung Ngawang Namgyel 
1637. aastal templi kõrvale, mille oli püstitanud 1328. aastal pühak 
Ngagi Rinchen. Kindlus jäi dzongiülema käsutusse kuni Punak- 
hast sai Bhutani pealinn. 

Esimese kuninga Ugyen Wangchucki ametissepühitsemine toi- 
mus siin “Taevase õnnistuse” lossis 17. detsembril 1907. Krooni- 
misel osalesid Briti delegatsioon uue kuninga sõbra John Claude'i 
juhtimisel, mõned ohvitserid ja 25 meest Punjabi rügemendist. 
1910. aasta jaanuaris sõlmiti Bhutani ja Inglismaa vaheline sõprus- 
leping. Teine kuningas Jigme Wangchuck krooniti samuti Punakhas 
1927. aasta märtsis ja see jäi valitsuse asupaigaks kuni 1952. 
aastani, kuni kolmas kuningas Jigme Dorji Wangchuck otsustas 
pealinna Thimphusse üle viia. 

Punakha Dzong mõjub kiiluna Mo Chhu ja Po Chhu vahel. 
Partide ja pikakaelaliste kormoranide parved lendavad üle vee. 

Jõgede viljakatel kallastel kasvatatakse mitmesuguseid kultuure. 
Tihti näeme ühel põllulapil mitmeid erinevaid teraviljasorte. See 
ökosõbralik süsteem on ennast kõigiti õigustanud. Jõukamad 
Thimphu elanikud omavad Punakhas maad ja kariloomi, sest nad 
eelistavad veeta talve madalamate orgude soojemas kliimas. 
Kindluseülem ise oli selle traditsiooni looja, tehes Punakha oma 
talvepealinnaks. Ka mungad kolivad talveks Thimphust Punak- 
hasse, et pääseda käredate talvekülmade eest. 

1651. aastal tõmbus Shabdrung Punakha dzon gi, kust ta enam 
kunagi ei väljunud. Tundub uskumatu, et tema surma suudeti 
saladuses hoida viiskümmend pikka aastat, sest ainult sääraselt 
said Drukpad selles maakonnas võimu enda käes hoida. 

Suur uputus 1994. aastal kahjustas märgatavalt kindlust ja selle 
ümbrust. Dzongchun (väike dzong), mis algselt oli ehitatud temp- 
liks, ehitati nüüd ümber ja kogu kindlus sai renoveeritud. Uued 
kaldakaitsed ja tulvatõrje tammid on muutnud jõe voolusuunda ja 
kaitsevad tõhusamalt kaldarajatisi. Nüüd ei saa jõgi kõrge veeseisu 
puhul enam kindlusemüüre ohustada. 

Varasematel aegadel tuli Punakha dzongil taluda Tiibeti sõda- 
laste rünnakuid, kes tungisid orgu ratsa üle Laya ja Gasa mäe- 
kurude, et uuesti enda valdusse saada üht püha reliikviat. Tüli- 
õunaks oli Avalokiteshvara kujukene, Ranjung Karsapani, mis 
olevat valmistatud Tiibeti Drukpa sekti asutaja Tsangpa Gyare 
selgroolülist. See kujuke leiti Tsangpa Gyare asjade hulgast peale 
tiibetlaste rünnakud edukalt tõrjuda. 

Igal aastal talve lõppedes, kuuaasta esimesel kuul toimuvad 
Punakha Dzongis suures pidustused — dromche. 

Dzongis elavad mungad laulavad tundide kaupa sügavate bassi- 
häältega budistlikke mantraid. Seda muusikat mitmekesistavad keel- 
pillid, trompetid, trummid ja vasktaldrikud. See festival on pühen- 
datud Yeshe Gompole, Bhutani kaitsejumalanna Mahakala ilmu- 
tusele. Neid pidustusi juhib Je Khenpo ise. Kollasesse riietunud 
kloostriülem istub palkonil, kus tal on suurepärane ülevaade õuel 
ettekantavatest religioossetest tantsudest. 

Jäljendades Tiibeti sõdalaste pealetungi, tormavad punastes 

rõivastes võitlejad pea kohal mõõku keerutades dzongist välja. 
Sõdurid hüppavad hobuste selga ja kappavad lahingusse. Väed on 
asetatud nelja kohta ümber dzongi, kus toimuvad rituaalsed tant- 
sud, et võita jumaluste soosingut. Pidustuste lõppedes toimub suur 
Serda Berkhor'i rongkäik, mida juhib jälle Je Khenpo isisklikult. 
Dzongist väljudes ümbritsevad meid pikad fanfaarid ja tantsivad 
sõdalased. Jõe ääres toimuvad palveteenistused ja edu soovimine 
Bhutani sõjajõududele. 


Punakha Dzong 

Wangdi Phodrang 


Wangdi Phodrang asub kahe jõe ühinemise kohal. Pikk kal- 
jueendi ulatub kaugele Dang Chhu valgalasse, sest too voolab alla 
põhjast, kuna Mo Chhu, tulles loogeldes Punakhast, on endale tee 
leidnud mäeahelikust lõuna pool. Terrasspõllud ulatuvad mäekülge- 
pidi alla kuni jõeni, paljastades kohati valgeid liivaseid kalda- 
luiteid. 

Wangdi Phodrangi nimetatakse naljatades ka tuuliseks Pho- 
drangiks üle mägede puhuva tugeva tuule tõttu ja seda eriti päeva 
teisel poolel. Tuulevarjuks on küll puid istutatud, kuid tormi-iilidena 
puhuv mägituul lõõtsub eukalüptide ridadest siiski läbi. 

Wangdi Phodrangi dzong ehitati XVII sajandi keskel Shabd- 
rung Ngawang Namgyeli juhiste kohaselt. Ehituse lõpetas Tenzing 
Rabgye 1683. aastal. Sindlikatusele on nagu harilikult kuhjatud 
hulk suuri kive. Kaks suurt palveveskit tervitavad külalist peavära- 
va juures. Õue kõikidel külgedel kõrguvad kivihooned. Hoovi 
tagaküljel asub peatempel, mille katuselt lastakse septembrikuu 
suurte pidustuste aegu alla Guru Rinpoche suur tanka ehk thondrel 
(pilt). Usklike annetatud rasvalambid heidavad müstilist valgust 
kahekordseid trumme põristavatele tantsijatele. Kõikjal kogu tse- 
remoonia vältel on tunda Drukpa Kagyupa sekti traditsioone. 

Wangdi vastas teispool jõge asub Rinchengangi küla. Selle 
majad on ebamäärased ja mullavärvilised, mis teevad nad veelgi 
monotoonsemaks. Iroonia seisab selles, et mainitud küla elanikud 
on tuntud heade müürseppade ja kiviraiduritena. Sajandeid on 
siinsed meistrimehed kindlusi ehitanud ja teevad seda ka veel 
tänapäeval. Punakhadzong ja Tashichhodzong on nende poolt 
tänapäeval ümber ehitatud ja renoveeritud. Nad on püstitanud 
palju maju, templeid, chorten'eid ja sildu. 

Wangdi on asula, kus Shabdrung oli märganud, et kaarnaparv 
võib lennata kõigi nelja ilmakaare poole. Siin asub Bhutani tee- 
deristmik. Uus tee jälgib jõe jooksu lõunasse Chirangi, kuna ida- 

lääne suunas kulgeb peatee. Jälgides Dangi jõe orgu, kulgeb tee üle 
Mustade Mägede veelahkme 3390 meetri kõrguse Pele La kuruni. 
Mõned kilomeetrid enne Pele La*d suundub sillutamata teeharu 
Nobding külast Gantey'sse ja Phobjika orgu. 

Viimati nimetatud orus asuvad mustakaelaliste sookurgede (Grus 
nigricollis) talvituspaigad. Peale maratonlendu Kesk-Aasiast üle 
mägede häälitsevad nad valjusti ja sooritavad oma rituaaltantse. 
Need toredada linnud kogunevad rühmadesse, otsides paremat 
stardipaika, hüppavad siis tiibadega energiliselt vehkides õhku ja 
hõljuvad seejärel majesteetlikult mäekurude kohal. 

Gantey Gompa asub künkal, kust avaneb suurepärane vaade 
Phobjika orule. Siinse kloostri ehitas Pema Trinley, N yingmapa 
pühaku Pema Lingpa pojapoeg 1613. aastal. See on suurim 
Nyingmapa klooster Bhutanis ja ainuke lääne pool Musti Mäge- 
sid. Gantey Trulkus (Pema Trinley reinkarnatsioon) säilitas head 
suhted domineeriva Drukpa sektiga, kuid jätkab Pema Lingpa 
poolt õpetatud religioossete traditsioonide propageerimist. Teine 
Trulku, Tenzing Legpe Dondrup (1645-1726) laiendas kloostrit ja 
ümbritses selle kindlusega. 

Ületades Mustad Mäed Pele La juures, oleme jõudnud 
Tongsa penlopi maade piirini. Siinset veelahet keeldus “hull pü- 
hak” Drukpa Kunley (1455-1529) ületamast. Legend pajatab, et 
ta olevat idapoolsetesse orgudesse sinepiivasid külvanud ja sellest 
ajast ei kasva seal enam riisikultuurid. “Musta Mäe Bjop” on rohu- 
aasade maa, üsna tihti esinevate sinepiväljadega. Siinne maastik 
on teravas kontrastis mäe läänekülje terrassidena haritavate rii- 
sipõldudega ja tihedate metsadega. Bjopi elanikud kasvatavad 
lambaid ja jakke ning punuvad kääbusbambusest väga ilusaid 
korve ja muid tarbeesemeid. 

Üksteist kilomeetrit Pele La'st ida poole asub Rukubji küla, kus 
kõik hooned on ehitatud ülesharitud põllumaa madalamale servale. 
Lavamaa kahe mäe vahel arvatakse olevat madu. Templi asukoht 
mao pea peal peab näitama budismi hea vaimsuse üleolekut mao 
kurjusest. Guru Rinpoche ise olevat naissoost maodeemoni võitnud 
ja maalt kurjad vaimud välja ajanud. Rahvusliku autotee ehitus tõi 
endaga kaasa palju soovimatut. Rukubji elanikele ei meeldinud 

tolmupilved, lõhkeaine plahvatused kaljude purustamisel ja lõpptule- 
musena tihe liiklus peateel. On oht, et kõik need ebameeldivused 
äratavad magava naisdeemoni. Kohaliku preestri soovitus küla 
kaitsevaim hoopis mõnda teise kohta üle viia, andis tekkinud 
segadusele üha hoogu juurde. Kõigele lisaks tabas kohalikke 
põldusid ikaldus, samuti surid seletamata kombel mõned küla- 
elanikud. Lõpuks paluti Gantey Trulkul kohalikel arusaamatustel 
vahendajaks olla ja jumalus oma kohale tagasi pühitseda. 


Tongsa 


Teel Tongsa poole möödume Chendebji chorten'ist, Selle stili- 
seeritud silmad piiluvad meid üle ritta laotud mani kivide. Ehitatud 
XVIII sajandi keskel laama Sida poolt selleks, et teha kahjutuks 
orgu ähvardav naisdeemon. See chorten on ehitatud Nepaali 
stuupade Bodhnath ja Swayambhunath stiilis. Aastal 1982 lasi 
kuninga ema Ashi Kesang siia naabrusesse ehitada Bhutani stiilis 
chorten'i. 

Tongsa hakkab juba kaugelt paistma. Vana rada laskub oru 
põhja ja tõuseb siis järsult dzongini. Autotee jälgib täpselt mägede 
piirjooni ja laskub suurt kaart tehes naaberorgu enne kui Tongsasse 
jõuame. See on hämmastav, sest me kujutleme silda, mis teed 
dzongiga ühendab, kuid me rühime veel ligi tund aega, et katta neid 
kahtkümmet kilomeetrit, mis meid eesmärgist lahutab. Nähes dzon- 
gi nii mitmest erinevast vaatenurgast, annab see meile suurepärase 
ülevaate selle strateegilisest tähtsusest. Just see aitas tollasel penlo- 
pil maakonnad ühendada ja esimeseks Bhutani kuningaks saada. 
Nüüd nimetatakse Bhutani kroonprints Tongsa penlopiks, märgis- 
tades sellega Tongsa ajaloolist tähtsust kogu riigile. 

XVII sajandil jagunes Bhutan kolme põhilisse poliitilisse mõju- 
Lõpuks saavutas Paro kontrolli Lääne-Bhutani üle, kuna Tongsa 
valitses kesk- ja idarajoonide üle. Peale sõda Duari pärast 1864. 
aastal ja Sinchula rahulepingut, millega Bhutan loovutas Duarid 
inglastele. Saades vastutasuks aastarendi, suutis Tongsa penlop 
Jigme Nahgyel haarata võimu kogu riigis enda kätte. Tema poeg 
Ugyen Wanchuck asus valitsema 1881. aastal ja 1885. aastal võitis 
oma vastased Thimpus. Ta tugevdas suhteid inglastega ja tõsteti 
nende poolt aadliseisusesse. 

2200 meetri kõrgusel asuv Tongsa Dzongist avaneb suurepärane 
vaade Mangade orgu. Dzongi vahitornist saab täieliku ülevaate 
Tongsa kõikidest kaitserajatistest. Esimese chorten'i ehitas siia 

Ngagi Wanchuk (1517-1554), Shabdrung Ngawang Namgyeli 
vanavanaisa. Mõistes Tongsa strateegilisi eeliseid, ehitas Shabd- 
rung siia esimese dzongi, mida hiljem on mitmel korral parandatud 
ja ümber ehitatud. E 

Tongsas ühinevad läänest, idast ja lõunast tulevad teed. Tee 
lõunasse viib meid Shemgangi. Siin näeme lopsakat troopilist 
metsa. Samuti kasvavad siin banaanid, mangod, sõnajalad, samb- 
likud, bambus ja orhideed. | 

Geoloogid on leidnud Gonkhola lähedal mägedes vaske ja 
pruunsütt. Ka Mustad Mäed on rikkad mineraalidest. Tee itta 
tõuseb Yutong La juures 3400 meetri kõrgusele ja siit avaneb suu- 
repärane vaade Bhutani kõrgeimatele tippudele. Meid ümbritseb 
jälle jakkide pärusmaa vohavate bambusvõsadega. Mäekuru kõr- 
val kasvavad tihedad okaspuumetsad, ulatades Bumthangi Chu- 
mey orgu. 


Bumthang 


Bumthang on kuulus oma legendide ja tondijuttude poolest. See 
on võlutud maa, kus inimesed loovad müüte röövsõdalastest ja 
usku vahetavatest munkadest. Kus majadele on maalitud reli- 
gioossed sümbolid ja inimesed kannavad amulcttc, et kaitsta end 
kurja eest. Choekhori oru kohal kõrgub võimas Jakar Dzong, mis 
on ehitatud XVI sajandil. Öösel tõuseb jõest udu ja soiste kallaste 
kohal süttivad müstilised tulukesed. 

Ühel talvisel varahommikul märkasid Euroopa turistid oma küla- 
listemaja eest möödumas üht vanameest, kes sammus kitsast look- 
levat rada pidi alla jõe äärde. Rohkem sportlikust liikumishuvist kui 
uudishimust järgnesid võõramaalased vanamehele alla jõe äärde. 
Vanamees astus vette ja kadus silmist. Arvates, et ta on uppunud, 
jooksid külalised oma majutuspaika abi kutsuma. Seal aga öeldi 
neile, et tegemist on vaimuga, kes elab jõe veekeerises ja kelle 
ilmumine on õnnetust kuulutav. Samal õhtupoolikul toimus paadi- 
matkal traagiline õnnetus, milles hukkusid kaks Šveitslast. 

Bumthang on Bhutani vaimne häll. Nimes endas on teatud 
usuline tähendus — pikergune läikivast klaasist anum, mida nimeta- 
takse bumpa ja mida kasutatakse religioossetel toimingutel. Bhu- 
tani kaitsepühak Guru Padmasambhava tõi budismi Bumthangi 
VIII sajandil ja arvatakse, et ta mediteeris siin Kurje Lhakhangis. 
Austatud pühakud, Longchen Rabjampa ja Dorje Lingpa jutlusta- 
sid siin XIV sajandil. Pema Lingpa (1450-1521), üks suuremaid 
Bhutani religioosseid isiksusi, rajas Tamshing Lhakhangi, mis tänase 
päevani on Nyingmapa sekti keskuseks jäänud. Jampey Lhakang, 
mille ehitas VIT sajandil Tiibeti kuningas Songtsen Gampo, ennetas 
isegi Guru Rinpoche tuleku. 

Domineeriva sekti Drukpa Kagyupa mõju levis suhteliselt hilja 
ja Bumthang kapituleerus poliitiliselt alles XVII sajandil kui Shab- 
drung Ngawang Namgyel kogu maa oma võimu alla ühendas. 
Bumthangi valitsesid juba väga varajastest aegadest alates Tiibeti 

kuningakoja võsud, kuna aga Lääne-Bhutanis olid valitsusohjad 
Drukpa religioosse aadli käes. Bhutani kuninglikul perekonnal, 
kes tähistab oma põlvnemist nii Nyingmapa kui ka Drukpa sektide 
loojatest, on ka tihedad sidemed Bumthangiga. Esimene Bhutani 
kuningas Ugyen Wanchuck sündis siin Wanguchoeling'i lossis, mis 
kuulus Tongsa Penelop Jigme Namgyelile. Tema ehitas Kurje 
templi, et mälestada paika, kus Guru Rinpoche keha piirjooned 
kaljule tekkisid. Kurje kloostrit peetakse üheks pühamaks paigaks 
Bhutanis ja siin toimusid ka praeguse kuninga isa matused. Kuninga 
ema Ashi Kesang Wanchuck lasi siia templi ehitada. See ehitus 
mõjub kolmemõõtmelise mandalana. 108 kivist stuupat seisavad 
siin valvel ja neid ümbritsevad röömsalt lehvivad palvelippude read 
saadavad veel valgustamata maailma rahvastele Buddha läkituse. 

Bumthangi basseinis ühinevad neli jõeorgu. Chumey ja Choek- 
hori asuvad pisut madalamal ja on väga viljaka pinnasega. Kas- 
vatatakse peamiselt tatart, kuid ka nisu ja oder annavad rikkalikku 
saaki. Tang'i ja Ura orud asuvad kõrgemal, on seega külmemad 
ning sobivamad lambakasvatuseks, aga ka kartul tunneb ennast siin 
hästi ja on kohalike elanike jõukusele märgatavalt kaasa aidanud. 
Kõigele lisaks on Chumey org tuntud oma kudujate poolest, kes 
valmistavad suurepärase mustriga villaseid kangaid, mida tuntakse 
yatha nime all. 

Chumey orus asuvad mitmed vanad kloostrid, mille asutamisaeg 
ulatub tagasi Nyingmapa ususekti algusaastatesse. Tharpalingi kloos- 
ter paikneb 3600 meetri kõrgusel ja selle ehitas Longchen Rab- 
jampa XIV sajandil. Kudujate küla Zugney lähedal kõrgub Pra 
Lhakhangi klooster, mille püstitas XVI sajandil Pema Lingpa poja- 
poeg Tenpe Nyima. Prakhangist lühikese jalutuskäigu kaugusel 
asub sajandivanune Nyimalungi klooster, kus elab sadakond 
munka. 

Kõrgel Choekhori oru kohal paikneb Jakar Dzong, “Valge linnu 
klooster”. Ehitatud XVI sajandil Drukpa lama Ngagi Wangchuki, 
Shabdrung Ngawang Namgyeli vanavanaisa poolt. See on ainus 
dzong Bhutanis, mis ei majuta Drukpa sekti kuuluvat munkade 
vennaskonda, kuigi tegemist on piirkonna administratiivse keskuse- 
ga. Jakari linn on ainult pisut suurem harilikust külast, mõnede 

poekeste ja sööklaga. Tee viib meid ülespoole Wangduchoelingi 
lossi juurde ja edasi Jampey Lhakhangi ja Kurje kloostriteni. Kurje 
kohal üle jõe on Tamshing klooster, kus võime imetleda Bhutani 
vanimaid seinamaale. Siinne klooster on ka varjupaigaks väikesele 
munkade vennaskonnale. 

Jampey Lhakhang pole võibolla nii pilku püüdev kui mõned 
muud kloostrid selles rajoonis, aga kuulsad on selle kloostri vii- 
namarjaistandused. Tõepoolest, selles peitub võlu. Kolmeteist 
sajandi vanune ja ikka säilitada oma vanu traditsioone. Legend 
räägib, et see püha hoone on ehitatud ühe vägeva naisdeemoni 
põlvele, et teda allaandmisele sundida. Too kurivaim sirutas oma 
liikmed kuni Tiibetini. Igal aastal novembris toimub viis päeva 
kestev festival siin Jampey Lhakhangis. Paljud rituaalid ja tantsud 
ulatuvad tagasi Nyingmapa meistrite aega, ülistades Guru Rinpoche 
voorusi, headuse võitu kurja üle ja lõpetades tseremooniaga, milles 
õnnistatakse pealtvaatajaid. 

Festival algab hilja õhtul Mustade Mütside tantsuga. Mungad, 
tantsides pidurüüdes, viivad läbi puhastuspalved, õnnistades maad 
alkoholi ja viljateradega. Süüdatakse tuled, et kurjuse vaime pele- 
tada. Pimedas, lõkketulest ja sädemetest vaevalt nähtavad, on 
tantsijad tõepoolest hirmuäratavad. Alasti laama tants ulatub tagasi 
iidsete tantra rituaalideni. See toimub hilja öösel ja võõraid vaata- 
jate hulka ei lubata. Tantsudes Ging ja Tsholing kujutatakse, kuidas 
Guru Rinpoche uuestikehastused toovad õnnistust ja eemaldavad 
takistusi budismi leviku teelt. Veel esitatakse tantse paradiisist ja 
sangaritest, mida Pema Lingpa kunagi munkadele oli õpetanud. 

Klounid (Atsaras), kandes veidraid maske, lõbustavad pealtvaa- 
tajaid. Koomiline huumor on nende pärisosa ja nende tähelepanust 
ei pääse ka pealtvaatajad. 

Jampey on igati külasimmani samane. Avaral kloostriõuel, taus- 
taks mäenõlvu kattev tumeroheline okasmets, on külalisi kõikidest 
Bumthangi orgudest. Ikka selleks, et võtta osa drup'ist. Suitsu- 
tatud jakiliha viilud, põrsapraad ja tatrapudrust küpsetatud pann- 
koogid ilmuvad kui nõiaväel murule laotatud linale. Perekonna 
piknikust osavõtjad kiigutavad end vasktaldrikute, trummide ja 
pasunate taktis. Jampey Drup on meeldiv kogemus ühest õigest 

külapeost. Siin pole külaliste murrus trügimist ega joodikute lär- 
mamist ja välisturiste (peale meid kahte) ei ühtegi. Viienda peopäe- 
va lõppedes tuuakse välja kohalik jumalanna, kes siis kõiki ko- 
halviibijaid ohtralt õnnistab. 

Choekhorist ida poole asub Tangi org. Jõgi läbib siin kitsa 
kaljulõhe ja tormab Mebartsosse — “Leegitsevasse Järve”, ühte 
palverändurite poolt väga pühaks peetud paika. Usklikud ujutavad 
lampe vee peal ja toovad oma lähedaste tuhastatud säilmed siia, 
kus arvatakse, et Pema Lingpa leidis ülipühad reliikviad, millised 
oli siia peitnud Guru Rinpoche. Mebartso pole tegelikult üldse järv. 
Jõgi teeb oma jooksul sõlme — pöördub oma sängis tagasi, 
moodustades sellel kohal laiema veekogu, mis oma vood suure 
mühinaga mäest alla saadab. Laialdane veepiiskade sadu kastab 
jõekallastel kasvavat rikkalikku taimestikku. 

Ura La on 3600 meetri kõrgusel asuv mäekuru, mis avaneb Ura 
orgu. Kõrgmäestiku karjamaadel leiavad küllaldaselt toitu nii lam- 
bad kui ka jakid. Ura küla asub 3000 meetri kõrgusel ja majade 
stiil on siin erisugune kui mujal. Hooned on ehitatud hallidest 
kiviplokkidest ja katused on kaetud sindlitega. Elumajad on üks- 
teisele lähestikku ehitatud. Enne kui kartulikasvatus külaelanikele 
jõukuse majja tõi, oli Ura tõesti vaene asula. Tänapäeval on külal 
oma koolimaja, hooned korras ja tulevik paljulubav. 


Chomolhari: jumalanna eluase 


Drugyel Dzongi kohal tibutab uduvihma. Selle kindluse 350 
aastat vanu krobelisi müüre on kahjustanud nii tuli kui ka aeg. Selle 
ehitas 1647, aastal Shabdrung Ngawang Namgyel peale oma 
võidukat sõda tiibetlastega. Kindlus terendab hoiatavalt kaljueendi 
kohal, olles Paro oru tõsiselt võetav valvur. Mäeahelik lahutab 
geograafiliselt Paro viljakad põllud külmast kaljusest piirkonnast, 
mis tungib üha edasi kõrge Tiibeti platooni ja lumistesse Himaalaja 
mägedesse. 

Parost tulev tee lõpeb siin, kahe maailma kokkupuutes. Siin on 
füüsiline piir, mis lahutab metsiku looduse moodsast tsivilisatsioo- 
nist. Siit alates on määravad visadus, leidlikkus, vastupidavus ja 
meelekindlus. Tegelik jõud pole elekter, vaid tööloomad: härjad, et 
põldu künda, muulad, et raskusi kanda ja hobused, et kiiremini 
kohale jõuda. Kõrgemal mägedes sobib töö-, kande- ja ratsaloo- 
maks ainult metsik, tujukas ja ettearvamatu jakk. Dzongi jalamil 
tambivad muulad kannatamatult kapju vastu külmunud maad, 
oodates et neile laetakse selga kotid pottide, pannide, kämpingu 
varustuse ja mitut sorti toiduainetega nagu riis, kartulid, munad, 
juust ning sea- ja linnuliha. 

Udulaamad Drugyeli ümber hakkavad taanduma ja varsti särab 
päike oma täies hiilguses eredalt sinises taevas. Selle taustal tõuseb 
esile Chomolhari sädelevvalge tipp. Seda mäge austavad bhutaan- 
lased kui jumalannat. Püha mäe nähtavale ilmumist loetakse heaks 
endeks, kuid tee baaslaagrisse on pikk, parimal juhul kestab see 
3—4 päeva. Jääb vaid üle loota head ilma. 

Siin kasvanud punast riisi hinnatakse nii maitse kui ka lõhna 
poolest, mida see lisab Bhutani köögile. Ka meie toidusedelisse 
kuulub iga päev Paro punane riis rohke paprikaga, lisaks sealiha, 
niitnuudlid ja datsi — kohalik talujuust, mis on eriti hinnatud oma 
iseloomuliku lõhna poolest. 

Ületame kitsa rippsilla, mis hüppab ja kiigub igal sammul, et 
pääseda üle raevunult mühiseva Pachu jõe. Jõgi jääb meie pide- 
vaks kaaslaseks veel mõnda aega. See jõgikond on tõepoolest 
kohalik paradiis, ulatudes mägede jalami tihnikutest kuni igirohe- 
liste tamme- ja sinimändide metsadeni. Himaalaja nulud ja rodo- 
dendronid katavad kõrged mäeseljandikud ja puude vahel kasva- 
vad mägede kõige õrnemad taimed, hoolimata lumest ja pakasest. 
Jõe väiksemates pööristes ja abajates loovad kohalikud olud ja 
mikrokliima suurepärased kasvutingimused orhideedele, samblikele, 
vetikatele, sõnajalgadele ja seentele. 

Kasvutingimused olenevad muidugi maastiku kõrgusest mere- 
pinnast. Liikudes mägiteid pidi üha ülespoole, jõuame väluni, mille 
keskel aprikoosiaed ja selle ümber rebasheina- ja tatrapõllud. 
Külasid ja talumaju kohtab üha harvemini ning kõik võõrad ärata- 
vad kohalikes uudishimu. Tervitustega ollakse tagasihoidlikud, lap- 
sed lehvitavad mängides ja siis korraga pakub meile keegi peotäie 
puuvilju. Vahetuskaubana pakun pastapliiatsi. See võetakse vastu 
südamliku naeratusega. Raske on edasi anda seda soojust ja 
siirust, millega need mägielanikud meid kohtlevad. 

See on loodusesõbra paradiis, kus elavad lumepõldpüüd, kõr- 
gel õhus hõljuvad mägikotkad, raskeid radu kasutavad lumeleo- 
pardid, muskushirved, sinilambad, Himaalaja mustad karud ja 
takinid — Bhutani rahvusloomad. Lisaks neile suur hulk roht- ja 
ravimtaimi ning metsalilli. 

Viimaks olemegi jõudnud Jigme Darji rahvusparki ja looduskait- 
sealale, mille maa-ala on 4200 km? — seega üks suuremaid bio- 
sfääri reservaate Aasias. 

Et kaitsta loodust, vett ja õhku saastamise eest, on igasugune 
ehitamine kaitsealale keelatud. Siiski elab selles piirkonnas rida 
rändhõime, tegeldes jakkide ja lammaste kasvatamisega. Nad 
vahetavad oru elanikega bartertehingutena liha, loomanahku, juustu 
ja võid. Need Wangi hõimud loevad oma põlvnemist Mongoli 
anastajatest alates ja neid nimetatakse Wangi Melo — need, kes 
tulid ja kunagi ära ei lähe. Kuigi wangid võtsid vastu budismi juba 
XIII sajandi keskel ja nende usuisaks on Phajo Drukgom Shigpo, 
austavad nad veel tänapäeval loodusjumalaid — vanade Bonpo 

animistlike traditsioonide kohaselt mägesid, metsi, järvesid ja loomi. 
Seesugust samastamist on märgata chorten'ites, mis on valmis- 
tatud põdrasarvedest, siniste lammaste pealuudest, hästi lõhnava- 
test kadakaokstest ja palvelippe täisriputatud männitüvedest. Pal- 
jud Bhutani ja Tiibeti munkade poolt esitatud tantsud ja rituaalid on 
animismist kantud. Meil on siin tegemist hinge omistamisega 100- 
dusnähtustele, loomadele, taimedele ja esemetele. Huvitav on see- 
gi, et Bhutani kuningakroon on ilustatud musta rongaga. Viimast 
peetakse Gonpo Jarodoncheni ilminguks. Ronga peaga Mahakala 
on inimest kaitsev võimas jumalus. 

Jangothang ilmus järsku nähtavale. Tee teeb järsu käänaku ja 
seal ta ongi: Chomolhari! Sädeledes ja helkides hilise õhtupoole 
valguses. Too suur kuppel (kõrgem kui 7000 meetrit), mille hõbe- 
dane sära muutub kuldseks, kumab ka siis veel valgena, kui pime- 
dus on saabunud. 

Meie asupaigal on müstiline võlu, mida veelgi suurendavad vana 
kindluse varemed mägijõe kohal, mis oma kohinaga on meid 
saatnud juba mõnda aega. Imetledes looduse suursugusust, veet- 
sime mõned päevad mägede kiiresti muutuvat ilmet vaadeldes. 

Ühel hilisõhtul jõudis kohale kari taltsutamata jakke koos aja- 
jatega. Loomad olid raskelt koormatud ja oli tükk tegemist, et neid 
öörahuks ette valmistada. Kellelgi pole veel õnnestunud seda 
poolmetsikut veist kodustada. Ainsana kuuletusid nad koertele, 
kes vajaduse korral oma teravaid kihvu tunda andsid. Need truud 
valvurid jälgisid kogu öö, et jakid oma kogunemispaigast ei lah- 
kuks. Järgmisel hommikul laeti jakkidele jälle koormad selga ja 
seda muidugi suurte raskustega, sest nad tõuklesid ja puiklesid 
kuidas vähegi võimalik, et koormat mitte uuesti selga saada. Nad 
perutasid ja olid valmis mäest alla tormama, et oma hinnaline 
kandam lähemasse jõkke heita. 

Mälestus Kõrg-Himaalajast jääb meie meelde alatiseks. Eriti 
sügava mulje jätsid Jichu Drakye oma järskude orukallastega ja 
muidugi jumalik Chomolhari. Mingil määral jääb üks osa meist siia 
mägedesse. 

Budism 


Budism, usulis-filosoofiline õpetus, mis tekkis Indias VI--V 
sajandil enne Kr ning kujunes hiljem kõrvuti ristiusu ja islamiga 
üheks kolmest nn. maailmausundist. Selle õpetuse rajajaks peetakse 
Sakjamunit. Budism tekkis brahmanismi langusajal mitme õpetuse 
vahelises võitluses, sarnaneb mõnel määral brahmanismiga ja tema- 
ga samal ajal tekkinud džainismiga (taassünniõpetus, karma, ahin- 
sa). Algbudismist ei ole kindlaid teateid, sest budismi kanoonilised 
tekstid Tipitaka”, “Kandžur” jt) on kirja pandud tunduvalt hiljem 
(II sajandil enne Kr. — VIL sajandil peale Kr.). Ent arvatavasti 
kuuluvad õpetuse varasemasse järku neli nn. õilist tõde: 

— - onolemas kannatus; 

— - kannatusel on põhjus (ihad ja soovid); 

— - kannatustsaab kaotada (põhjuse kaotamisega); 

—  sellekson kaheksaastmeline tee: 

1. õige vaade 

2. kavatsus 

3. jutt 

4. tegu 

5. eluviis 

6. püüdlemine 

7. mõtlus 

8. keskendumine. 


Kannatus pole argine piin, vaid alguseta sansaara põhiomadus 
Kannatusest vabanenu seisundit nimetatakse nirvaanaks ja selle 
saavutanut budaks. Väga vana on ka veendumus, et ei ole igavest 
muutumatut: nii maailma kui isikut võrreldakse vooluga, milles 
dharmad üksteisest funktsionaalses sõltuvuses ühinevad ning põh- 
juse ja tagajärje seaduse mõjul jälle lahknevad. Isik on seega 
pidevalt muutuv, nii praeguses elus kui ka läbi kõigi elude vaadatu- 
na. Et kõik olendid kannatavad, võivad muutuda ning on omavahel 

põhjuse ja tagajärje seoses, tuleb üksteisesse suhtuda kaastund- 
likult, sallivalt ja abivalmilt. 

Juba Šakjamuni eluajal tekkis suur budistlik mungakogudus 
(sangha). Kastivahede, ohverdamise, preestriseisuse ja askeesi 
eitamine võitis budismile paari sajandi jooksul järgijaid kogu In- 
dias. Eriti agaralt levitas budismi II sajandil enne Kr. Ašoka. 
Kummatigi ei saanud budism Indias kunagi massiliseks ega valitse- 
vaks usundiks, kuigi tema mõju kõigile eluavaldustele oli tohutu 
suur (brahmanism moendus budismi mõju! hinduismiks). Pärast 
Šakjamuni surma alanud õpetuslikud vaidlused ajendasid budismi 
lõhenemise. 1 sajandil enne Kr. kujunes kaks põhisuunda: mahajaa- 
na ja hinajaana. I1-IX sajandini, kui Indias oli budismi hiilgeajastu, 
tekkisid suured vihaarad — kloosterülikoolid (Nalanda, Vikrama- 
šila, Valabhi ja teised). Neis arenes kaks kõrgetasemelist bu- 
distlikku filosoofiakoolkonda — Šuunjavaada ja vidžanjaanavaada. 
VII sajandil sugenes vadžrajaana, see ülimalt individualistlik gurust 
ja õpilastest koosnevail väikerühmadel põhinev suund suutis teistest 
kauem vastu pidada hinduismi järjest suurenevale mõjule ning 
islamiusuliste turkide vallutustele. XIV sajandiks oli budism Indias 
peaaegu hääbunud. Kagu-, Ida- ja Sise-Aasia maadel on budismi 
mõju kestnud tänapäevani. 1 sajandil levis budism (peamiselt ma- 
hajaana) Hiinasse, kus tekkis mitu eripärast suunda. Hiina budism 
levis TV sajandil Koreasse ja VI sajandil Jaapanisse. Tiibetis tek- 
kis kloosterülikoolides viljeldava mahajaana ja vadžrajaana oma- 
laadne süntees, kuid sealsete koolkondade (gelukpa, kargjätpa, 
ningmapa ja sakjapa) eraldamine lamaismiks pole õigustatud. 

Tiibeti budismi võtsid omaks ka mongolid, burjaadid, kalmõkid 
ja mandžud. Sri Lankal ja Kagu-Aasia maadel (v.a. Vietnam) 
tunnistatakse valdavalt hinajaanat. 

XIX sajandi lõpust alates järgitakse budismi vähesel määral ka 
Lääne-Euroopas ja USA-s (algul theravaadat, siis zen'i ja nüüd 
tiibeti budismi) ning Indias. Ühtlasi on tema kaudu palju india 
kultuuri saavutusi levinud teistele maadele. Kõikjal, kuhu budism 
on levinud, on ta suuresti mõjutanud eeskätt ehitusi ja kujutavat 
kunsti. 

Budistliku arhitektuuri vanim ehitisevorm on stuupa. Algselt 

poolkerakujulised lihtsa dekooriga kivikuhjatised ehitati Ašoka 
ajal ja temale järgnenud ajastul suurejoonelisteks monumentideks 
(Amaravati, Bharhut, Sanchi ja teised), mida katavad kujud ja 
reljeefid. Hiinas muundus stuupa pagoodiks, Tiibetis tšörteniks. 

Kloostrid olid algul lihtsad puust hitid ja koopad. I-l sajandil 
hakati kloosterülikoolidele püstitama iseloomulikke kivist hiigel- 
ehitisi (vihaara), hiljem rajati neid eriti Tiibetis (Patala) ja teistel 
Himaalaja maadel. 

Varases skulptuuris ei viljeldud Šakjamuni ega teiste budade 
kujusid, need ilmusid 1 sajandil enne Kr. Järgmistest sajanditest on 
budade, bodhisattvate ja teiste budistliku mütoloogia tegelaste 
kujusid (suurimate kõrgus umbes 50 meetrit) säilinud rohkesti. 

Budistliku maalikunsti vanimad näited pärinevad Ajantast. Vii- 
mastest sajanditest on tuntuimad Kaug-Ida ja tiibeti rullmaalid 
(tankad). 

Nagu teisedki maailmausundid, peegeldas budism algul rah- 
vahulkade lootusi ja arusaamist õiglusest. 


Buddha 


Legend räägib meile, et umbes kaks ja pool tuhat aastat tagasi 
elas Põhja-Indias Kapilvastu linnas kuningas Suddhodana. Uhel 
heal päeval nägi kuninga abikaasa Mahamaya lossi aias puhates 
imelist und. Tema üsasse sisenes majesteetlik valge elevant. Ku- 
ninglikud astroloogid tõlgendasid seda kui heaendelist teavet, et ta 
saab maha erakorralise lapsega. Rahvapärimus väidab, et kui laps 
oli sündinud, oli tal ette näidata 32 lakshana't ehk märki, mida sai 
olla ainult mahapurush'al, s.t. suurel mehel ja chakravartin”il ehk 
kõiki võitjal. Kuid tema karma oli teistsugune. Ta ei kasvanud 
selleks, et saada suureks väejuhiks, vaid temast sai buddh ehk 
Buddha — valgustatu ehk virgunu, kellel on ülimad teadmised ning 
kes võitis miljonid hinged oma sõnade ja tarkusega. 

Ajaloolased on paljude Buddha biograafia üksikasjade suhtes 
erineval arvamisel. Nad tõrguvad ilustatud “fakte” tõena võtma. 
Aga kuigi mõnede aastaarvude ja üksikute sündmuste osas võib 
vaielda, jääb jutu sisu muutmatuks. Tol ajal elas üks aadliseisusest 
isik, kes loobus mugavast elust ja naudingutest, et omandada 
vaimseid teadmisi. Peale aastaid kestnud lihasuretamist ja filosoo- 
filisi otsinguid saavutas ta lõpuks teadmised, mis vabastasid ta 
ahelatest. Neist ahelatest, mis kõiki surelikke ahistavad. Temast sai 
rändav munk, kes pidas jutlusi üha erinevates paikades ligi viis- 
kümmend aastat. Selleks ajaks kui ta suri, oli temast saanud 
legend. Rada, mille ta oli kätte näidanud, sai paljudele omaseks ja 

üsna pea muutus see uueks religiooniks. (0 n 

Lapsele, kes säärase sümboolse unenäoga ilmavalgele tuli, anti 
nimeks Siddharta — too, kes on oma taotlused ellu viinud. Teda 
tunti ka Gautamana, kuna ta oli Gautama hõimus sündinud. Ema 
suri varsti peale poja sündi. Tema eest hoolitses ja teda kasvatas 
"kka Buddha elust on säilitatud Jataka lugudes, mis on 
550 jutust koosnev kogumik Buddha eelmistest eludest. Jataka 

jutud räägivad paljudest Buddha sündidest. Sinna hulka kuuluvad 
kelmikad romansid, dramaatilised mõistujutud ja muinaslood. Nad 
võimaldavad meil pilku heita Buddha ellu ja õpetusse ning on 
inspireerinud paljusid kunstnikke nii Indias kui ka teistes maades. 

Jataka jutud väidavad, et noor Siddharth, olles ümbritsetud 

luksusest, ei teadnud midagi vanadusest, haigustest ega surmast. 
Ennustaja oli hoiatanud tema isa ja too tegi kõik võimaliku, et poiss 
ei puutuks kokku ebameeldivustega. Ühel heal päeval, kui ta tegi 
lõbusõitu oma hobusega, nägi Siddharth hambutut küürus vana- 
meest, kelle juuksed olid hallid ja kes vaevaliselt kepi najal 
komberdas. Ta küsis kaarikujuhilt selle võõra isiku kohta ja sai 
teada, et seesugused isikud pole sugugi haruldased. Vanadus ja 
töövõimetus on kõikide inimeste saatus. Mõni aeg hiljem kohtus 
Siddharth ühe raskelt haige mehega, kes oli sügavas depressioonis 
ja sai teada, et sedagi esineb üsna tihti. Varsti kohtas ta matuseron- 
gi ja talle öeldi, et kõik elavad peavad kord surema. Ta sattus silm 
silma vastu elu reaalsusega, mida kuningakojas elades oli tema eest 
varjatud. Sügavalt tundlik ja intelligentne, jõudis ta arusaamisele, et 
inimene siin maa peal on määratud kannatama. Ta küsis endalt — 
kuidas saaks neid kannatusi vältida ja häda ning piinu vähendada? 
Ja kui ta nägi kollase rüüga erakut, hakkas ta mõtlema, kas mitte 
see pole kõige õigem viis elada — eemal naudingutest ja kanna- 
tustest. 

Kui teatati, et ta on isaks saanud, ei teinud see teda õnnelikuks 
— vastupidi, erutus aina tõusis. Inimene on siia maa peale sündinud 
ainult selleks, et haiguste ja vanaduse all kannatada, juurdles ta 
endamisi. Mis oleks kui ka läheksin otsima tõtt, mis inimese 
nendest kannatustest vabastab? Segadus tema peas kestis mitu 
päeva. 

I sajandil AD elanud budismi kirjanik ja poeet Ašvaghoša on 
meile oma poeemis Buddhacharitam andnud suurepärase pildi 
ühest juhtumist, mis oli saanud pöördepunktiks Siddhartha elus. 
Noort printsi teenindasid ja lõbustasid harilikult noored ilusad 
neiud, kes olid õppinud muusikat ja tantsu. Need pillerkaaritamised 
ei rõõmustanud teda hetkekski. Ta jäi osavõtmatuks ega tundnud 
mingit rõõmu. Ühel päeval jäi ta ettekande ajal magama. Väsinud 

neiud kasutasid juhust, panid oma pillid käest ja heitsid ka puhka- 
ma. Kui prints ärkas, nägi ta üsna ebameeldivat pilti. Unised 
tüdrukud lebasid sassis juustega läbisegi vaibal. Ašvaghoša kir- 
jutab: Ühel oli seelik puusadelt alla langenud ja ta nägi välja, nagu 
oleks elevant talle peale astunud. Teine hingas valjusti ja haigutas 
pärani suuga, kusjuures ta ehted ja lillepärjad olid lootusetult 
sassis. Nad lebasid segamini, nagu oleksid nad joobnud, ühegi iluta 
- sarnanedes summukehadega. Ühel jooksis sülg suust, teine kiristas 
hambaid. Ruum samanes tiigiga, mille pinnale oli puistatud lootoslille 
varsi — nagu surnukamber täis laipu. 

See vaade täitis Siddharta vastikusega. Peale seda kui ta oli 
jälginud nende kenade tütarlaste muutumist nii vähemeeldivateks 
olenditeks, muutusid sensuaalsed naudingud talle veelgi vastumeel- 
semaks. Käesolev elu tundus talle talumatuna. Juba kaua aega oli 
ta mõtisklenud vaimsest elust ja see oli nüüd viimane tilk tema 
kannatuste karikas. Ta otsustas sellest mugavast elust loobuda. 

Siddharta Gautama loobumine polnud põgenemine elu raskuste 
eest — see oli lahtiütlemine igapäevaunelmatest ja mõttetust mõnu- 
lemisest. Räägitakse, et Gautama lahkus kodust ühel pimedal ööl, 
kui ta oli peaaegu kolmekümne aastane. Ta polnud enam foman- 
tiline kogemusteta nooruk, vaid naisemees ja lapse isa. Too dra- 
maatiline Jahkumine polnud igavleva melanhoolse ja hüpersensi- 
tiivse nooruki impulsiivne reaktsioon. Suur lahkumine (mahab- 
himiškramana) oli tõsine ja tähtis otsus, mis ei toimunud kiirusta- 
des. Tagasi vaadates polnud see põgenemine materiaalse maailma 
kannatuste eest, vaid tõsine katse nendega võitlema asuda. 

Sel ööl, kui ta oli otsustanud kodust lahkuda, äratas ta oma 
kaarikujuhi Channa ja käskis endale hobuse saduldada. Kui see oli 
tehtud, tahtis Siddharta veel kord oma naist ja last näha. Ta läks 
tagasi magamistuppa ja vaatas hubiseva õlilambi valgel oma naist 
Yashodarat ja poeg Rahuli, kes magasid pehmes jasmiiniõitega 
ülekülvatud voodis. Kiusatus oli suur last viimast korda süles 

hoida, kuid ta suutis sellele vastu seista, kartes, et see äratab ta 
naise ja võib takistada kodust lahkumist. 

Siddharta läks kõigepealt Kapilvastu linna, mis oli kuulus oma 
õpetatud meeste poolest. Ta pöördus kõigepealt kuulsa askeedi 

Allar Kalama poole, et too teda vaimselt õpetaks. Kuid siit ta rahu 
ei leidnud. Ta õppis joogat, püha eluviisi ja meditatsiooni paljudelt 
tarkadelt, kuid need õpetatud mehed ei suutnud rahuldada tema 
uudishimu, kuidas lõplikult kannatustest vabaneda. Olles mõnda 
aega hoolsalt õppinud, rändas ta edasi teiste õpetajate juurde 
külastades palverändurina pühasid paiku. Ikka selleks, et leida 
hingerahu. | 

Palju kuid kulus rännates, enne kui ta ühe jõe ääres kasvava 
puu (Ficus religiosa) alla peatuma jäi, otsustades sealt mitte enne 
liikuda, kui ta on saavutanud ülima kirgastuse. Ta paastus ja allutas 
oma keha rangetele piirangutele. Füüsilised ebamugavused olid 
tuntavad, kuid vaimne agoonia polnud vähem piinav. Noor askeet 
loobus toidust, peavarjust ja kehakatetest. Ta näljutas ennast ja 
rikkus sellega oma hea välimuse. Aastaid hiljem rääkis ta oma 
õpilastele: “Mu keha oli äärmiselt kurnatud. Mu liikmed sarna- 
nesid linnurohule või kõrkjatele. Mu istmik oli kui piisoni sõrad. 
Mu selgroog oli kui sõlmede rida. Just nagu laguneva! majal on 
sarikad harali, samasugused olid minu ribid. Justkui hästi sügaval 
asetsevas allikas sädeleb vesi kaugel all, nii särasid minu silmad 
sügaval koobastes.” 

Rännuaastaid meenutades pajatas Buddha kord oma õpilasele 
Sariputtale karmist patukahetsusest ja pidevast kahtlusest. “Karis- 
tasin ennast rohkem kui teised askeedid. Kui viibisin üksi metsas 
siis vahel tuli põder lähedale või paabulind — mõnikord kukkus oks 
või sahistas tuuleiil kuivanud lehtedes. Ehmusin sellest... siis hak- 
kasin mõtlema, miks ma pidevalt kardan? Ma ei püsinud paigal, ei 
istunud ega lamanud. Veetsin öö edasi-tagasi kõndides kuni möö- 
dus paanika ja hirm.” | 

i Hilisemad Buddha eluloo kirjutajad on neid juhtumeid ilustanud 
sümboolikaga. Buddhat kujutatakse kähmluses deemonite ja kur- 
jade vaimudega. Räägitakse, et kuri kiusaja Mara ründas medi- 
teerivat Siddharti ja püüdis teda ära meelitada. Poeet Ašvaghoša 
kirjeldab seda värvikalt oma Buddhacharitam'is: 

Ookean tõusis keeristuule survest. 
Ookean tõusis maavärina survest, 
jõed voolasid tagasi oma läiteisse; 

mägede külgedel, kus oli kasvanud 

lugemata arv puid, varisesid need alla; 

Metsik torm ulus kõikjal... isegi päike 

mähkis end pimedusse ja suur hulk 
peata vaimusid terendus taevas. 

Siddharta mõistis, et on võimatu saada surematuid üllaid tead- 
misi nit kurnatud kehaga. Ta otsustas sööma hakata, et oma 
jõuvarusid taastada. Ühel päeval tõi talle üks talutüdruk Sujata, 
kes teda eksikombel metshaldjaks pidas, piimas keedetud riisi ja 
näljast nõrkenud askeet sõi seda, et oma jõuvaru taastada ning 
jätkas mediteerimist. 

Neljakümne üheksandal päeval pärast seda, kui ta oli Niranjana 
jõe ääres bodipuu all peatama jäänud, nägi ta valgust. 

Siddhartast oli nüüd saanud Buddha-Vaigustatud ja Tathagata. 
Nagu ütleb Samyutta Nikaya, kolmas raamat, mis sisaldab Budd- 
ha jutlusi: “Tathagata on too, kes tõstab seda, mis varem tõusnud 
pole, kes tunneb teed ja kes on vilunud.” 

Pärast mõnesugust kõhklust, otsustas Buddha rännata välja laia 
maailma ja õpetada teistele, mida ta kogenud oli. Alguses tundis ta: 
“Inimesed klammerduvad selle külge, millega nad on harjunud. 
Kui ma õpetan neile tõde, siis ei mõista nad mind ja see oleks 
ajaraiskamine mis mind kurvastaks.” Siis ta kaalutles ja jõudis 
arusaamisele, et tõtt tahavad teada kõik inimesed, ainult seda peab 
neile teadvustama. Kaastunne inimkonna vastu võitis kõik kahtlused. 

Esimesed, kes kuulasid Buddha jutlust, olid need viis brah- 
maani, kes temaga koos olid paastunud. Neile pidas Buddha oma 
esimese jutluse mrigdav'is — hirvepargis — Samnath'is, mitte kaugel 
Beanaresest (Varanasist). Arvatakse, et kui Buddha esimest korda 
nirvaanast (kütkeist vabanemisest) ja õigest rajast jutlust pidas, siis 
toimus see ühel juulikuu täiskuuööl. Sellele sündmusele vihjatakse 
kui Dharmchakrapravartan'ile — Seaduseraita käimalükkami- 
sele. Selle esimese jutluse eesmärk oli kesktee mõtte selgitamine. 
Brahmaanid jätsid ta maha, kui ta rangest paastumisest loobus. 
Nüüd rääkis Buddha neile, et enesepiinamine on sama vääritu tegu 
kui luksuses elamine neile, kes üllast tõde otsivad. Aärmustest 
tuleb hoiduda, sest nii naudingud kui ka kannatused juhivad mõtted 

mujale. Buddha tõi selle kohta ka näite. Kui muusikariistal vina on 
keeled lõdvad, siis ei saa sellel mängida, kui aga liiga pingul, siis 
võib pill murduda. 

Buddha õpetused olid tema kaasaegsetele arusaadavad ja 
vastuvõetavad. Selleks ajaks oli hindude pühakiri “Upanišadid” 
loovutanud paremiku oma sisust kulukatele rituaalidele. Kastisüs- 
riigikord muutumas. Majandus elavnes. Intellektuaalne kliima oli 
valmis õigeusku ründama. Kaasa aitas ka võimukate printside ja 
rikaste kaupmeeste üleminek budistlikule elulaadile. Kuninglik 
soosing ja rikkalikud toetused võimaldasid Buddha õpetusel levida 
ka kaugetesse maadesse. Kuningas Ašoka (272—232 a. enne Kr.), 
India Magadha riigi valitseja, kolmas Maurjate dünastiast, jätkas 
oma isa Bindusara suurriiklikku poliitikat. Ašoka riik hõlmas peaaegu 
kogu India ala (välja arvatud lõunatipp) ning suure osa Pakistani ja 
Afganistani alast. Pärast Kalinga vallutamist (u. 260) kuulutas ta 
sõjad ebakõlbelisteks, tugines riigi ühtsuse tagamiseks budismile ja 
levitas seda ka väljaspool Indiat (saatis misjonäre isegi Vahemere- 
maadele). Ta saatis oma poja ja tütre — Mahendra ja Sanghmitara 
religioosse missiooniga Sri Lankasse. Ta lasi püstitada massiivsed 
kivisambad ja neile raiuda juhised, kuidas mõista dhamma't ehk 
Buddha õpetust. Neid kuninglikke korraldusi leidus kõikjal Maur- 
jate impeeriumi hiigelaladel. 

Budism leidis hea vastuvõtu kõikjal Indias ja väljaspool selle 
piire. Viis sajandit peale Buddha esimest jutlust Sarnathis toimus 
tema õpetuse tormiline levik nii India subkontinendil kui ka välis- 
maal. Loode-Indias asuv Taksila sai tuntuks kui budistliku õpetuse 
keskus ja Gandhara Loode-Indias (enne Aleksander Suure sõja- 
käiku) sai kuulsaks budismialase ikonograafia valmistamise kes- 
kusena. Budism levis siiditeed pidi läbi Kesk-Aasia Turkestani ja 
sealt edasi Hiinasse ja Mongooliasse. 

Ida-Indias Biharis asuvad Nalanda ja Vikramšila võistlevad 
Taksilaga. Budistlikku mõju kiirgab siinsetest kuulsatest viharitest 
(budistlikest koolidest) kõikjale. Budistlikud misjonärid pidasid 
vürtsiteed väga soodsaks. Kaupmehed, kes asusid laevale Tam- 
raliptis (Tamluk) ja Bhrigukacchas (Broach), et purjetada Yavadvi- 

passe (Jaava), Suvamnadvipasse (Sumatra) või Champasse (Kam- 
bodža ja Vietnam), võtsid endaga kaasa peale kallihinnaliste 
kaupade ka budismi hindamatud juveelid. Kušaani imperaator 
Kaniška (AD. 80) oli samuti uue usu suur pooldaja, toetades igati 
selle levitamist. Tema valitsemise ajal kutsuti kokku budistide suur 
konsiilium. Välismaalased olid huvitatud Buddha doktriinist. Kunin- 
gas Milindi (Kreeka kuningas Menander) küsimused sel alal olid 
küllalt sisukad ja sügavad, et neid eraldi raamatusse koguda. 
(Milindpanho, 100 aastat enne Kr. Omandas varsti kanoonilise 
staatuse.) VII sajandil vahetas usku kuningas Harša, kes oli olnud 
tõemeeli Šiva austaja (üks hindu kolmest jumalatest), sai aga 
budistiks. 

Kahel esimesel sajandil peale Kr. ehitati suur stuupa (mullavalli 
sarnased ehitused, mis püstitati Buddha või teiste buda pühakute 
reliikviate säilitamiseks) Sanchis ja palvehooned Bharhutis ja Ama- 
ravatis. Budism oli muutunud populaarseks ja laia levikuga reli- 
giooniks. 

Välismaalastest reisijad kinnitavad, et budistlikud kloostrid olid 
rikkad ja neis oli palju munki. Budismi toetasid Pala valitsejad 
Bengalis X ja XI sajandil peale Kr. sündi. Kui budism oma 
sünnimaal alla hakkas käima, siis polnud see tingitud materiaalse 
toetuse vajakajäämisest. Põhjust tuleb mujalt otsida. Üheks tegu- 
riks oli kindlasti hinduismi reform ja bhakti (hinduismi vaga vorm) 
esilekerkimine. Mõni sõna sellest lähemalt. Bhakti (sanskriti kee- 
les “osadus”) on India usundeis isiksuse vabanemise — mokša, 
nirvaana — tee, milles pearõhk on asetatud andumusele ja armas- 
tusele jumala (harilikult Višnu, Šiva või Devi), aga ka müto- 
loogilise buda, näiteks Amitabha, bodhisatva või Avalokitešvara 
vastu. Bhakti oli ka vool hinduismis — Višnu avataarade Krišna ja 
Rama või abstraktse omadusteta jumala austamine. Bhakti oli ka 
vool india kirjanduses, kus see tekkis IV-V sajandil ja arenes 
alates XII sajandist rahvaliikumiseks, mis ei tunnistanud kasti- 
korda. 

Buddhasse suhtuti kui ühte kümnest hindu avataarast, kes esin- 
das üht ülima olendi uuestisündi — ja budism oma populaarses 
tõlgenduses ei erinenud enam oluliselt brahmanistlikust kultusest. 

Olulisemaks teguriks osutus hinduismi taaselustamine ja refor- 
meerimine. Kuulus hindu filosoof Sankara rändas mööda maad, 
võideldes buda munkadega ja jäi tihti võitjaks. Lihtsale inimesele 
muutus budism mingiks uueks kultuseks. 

Kui tahame budismi olemust mõista, siis ei aita meid ajaloolised 
faktid kuigi palju. Tahame mõista, miks noore mehe olelusvõitlus 
umbteele sattus, liiatigi mitmesaja aasta eest enne Kristust. Miks 
see meid tänapäeval huvitab ja miks me arvame sellest õppida 
võivat, seda saame teada müütidest, legendidest, folkloorist ja 
muidugi metafüüsikat tundma õppides. 


Neli õilist tõde 


Buddha jutlustas neljast õilsast tõest ja õilsast kaheksaastme- 
lisest rajast. Ta väitis retooriliselt, et on võimalik kahte moodi 
elada. Missugused need kaks võimalust siis on? Ihalduste ja 
naudingute tagaajamine, mis on madal ja ebapuhas, viies meid 
tagasi uuestisünnile, ja paastumine ning vabatahtlikult endale teki- 
tatud kannatused, mis on ränkrasked ja mõttetud. Tathagata — 
kesktee hoidub mõlemast. 

Ta rääkis ka inimese põhiolemusest, milleks on kannatus. “Ja 
see on õilis tõde kannatusest. Sünd, vanadus, haigus, surm, kokku- 
puude ebameeldivaga, lahkuminek meeldivast, iga täitumata soov 
on kannatus — lühidalt, individuaalsuse kõik viis komponenti on 
kannatus.” 

Buddha väitel muutub maailm, milles me elame, piinavaks see- 
pärast, et me läheneme sellele, lähtudes soovidest ja ihaldustest. 
Too ihaldus tahab kesta igavesti, aga kõik on ju kaduv. Buddha 
õpetas, et on olemas teistsuguseid reaalsuse tunnetamise teid peale 
ihalduste. Ihaldus on hoopis teistsugune seisund ja mitte asi iseene- 
ses. Inimene kannatab üksinda ja üksinda lakkavad ka tema 
kannatused. 

Buddha märkis ära, et soovid ja ihaldused tekitavad kannatusi. 
Rahuldamata janu meeleliste naudingute järele mähib inimese pii- 
nade võrku. Soovidest lahtiütlemine on eeltingimuseks nirvaanasse 
pääsemiseks, sest nirvaana on oleluse täielik seiskumine ja budist- 
like püüdluste ülim eesmärk. 

Et seda eesmärki saavutada, soovitab Buddha kaheksaastmelist 
teed. Seda nimetas ta ka keskmiseks teeks. Viimane nimetus on 
üsna täpne, sest ta soovitas kõigil hoiduda nii rangetest paastudest 
kui ka priiskavatest elukommetest. 

Kaheksaastmeline tee asetab rõhu õigele käitumisele. Mõistel 
“õige” Buddha jutlustes polnud absoluutset tähendust, vaid sellesse 

tuli relatiivselt suhtuda. Ülim mõõdupuu “õigele” oli kaastunne — 
karuna. 

Samaaegselt Buddha esimese jutlusega toimus ka püha ordu 
budistliku Sangha asutamine. 

Sangha liikmetele kehtisid kindlad sisekorra eeskirjad — kui tihti 
koos käia, annetuste kogumine, kuhu vihmaperioodil koguneda ja 
millega iga päev tegelda. Üldiselt kehtis keeld tühja juttu ajada, 
halbu sõpru omada ja igasuguseid naudinguid taga ajada. Munkadel 
soovitati olla külmaverelised ja keskendunud. 

Alguses polnud budistlikel munkadel mingit kindlat käitumis- 
koodi. Eeldati, et ta pole vägivaldne, pole abielus, oleks rangelt 
lihtne ja kohusetundlik. Ta oli vaba organisatsiooni vaba liige. 
Hiljem hakati nõudma distsipliini ja koos sellega kujunes ka välja 
kindel kodukord. Budistliku munga päevane tegevus seisab käsi- 
kirjade uurimises ja religioossete riituste sooritamises. Temalt ooda- 
takse, et ta hoiaks puhta oma eluruumi ja aitaks koristada kloostri 
õue. Kõige olulisem tegevus on brahmavihar — lootosasendis 
istudes mediteerimine. Munk püüab oma meeli täita nelja ülima 
budistliku voorusega, ja need on: armastus, kaastunne, rõõm ja 
meelerahu. Mungad annavad ametisse pühitsemisel kümme tõotust 
— hoiduda abiellumast, mitte tarvitada joovastavaid jooke ja tahket 
toitu peale keskpäeva. Munk peab iga päev oma toidu armuannina 
kerjama ja ta tohib omada ainult kolme asja — habemenuga, 
õmblusnõela ja kaussi almuste tarvis. Pole olemas keskset ame- 
tivõimu, kes kontrolliks või juhiks mungaordut. Mungad kogune- 
vad kaks korda kuus ühisele pihile (upvasatha). Sel puhul loe- 
takse ette munkade kohustusi kanoonilisest tekstist Vinaya Pitaka'st 
ja mungad pihivad järjekorras oma individuaalsed patud. Kui 
üleastumine on tõsine, võidakse munk kogukonnast välja heita. 
Tseremoonia lõpeb jutlusega. 

Aastad rändmungana 


Buddha veetis oma elust nelikümmend viis aastat mööda maad 
rännates ja oma armuõpetust kuulutades. Näib, et Buddha pöördus 
tagasi Kapilvastu pärast seda, kui ta oli saanud valgustatuks ja 
pööras mõned perekonnaliikmed oma usku. Tema halva kuulsuse- 
ga noorpõlvekaaslane ja hilisem õemees Devdatta hakkas mõnda 
aega tema õpilaseks. Kuid, nagu Jataka jutustused pajatavad, oli 
Devdatta pidevalt oma õpetajaga tülis. Lõpuks lõi ta temast lahku 
ja asutas oma, kuigi lühiajalise, religioosse sekti. Buddhaga liitu- 
sid mitmed tema perekonnaliikmed. Anand, tema nõbu, oli õpetaja 
lemmik ja saatja, eriti viimastel aastatel. Buddha abikaasa Yashod- 
hara saatis oma poja Rahuli tema juurde, et isa suust neid õigeid 
tõdemusi kuulata. Poiss pühitsetigi mungaõpilaseks. 

Kardetud teeröövel Angulimal, kes oli tuntud selle poolest, et ta 
tappis kõik oma ohvrid ja valmistas nende sõrmedest kaelakee, 
mida ta siis ka pidevalt kandis — muutis meelt, kui Buddha oli juba 
kakskümmend aastat rahvast õpetanud. Kaunis kurtisaan Amba- 
pali loobus oma naudingurohkest elust ja järgnes kõhklemata 
Buddhale. 

Buddha dialoogid, mis on säilinud kanoonilistest teostes, tut- 
vustasid meile kahte brahmaani — Sariputtad ja Mauggpayani, kes 
viibisid pidevalt oma armastatud õpetaja juures. Buddha ei pööra- 
nud mingit tähelepanu kasti või klassi kuuluvusele. Juuksur Upali 
oli talle sama kallis kui miljonärist kaupmees Sudatta, kelle hüüd- 
nimeks oli Aanathipindak, mis tähendas — “kes toidab orbusid”. 
See oli tema, kes ostis ühe printsi käest Jetvana — varjulise koopa, 
kus Buddha meeleldi viibis ja palju oma tähtsaid jutlusi pidas. 

Buddha külastas korduvalt Kosalad ja selle pealinna Sravastid, 
kus valitses kuningas Pasenadi, kellele allusid sakya”d. Pasenadi 
imetles Buddhat ja austas teda. Buddha külastas mõnikord ka 
Vatsad, mille pealinnaks oli Kosambi. Ta rändas tihti Rajgiri ja 
Gayasse, mis asuvad Gangese jõest lõuna pool. Magadhi valitseja 

Bimbisara suhtus samuti Buddha ideedesse soosivalt. Ida suunas 
külastas ta Vaishali Licchavi maakonnas ja Kushinari Malla terri- 
tooriumil. Et saada mingit ettekujutust mainitud asukohtade kau- 
gusest üksteisest, on kasulik mäletada, et Kapilvastust Gayani on 
umbes 350 kilomeetrit ja Viashali on Kapilvastust umbes 400 
kilomeetrit. Võib kujutleda Buddha misjoniteekonna raskusi ajal, 
kui puudusid mugavad ja kiired liiklusvahendid. 

Viimane isik, keda Buddha isiklikult oma usku pööras, oli 
Subhada, kes sai juhendid õpetajalt, kui ta surivoodil lebas. See 
toimus ajal, kui Ida- ja Põhja-India olid jagatud 16 riigiks ehk 
janpada'ks. Sakya'te — Buddha enda rahva territooriumist läänes 
asus Kosala regioon, kus tänapäeval asuvad Ayodhye ja Varanasi 
(Benares). Lõunas asus Magadhi kuningriik, mida tänapäeval nimeta- 
takse Lõuna-Bihariks. Idas asusid Licchavis ja Mallas maa-alal, 
mis tänapäeval moodustab Põhja-Bihari. 

Oma rännakutel pidas Buddha hulga mõjukaid jutlusi. Ta ei 
olnud imetegija, vaid mõjutas inimesi oma sõnaga. Tema sõnade 
lummus on tuhandeid aastaid säilinud. Kord, kui noor ema tuli tema 
juurde surnud lapsega — paludes, et ta lapse ellu ärataks, ei 
keeldunud Buddha sellest sõnaselgelt. Ta saatis naise sinepiivasid 
korjama majast, kust ei olnud kunagi röövitud ega varastatud. 
Surnud lapse ema asus kohe teele, et seda ülesannet täita. Mõne 
aja pärast tuli ta Buddha juurde tagasi, olles aru saanud oma käigu 
mõttetusest, sest ta polnud ainuke oma kaotuses. Ta ei saanud 
mitte ainult õppetundi kaastundes, vaid oli ka tegelikult lohutatud. 

Üks kõige liigutavamaid jutlusi, mida Buddha pidas, oli tulejut- 
lus. Selle pidas ta Elevandi Kalju juures Gaya lähistel. Kui Buddha 
oma õpilastest ümbritsetuna maha istus, puhkes tuli vastas asuval 
mäeküljel. Pilved taevas peegeldasid tulekuma. Terve kogudus oli 
selle nähtuse lummuses. 

Buddhale muutus kahjutuli metsas metafooriks. “Kõik, oo mun- 
gad,” ütles ta, “on leekides. Silm on leekides. Nähtav on leekides. 
Teadmine nähtavast on leekides. Peened ja nähtamatud leegid 
neelavad kõik. Olgu see nauding või olgu see kannatus, või ärgu 
olgu see ei nauding ega kannatus, ka see on leekides. Mis süütas 
need leegid? Ihade tuli, vihkamise tuli, lummuse tuli. Need leegid 

süütas inimese sünd, vanadus ja surm .... Seda ütlen ma teile, 00 
mungad.” 

Ühes teises jutluses nimetas Buddha viit suuremat jõge, öeldes: 
“Just nagu nende veed kaotavad oma nime ja eraldatakse, kui nad 
jõuavad välja ookeani, nii on unustatud kastikuuluvus, ametiast- 
med ja sugupuu, kui Buddha järgijad liituvad tema mungaorduga.” 

Kord küsis brahmaan Maugglayan Buddhalt: “Kas kõik Budd- 
ha järgijad on kindlad, et nad vabanevad maailma kannatustest?” 
Buddha vastas sellele omapoolse küsimusega; “Kas sa tead teed 
Rajgrihasse?” Kui Maugglayan sellele jaatavalt vastas, ütles Budd- 
ha, et “Üks teekäija võib jõuda Rajgrihasse sinu juhatatud teed- 
pidi, kuid teine võib teelt eksida, Mina juhatan ka ainult teed. 
Mõned minu järgijatest jõuavad kohale, mõned mitte.” 

Kui Buddha sai vanemaks, eelistas ta käia paikades, kus ta oli 
viibinud lapsena ja noorukina. Oma viimase teekonna võttis ta ette 
kaheksakümne-aastasena, siis kui ta tervis oli juba üsna vilets. Ta 
rändas Kušinarasse koos oma jüngri Anandaga. Seal oli ta sepp 
Kunda külaliseks. Viimane söötis teda metssealiha ja riisiga. 

Kas oli lõuna liiga rikkalik vanale ja haiglasele õpetajale või oli 
toit riknenud. Pärast söömaaega jäi Buddha haigeks. Tal olid 
suured valud ja kõht oli korrast ära, kuid ta Jätkas oma teekonda 
ida suunas. Teda hakkas janu vaevama ja ta heitis ühe puu alla 
pikali. Anand läks lähedal asuvast jõest vett tooma. Ennast pisut 
paremini tundes jätkas Buddha teekonda. 

Nagu harilikult jäid mungad lähemasse metsasallu öömajale. Siin 
kutsus Buddha oma õpilased enda juurde ja teatas neile, et lõpp on 
lähedal ning selles ei tohi süüdistada sepp Kundat ega tema 
söömaaega. Anand vajus kokku ja hakkas nutma. 

Buddha hakkas teda lohutama ja sellest kujunes tema viimane 
jutlus. “Küllalt, Anand! Ära nuta. On ju loomulik, et me kõik 
peame kunagi lahkuma asjadest ja inimestest, kes on meile kallid. 
Kõik, kes on sündinud, kannavad endas hävingu seemneid. Milleks 
siis need kannatused? Püüame vabaneda tunnete poolt tekitatud 
kannatustest. Püüame vabaneda individuaalsusest ja teadmatusest. 
Vennad, ma kinnitan teile, et kõik asjad sisaldavad kao eoseid. 
Töötage oma lunastuse nimel — olge üksteisele valgustiteks.” 

Kuid neil ihalusobjektidel 

Pole mingit reaalset olelust 

Sändmustel pole rohkem reaalsust 

Kui pilvedel, mis taevas hõljuvad 

Kuidas saavad siis sünd, elu või surm 

Meid kahjustada või tulu tuua mingil moel? 


Kui mõlemad nii teadja 

Kui ka see, mida teatakse 
On põhiliselt tühjus 

Kuidas saab siis meel 

Sellest üldse mõjutatud olla? 


Filosoofia ja õpetus 


Gautama, peale selle kui ta oli tegelikult Siddharthiks saanud — 
see tähendab, kui ta oli saavutanud oma elu eesmärgi ja saanud 
valgustatuks, rääkis südamest lihtsale inimesele. Et rahvahulkadele 
lähemale pääseda, rääkis ta neile arusaadavas paali keeles. Alles 
palju aastaid hiljem võtsid budismi filosoofid kasutusele sanskriti 
kui õpetatud inimeste keele. 

Ühes oma viimastest jutlustest on Buddha öelnud: “Oo, mun- 
gad, püüdke üle saada murest, mis saadab meie aistinguid — 
püüdke samuti üle olla murest, mida tekitavad mõtted, arutelud, 
tunded ja ihalused.” Sellest lihtsast jutlusest arendati hiljem mõju- 
kas ja mõnikord segadust tekitav mõiste sõltuvast pärivusest — 
paticca samuppada. Selle metafüüsika kohaselt tekib kujutlus 
teadmatusest, sellest eneseteadvus, sellest nimi ja kuju, siis järgne- 
vad kuus meelt. Nendest tekivad kontakt ja tunnetus. Need 
kutsuvad esile ihaluse ja seotuse. See viib meid kaunilt sobiva ja 
seega uuestisünni juurde — mis on ju kõikide hädade lihaks saa- 
Mine. 


Tee ise on siht 


See metafüüsika rõhutab kesktee vajadust ja voorust. Teekonna 
kaheksast õilsast osast räägivad kaks vaatest elule, kolm hõlmavad 
eetilisi põhimõtteid, millele järgnevad kolm vaimset distsipliini. Õige 
vaade nõuab, et inimene oleks teadlik oma kannatustest, ainuõige 
eesmärk saab olla ainult nendest kannatustest vabanemine. See aga 
tähendab loobumist ihalustest. Koos need kaks inimest aitaksid 
luua teineteisele suhtumist, mis valmistaks inimest vabanema oma 
isekusest. Õige kõne tähendab loobumist valest, pettusest ja keele- 
peksust. Õige tegu säilitab (inim)elu ja keelab allumast naudingule 
ning vihale. Õige elulaad ei luba elatist hankida valesti toimides. 
Buddha ütlemist mööda peab inimene võitlema kurjaga, kontrol- 

lides pidevalt oma tundeid, kujutlusi ja tegusid. Õiged mälupildid 
ja meditatsioon aitavad objektiivsust arendada. 

Keskmist rada käies muutub moraal inimintelligentsi funkt- 
siooniks — midagi ausa enesekriitika taoliseks. Buddha õpetused 
pole mõõdupuu, dogma ega kood, vaid terviku moodustamine 
psüühikast. Rõhuasetus toimub seejuures distsipliinile. 

Buddha suhtub maapealsesse ellu põhiliselt psühholoogilisest 
seisukohast lähtudes. Kannatuse traagika rõhutamine on tema 
lähtepunkt. Psühholoogiline kriitika ei allu alati loogikale. Ainult 
asjatundmatu võib Gautamat süüdistada haiglases fantaseerimises. 
Kannatus on seisund, mitte lõpplahendus. Universaalne seisund, 
kuid ikkagi seisund. Mõni võib-olla pole selle diagnoosiga nõus, 
kuid ei saa eitada, et see on selge ja arusaadav. Suur budismi tekst 
Dhammapada väidab: “Üksinda inimene kannatab.” Ja mitte sel- 
lepärast, et keegi on Jumala armust ilma jäänud või taevase viha 
alla sattunud. 


Õpetused 


Buddha õpetuse tuum koosneb elamiseks mõeldud moraali- 
koodeksist, mis on pingest vaba ja rahumeelne nii inimese kui ka 
looduse suhtes. On oluline aru saada, et budismi metafüüsilised 
mõisted pole lihtsalt illusioon õpetuse (maaja) erivariantidest. 
Oleks õigem neisse suhtuda kui relatiivsusteooriasse. Kõik meie 
teadmised on suhtelised ja tinglikud, mitte absoluutsed ehk lõp- 
likud. 

“Tõesti, ma teen teile teatavaks,” ütles Buddha, et see meie 
keha, surelik nagu ta on, varustatud teadvuse ja meeltega, on 
maailm, mis kasvab ja siis jälle väheneb, kuni ta siit kaob. Gautama 
pani suurt rõhku sellele, et olla otsekohene ja arusaadav. Tema 
mõisted olid alati selged, mitte kunagi kahemõttelised. Buddha 
eitas kategooriliselt Jumala olemasolu ja igavest hinge. Tema maail- 
ma mõõdupuuks oli inimene. 

Mis on siis reaalsus? Buddha jõudis arusaamisele, et ükskõik 
kui sügavale me ka ei haara, leiame sealt ikka uusi kihte mida 
analüüsida. Mis suunas me ka ei liigu, ikka leiame jälle midagi 
avastada. 

Buddha eluajal kehtis lõpmata palju erinevaid arusaamasid Ju- 
mala olemasolu kohta. Inimesed vaidlesid polüteismist ateismini. 
Gautama seisukoht oli agnostiline, s.t. ta eitas maailma tunnetata- 
vust ja teadmiste tõesuse lõpliku kindlakstegemise võimalust. 
Näis, et ta oli üsna rahul mõistmaks universumi sisemisi seadusi ja 
suhteid. See ei nõudnud erilist kangelaslikkust, kuid oli seevastu 
prakülise inimmõistusega hoomatav. “Kas minu õpetus avab asjade 
olemuse või mitte, aga see viib halva kaotamiseni tegija enda 
poolt.” 

Buddha oli Jumala kui isikliku looja ja universumi valitseja 
suhtes skeptiline. Ta ei raisanud energiat, et seda mõistet teoloogi- 
liselt või müstika seisukohalt defineerida. Kord küsis ta ühe braah- 
mani käest: “Kas on keegi veedasid hästi tundev braahman näinud 
silmast silma (kõikvõimast) Brahmat?” Ta rääkis oma jüngritele, et 
kõik braahmanite väited, nagu oleksid nad kirjas kolmes veedas, 
on tühi jutt. Ta võrdles neid inimesega, kes ehitas trepi, et majja 
pääseda. Maja ennast aga polnud ehitaja ise ega keegi teine kunagi 
näinud. 

Buddha ei uskunud, et Jumala mõiste on vajalik moraali toe- 
tamiseks. Ta suhtus universumi kui täiuslikku kogumikku, mis suutis 
toimida ilma jumaliku sekkumiseta. Seda arusaama sisaldas juba 
kuulsa hindu mõttetarga Kapila dualistlik filosoofia. Kapila oli ka 
Samkhya filosoofilise koolkonna rajaja. Viimane oli üks kuuest 
hindu klassikalisest koolkonnast, mis olid asutatud selleks, et 
budismi ideede levikut takistada. Et ortodoksset ülemkihti mitte 
häirida, oli Kapila need küsimused kahemõtteliselt lahtiseks jätnud. 
Buddha aga pani asjad üsna selgelt paika. Ta ei püüdnud kõiksuse 
olemust seletada, tema reaalseid ilminguid aga küll. 

Teises jutluses, mida ta pidas viiele mungale Isipatani hirvepargis 
Varanasis, väljendas Buddha end üsna selgelt, et üheski algosas 
pole midagi individuaalset. “Keha, tunnetus, taju, teadvus ja kõik 
muu on hingetu. Hing võib paremal juhul olla koostisosa, mis 
esindab aistingu ja taju sünteesi, mis aga ei ole surematu ega 
igavene. Buddha oma algses käsitluses võrdles hinge erilise peegli- 
ga, mis ei saa eksisteerida lahus ega iseseisvalt sellest, mida ta 
peegeldab. See peegel toimib tolle jõul, mida ta peegeldab. 

Kuidas me siis kooskõlastame seda taassünniõpetusega? On 
loogiline, et need tõdemused, mis ei sobi Buddha algse õpetusega, 
toodi budismi tekstide täiendajate poolt sisse selleks, et rahval 
oleks midagi loota sealpoolsuses. Mingit hüvitist tuli tagada ka 
cetilis-moraalse koodeksi puhul. Buddhale oli maine teekond ise 
eesmärgiks ja kui soovite ka — hüvituseks. 

Buddha ei eitanud filosoofiat. Ta kritiseeris ainult teatud lähene- 
mist sellele. Tema eitusel on positiivne eesmärk. Ta eitas veedade 
absoluutset doktriini ja tõi värsket hingeõhku India sumbunud 
mõttemaailma. Buddha jaatas kausaalsuse printsiipi. See polnud 
eriti uudne. Jooga ja Samkhya süsteemides (hindu filosoofilised 
õpetused, mis mõjutasid budistlikku mõtlemist) oli kausaalsusel 
märgatav mõju. Buddha õpetuse kohaselt on kausaalsuse printsiip 
tihedas seoses veel tähtsamate põhimõtetega nagu muutus ja vahel- 
dus. Tema oli esimene, kes väitis, et elu on dünaamiline ja tema 
avas esimesena inimkonnale mõõtmatu ja pidevalt muutuva silma- 
piiri — nägemuse kõiksusest, millel pole algust ega lõppu. See oli 
millegi uue sünd. 

Buddha suurus seisis selles, et ta kunagi ei kaotanud pinda jalge 
alt. Ta õpetas, et kuna me elame pidevalt muutuvas maailmas, siis 
seda enam on meil vajalik kultiveerida neid meelte ja mõtete 
harjumusi, mis kutsuvad meid säilitama rahu, objektiivsust, tasa- 
kaalu ja vaikust. Ta oli hästi teadlik maailma viletsusest ja kanna- 
tustest, pettumustest ning hädadest. Tema vaade elule koosnes 
peamiselt kaastundest ja praktikast. Tihti selgitas ta elutõdesid 
meeldejäävate tähendamissõnade abil. Kord pajatas ta ühele õpila- 
sele: “Oletame, et mürgitatud nool läbis inimese keha ja sugulased 
kutsusid arsti. Nüüd oletame, et arst ei luba noolt haavast eemalda- 
da, enne kui on kindlaks tehtud laskja isik ja hõimu kuuluvus, 
samuti kas nool on lastud pikast vibust või on tegemist ammu 
noolega. Peab ka teada saama, millest vibunöör ja vibu on val- 
mistatud, missugused olid suled noole küljes, millest tehtud noole 
ots, kas vasika hambast, habemenoa terast või oli see koguni 
kisaline. Kõike seda võib-olla ei avastata ja vahepeal võib haavatu 
surra. Samuti pole kasulik muretseda paljude asjade pärast, mis 
pole otseselt meie eluga seotud. Mina tegelen selle elu kannatuste- 
ga ja elulaadiga, kuidas neist vabaneda.” 

Buddha oli metafüüsiliste spekulatsioonide vastane. Ta oli tead- 
lik, et vastuseis veedadel põhinevale religioonile oli tingitud keeru- 
lisest ja kulukast ohverdusriitusest kui ka raskesti mõistetavast 
pärast upanišade esilekerkinud metafüüsilisest mõtlemisest. (Upa- 
nišadid olid hilisemad hindu tekstid, mis kujutasid endast midagi 
silla taolist veedade perioodi ja budismi vahel.) Buddha teadis, et 
filosofeerimine ja polemiseerimine on lihtrahvale raskesti arusaadav 
ja et metafüüsika on võrdväärne intellektuaalse müüdiga. Budismi 
metafüüsika keeruline ja viimistletud süsteem on sündinud maha- 
jaana koolkonnas. Hinajaanas aga valitsesid piinliku täpsusega 
jälgitud moraali ja eetika eeskirjad. Budismi õpetused jagunesid 
peamiselt kahte suurde koolkonda — mahajaana ja hinajaana sek- 
tiks. 

Guru juhendite armust 
Oleme ühendanud loova ja 
Täidesaatva mõtluse. 
Oleme hävitanud igasuguse 
Eristatavuse sansaara ja 
Nirvaana vahel. 


Oleme ühendanud 
Nägemuse ja tegevuse, 
Me ei tea olevat 
Mingit vahet nõusoleku 
Ja keeldumise vahel. 


Elades õnnistatud üksmeeles 
Tohutu avaruse ja 

Puhta teadvusega 

Ei tea me mingit lahusolu 
Enda ja teiste vahel. 

Budistlikud mungaordud ja nende tegevus 


Munkade kokkutulek toimus peale Buddha surma (seda nimetati 
esimeseks konsiiliumiks) ja juhatas seda juuksur Upali. Anand 
kandis ette Sutta Pitaka — see oli Buddha aforismide kogu, mis oli 
välja valitud Buddha eetikat käsitlevatest jutlustest. Sutta Pitaka 
on too ühendav lüli, mis Buddha ütlemised koos hoiab. Teine 
konsiilium peeti sada aastat peale tema surma — kui toimus usulõhe- 
nemine. Ordu jagunes kaheks: Sthavirvadini ehk vanemate poolda- 
jateks ja Mahasanghika ehk suure kogukonna järgijateks. Kolmas 
nõukoda kutsuti kokku kuningas Ašoka ajal Pataliputras, kus 
Sthavirvadinid tunnistati õigeusklikeks ja teine leer ketseriteks. 

Neljas könsiilium toimus Kaniška valitsemise ajal, mil Sarvasti- 
vadini õpetused kooskõlastatud koodeksiks ühendati. Nüüd olid 
erinevused nii selgelt välja kujunenud, et lõhenemist oli võimatu 
vältida. Uued ideed, mida olid arendanud Sarvastivadin ja Ma- 
hasanghik, tõid endaga kaasa Sangha (ordu) jagunemise ma- 
hajaanaks — Suureks veokiks ja hinajaanaks -- väikseseks veokiks. 
Väideti, et suur veok lunastab rohkem hingi kui väike veok. 

Missugune ka ei olnud Buddha algne idee, vähem kui kakssada 
aastat peale tema lahkumist oli budism tunnistatud ametlikuks 
religiooniks. Oma arengu vältel oli see õpetus laenanud rahva 
hulgas käibel olnud uskumusi ja kombeid. Traditsiooni kohaselt 
ehitati stuupasid sinna, kuhu oli maetud Buddha reliikviaid. Reli- 
gioossete säilmete hulgas 200 aastat enne Kr. kuni 200 aastat AD 
leidub budistlikke märksa rohkem kui brahmanistlikke. Arvatakse 
et Sthavirvadini Pali kaanon pärineb suurest Sanchi kloostrist. 

Mahajaana ja hinaajana budism jagunevad hiljem neljaks kool- 
konnaks. Mahajaana jaguneb madhyamika ja yogachara koolkon- 
naks. Hinyana jaguneb samuti kahte koolkonda. Vaibhashika (need 
kes võtsid omaks budistliku filosoofi Katyayaniputra kirjutatud 
kommentaarid — vibhasha) ja santrantika (need, kes tunnistavad 

suutrad E budistliku kaanoni — ainsaks autoriteediks). Nende nelja 
mõtlemiskoolkonnaga puutume pidevalt kokku, kui meil on tege- 
mist India metafüüsikaga. 


Mahajaana ehk suur veok 


Madhyamika koolkonna asutaja oli kuulus filosoof Nagarjuna — 
braahman Deccanist. Tema õpetuse kohaselt on ebatavaline maailm 
vääriti mõistetud reaalsuse lisa ja on täiesti vale teha vahet maai Ima 
(sansaara) ja reaalsuse (sunyata) vahel. 

Madhyamika tähendab keskmist õpetust (doktriini) ja seda ei 
tule segi ajada keskmise teega, mida jutlustas Buddha. Nagarjuna 
keskendus vastanditele nagu ühtsus ja mitmekesisus, hävimine ja 
säilivus ja püüdis selgitada, et midagi olulist nende mõistete abil 
väljendada ei saa. Müstiline keskkoht sisaldab sunyata?t, mida 
harilikult tõlgitakse kui tühjust. Reaalsus asubki selles keskpaigas — 
äärmuste vahel. 

Sunyata mõiste on esitatud “Lillevanikus”, tähtsas budistlikus 
pühakirjas, mis koostati III sajandil AD. See müstiline teos on 
pühendatud rhatata — universumi olemuse mõistmisele. Tahatata*t 
kasutatakse mahajaana budismis selgitamaks kõikide asjade lõp- 
likku ja tingimusteta olemust. Kui väljendada positiivselt, võib seda 
nimetada sunyata'ks, kuna seda saab mõista ainult aru saades, et 
me ei leia nimetatut otsides ega kaota seda ennast temast lahuta- 
des. Nagarjuna väitel on meeltega tajutav ookean vaid silmadega 
nähtavad lained, loomulik oleks, kui me nähtavaid laineid peame 
ookeaniks. Tühjuse metafüüsika — sunyata — on üldjoontes ära 
seletatud. Tuleb märkida, et Sunyata ei välista teatud praktilist 
reaalsust. Aja vältel on sunyafa mõiste muutunud prajna parmita'ks 
- Iranstsendentaalse tarkuse avalikustatud tõeks. 

Teise mahajaana sekti yogachara koolkonna asutaja arvatakse 
olevat Maitreyanath, kes elas Ayodhyas ja koostas rida töid süste- 
matiseerimaks idealistlikku suunda budistlikus mõtlemises. Selles 
koolkonnas arenes terve rida teravmeelseid filosoofilisi arusaa- 
masid ja suhtumisi. Kõige märkimisväärsemaks mõtlejaks selles 
sektis peetakse Asangat PeŠavarist. Tema töötas välja yogachara 

meistritele ettenähtud treeningukavad. Arvatakse, et Asanga pööras 
oma noorema venna Vasubandhu, kes varem oli tuntud Sarvastiva- 
dini nime all — yogachari usku. 

Madhyamika mõilejad tegelesid peamiselt reaalsuse intellek- 
tuaalse uurimisega. Yogacharid koondasid oma tähelepanu elu 
psühholoogilistele mõõtmetele ja püüdsid sisevaatlusi süvendada 
meditatsiooni abil. Nende lõppjärelduse kohaselt on kõik reaalsed 
asjad eristamatud ja seda olulist ühtsust võib tunnetada otseselt 
meditatsiooni abil. 

Yogachara koolkond on ka seotud poeet Ašvaghošaga ja teiste 
metafüüsikutega, kes seda arendasid, nagu Dignag ja Shilbhadra 
V ja VI sajandil. Nad arendasid mõistet alateadvuslikust kihist 
tekkivast ilmingust ehk varuteadvusest, mis on aluseks kogu inim- 
likule teadvusele, mida nimetatakse alay vijana. See koolkond 
mõjutas märgatavalt Hiina ja Tiibeti budismi. Hieun Tsang — tuntud 
hiina rändur Indias, õppis Shilbhadra juures ja kirjutas raamatu 
yogachara metafüüsilisest koolkonnast. 

Madhyamikad olid yogacharidega teravas vastasseisus. Yoga- 
chari filosoofide peamine väide seisis selles, et kõik on universaalse 
vaimu ilming. Ei saa olla mingit küsimust subjekti/objekti kahesu- 
ses. Iga seesugune eeldus on maaja. Sellest maaja mõistest aren- 
das hindu filosoof Sankara oma Advaiti (monismi) filosoofia, mis ei 
tee mingit vahet individuaalse mina ja kosmilise reaalsuse vahel. 

Laskumata üksikasjadesse võib öelda, et oma hiilgeaegadel jul- 
gustasid budismi õppekeskused omavahelist vaidlust. Kunagi ei 
sunnitud kedagi vaikima. Tuleb ka veel lisada, et omavahel võistle- 
vad mõttekoolkonnad eksisteerisid koos mitte ainult klooster- 

ülikoolides, vaid ka perekondades. Kui üks õpetaja-mõtleja või 
tema koolkond oli domineeriv mõnes rajoonis, levisid need ideed 
takistusteta ka mujale. Munkade kooslused kujunesid elavateks 
intellektuaalseteks vennaskondadeks ja vastastikune ideede viljas- 
tamine toimus kõikjal. Hoolimata budistliku Sangha (kogudus, 
vennaskond) lõhenemisest mitmesse erinevasse sekti, jätkus budis- 
mi õitseng oma sünnimaal. Kui Hieun-Tsang külastas Indiat VII 
sajandil, siis hindas ta mahajaana ja hinajaana munkade arvu enam- 
vähem võrdseks — umbes 120 000 munka kummaski ordus. 


81 


Ei saa ka märkimata jätta, et üha suurenev lummus koos 
nürimeelse loogikaga sundis filosoofe rahva hulgast tagasi tõmbu- 
ma. Mitte ainult islami vägede pealetung ei tõrjunud budismi oma 
sünnimaalt välja, vaid ka järjest segasemaks muutuv metafüüsika ja 
sektidesse jagunenud lahkusulised andsid sellele üllale õpetusele 
ränga hoobi. 

Ühelt poolt tõmbas usklikke enda poole hinduismi inkameeru- 
vad jumalused, teisalt aga võlus too lummus, mis hoovas tantra 
poolmaagilisest praktikast (vadžrajaana budism). Paljud ajaloola- 
sed arvavad, et budismi allakäigu on põhjustanud ratsionaalse 
traditsiooni nõrgenemine ja okultse ning esoteerilise praktika esile- 
kerkimine. 

Buddha õpetuse varajastel päevadel võis igaüks seda õpetada. 
“Kesktee” oli asjalik ja arusaadav, Kui aga skolastika oli võimust 
võtnud, siis see, mida õpetatud preestrid ja mungad pidasid rat- 
sionaalseks ja loogiliseks, oli muutunud väheoluliseks nii printsidele 
kui ka talupoegadele. On väidetud, et mahajaana budism kerkis 
esile siis, kui oli tarvis rahvamassides usku toetada, kui hinajaana 
hakkas kokku kuivama ja kaotas oma värskuse. Kui mahajaana 
haare nõrgenes, ilmus vadžrajaana. Tantriline praktika muutus nii 
budismis kui ka hinduismis esoteeriliseks rituaaliks ja ebausuks. 
Tihti on märgitud, et kitsarinnalised vaidlused hukutavad õpetuse 
Sisu. 

Budismi metafüüsilised ponnistused mõjutasid oluliselt brah- 
maanlikku vedanta filosoofiat. Asanga vend Vasubandhu kummutas 
meisterlikult välismaailma olemuse, kinnitades vijnana reaalsust, 
vijnana on normaalsest teadvuse lävest allpool asetsev — alateadlik 
teadvus. Et seletada välisilma ebareaalsust, võrdlevad vastavad 
budistlikud tekstid seda jänese sarvede, viljatu naise poja ja 
tuleringiga, mis tekib põleva kepi keerutamisel. Need kujundid 
terendavad Advaiti arengus ehk monistlikus filosoofias. 

Mahajaana koolkonna üks tähtsamaid uuendusi oli trikaya 
teooria tutvustamine. See koosneb õpetusest Buddha kolmest 
kehast (dharmakaya, sambhogkaya ja nirmankaya). Mahajaana 
õpetuse pooldajad ühinesid Mahasangkhika koolkonnaga teisel 
nõupäeval, vähendades ajaloolise Buddha tähtsust. Selle õpetuse 

kohaselt jääb Buddha igaveseks ajaks jutlust pidama erinevatel 
aegadel, lõpmata paljudes kohtades, loendamatutes rõivastustes. 
Dharmakaya on olulise tähtsusega olemus, sambhogkaya on 
õnnis keha, milles Buddha ilmutab end taevas ja nirmankaya on 
keha, mida ta kasutab maa peal surelike abistamisel. Mahajaana 
suur tekst — Teemantsuutra — väljendab seda kuulsas värsireas: 

Need, kes järgivad mu välist kuju, 

Ja need, kes jäljendavad mu häält, 

Näevad asjatut vaeva, 

Need inimesed mind ei näe! 

Ainult Dhamma kehas saame Buddhat näha, 

Ainult Dhamma kehast tuleb meile õpetus. 

Mahajaana pooldajad polnud isegi sellega rahul. Nad otsisid 
lüli, mis ühendaks ajaloolise Buddha rea neile sobivate mütoloo- 
giliste kujutlustega. Nad väitsid, et samaaegselt Rajgrihas toimunud 
nõupidamisega, kus seadustati hinajaana suutrad, toimus nõupi- 
damine ka Vimalsvabhavi mäel, kus bodhisattvate kogu (need, kes 
on tulnud maa peale budadena selleks, et leevendada inimeste 
kannatusi) oli seadustanud suutra mahajaana jüngritele. Nagarjuna 
arvates oli 500 aastat peale Buddha nirvaanasse minekut hea 
seadus kõvasti alla käinud ja suures ohus oma mõju kaotada. 
Õnneks avastati need minevikuväärtused ja elustati sellega püha 
õpetust. 

Mahajaana budismi peamiseks iseloomustavaks on rõhu nih- 
kumine arhat'ilt (pühakult) bodhisattva ideaalile. Seega siis kaas- 
tunde asetamine samale tasandile teadmisega, millel on kuus astet 
ehk parmita?t. Bodhisattva mõistel on mahajaana sektis tähtis 
koht. Bodhisattva on isik, kes on oma nirvaanasse pääsemise edasi 
lükanud, kuni kogu inimkond on uuestisünni kannatustest vabane- 
nud. Kõik bodhisattvad ei saavuta Buddha vaimse arengu taset. 
Šakjamuni nimi anti Siddharth Gautamale, kes vastavalt õpetusele 
on ainult kõige viimane pikas Buddhade reas, kes on ilmunud maa 
peale, et vabastada inimkond kannatustest. Kõige tuntum bodhi- 
sattva on Avalokiteshvara Padmapani -- kõige kaastundlikum. Man- 
jushri — teadmatuse ja eksituste likvideerija ja Maitreja, keda 
arvatakse olevat tuleviku Buddha. 

Mahajaana uskumuse kohaselt tuleb bodhisattva niikaua ikka 
tagasi maa peale, kuni ka kõige väiksem putukas on oma lunastuse 
saavutanud. Suure veoki maailmas on palju bodhisattvaid. Peale 
juba mainitute on veel Kajtapani — karm patuga võitleja ja Ksiti- 
garbha — puhastustulede valvur. 

Mahajaana sekti pooldajad polnud rahul ainult bodhisattvade 
tegevusega. Nad lõid meeste kõrvale terve hulga jumalannasid. 
Naissoost jumalannad on oma abikaasade võimu kehastused. Praj- 
ha parmita on täiuslik intuitsioon. Matangi*d on hüljatud naised, 
pišachi*d on naisdeemonid, dakinid — naissoost nõiad, jogiinid — 
päästjad. Maagilised sümbolid ehk yantra?d, maagilised tekstid 
ehk manitrad ja sadhana ehk range korraga praktika, kuidas saada 
adeptiks. See kõik moodustab budistliku tantrismi tuumiku, mis 
omakorda näitab, et vastava ilmingu põhiväärtus on koostatud 
mõne jumaluse või reaalsuse aspekti poolt, kes on oma naispart- 
neriga seksuaalses embuses, 

Väike veok õpetab, et kannatustest vabaneme, kui saame järk- 
järgult lahti oma isikupärasusest. Suur veok annab lootust, et seda 
protsessi saavad abistada ja kiirendada kaastundlikud bodhisatt- 
vad. 

Bodhisattva (vaimse valguse põhiolemus) püüab egost lahti 
saada aktiivse eneseohverduse ja omakasupüüdmatu teenimisega, 
tunnetades seesmiselt oma mina olematust. Tegemist on siin kaas- 
tunde ja teadmisega. Bodhisattva on kontaktis lihtrahvaga ja jagab 
nende harrastusi, kuid need ei mõjuta tema tunnetust. 

Mahajaana budismi ülesanne on masside, mitte üksikisiku va- 
bastamine. Seepärast nimetatakse seda suureks veokiks. Mahajaa- 
na tegeleb ka mitteusklike vajadustega ja on rahva hulgas popu- 
laarne. Omal ajal levis mahajaana Nepaali, Tiibetisse, Bhutani, 
Mongooliasse, Hiinasse, Koreasse ja Jaapanisse. 


Hinajaana ehk väike veok 


Sarvastivadid kuulusid vaibhashika koolkonda. Arvatakse, et 
Vibhaša kommentaarid olid koostatud II sajandil AD ja tõlgitud 
sanskriti keelde poeet Ašvaghoša poolt. Vasubandhu oli pärit 
Gandharast ja sai tuntuks oma teadmiste ja ülaltoodud kommen- 

taaride uurimise poolest, asudes hiljem elama Kašmiri. Just Kaš- 
mirist kandus see mõtlemise süsteem Hiinasse ja selle põhilised 
tekstid tõlgiti hiina keelde. Vaibhashika filosoofid olid tihedalt 
seotud Kašmiri budismiga. 

Sautrantikud said tuntuks oma ägeda vastuseisu poolest vaib- 
hašika koolkonna liikmetele, keda nad taunisid kui realiste. Nagu 
nende nimi juba ütleb, usuvad nad, et suutrad (budismi kaanon, mis 
koosneb Buddha jutlustest) on lõplik autoriteet filosoofia osas ja 
ühtegi kommentaari nende kõrval ei saa lubada. Vaibhašikad väitsid, 
et ebatavaliste objektide olemasolu oleneb inimese tajust. Sautran- 
tikud aga kinnitasid, et välismaailma kuuluvad asjad on pelgalt 
näilikud ja nende olemasolu saab tõestada ainult järeldades. Tra- 
ditsiooni kohaselt peetakse selle koolkonna asutajaks Taksilas 
elanud Kumar Labdhad. 

Hinajaana koolkonna pooldajad jäid oma õpetusele truuks. Ka 
nemad tunnistasid, et ajad on halvad ja taevasse pääsemisele ning 
uuestisünnile jumaluste juures tuleb vajalikku tähelepanu osutada. 
Kartmata mahajaana hiilgavat menu, pühendusid hinajaana tead- 
lased Abhidhamma (õilis ehk ülim tõde) täiustamisele. 

Gupta perioodi lõpul (viiendal sajandil AD) oli budism levinud 
subkontinendi paljudes regioonides. Andhra maakonnas olid bu- 
distid ennast rangelt sisse seadnud. Vihar Nagarjanikondas, kus 
suur filosoof elas, avastati alles kolmekümnendatel aastatel. Teine 
tuntud hiina rändur, Fa-hien, tõestab dokumentaalselt, et selle 
regiooni õitseng kestis V sajandini AD. Tuntud budistlik metafüüsik 
Dignag elas Tamilimaal Kantchis. Kathiawaris oli Valabhi kuulus 
budistlik keskus. Ajanta ja Ellora asuvad Maharashtras ja näita- 
vad, et budism oli selles regioonis populaarne. Palju stuupasid 
ehitati ja vihar'id elasid jõukalt. Neid olid Amaravatis, Junnaris, 
Karles ja Kanheris. 

Hinajaana ei suutnud mahajaanaga kaua võistelda ja oli oma 
sünnimaalt taanduma sunnitud, kuid see õpetus levis väljaspool 
India piire Birmas, Sri Lankal, Tais, Laoses ja Vietnamis. 

Peale Gupta perioodi toimus üldine allakäik sotsiaalses ja kul- 
tuurilise elus ja India religioon rikastus sümpaatse maagia ning 
seksuaalse müstika ideedega. Budism ei saanud jääda kauaks 
sellest puutumata. 

Tantrism 


Tantra (sanskriti) on budismi ja hinduismi õpetuslikke pärimusi. 
Mõiste “tantra” tähistab ka sellele pärimusele omaseid õpetus- 
tekste. Budismis on tantra tee (tantrajaana) virgumistee, mille alus, 
teostus ja eesmärk on mahämudrä (“suur sümbol”). Tantrat õpe- 
tas buda Šakjamuni oma võimekamaile õpilastele. 1 sajandil ku- 
junes see mahajaana alusel eraldi sektiks. Algselt õpetajalt õpila- 
sele edastatav esoteeriline õpetus muutus pärast V sajandit väliselt 
korraldatud ja ritualiseeritud pärimuseks, mille õitseng oli VIII — 
XII sajandil Ida- ja Kirde-Indias. Sel ajal tegutses 84 mahäsidd- 
hat, kes õpetasid budismi pärimust, lähtudes vahetust kogemusest. 
Budismi tantra pärimus mõjutas hindu tantrismi ja levis koos 
mahajaana õpetusega Sise-Aasiasse ja Kaug-Itta. Kõige täieliku- 
mal kujul on tantra pärimus püsinud tiibeti budismis. Eristatakse 
nelja pärimusvormi: kriya-tantra (põhineb puhastumisel ja muudel 
välistel rituaalidel), carya-tantra (ühitab puhastumisrituaalid mõtlu- 
sega), yoga-tantra (põhineb mõtlusel ehk meditatsioonil) ja anut- 
tara-yoga-tantra (sellel tasemel olijad naudivad kõike ülima tarkuse 
avaldusena). Tiibeti uutes koolkondades (sarma) jaotatakse vii- 
mane omakorda isa- (selle olulisim tekst on “Guhyasmaja tantra”), 
ema- (“Cakrasamvara tantra”) ja kahesuseta tantraks (“Kälacakra 
tantra”). Tiibeti vanas koolkonnas (ningmapa) jagunevad tantrad 
järkjärgulist kujustamismeetodit kasutavaks mahayoga'ks, otsest 
meetodit kasutavaks anuyoga'ks ja meele algsel puhtusel põhineva 
suure täiuse (tiibeti dzogtšen) isevabanemise meetodit järgivaks 
atiyoga*ks. Tantra teed peetakse kiireks meetodiks, millega on 
võimalik jõuda virgumiseni samas elus, erinevalt suutra teest, mis 
võtab aega palju uuestisünde. 

Hindu tantrism rajaneb õpetustekstidel (tantra ja ägama), mis 
põhjendavad vabanemistee (mokša) kiiret läbimist pärimuslikku 
asketismi ja kõlblust eirava ehkki sihilt sama mõtlusepraktika 
(sädhanä) varal. Iseloomulikem on nn. pahema käe tee (vämä- 
cära), mille eesmärk on ühineda kosmogoonilise protsessi nega- 
tiivse kulgemisega (surma ja kaoga) eripäraste rituaalide varal. 
Seetõttu on tantrismi enamasti viljeldud Šiva ning tema šaktide 

Durga ja Kali austamise pinnal pärimuslikes salaühingutes ja päde- 
va guru juhtimisel (EE, 9. köide). 


Tantristlik budism 


Välgunoole (vajrayana) õpetus tekkis Ida-Indias VIII sajandil. 
See sekt sai domineerivaks Tiibetis. Mõjusalt aitasid selleks kaasa 
Vikramšila kloostris koolitatud misjonärid. Vajrayanid tegid ettepa- 
neku keelustada praktiline maagia. See sekt laiendas edukalt oma 
tegevust Tiibetis ja seda eriti teisest aastatuhandest alates. Seda 
mõjutasid nii India kui ka Hiina, kusjuures säilitati budismieelne 
Bon õpetuse põhituum, mis oli peamiselt šamanistlik, sisaldades 
psüühilist ja seksuaalset praktikat. Püüti oma õpetusse sulatada ka 
hathajooga traditsioone, st. rakendada füüsilist keha vaimseks 
otstarbeks — aga samuti lülitada sinna ka tantrat ehk esoteerilist 
rituaali. Tiibeti tangkha'd (budistlikud maalid) on kaugelt enamad 
kui religioosse kunsti näidised, need on hindamatud informatsioo- 
niallikad vadžrajaana doktriinide arengust Tiibetis. 

Mandala — tähtis vadžrajaana budismi element on kosmiliste 
jõudude esitamine mütoloogiliselt isikustatud vormis. Sümbolid väl- 
jendavad ürgalgseid mõjusid ja hõime. Mikrokosmos ja makro- 
kosmos on võrdsustatud, tuues uuesti esile universumi draama iga 
inimese kujutluses. Inimkeha on kujutatud mandalana, mis jäme- 
dates joontes vastab viiele elemendile ja viiele närvikeskusele 
(tšakratele). Tšakrad vastavad viiele elemendile — tuli, vesi, õhk, 
eeter ja maa. Mandalad on vadžrajaana sektis eriti tähtsad, sest 
nende abil loodetakse ideede, eelduste ja oletuste kaoses mingi 
kord luua. 

Naissoost jumalustel on tähtis osa vadžrajaana budismis. Neile 
viidatakse kui prajna'de (tarkus) ja vidya'te (teadjad) esinda- 
jatele. Silmapaistvad nende hulgas on Tara ja Prajnaparmita. Lisaks 
neile on veel dakini”d ehk naissoost nõiad. Tantrayana esoteerili- 
ses rituaalis on just nende osa väga tähtis. See budismi sekt on 
mõneski sarnane hathajoogaga, kuid me ei tohi segi ajada tantrismi 
praktikat hinduismi ja budismiga. Tiibeti meistrid, nagu joogi-poeet 
Milarepa, olid tugeva, originaalse müstilise traditsiooni loojad, 
andes omalt poolt kõigiti hinnalise panuse vadžrajaana voolu. Viis 

Dhyani budat, kes on abstraktsioonid ehk meeltekujutlused, sobi- 
vad maagiliselt viieks jaotatud kosmiliste jõududega. Samasta- 
misele järgneb teisendus ja muutumine, liites nende Tathagata'dega 
kõik universumi jõud. Need on kui ürgtüübi kujutlused, mis tõuse- 
vad alateadvusest. Kuri kiusaja Mara näiteks kehastab inimese 


negatiivseid komponente nagu kleša (kurbus) ja mrityu (sure- 
likkus). 

Budism väljaspool Indiat 


Buddha õpetused ei levinud mitte ainult Indias, vaid rändasid ka 
teistesse maadesse, Mitmel maal on budism domineeriv religioon ja 
reas riikides on tema kultuuriline mõju märgatav. 

Tiibet, Hiina, Nepaal, Bhutan ja Birma kuuluvad India subkon- 
tinendi külge ja tunnetavad seetõttu budismi suurte keskuste Ben- 
gali ja Bihari elustavat kultuurikiirgust. Ka Taksila India loode- 
piirkonnas oli budismi filosoofia ja kultuuri tähtis keskus ning just 
siit levis budistlik mõte Kesk-Aasia maadesse. Kaks voolu India- 
Nepaal ja Turkestan-Mongoolia kohtusid Tiibetis, luues seal suure- 
pärase sünteesi. 

Hiinas toimus algul teatav vastuseis imporditud ideede osas, 
kuid uue usu sügav vaimsus võitis eelarvamused kiiresti. Budismi 
levik langes kokku taoismi elavnemisega ja paljud hiinlased märkasid 
nende kahe vaimse õpetuse samasust. Budism näis taoismi täien- 
davat ja mõlema õpetuse koosmõjul sündis midagi sarnast, mida 
õpetajad olid ammugi juba oodanud. 

Varsti tekkisid Hiinas erinevad budismi koolkonnad, millest 
kaks said hästi tuntuks. Need olid amidism ja chan. Amidism sai 
inpiratsiooni ja nime bodhisattva Amitabalt. Rõhuasetus toimus 
seejuures mahajaana koolkonna hardusele. Chan sai oma nime 
sanskritikeelsest sõnast dhyan, mis tähendab mõtisklevat süvene- 
mist. 

Hilisema ajajärgu budistid räägivad sageli oma usu idasuunali- 
sest levikust. Kuid enne meie ajaarvamist oli budismi levikusuund 
pööratud rohkem läände ja suundus itta hiljem — meie ajaarvamise 
algul. 

Millal, kuidas ja kelle poolt loodi mahajaana budism? Sellele 
küsimusele ei oska keegi täpselt vastata. Võib ainult kinnitada, et 
see suund tekkis mahasanghika nn. mõttegenealoogias ja seda 
tutvustasid edumeelsemad vaimulikud. Esimesed mahajaana tekstid 
on pärit vahemikust 1 või II sajandil enne Kr. kuni 1 sajandil AD. 


89 


Ja kui tekstides esitatud Nagardžuna mõttesuund arenes, asus 
mahajaana budism religiooni ajaloo esiridadesse. 

Mahajaana roll budismi pikas ajaloos on väga suur. Hiinas ja 
Jaapanis on budism kogu ajaloo vältel arenenud mahajaana õpe- 
tuse mõju all. See on täiesti loomulik, kuna seal oli loodud 
rahvahulkade päästmise uus ideaal, mis kujutab elavaid pühakuid 
bodhisattvate näol, kes viivad seda ideaali ellu, Veelgi enam, 
tulemused metafüüsika ja psühholoogia alal olid tänu mahajaana 
mõttetarkadele tõesti suurepärased. Mahajaana on muidugi Gauta- 
ma Buddha õpetus, kuid sinna on lisatud palju uusi tarkuse ja 
kaastunde elemente. Nende täiendustega muutus budism jõulise- 
maks ja innukamaks ning hakkas rikastama Idamaa rahvaste vaim- 
set elu nagu kiirevooluline Jõgi. 


Kesk-Aasia 


Hiinasse jõudis budism tänu Kesk-Aasia maadele. Seetõttu on 
õpetuse Indiast Hiinasse levimise teooria juures vaja rääkida ka 
siiditeest. See tee kulges läbi Aasia keskosa lõputute avaruste, 
ühendades läänt idaga. Selle rajajaks oli Hani dünastia imperaator 
Wu (valitses 140—87 enne Kr.). Sel ajal ulatus Hani territoorium 
kaugele läände ja külgnes selliste maadega nagu Fergana, Sog- 
diana, Buhaara ja Partia. Algselt Aleksander Suure poolt käivitatud 
kaubandus oli endiselt aktiivne, Sellel iidsel teel oli tähtsaimaks 
kaubaartikliks siid, siit ka nimetus siiditee. Umbes meie ajaar- 
vamise alguses hakkasid Hiina ja India vahel tänu kaubandusele 
tekkima kultuurikontaktid. Seetõttu võib seda teed nimetada ka 
budismi teeks. 


Veel Hiinast 


Hiina budismi ajalugu algab budistlike tekstide tunnustamise ja 
tõlkimisega. Vanimaks tööks peetakse neljakümne kahe osalist 
Buddha suutrat, tõlgitud Kasjapamatanga ja teiste poolt A.D. 
58—76 Hani dünastia valitseja Mingi ajal. Kinnitust on leidnud 
väide, mis omistab töö An-shih-kao'le, kes tegeles tõlkimisega Lo- 

yang'is umbes 148-171 AD. Sellest ajast jätkus tõlketöö ligi 
tuhande aasta vältel, kuni Sungi dünastiani 960—1129 AD. 

Varasematel aastatel mängisid tähtsat osa tekstide tutvustamisel 
ja tõlkimisel Kesk-Aasia vaimulikud. Ülalmainitud An-shih-kao oli 
näiteks pärit Partiast. V sajandil, kui kerkis esile Kuchast pärit 
Kumaradživa, jõudis tõlketöö Hiinas oma haripunkti. 

Siitpeale algas vaimulike tegevus, kes reisisid Hiinast Indiasse 
sanskriti keelt ja budistlikku õpetust omandama. 

Vaimulikud tõid Hiinasse oma valiku tekste ja etendasid peaosa 
ka nende tõlkimisel. 

Toetudes tohutule hulgale sanskriti keelest tõlgitud tekstidele, 
kaldusid nende õpetatud meeste mõtted ja religioosne tegevus 
järk-järgult, kuid visalt hiinalikkuse suunas. Selgelt hakkasid ilmne- 
ma rasssi iseloom, vajadused ja tõekspidamised. Selle tendentsi 
ilminguks oli ka see, et vaimulikud pöörasid algusaegadel oma 
mõtte metafüüsiliselt sunjara teooria poole, nagu seda käsitletakse 
pradžnja suutrates. Hiljem loobusid nad hinajaanast (väike veok) 
ja pöörasid tähelepanu mahajaanale (suur veok). See tendents 
kerkis vähehaaval esile Tendai sektis ja tõusis esiplaanile zen'i 
sektis. 

VI sajandi teisel poolel jõudis zen'i sekti täiustumine tema 
kolmanda patriarhi Tendai Daishi, Chih-i (538—597 A.D.) juhti- 
misel lõpule. See pühak oli üks suurimaid isiksusi budismi ajaloos 
ja tema töö Buddha õpetuse klassifitseerimisest viieks perioodiks 
ja kaheksaks doktriiniks on sügavalt mõjutanud budismi Hiinas 
ja Jaapanis. 

Ülevaade näitab, et Hiinasse toodi erinevaid suutraid sisse, 
vaatamata nende algupärasele ajalisele järgnevusele ja tõlgiti sisse- 
toomise järjekorras. Suutrate tohutu arvu juures tekkis probleem, 
kuidas mõista nende päritolu ja kuidas neid hinnata. Oli vaja 
hinnata budismi tervikuna ja näidata, millised on kellegi seisukohad 
selle mõistmisel, vastavalt tema enese arusaamadele õpetusest. 
Suutrate hindamisel kerkib eelkõige esile hiinalik mõtteviis. 

Kõige hilisem uustulnuk Hiina budismis oli zen'i sekt. Selle 
rajajaks peetakse võõramaist munka Bodhidharmat ( - 528 A.D.), 
kuid tema istutatud taim kandis vilja alles pärast kuuendat patriarhi 


91 


Hui-neng'i (638—713 A.D). Pärast VIII sajandit kerkisid aga selles 
sektis esile ridamisi väljapaistvaid vaimulikke, kes tagasid zeni 
hiilguse mitmeks sajandiks. i 

Budism on religioon, mis põhineb Šakjamuni õpetusel, mida 
Buddha jutlustas neljakümne viie aasta jooksul. Tema sõnadel on 
seega absoluutne autoriteet ja hoolimata paljudest koolkondadest. 
on nad kõik allutatud Šakjamuni pühadele tekstidele. | 
| Sakjamuni kaitses oma õpetuses inimestevahelist võrdsust ja 
jutlustas lihtsate sõnadega, millest igaüks võis vabalt aru saada. Ta 
jätkas oma tööd inimeste heaks oma elu viimase minutini kahek- 
sakümnendal eluaastal. 

Pärast Šakjamuni surma jätkasid tema jüngrid õpetuse levitamist 
vastavalt sellele, mida olid õpetajalt kuulnud. Selle käigus võis 
muidugi ilmneda jüngrite väärarusaamadest tulenevat mitmetimõist- 
mist. Sakjamuni sõnu peab aga edasi andma täpselt, õigesti ja 
ühtviisi kõikidele inimestele. Seetõttu kogunesid paljud vanemad 
vaimulikud, et täpsustada ja ühtlustada õpetust, kuulates ära üks- 
teise arusaamad. Arutlusteks kulus mitu kuud ja selle tulemusena 
loodi korrastatud tekstid. Sellest on näha, kui hoolsalt ja läbimõeldult 
on püütud edasi anda suure õpetaja iga sõna. 

Täpsustatud õpetus oli vaja ka kirja panna. Sellele lisati hilise- 
mate õpetatud vaimulike kommentaarid ja tõlgendused. Õpetust 
ennast, hilisemaid kommentaare ja budistlikke eeskirju kokku 
nimetatakse'sanskriti keeles “Fripitaka”. 

Tavaliselt peetakse budismi Hiinasse levimise ajaks aastat 67 
AD. Tegelikult aga hakati tekste hiina keelde tõlkima 84 aastat 
hiljem (151. aastal A.D). Sellest ajast on tõlkimine jätkunud 
rohkem kui 1700 aasta vältel. Tõlgitud raamatute arv on tõusnud 
1440 tekstini 5586 köites. Hiljem lisati budistlikele teksti- 
dele õpetatud vaimulike töid, nii et nimi “Tripitaka” polnud enam 
õigustatud, 

n Tiibet tutvus budismiga VII sajandi paiku. IX-XI sajandil tõlgiti 
tiibeti keelde peaaegu kõik pühad tekstid. 
| Pidades silmas tõsiasja, et budistlikku õpetust ei ole tõlgitud 
mitte ainult Idamaade (korea, jaapan, Sri Lanka, kambodža, türgi 
jt) keeltesse, vaid ka ladina, prantsuse, inglise, saksa, itaalia ja 

hispaania keelde, võib kindlalt väita, et Buddha õpetus on nüüd- 
seks levinud igasse maailma nurka. 

Hinnates aga tekstide tõlgete kvaliteeti, religiooni arengut ja 
muutusi rohkem kui kahe tuhande aasta vältel, on küllalt raske 
mõista Šakjamuni sõnade tähendust. Sellepärast on hädavajalik 
noppida välja õpetuse põhiseisukohad ja teha neist alusmüür, 
millele tugineb kõik muu. 

Budismis on kõige suurem kaal Šakjamuni enese sõnadel. 
Budism peab olema õpetus, mis on tihedais sidemeis tegeliku 
eluga, vastasel juhul ci suudaks ta kütkestada inimsüdameid. Et 
teha õpetust inimestele lähedaseks, peavad tekstid olema selged ja 
lihtsad, erapooletud ja terviklikud, täpsed ja kirja pandud tuttavate 
igapäevaste sõnadega. 

Tiibeti traditsioonide tähtsus meie aja ja inimkonna vaimse 
arengu tarvis peitub tõsiasjas, et Tiibet on viimane elav lüli (tege- 
likult küll eelviimane, aga sellest hiljem), mis ühendab meid kauge 
mineviku tsivilisatsioonidega. Egiptuse, Mesopotaamia, Kreeka, 
inkade ja maiade müstilised kultused hävisid koos nimetatud tsivi- 
lisatsioonide hävinemisega ning on meie teadmistele alatiseks kadu- 
nud, välja arvatud ehk mõned kasinad fragmendid. 

India ja Hiina vanade tsivilisatsioonide jäljed on iidses kunstis ja 
kirjanduses hästi säilinud, hõõgudes ka mõneti kaasaegse mõtteviisi 
tuha all, ehkki on kaetud ja läbi imbunud nii paljudest kultuurimõju- 
tuste kihtidest, et erinevaid elemente eraldada ja algset olemust ära 
tunda on raske, kui mitte võimatu. Tiibetil õnnestus oma loodusliku 
eraldatuse ja viimaste sajandite poliitilisest olukorrast pealesunnitud 
ligipääsmatuse tõttu mitte ainult säilitada, vaid hoida ka elavana 
kõige kaugema mineviku tavasid. Inimhinge peidetud jõudude tund- 
mist, india pühakute ja mõttetarkade saavutusi ning esoteerilisi 
õpetusi. 

Kuid maailma vahelduvate sündmuste keerises, millest ükski 
rahvas maa peal ei pääse ja mis haarab kaasa isegi eraldatud 
Tiibeti, kaovad need vaimsed saavutused, juhul kui nad ei saa 
inimkonna tulevase kõrgema tsivilisatsiooni pärisosaks. 

1959. aastal kadus Tiibet poliitiliselt maailmakaardilt ja ainsa 
mahajaana-usulise riigina on säilinud Bhutan. 

Pisut ajalugu 


Tänu sellele, et Bhutan oli läbi sajandite ajanud rangelt eralda- 
tuse poliitikat, on ta tänapäeval ainus maa ja riik (kuningriik), kus 
Tiibeti budism ehk vadžrajaana traditsioon on säilinud oma puhtal 
ja originaalsel kujul. Budism toodi Tiibetisse VIII sajandil A.D 
peamiselt Nepaalist ja Põhja-Indiast. 

Samal ajal imbus budism tasapisi Bhutani. Tiheda metsaga 
kaetud ja hõredalt asustatud maa-alad, mis eraldasid Bhutani 
Indiast, takistasid siitkaudu budismi levikut. Nii jõudis see õpetus 
maale Tiibeti kaudu, kellega olid ammused tihedad sidemed. See 
budismi koolkond, mis Bhutanis levis, oli seega Tiibetis sündinud. 
XIII kuni XVI sajandini ehitati Kesk-Bhutanis rida kloostreid 
Sise-Himaalaja orgudesse, sinna, kus elavad enamuses maa päris- 
elanikud. See periood, mil need kloostrid asutati, langes kokku 
Tiibeti kultuuri kõrgperioodiga. Ülaltoodud põhjustel peab iga- 
sugune Bhutani ühiskonna uurimine algama Tiibetist. 

Budismi kandumine Tiibetist Bhutani toimus vadžrajaana kool- 
konna aktiivsel toimel, kuid Bhutani kui iseseisva riigi teke, kes 
suutis tagasi tõrjuda Tiibeti vallutuskatsed, on peamiselt seotud 
Drukpa Kagyupa ordu juhtidega. Nimetus “Druk” tähendas algselt 
draakonit ja seda nime kandis üks väike klooster Kesk-Tiibetis, 
kus tekkis Drukpa Kagyupa nimeline mun gaordu. 

Sisetülide tulemusena põgenes laama N gawang Namgyal (1594— 
1651) oma toetajatega 1616. aastal Bhutani. Ta sai tuntuks kui 
esimene shabdrung. Tema üksteisele järgnevad uuskehastused 
olid Bhutani vaimulikud valitsejad kuni 1911. aastani, 

Ngawang Namgyal ehitas hulga dzonge (kindlusi) ja kloostreid 
üle kogu maa. Tema arhitektuurilist pärandit võib nüüdki veel näha 
hulgas templites, kloostrites ja kindlustes kogu Bhutani territoo- 

Pole teada, kui suurel määral on N gawang Namgyal vastutav 

viais eeHAR) 


LUIK 


Tibet arhitektuuri ja ehitustehnika juurutamisel Bhutani. Võib arva- 
ta, et juba enne teda toimus mõlema maa vahel üsna tihe kauba- 
vahetus. 

Bhutani arhitektuuri ja ehitustehnikat võib ajas tagasi vaadata 
kuni Tiibetist laenatud juurteni. See Tiibeti tehnika ulatub tagasi 
kaugesse antiikaega ja saab tõenäoliselt oma alguse Kesk-Idast. 
Iidse siiditee kaudu toimusid kontaktid nii Hiina kui ka Pärsiaga. 
Sarnasust mõlema maa tehnika ja vormikäsitusega on kõikjal näha. 


Budismi areng vadžrajaanaks 


Budism sai alguse VI sajandil enne Kr. Põhja-Indias, kus sellele 
pani aluse Gautama Buddha ehk “Kirgastanu”. 

Eetiline süsteem, mida Buddha jutlustas, keskendas oma tähele- 
panu heategude sooritamisele ja targa ning distsiplineeritud meel- 
suse arendamisele, selleks et kindlustada positiivne uuestisünd 
ja seeläbi pääsemine nirvaanasse. Sajandite vältel peale Buddha 
surma tekkisid mitmesugused erinevad arusaamad, koolkonnad ja 
sektid. sj 

Umbes 100. aastal A.D puhkes suur usutüli, mille tulemusel 
tekkisid kaks koolkonda, mida hiljem hakati nimetama mahajaana 
(suur veok), mis juurdus Kesk- ja Ida-Aasias ning hinajaana (väike 
veok), mis tänapäeval on domineerivaks religiooniks Lõuna- ja 
Kagu-Aasias. 

Hinajaana tegeles varase ja primitiivse religioonifilosoofia, käi- 
tumise ja eetikaga. Nad püüdsid katkestada indiviidi uuestisünni 
järjepidevust, soovitades selleks harrastada kloostri distsipliini, 
nagu seda õpetavad suutrad. Neil oli jumalate austamine jäänud 
tagaplaanile. 

Need, kes järgisid mahajaana koolkonna õpetusi, tegelesid 
kõikide elusolendite lunastamise probleemiga, lisades Ülima Olendi 
poole palvetamisele ka veel bodhisattvate austamise. 

Bodhisattvad on inimesed, kes on saavutanud valgustatuse, kuid 
pole lahkunud nirvaanasse, vaid on jäänud maa peale, et aidata 
kõikidel olenditel vabaneda kannatustest. Sel põhjusel nimetatakse 
mahajaanat ka mõnikord “Bodhisattvayanaks”. 

Mahajaana muudab Buddha mõiste üsna abstraktseks. Kerkib 
päevakorrale mitte üks Buddha, vaid terve üksteisele järgnev 
Buddhade põlvkond niikaua kuni see muutub universaalseks põhi- 
mõtteks. 

Tänaseks on Buddha isik varustatud üleloomulike ja legen- 
daarsete võimetega. Mida enam religiooni mõju kasvab, muutub 
see üha enam metafüüsilisemaks ja rituaalsemaks. Selle tulemuseks 
on pidevad lahkhelid ja valeõpetused ning usulõhed. 

Arendades budismi üleloomulikkust ja objektiivset sümbolismi 
(muutes lunastuse kättesaadavamaks ja üldisemaks), muutus ma- 
hajaana võimsamaks. Buddha mitmesuguste kujutuste kummar- 
damine, mis algselt olid mõeldud tema erinevaid eluperioode iseloo- 
mustama, muutusid hiljem erinevateks taevasteks jumalusteks. 
Inimlikud Buddhad ehk uuestisünnid loeti materiaalseteks peegel- 
dusteks. 

VI sajandi lõpul ilmus tantrism koos naiselike energiate raken- 
dusega, tungides nii budismi kui ka hinduismi. Taevastele bodhisatt- 
vatele ja teistele jumalustele ning deemonitele anti abikaasad kaas- 
lasteks. Neid jumalannasid ja naissoost deemoneid kummardati kui 
üleloomulike jõudude valdajaid ja käsutajaid. 

Just selle budismi koolkonna tõid VII sajandil Tiibetisse kunin- 
gas Songtsen Gampo kaks naist. Mõlemad naised olid andunud 
budistid. Peale Songtsen Gampo surma, umbes 650 A.D. toimus 
seisak budismi levikus. Budismi-eelsed rahva uskumused muutusid 
jälle populaarseks. See kestis terve sajandi ja alles VIIL sajandi 
keskel saadeti kuningas Thrisong Detsen kui tuntud budismi õpeta- 
ja Indiasse, selleks et Tiibetisse luua budistlik ordu. Tiibetlaste 
palvele vastas kuulus tantra jooga õpetaja ja maag guru Pad- 
masambhava, kes olevat rännanud Tiibetisse 747. a. Padmasamb- 
hava (lootosõies sündinu) on tuntud Tiibetis ja Bhutanis kui ”Guru 
Rimpoche” ehk “hinnaline õpetaja”. 

Too võitis kõik olulisemad kohalikud deemonid ja kurjad vaimud, 
säästes neist enamuse tingimusel, et nad hakkasid tema õpetust 
kaitsma. Vastutasuks lubas ta neile austust ja lugupidamist. 

Guru võimsaim relv nende deemonite vastu oli dorje-vajra — 
välgunool ja loitsud mahajaana pühakirjast. 

Tiibeti kuninga Thrisong Detseni kaasabil ehitas Guru Rimpoche 
esimese Tiibeti kloostri Samyes 749. aastal AD. Siin asutas ta 
esimese Tiibeti laamade ordu. 

Dorje ehk vajra on Padmasambhava peamine sümbol ja budis- 
mi liiki mida ta levitas Tiibetis ja Bhutanis nimetatakse seetõttu 
harilikult Vajrayana ehk Välgunoole veokiks. 

Raske on kindlaks teha selle religiooni täpseid üksikasju, mida 
Guru Rimpoche õpetas (sest kõik käsikirjad, mis temast räägivad, 
on mõned aastasajad hiljem koostatud). Vana õpetuse Nyingmapa 
pühakiri tõendab, et tema õpetused olid võetud mahajaana äärmiselt 
tantristlikust ehk müstilisest koolkonnast. 

Budismi juba niigi ebapuhtale osale lisas Guru Rimpoche koha- 
likke riitusi ja hulk budismieelseid deemoneid leidsid koha bu- 
distlikus panteonis. Säärasena oli religioon rahvale vastuvõetavam. 
See uus religioon ei sobinud aga kõigile. Budismieelse usundi 
preestrid ei võtnud uut õpetust vastu. Tantristliku mahajaana budis- 
mi segunemine budismieelse Tiibeti ja Bhutani uskumustega, nagu 
seda kuulutas Guru Rimpoche, oli vadžrajaana sisuline õpetus. 
Lääne kirjanduses nimetatakse vadžrajaanat ekslikult “lamaismiks”. 
See on puhtakujuline lääne termin, mis on tuletatud tiibeti sõnast 
bla-ma (hääldatakse “lama”), mis tähendab “erakordne meister” ja 
see tiitel anti kloostriülematele ja kõrghariduse omandanud munka- 
dele lugupidamise tunnusena. 

Guru Rimpoche'd peetakse vadžrajaana asutajaks ja teda aus- 
tatakse Bhutanis ja Tiibetis kui pühakut või koguni kui teist Budd- 
hat. Arvatakse, et ta algatas oma eluajal süstemaatilise Buddha 
kanooniliste tekstide tõlkimise uude kirjakeelde ucan. Guru Rim- 
poche ilmumisega Tiibetisse algas suur tõlkimise ajastu ja kuna 
enamus tõlgitavatest teostest kuulusid Tantristlikku Kaanoni, siis 
seepärast ongi Vadžrajaana Budistlik Kaanon säärase tugeva tant- 
ristliku kallakuga. 

Need pühad raamatud olid “Kanjur” ja “Tanjur”. “Kanjur” 
vastab budistlikule “Tripitakale” ja koosneb 108 köitest, mis on 
jagatud kolme ossa: a) eeskirjad ja distsipliinid, mis on vastavuses 
vinayana*ga; b) palved suutratest koos traktaatidega tantristliku 
süsteemi kohta (Saktide austamine) ja c) traktaadid transtseden- 
taalsest tarkusest, mis vastavad Abhidarma'le. 

Tanjur (kommentaarid) koosneb 225 köitest, mis sisaldavad 
hümne, rituaale, manasõnu ja kirjandust. 

Bhutanis on “Kanjur” jagatud nelja ossa: 

a) Vinaya seadused; 

b) Suutrad; 

c) Tantrad; 

d) Abhidharma. 

Vadžrajaanas ehk tiibeti budismis eristatakse kolme erinevat 
perioodi: 

1) Varajane ajastu Thrisong Detsen'ist VIII sajandi keskel kuni 
tagakiusamiseni Langdharma poolt IX sajandi keskel; 

2) Keskaeg -- IX sajandi keskelt kuni XVII sajandini; 

3) Nüüdisaegne vajdžrajaana, mitmesuguste budistlike tradit- 
sioonide suurlaamadest — alates XVII sajandist kuni tänapäevani. 


Varajane ajastu 


Oma sõjalisel kõrgperioodil (VII ja VIII sajandil AD) allutas 
Tiibet end ühe religiooni vaimsusele, mis oli täielik vastand budis- 
mieelsele religioonile, kus kuningal oli absoluutne võim ja teda 
samastati jumalusega. Mida võimas Hiina imperaator ei suutnud 
läbi viia, sellega said hakkama Tiibeti kuninga Songtsen Gampo 
(valitses 629--650 AD) kaks naist. Neil õnnestus kuningas buda 
usku pöörata. Sel ajastul segunes Tiibetis tantristliku mahajaanaga 
veel zen-budism ja budismieelsed uskumused. 

Songtsen Gampo kaks naist olid arvatavasti Nepaali printsess ja 
Hiina imperaatori tütar. Tiibeti kuningas oli sõjas Hiinaga võidukas 
olnud ja sai võiduviljana imperaatori tütre ja väga hinnalise Buddha 
kuju. Arvatakse, et see kuju oli valmistatud Buddha eluajal ja see 
olevat olnud imperaatori perekonna hinnalisim reliikvia. Kuna Hiina 
imperaator ei saanud keelduda oma tütart andmast nii võimsale 
mehele nagu Songtsen Gampo, siis toodi koos tütrega ka hinnaline 
raidkuju Lhasasse, kus see asetati kuulsasse Jokhangi. Mainitud 
raidkujule omistati imepäraseid võimeid ja sellest sai peagi ilmaliku 
võimu keskpunkt. Budismieelse religiooni preestrite meeleheitest 
ja ahastusest hoolimata muutus Tiibeti pealinn Lhasa budismi kes- 
kuseks. 

Budismi levikuga kasvas ka paganausu preestrite vastupanu. 
Thrisong Detseni valitsemise ajal sai ühest tema ministrist Mazhangist 
paganausuliste juht. Kuigi kuningas oli siiras budist, ei suutnud 
ta Mazhangile vastu seista. Viimast ei toetanud mitte ainult budis- 
mieelse ajastu preestrid, vaid ka rida mõjukaid aristokraate. Enne 
kui Mazhang suutis budismi välja juurida, mõrvati ta oma vastaste 
poolt. Järgnes range budismi taastamine kuninga poolt, kes selleks 
otsatarbeks kutsus õpetlasi Indiast. 

Kuulus india õpetlane Santarakšita, kes tuli kuninga kutsel 
Tiibetisse, ei suutnud opositsioonist jagu saada ja pöördus tagasi 
Indiasse. Aga Santarakšita oli rääkinud kuningale kuulsast tantrismi 
filosoofist Padmasambhavast, keda tunti ka võimeka maagina. 
Tiibeti ja Bhutani mõiste maagist ei tähenda, et too peab olema 
ilmtingimata sügavalt usklik inimene, vaid rohkem selle kohta, kes 
teab, kuidas kasutada loodusjõudusid, mis kontrollivad psüühika ja 
kosmiliste jõudude puutepunkte. Kui maag on usklik inimene, 
kasutab ta oma teadmisi kõikide teiste olendite hüveks. Kui ta 
seda ei ole, kasutab ta neid teadmisi ainult enda tarbeks ja sunnib 
teisi oma huvides tegutsema. See ongi vahe “valge” ja “musta” 
maagia vahel, kuigi mõlemate aluseks on samad põhimõtted. Nagu 
teadus, pole ka maagiline jõud iseenesest hea ega halb, oleneb 
täielikult sellest, kuidas seda kasutatakse. 

Padmasambhavale (Guru Rimpochele) kui kogenud maagile 
tehti ülesandeks maha suruda budismieelse religiooni maagid, 

Selle asemel, et kohalikud jumalused kui ebausu esindajad 
lihtsalt kõrvale heita ja maha suruda, muutis Padmasambhava nad 
dharma kaitsjateks, lülitades nad kõik budistlikku panteoni. Sellega 
andis ta budismile uut hoogu, ilma et ta oleks kahjustanud rahva 
sümpaatiat vanaaja jumaluste vastu või rikkunud iidseid tradit- 
sioone. Padmasambhavat peetakse suure kloostri rajajaks Samyes 
749. aastal A.D. Seoses selle kloostri ehitamisega tuligi Padma- 
sambhava Tiibetisse. Tiibeti kunin gate poolt Bhutanis püstitatud 
ehitused hävisid maaväringutes. Bhutani elanikud on arvamisel, et 
need katastroofid kutsusid esile deemonid. 

Viimane suurtest Tiibeti usklikest kuningatest oli Ralpachon 
(Titsuk Detsen), valitses 817—836 AD. See kuningas, keda tii- 

vustasid tema eelkäijate edusammud, rakendas palju reforme bu- 
dismi kaitseks. Titsuk Detsen aga tapeti ja troonile sai tema 
noorem vend Langdharma, kes asus budismi taga kiusama. Need 
kolm aastat, mis see kuningas valitses, olid budismile hukatuslikud. 
Templid purustati ja mungad kihutati laiali. Ka Langdharma tapeti 
nagu tema vendki. Tiibeti impeerium lagunes, polnud kedagi, kes 
kuningriiki oleks suutnud koos hoida. Lhasa lakkas olemast pealinn 
ja riik jagunes väikesteks iseseisvateks kuningriikideks ja feodaal- 
valdusteks. 

Langdharma pojapoeg suutis luua kuningriigi Lääne-Tiibetis, mis 
peale tema surma jaotati tema kolme poja vahel. Noorim neist, 
Detsung Gon sai Gugi kolm provintsi, mis hiljem mängisid olulist 
osa budismi tagasitulekul Tiibeti. 


Keskaeg 


Tagakiusamise ajastu näis olevat andnud budismile uut elujõudu 
ja vadžrajaana sekt kasvas pidevalt. XT sajandi alguses külastas 
Tiibetit hulk Kašmiri ja India munki, sest nende kodumaale olid 
tunginud moslemite sõdalased. Rändurite hulgas oli ka keegi Atisa 
nimeline mees. Tiibetisse jõudes oli Atisa juba 60-aastane, kuid ta 
asus kohe innukalt budismi levitama. Selle tulemusena kutsuti ellu 
XI sajandi keskel Kadampa koolkond, mis omakorda, tõsi küll 
hulk aega hiljem, äratas ellu ka teised budistlikud traditsioonid, 
kaasa arvatud Gelukpa, mis praegu on domineeriv sekt Tiibetis. 

Atisa algas oma reformatsiooniga 1042. aastal, keskendudes 
joogale ja tantrismile. Ta taastas munkade hulgas hulgas jälle tsöli- 
baadi ja kõrge moraali, taunides saatanlike kunstide kasutamist. 
Sel ajal moodustasid laamad juba suure ja mõjuvõimsa ordu, kelle 
käsutuses olid täielikud “Kanjuri” ja “Tanjuri” (kanooniliste raama- 
tute) tõlked. Neis õpetati hoopis midagi muud kui seda, mis Tiibetis 
toimus. Kohalikku budismi imbunud Boni šamaanitarkused and- 
sid ennast märgatavalt tunda. Bonism oli uskumus, mis põhines 
Pärsia ja Põhja-India arusaamadele religioonist. 

Teine pool XI sajandist nägi vadžrajaana tõusu ja mitmete 
sektide omavahelist võistlust. Vaimulikud püüdsid ka ilmalikku 

võimu enda kätte haarata. Vadžrajaana uuestisünd Tiibetis langes 
kokku islami pealetungiga Indias, kus buda munki ahistati ja hukati. 
Indias likvideeriti budism peaaegu täielikult, kusjuures palju munki 
ja misjonäre põgenes seetõttu suhteliselt rahulikku Tiibetisse. 

XIII sajandi teisel poolel kuulus Tiibet Mongoolia imperaator 
Kublai Khaani impeeriumi koosseisu ja siin toimus oluline muutus 
kui khaan tunnistas Sakya Draakon Choje Phagda vadžrajaana 
kiriku peaks ja andis talle maksukohustusliku Tiibeti valitseja 
õigused. Järgnevad Sakya-usujuhid kasutasid oma võimu võistle- 
vate ususektide mahasurumiseks. 

XIV sajandil, kui Tiibet sattus Hiina Ming dünastia võimu alla, 
kärbiti Sakya usujuhi õigusi märgatavalt. Mõlema Sakyaga võist- 
leva sekti (Kagyupa ja Kadampa) kirikupead said ühesuguse 
võimutäiuse ja kolme usujuhi omavahelist rivaalitsemist soodustati 
kõigiti. 

XV sajandi alguses reformeeriti Kadampa sekt, millest sai nüüd 
Gelukpa koolkond. Too jättis teised peagi varju ning varsti sai 
Gelukpa juht Tiibeti preester-kuningaks. Toimus tagasipöördumine 
seisundi juurde, mis oli valitsenud Tiibetis VII-IX sajandil, mil 
Tiibeti kuningad nõudsid enda jumaluseks kuulutamist. Usujuhid 
olid nüüd haaranud ka ilmaliku võimu lisaks vaimsele autoriteedile, 
mida nad juba omasid. 

1650. aastal kinnitas Hiina imperaator Suur-Laama ametisse. 
Tema tiitlile lisati mongoli nimetus “Dalai” (Ääretu kui ookean). 
Kõik teised laamade sektid tunnustasid tema ja tema järglaste 
jumalikku päritolu kui bodhisattva Avaloktešvara maist kehastust. 
Nad tunnustasid ka dalai-laama Tiibeti riigi seaduslikuks ilmali- 
kuks valitsejaks. 


Ürg- ja vanaaegne Bhutan 


Sellest ajast, mil budism esimest korda Tiibetisse jõudis, on 
Bhutani kohta väga vähe teada. 

VII sajandist alates astus Tiibet täiesti uude kasvu ning arengu 
ajastusse. Võimule tulid Yarlungi kuningad (VII-IX sajandini AD). 
. See periood oli rikas sõdade poolest ja algas kuningas Songtsen 
Gampoga, Suur-Tiibeti kuningriigi rajajaga. Tema sõjaline mõju- 
piirkond ulatus Kesk-Aasia põhjarajoonidest kuni Gangese oruni 
lõunas. Arvatakse, et Songtsen Gampo ehitas esimesed budistlikud 
templid Kesk-Aasias, Himaalajas ja Bhutanis, püüdes anda oma 
impeeriumile ühtset religiooni. Need sündmused toimusid ajal, mil 
esimesed sõnumid budismist Tiibetisse jõudsid. Muidugi ei tähenda 
see, et kogu rahvas oleks kohe uue usu vastu võtnud. Arvatakse, 
et rahvas teenis mitmeid jumalusi ja tõekspidamisi. Kõigepealt 
toimis muidugi budismieelne kultus, mis keskendus kuninga juma- 
likustamisele. Sellele järgnes budismi esmatutvustamine, nii zeni 
kui ka mahajaana vormis. Kolmandaks arvatakse, et sel perioodil 
sai uut hoogu Bon-religioon. 

Hiljuti maale toodud budism levis visalt, sest vanaaja paganausu 
tavad ja uskumused olid sügavalt rahvaste teadvusse juurdunud ja 
Padmasambhava missioon oli alles esimeseks katseks usku laiemalt 
levitama hakata. Tähtsaks sammuks sel alal oli kuningas Songtsen 
Gampo korraldusel ehitatud budausu tempel ja klooster Samyes. 
Siin hakati esmakordselt Tiibetis munki õpetama. Ehitati suur 
hoonetekompleks ringi ümber templi, võttes eeskujuks India bu- 
distliku kloostri Odantapuris. Arvatakse, et Songtsen Gampo ehi- 
tas ka Bhutanis asuvad templid: Paro orus asuva Kyichu Lhakhangi 
ja Bumthangi orus asuva Jampey Lhalhangi. Lisaks neile templitele 
pannakse tema arvele ka veel Tang Anu Lhakhang, Tsilung Lhak- 
hang (Konchogsum) ja Chhume Zunge Lhakhangi kloostrite ehita- 
mine. Rahvasuus on säilinud mõned pärimused selle ajastu kohta. 

Umbes aastal 640 A.D. sai Tiibeti kuninga Songtsen Gampo 
nepaallannast abikaasa kuningalt loa ehitada budistlikke templeid, 
kuhu ta iganes soovib, ja selle tulemusena pani kuninganna Tiibeti 
Yarlungi maakonnas aluse 108 templile. 

Kuri deemon aga lõhkus öösel selle, mis päeval oli ehitatud. 
Kuninganna küsis nõu kuninga hiinlannast abikaasalt, kes oli asja- 
tundja hiina geomantia alal. Nähtavasti tegi kuninga nepaallannast 
abikaasa midagi valesti, sest soovitud tulemus jäi ära ja deemon 
lõhkus öösel endiselt päeval tehtud töö. Isegi kuninga isiklik sek- 
kumine ei andnud tulemusi. Lõpuks tuli kuningas intuitiivsele asjast 
arusaamisele. Naisdeemon, kes haaras kogu Tiibeti ja Bhutani, 
seistes harkisjalu maa ja mägede kohal, tuli jalgupidi kinni naeluta- 
da, et tema võimu vähendada. Selleks tuli templid ehitada ette- 
nähtud vajalikesse kohtadesse. Neli templit, mida tuntakse kui 
Nelja Suure Sarve Mahasurujad (Rugnon chen-po bzhi) on ehi- 
tatud Tiibeti keskrajooni. Veel neli templit on püstitatud selleks, 
et “taltsutada riigi piire” (Mtha-dul) ja lõpuks kogum neljast temp- 
list, mille ülesandeks oli “vaos:hoida maa-alad väljaspool riigi piire” 
(Yang-dul), millest igaüks naelutas maa külge deemoni ühe jäseme. 
Kõikide nende templite keskuseks on Jokhang Lhasas, mis asetseb 
mainitud naisdeemoni südame kohal. Sel otstarbel Bhutanis ehi- 
tatud templid asuvad Bumthangis Chamkhari orus ning on tuntud 
Jampey Lhakhangi nime all ja teine asub Paro orus ning on tuntud 
Kyichu Lahkhangina. 


Budismi teine õitsenguperiood 
Vadžrajaana esilekerkimine 


Budismi teise õitsenguperioodi juhtivaks isikuks nii Bhutanis kui 
Tiibetis oli kahtlemata Padmasambhava (Guru Rimpoche). Ta töö- 
tas tuntud müstikaõpetaja Nalanda ülikoolis Indias, kes tundis 
põhjalikult ka tantrismi. VIII sajandi lõpul saadeti ta Tiibetisse, et 
budismi vastaseid ümber veenda. Sel ajal kui Guru Rimpoche 
Nepaalis viibis, paluti teda tulla Bhutani haiget kuningat Sendhat 
(Sindhu Raja) ravima, kes valitses tol ajal riiki, mis asus Kesk- 
Bhutanis ümber Bumthangi oru. Kuningas oli aeglaselt suremas 
kurja deemoni poolt peale pandud needusesse. Guru Rimpoche 
kõrvaldas needuse, pööras kuninga buda usku ja abiellus kuninga 
tütrega. 


Legend Sindhu Raja'st 


VII sajandi alguses kerkis esile Indiast põgenenud kuningas või 
prints Sindhu Raja. Ta olevat lühikest aega valitsenud Bhutanis 
Bumthangi orus asunud kuningriiki. Pole veel kindlaks tehtud, kas 
Sindhu Raja oli legendaarne või ajalooline isik. 

Legend pajatab meile, et Sindhu Raja ehitas “Usteta raudkind- 
luse”, millel oli üheksa korrust ning iga korrus erinevast hinnalisest 
materjalist. 

Torni vundament oli ruudukujuline, mille ühe külje pikkus oli 
umbes 10-12 meetrit. Ruumid tornis ei olnud eriti avarad, sest 
torni keskel oli veel nelinurkne hoov. Viimane oli ülakorrustel 
kaetud lagedega. Säärasena sarnaneb see kõikide Jongi tornidega. 
Traditsiooni kohaselt sisaldas see ehitus “kõik maailma varan- 
dused”. 

Sindhu Raja valitsemise ajal tungis tema territooriumile Duari 
Väljade (India) kuningas Nabudara. Kuigi Sindhu Raja palus 

endale appi kõiki teadaolevaid jumalusi, kaotas ta lahingu ja tema 
poeg langes võitluses. Mõlemad kaotused viisid kuninga tasa- 
kaalust välja, nii et ta kaotas usu religiooni ja käskis terves 
kuningriigis hävitada kõik templid ja jumalate kujud. 

Selle peale vihastasid jumalused ja õnnetus tabas kogu kuning- 
riiki. Sindhu Raja haigestus raskelt ja lebas surivoodil. Kõik 
pöördus tema vastu ja kuningas Nabudara valmistas uut sõjakäiku 
tema maale. Saadikud kinkidega läkitati Tiibetisse, et paluda appi 
Guru Padmasambhava. Tuli leida jõud, kes hävitaks kuningat 
ahistavad kurjad deemonid. 

Padmasambhava nõustus abistama ja tuli Bhutani. Jõudes Bumt- 
hangi orgu, sooritas ta kaheksa erinevat riitust, selleks et hävitada 
kurjad jõud. Et võidelda kõige võimsama dcemoniga, kes ilmutas 
end lõvina, moondus Padmasambhava Guruda linnuks (Jachung) ja 
hävitas kurjuse. Guru pööras kuningas Sindhu Raja buda usku ja 
viimane andis vande, et taastab kõik purustatud templid. 


E 43 
Siin mediteeris Padmasambhava 

Kuningas toetas nüüd Guru Rimpoched kõigiti budismi levita- 
misel, kusjuures kohalikud jumalused ja deemonid said küll maha- 
surutud, kuid nad muutusid nüüdsest budismi kaitsjateks. Selle 
paganausu jumaluste ülevõtmise eest budistlikku panteoni, hakati 
Guru Rimpochesse suhtuma kui ketserist pühakusse. 

Bhutani mägisel maastikul ei saanud religioon nii kiiresti levida 
kui loodeti, hoolimata Guru Rimpoche paljudest jutlustest erine- 
vates maakondades. Üks Guru Rimpoche ettekuulutustest teatab 
meile, et ta on peitnud lugemata hulga religioosseid aardeid, terma?sid, 
selleks et tulevaste põlvede väljavalitud isikud, ferton'id, neid 
leiaksid. Palju tekste olevat peidetud kaljude alla, maa sisse ja 
raidkujudesse ja mõned neist on juba avastatud. 

Nyingma traditsiooni kohaselt sisaldavad need informatsiooni, 
mida Guru Rimpoche ajal ei suudetud mõista ja peidetud olid nad 
seepärast, et ketserid ja uskmatud ei saaks sedalaadi salajast 
informatsiooni kuritarvitada. 

Guru Rimpoche õpetuste tulemusena saadeti Bhutanist noori 
mehi Tiibetisse ja alates XI sajandi esimesest veerandist tulid õpe- 
tatud laamad Tiibetist Bhutani ja jäid siia elama. Siin asutasid nad 
väikseid mungakogukondi ja nii tekkisid vadžrajaana viis kool- 
konda. Need olid: 

1. Nyingmapa 

2. Kadampa 

3. Kagyupa 

4. Sakyapa 

5. Gelukpa 

Nyingmapa, Kagyupa (koos oma allsekti Karmapaga) ja Druk- 
pa (Kagyupa allsektiga) moodustavad Bhutani hilisema religiooni 
traditsiooni. Ometi on kõik mainitu ainult Buddha sõnade sele- 
tamine. Erinevad arusaamad usulahkude vahel tekkisid ilmalikel 
põhjustel ja tekstidel suvalise tõlgenduse tulemusena. Sajandite 
vältel oli igal koolkonnal oma ilmalik (ka vaimulik) kaitsja ja 
soosija ning need usulised lahknevused olid tihti põhjuseks sõdade 
puhkemisel. Ilmalikud ja usutülid olid seetõttu tihti üksteisega 
tihedas seoses. 

Kui Gelukpa sekt sai ilmaliku võimu Tiibetis enda kätte, nagu 

see juhtus Kublai khaani valitsemise ajal, kasutasid nad oma võimu 
selleks, et teised koolkonnad maalt välja tõrjuda. Vanemad sektid, 
nagu Guru Rimpoche poolt asutatud Nyingmapa, liikusid lõuna 
poole ja asutasid väikseid “kuningriike” Himaalaja regioonis. Nende 
hulgas oli Lhapa Kagyupa sekt, mille asutas XII sajandil Gyalva 
Lhanangpa. Tolle sekti mõju ulatus üsna kaugele Lääne-Bhutani, 
kui Drukpa Kagyupa koolkond hakkas XIII sajandil Tiibetist oma 
mõjupiirkonda Phajo Drugom Shigpo juhtimisel laiendama. Drukpa 
(Druk — draakon, kelle möirgamine on müristamine) asutati 1210 
AD. Legend pajatab, et XII sajandil oli hilisem Drukpa asutaja 
parajasti jutlust pidamas, kui kostis müristamine. Seda peeti heaks 
endeks ja uut Kagyupa koolkonda hakati nimetama “Drukpa”, 
müristava draakoni sektiks. Drukpa ja Lhapa Kagyupa juhid 
võistlesid kõvasti Lääne-Bhutanis ja hiljem sattusid kõik Lhapa 
sekti kuulujad Drukpa ülemvõimu alla. 


Shabdrungide tõus. Ngawang Namgyali ajastu 


Ngawang Namgyal (1594—1651) oli Drukpa Changchublingi 
kloostri ülema poeg Tiibetis: 8.—12. eluaastani õppis ta oma juhen- 
dajate abiga Drukpa rituaale. Legend pajatab meile, et tema 
minekut Bhutani, sealset rahvast õigesse usku pöörama, ennustati 
talle imepäraselt. Kuigi Ngawang Namgyal oli harjunud sööma 
ainult odrateradest valmistatud toitu, tuli tema suust mitu korda 
valget riisi. 

Kuna Bhutani tunti kui “Valge riisi lõunapoolset maad”, siis peeti 
seda selgeks tunnuseks. 

13-aastaselt pühitseti ta Tiibetis Druk Ralungi kloostri abtiks. 
Sel ajal oli ta juba tunnustatud õpetlane. 

Tiibeti Tsang valitseja Phuntšo Namgyal ei sallinud laama Nga- 
wang Namgyali ja valmistas teda sõjaga ründama. Laamat infor- 
meeriti sellest salaja ja ta kutsus endale kaitsvad jumalused appi. 
Tsangi pooldajad kaotasid traditsiooni kohaselt lahingu. Ngawang 
Namgyali tegevus Drukpa ordus tekitas arusaamatusi ja vaid- 
lusi. Aimates teda ootavaid lahkhelisid, võttis ta vastu Gasa laama 
Hoptšoka kutse tulla Loode-Bhutani. 1616. aastal, olles siis 

23-aastane, rändas Ngawang Namgyal lõunasse, kus teda tervita- 
sid Gasa laama võitlusvalmid poolehoidjad. 

Ngawang Namgyal ühendas mitmeks jaotatud riigi ja seadis 
sisse kahekordse seaduse. Talle omistati austav tiitel “Shabdrung”, 
mis tähendab: Kelle jalgade ees allutakse. Tema hakkas esimesena 
maad valitsema nii ilmaliku kui vaimuliku juhina. Ta nimetas endale 
alluva ilmaliku valitseja “Desi” kui ka vaimuliku juhi “Je Khenpo”. 


Töötati välja täpsed juhised vaimulikele ja iimalikele juhtidele ning - 


ametnikele. Hakati ehitama kindlusi ja kloostreid. Kindlused olid 
tugevate müüridega piiratud kloostrid, kus asusid ka provintside 
administratiivsed keskused. Neid provintse valitsesid kohalikud 
kubernerid ehk penlopid, kes allusid otse Shabdrungile. 

Need Ngawang Namgyali poolt ettevõetud poliitilised ja admi- 
nistratiivsed ümberkorraldused ühendasid Bhutani üheks poliiti- 
liseks tervikuks, mis oli võimeline tõrjuma Tiibeti võimuhaaramise 
katseid. Seepärast peetakse Ngawang Namgyali Bhutani riigi loo- 
jaks 

Peale tema surma 1651. aastal, jätkasid Sabdrungile järgnenud 
reinkarnatsioonid riigi valitsemist, jättes religiooni probleemid ja 
ilmalikud asjad Je Khenpose, Desise ja penloppide hooleks. 

Shabdrungi uuestisünni täielik ilming koosnes kolmest inkar- 
neerunud aspektist ja need on meel, kõne ja keha. Nende kolme 
tunnuse leidmine ühes isikud tekitas ületamatuid raskusi. Mõjutas 
Shabdrungi ja valitsuse autoriteeti ning suurendas penloppide võimu 
kohapeal. Lõpptulemusena oligi see peamiseks põhjuseks päritava 
monarhia kehtestamiseks. 


veena LAJAÄAÄUAADDADAKU tõese 

Päritava monarhia sisseseadmine 


Bhutani “Saatusest ettenähtud mees,” Ugyen Wangchuck sündis 
1862. aastal Tongsa penlopi Jigme Namgyali pojana. Kaks kõige 
tuntumat suguvõsa olid temas esindatud. Lapsena oli Ugyen Wang- 
chuck erakordselt arenenud. 1870. aastal sai tema isa Bhutani 
Desi*ks ja võitis 1874. aastal oma poliitilised vastased Paros ja 
Wangdi Phodrangis. Tongsa penlop hakkas järk-järgult riiki juhti- 
ma, eriti peale seda, kui noor Ugyen sai Paro penlopiks. 1883. 
aastal sai Ugyen Wangchuck Tongsa penlopiks, mis oli tol ajal 
kõige mõjuvõimsam provints. Samal aastal oli tal tegemist ühe 
vastuhakuga, mis kujunes Bhutani viimaseks kodusõjaks. 1885. 
aasta suvel marssis Ugyen Wangchuck oma armeega Thimphusse 
ja vallutas Thimphu orus asuva Simotokha dzongi. Viimane lahing 
peeti ja võideti Changlingmithangis, väljakul, kus tänapäeval pee- 
takse üleriigilisi festivale ja kus toimuvad vibuküttide võistlused. 

1907. aastal valisid kogu laamade korpus, riiginõunikud ja 
rahva esindajad Punakhas üksmeelselt Ugyen Wangchucki esi- 
meseks Druk Gyalpoks, Bhutani Draakoni kuningaks. 

Druk Gyalpo Ugyen Wangchuck suri 21. augustil 1926 ja 
temale järgnes troonil tema poeg Gyalse Jigme Wangchuck. Teda 
oli kasvatanud isa ja ta oli saanud hea ettevalmistuse nii administ- 
ratiivsel alal kui ka poliitikas. 18-aastaselt abiellus ta Ashi (print- 
sess) Puntsho Chhodeniga Wangduchholingi paleest Bumthangis. 
Aasta hiljem sai temast Tongsa penlop ja 1926. aastal anti talle 
teise päritava Bhutani Draakoni kuninga tiitel. Peamiselt tema 
valitsemise ajal hakkas Bhutan loobuma isolatsioonipoliitikast. Ta 
suri 1952. aastal peale 26-aastast edukat valitsemist. 

Bhutani kolmas Druk Gyalpo, kuningas Jigme Dorji Wangchuck 
sündis 1928. aastal Tongsas. 15-aastasena sai ta Tongsa pen- 
lopiks, kuid siirdus varsti Inglismaale oma haridust täiendama. 
Peale naasmist koju sai temast Paro penlop ja 1952. aastal abiellus 

ta Ashi Kelzang Chhodeniga. Samal aastal tõusis ta Kuldsele 
Troonile kui kolmas pärivuse teel valitsejaks saanud Bhutani kunin- 
gas. Druk Gyalpo Jigme Dorji Wangchucki võib nimetada “mood- 
sa Bhutani isaks”, Tema valitsemise ajal lõppes vabatahtlik eral- 
dumine muust maailmast ja Bhutan kerkis esile kui kiiresti arenev 
moodne riik. Sotsiaalsel ja majandusalal toimusid radikaalsed muu- 
tused, mis andsid Bhutanile soliidse aluse arenemaks järgnevatel 
aastakümnetel, 

Tema valitsemise 20 aastat sisaldavad terve rea mõjukaid tule- 
musi ja kuninga enneaegset surma 21. juulil 1972 leinas kogu 
Bhutani rahvas. 

Kuningas Jigme Sengye Wangchuck, neljas Druk Gyalpo astus 
troonile 22. juulil 1972. Teda soovitasid Munkade Kogu, ameti- 
isikud ja rahvas. 

Noore kuninga juhtimisel on Bhutan asunud kindlalt sotsiaalse ja 
majandusliku progressi teele. Rahvusvahelistel konverentsidel 
esindab Bhutani tihti kuningas ise. Terve rea riikidega on loodud 
diplomaatilised suhted. 


Bhutani ikonograafia 


Kloostrite, templite ja eramute põhilised dekoratiivelemendid 
koosnevad maalingutest müüridel ja seintel. Lisaks neile ripuvad 
seintel kangastele maalitud pühapildid, mida nimetatakse thanka' deks. 

Kõigi nende maalingute juures on kasutatud palju erinevaid 
motiive. Puitseinad on kaetud harilikult abstraktsete mustrite või 
taimeornamentidega. Abstraktsed dekoratsioonid koosnevad look- 
levatest joontest, mis moodustavad geomeetrilise mustri või svasti- 
ka. Taimemustritest esinevad sinised, roosad või valged lootoslilled, 
mida tihti esineb ka Tiibetis ja hiina kunstis. Nii nagu paljudes 
teisteski Bhutani kultuuri aspektides, peame algupära otsima Tii- 
betist, mille kultuur oli budismi algusaastatel tihedalt seotud Nepaali 
ja Kašmiri kaudu vahendatud India maailmanägemusega. 

Budistlik kunst tekkis arvatavasti varsti peale esimeste sangha?de 
(budistlikud kogudused) tekkimist Indias. See toimus V sajandil 
enne Kr. 

TAÄHIULIAAKIAAVAKE ni 


Indias algas budistliku panteoni portreteerimine umbes II sajan- 
dil enne Kr., imperaator Ašoka valitsemise ajal, mil terve rida 
sümboleid oli ikonograafia jaoks juba välja kujunenud. Ajalooline 
Buddha, Šakjamuni esines siis ainult sümbolites kujutatuna. See 
sümbolites esitamine pole budismi leiutatud, vaid hoopis vanema 
traditsiooni jääknähtus. Sümboleid hakati kasutama palverändamise 
paikade tekkimisega. Kõikidel polnud võimalik kaugel asuvatesse 
pühapaikadesse rännata ja neile asendas seda lähedal asuv sümbol. 
Kasutatavad sümbolid on harilikult kõigile arusaadavad märgid või 
pildid tegelikest või mütoloogilistest loomadest, taimedest või elu- 
tutest asjadest. 

Bhutanis on neid sümboleid kõikjal majades ja templites näha. 
Neid on ornamentidesse ja rõivastesse kootud, seintele joonistatud 
või maalitud. Enamasti pärinevad need sümbolid Indiast ja Hiinast, 
väheste algupära kuulub tiibeti või bhutani kultuuri. Paljud neist 
sümbolitest on õnneloitsud, mis peavad ära hoidma haigused või 
kaitsma maja ja selle elanikke. 

Joonistes on tunda Hellenismi, hilise Rooma ja Pärsia-Sassanii- 
dide ajastu mõju. Klassikaline Buddha portree sündis Põhja- 
Indias. Enamus olemasolevaid ikonograafilisi tunnusjooni jõudis 
Tiibetisse VII--XI sajandil A.D läbi Kašmiri ja Nepaali. Seda stiili 
nimetatakse harilikult Guge koolkonnaks, mis sai nime Lääne- 
Tiibeti Guge kuningate dünastia järgi. 

XVII sajandil hakkasid Tiibeti ikonograafiassse tungima hiina 
stilistika mõjud (peale Mongoolia Lhabzangi tungimist Tiibetisse), 
kui suhted Manchu õukonnaga Beijungis tihenesid. 

Hiina rikas kultuuripärand oli heaks allikaks Tiibeti religioossele 
maalikunstile, mis siiani oli orienteeritud Indiale. Toimusid ranged 
muutused, eriti maastikumaali osas. Hiina stiilis pilvepöörised, kal- 
jukogumid ja stiliseeritud puud täiendasid rangemat sümmeetrilist 
India kompositsiooni. Matemaatiliste proportsioonide tegelik puu- 
dumine Hiina maalingus vähendab seetõttu Manchu mõju ja säilib 
India traditsioon, kus suurim kujutis säilitab oma keskse asendi. 
Joonestik muutub stiliseeritumaks ja graatsilisemaks ning näojoon- 
tele hakatakse rohkem tähelepanu osutama. Üldlevinud praktikat 
portreteerida laamasid või õpetajaid kesksete figuuridena, tuleb 

lugeda tüüpiliselt Tiibeti algupäraks. Kui seesugust austatud õpeta- 
jat on kujutatud, siis tema suhteid mõne jumaluse või vaimse isaga 
võib näidata mitmel moel. Harikult näidatakse kõne all olevat 
jumalust keskse kujutise pea kohal asuva väikese figuurina. Teine 
võimalus on keskse kujutise ümbritsemine hulga objektidega, mis 
on tuntud vastava jumaluse sümbolitena. 

Hoolimata teistest teguritest, mis mõjutavad Tiibeti religioosset 
maali, jääb kompositsioon Indo-Himaalaja tüüpi kuuluvaks. Hiina 
komponent esineb põhiliselt kujudevahelise vaba pinna täitmisel, 
kus kunstnik on vähem sõltuv ikonograafilistest ettekirjutustest ja 
saab oma fantaasiat rakendada maastiku ja pilvede kujutamisel. 

Nagu me oleme juba kogenud, on Bhutani religioosse kunsti 
peamiseks allikaks vadžrajaana ehk Tiibeti tantristlik budism, mis 
ilustab nii vaimulike kui ka ilmalike hoonete seinu. Andekad kunst- 
nikud püüdlevad budistliku valgustatuse poole, olles kantud kaas- 


tundest kõikide kannatajate suhtes. Erisugused kujutised püüavad > 


esitada kahte budismi põhilist aspekti. Buddha tarkust: vabane- 
mist kõikidest piirangutest, kõikidest tingimustest ja kõikidest 
segadustest. Piiramata kaastunnet: kõikide vooruste omamist. 


Kuidas mõista vadžrajaana kunsti 


Budhhat kujutatakse harilikult kahte moodi. Esiteks oti olemas 
ainult üks Buddha kuju. See üks kuju esindas Ülimat Buddhat, mis 
on portreteeritud olenevalt sellest, missuguse budistliku koolkon- 
naga meil on tegemist. Drukpa Kagyupa näiteks kujutab Buddhat 
ühe variandina vadžrajaanas: üleni sinises, hoides üht dorje*'d 
(vajra) ja üht drilbrit (kelluke dorje käepidemega) vastu rinda, 
istudes vajra asendis ja ilustatud budistliku omamentikaga. Dorje 
sümboliseerib kaastunnet, kell tarkust. 

Teine variant Buddha kujutamiseks on esitada teda bodhisattva- 
na. Kõige harilikumad kolm kujutist on: Avalokitešvara, Manjusri 
ja Vajrapani. Need on kõige tuntumad kombinatsioonid vadžrajaana 
erinevates koolkondades. 

Avalokitešvara: kaastunde bodhisattva; värvuselt valge; istudes 

vajra asendis, pealmised käed on rinnale asetatud; väiksemates 
kätes on lootos ja lillepärg. Väiksemates on mantra (loits) OM 
MANI PADME HUM, mille abil ta päästab lunastuse poole 
püüdlevaid inimesi. Lootos sümboliseerib lunastust; ühendatud käed 
esindavad menetlust ja tarkust, sisaldades endas valgustatuse 
juveeli. 

Manjusri: tarkuse bodhisattva on üleni kollane; istudes vajra 
asendis, hoides täiusliku tarkuse raamatut ja mõõka, millega tead- 
matust hävitada. 

Vajrapani: Buddha võimsus; domineerivalt sinine; raevune hoiak, 
paremas käes dorje. Vajrapani on üleni ümbritsetud leekidest. 

Peale juba mainitud Ülima Buddha ja bodhisattvate, mida ma- 
hayana koolkond on lisanud, täicnes budistlik panteon paljude 
budismieelsete aegade Tiibeti ja Kesk-Aasia jumalustega. See kõik 
on oluliselt mõjutanud usundilist ikonograafiat, eriti kui seda võrrel- 


Templi sisemus 

da mitme tantra mahajaana budismiga. See teeb kogu probleemi 
märgatavalt keerulisemaks, sest selles materjalis käsitatud süm- 
bolism kaldub tihti äärmustesse. Kõikide nende sümbolite kodu- 
maa on India ja Bhutani jõudsid need üle Kašmiri, Nepaali 
ja Tiibeti. 


Veel tantrismist 


Tantra, budismi ja hinduismi õpetuslikke pärimusi. Mõiste 
“tantra” tähistab ka sellele pärimusele omaseid õpetustekste. Bu- 
dismis on tantra tee (tantrajaana) virgumistee, mille alus, teostus ja 
eesmärk on mahamudra (suur sümbol). Tantrat õpetas buddha 
Sakjamuni oma võimekamaile õpilastele. I sajandil kujunes see 


mahajaana alusel eraldi vooluks. Algselt õpetajalt õpilasele edas- = 


tatav esoteeriline õpetus muutus pärast V sajandit väliselt korral- 
datud ja ritualiseeritud pärimuseks, mille õitseng oli VII-XII 
sajandini Ida- ja Kirde-Indias. Sel ajal tegutses 84 mahaäsiddha?t, 
kes õpetasid budismi pärimust, lähtudes vahetust kogemusest. 
Budismi tantra pärimus mõjutas hindu tantrismi ja levis koos 
mahajaana õpetusega Sise-Aasiasse ja Kaug-Itta. Kõige täieliku- 
mal kujul on tantra pärimus püsinud tiibeti budismis. Eristatakse 
neli pärimusvormi: kriya-tantra (põhineb puhastumis- ja muudel 
välistel rituaalidel), carya-tantra (ühitab puhastumisrituaalid mõtlu- 
sega), voga-tantra (põhineb peamiselt mõtlusel ehk meditatsioonil) 
ja anuttarayoga-tantra (seilel tasemel olijad naudivad kõike ülima 
tarkuse avaldusena). Tiibeti uuteks koolkondades (sarma) jao- 
tatakse viimane omakorda isa — (selle olulisim tekst on “Guhuasa- 
maja tantra”), ema- (“Cakrasamvara tantra”) ja kahesuseta tantraks 
(“Kälacakra tantra”). Tiibeti vanas koolkonnas (ningmapa) jagu- 
nevad tantrad järkjärgulist kujutamismeetodit kasutavaks maha- 
yoga*ks, otsest meetodit kasutavaks anuyoga'*ks ja meele algsel 
puhtusel põhineva suure täiuse (tiibeti dzogtšen) isevabanemise 
meetodit järgivaks atiyoga*ks. Tantra teed peetakse kiireks mee- 
todiks, millega on võimalik jõuda virgumiseni samas elus, erinevalt 
suutra teest, mis võtab aega palju ajastuid. 

Hindu tantrism rajaneb õpetustekstidel (tantra ja agama), mis 
põhjendavad vabanemistee (mokša) kiiret läbimist pärimuslikku 
asketismi ja kõlblust eirava, ehkki sihilt sama mõtlusepraktika 
(sadhana) varal. Iseloomulikem on nõndanimetatud vasaku käe 
tee (vamacara), mille eesmärk on ühineda kosmogoonilise prot- 
sessi negatiivse kulgemisega (surma ja kaosega) eripäraste ritu- 
aalide varal. Seetõttu on tantrismi enamasti viljeldud Šiva ning tema 
šaktide Durga ja Kali austamise pinnal pärimustikes salaühingutes 
ja pädeva guru juhtimisel. 


Sümbolid 


Kõige sagedamini kasutatav sümbol budismis on lootos (pema, 
padma), üliinimliku alge sümbol. Ujuv lootos tuleb veest, ilma 
eriliste kontaktideta maapinnaga ja kui mudane see vesi ka ei 
oleks, lootos säilitab oma puhtuse. Lootos võib olla ka trooniks 
jumalusele ja see näitab juba selgesti jumalikku päritolu. 

Teine tuntud sümbol on Norbu (rafna), mida tihti kasutatakse 
Bhutani aknaraamide dekoreerimisel. Norbu on kõikide juveelide 
ema ja tal on soove täita tahtev iseloom. Norbust tuletatud sümbol 
on Konchogsum (tsiratna). See on püha kolmiku Buddha, Dharma 
ja Sangha sümbol, vastavalt siis Buddha, Buddha Sõna ja laamade 
kogudus ehk budistlik kirik. Harilikult kujutatakse neid kolme 
pikerguse juveelina, sümmeetriliselt asetatud ja ümbritsetud leeki- 
dest. Mõnikord kannab seda sümbolit ka hiina mütoloogiline Tuule- 
hobu (Lung-ta). 

Tihti kasutatav sümbol on Yung-Drung (svastika ehk haakrist). 
See on üks enim tuntud ja levinud arhailisi märke eelajaloolises 
Aasias, Euraasias ja Ameerikas. Näib, et selle sümboli juured 
peituvad päikese kummardanises, tules ja tulejumalustes. Ta on 
sarnane päikeseratta ruunisümboliga. Tiibeti budistid suhtuvad sel- 
lesse kui igavese valgustatuse sümbolisse (bodhi), kuid seda kasu- 
tatakse ka kui heaendelist embleemi pikaealisuse kohta. Bon'idel 
on see väga tähtis embleem, asendades budistide ristamisi asetatud 
dorje'sid, mis sümboliseerivad maailma loomist. Budistliku svastika 

harud näitavad iseloomulikult paremale poole ehk päikese liikumise 
suunas. Bon'i svastika jälle vastupidi. Budistid kasutavad tihti ka 
paari svastikat, mille harud näitavad erinevaid suundi. Svastikat 
peetakse suureks õnnetoojaks ja seda võime näha majade ja 
templite sissepääsu kohal hele- ja tumesinises värvuses. 

Selgelt hiina päritolu on trigrammid (kolme tähe jäljendid), mida 
leiame kõikjal Bhutani arhitektuuri dekoratsioonides. Gakhil ehk 
keerlev embleem on ringikujuline diagramm, sisaldades endas kolm 
või neli “pöörlevat” segmenti. See esindab õndsust kiirgavat kaas- 
tunnet. Vaheldumisi võib see esindada pidevat muutust ja liikumist 
nagu svastikagi. Need kolme või nelja segmendiga ringid esinevad 
ka Hiina mütoloogias. Bhutanis leiame harilikult trigramme niker- 
datult puitkapiteelidel. 

Teine trigramm, mida leiame harilikult maalituna kamiisidele, 
on Shou. Shou on pärit Hiina mütoloogiast ja esindab pikka eluiga, 
aga Bhutanis pole tal seda mõju mis Hiinas. Siiski imetlevad 
tiibetlased ja bhutaanlased selle elemendi ilu ja tunnistavad üld- 
joontes selle heategevat mõju. 

Mitmesugused kujutised vadžrajaana ikonograafias jagunevad 
laias laastus kategooriatesse, mis on küll antropomorfsed (ini- 
mesekujulised), erinevad mitmeti kujult, riietuselt, näojoontelt, emb- 
leemide poolest jne. On olemas teatud standardid vadžrajaana 
jumaluste kujutamisel. Põhiliselt on olemas neli erinevat kehaasen- 
dit (asana'd). Need on: 

1. Seistes; sirgelt või toetudes küljele. 

2. Istudes; neljas asendis. 

3. Tantsides; toetudes vasakule või paremale, nn. “vibu ja noole 

asendis”. 

4. Yab-yum; meest-naist ühendav asend, sümboliseerides kahe 

polaarsuse jõu-tarkuse ühinemist. 

Kui jumalused istuvad, võivad nad seda teha troonil või mäel, 
millest igaühel on oma tähendus: 

1. Lõvi: julgus, jõud, vaimne tarkus. 

2. Elevant: muutmatus, meditatsiooni voorus. 

3. Hobune: arukus ja vormi tasakaal. 

4. Paabulind: kingituste ilu. 

5. Jachung (garuda): võit kõikide elementide üle. 

Tantrismi jumalused võivad esineda üleloomulikul kujul nagu 
mitme peaga, paljude käte, jalgade ja silmadega. Avalokitešvaral 
(Chenrezi) on üksteist pead, tuhat jalga ja tuhat silma. Valgel Taral 
on tuhat pead, tuhat kätt ja tuhat jalga. 

Jumalik olend võib ilmuda mitmesugusel crineval kujul. Hea 
näide selles kontekstis on Guru Rimpoche (Padmasambhava), kes 
võib esineda ühel kujul neist kaheksast, mida ta kasutas Sindu 
Rajat ähvardanud deemonite väljaajamisel. Käte žestid (mudrad) 
ja sümboolsed esemed aitavad meil jumaluse eesmärki lahti mõtes- 
tada. 

Erinevates ilmingutes esinevad kaks algkuju: 

Rahumeelne ilming: 


Dorje-varja mudrad. 

Ümbritsetud lilledest; rahumeelne asend ja näoilme; riietatud 
mungarüüsse või rikkalikult kaunistatud kuninglikku ülikonda. Vii- 
maste hulgas näeme tihti bodhisattvaid: noored kaunid printsid ja 
printsessid, istudes lootostroonidel, riietatud kuninglikus India stii- 
lis. Lisaks sellele on bodhisattvaid kerge ära tunda nende juurde 
kuuluvatest tüüpilistest ornamentidest: kroon, kõrvarõngas, kaela- 
kee, kandadeni ulatuv lillevanik, nabani ulatuv vanik, õlavarre 
ümber kantav käevõru, randmerihm, jalavõru ja narmastega vöö. 
Soeng on koonusekujuline ja laubal on žilak ehk heaende märk. 

 Raevuneilming: 

Ümbritsetud leekidest, vihane näoilme, suured ja vihased sil- 
mad, julm ja tihti ülemääraselt suur suu, juuksed lahtiselt rippumas 
või püstiseisvad, suur pea, kaelakee inimkolpadest, harilikult alasti 
või osaliselt alasti, kandes krooni, mille küljes on sumupealuud ja 
inimese kondid. 

Erinevalt bodhisattvatest kannab raevune ilming kuut ornamenti 
inimluudest: kõrva ornamenti, kaelakeed, õlavarre võru, randme- 
rihma, jalavõru ja vanikut. Kõik see vastab täpselt India ikonograa- 
filisele kaanonile. Tiibeti vastavad eeskirjad näevad ette veel seitset 
komponenti ja need on: 

Loomanahk üleriidena, selle all kantavat inimnahka, tiigrinahka, 
Brahma lõnga, sülge või rasva mõlemas suunurgas, verega tehtud 
tilaki märk laubal ja tuhaga määritud keha. 

Kõige raevukamad neist ilmingutest on ümbritsetud leekidest ja 
lisaks neile veel koljudest. Peale ornamentide ja riietuse näitab 
kompleksi värvus, kellega meil on tegemist. Leebust iseloomustab 
valge ja kollane värvus. Raevukust iseloomustab jälle must või 
tumesinine. 

Peale nende põhivärvuste on rida hübriide, mis katavad laia 
tegevusulatuse rahumeelsest raevukani. 

Erigrupi moodustavad mitte-inimesed. Siia kuulub suur hulk 
loomapeadega olendeid, musta maagiaga tegelejad, nõiad, maod, 
lumelõvid, garudad, luukered jne. Iga kujutis on omaette sümbol. 

Kõigi nende vadžrajaana ikonograafias esinevate olendite ja 
kujutiste sümboolika väljakujunemine kestis sajandeid. Maalid ja 
joonised, mis on tänapäevale lähemal, kirjeldavad asendeid ja 

žeste usaldusväärsemalt ja täpsemalt kui vanemad näidised. 

Budismi ikonograafia ja eriti veel tantristliku budismi oma on nii 
laiahaardeline, et seda tuleks käsitleda eraldi teoses. Siiski tuleks 
peatuda lühidalt tihti seinamaalidel kujutatavatel nelja ilmakaare 
suurtel valvuritel. 

Taeva kõige madalamates piirkondades on nelja ilmakaare 
suured valvurid. Taevased kuningad kaitsevad kõrgemate sfääride 
julgeolekut väliste deemonite kallaletungide eest. Kõikide templite 
sissekäikude kohal võime leida seinamaale suurte valvurite kuju- 
tistega, sest nende ülesanne on pühakoda kaitsta kõige kurja eest. 
Harilikult on nad maalitud templi eesruumi (gorika) seintele. Kui 
gorika puudub, siis leiame nende portreed ctiku seintel. 

Need neli valvurit on: 

1. Yulkhorsung (Dhritarashtra): Idasuuna valge valvur, käes on 

tal lauto. 

2. Phakyepo (Virudhaka): Lõunasuuna roheline valvur, tema 

tunnuseks on mõõk. 

3. Chenmisang (Virupasha / kubra): Läänesuuna punane valvur. 

Teda märgistab chorten. 
4. Namtoese (Vaisravana): Põhjakaare kollane valvur. Teda 
märgistab loom mungo. Ühes teises aspektis sümboliseerib 
Namtoese rikkust. 


Värvid ja värvused 


Bhutanis traditsiooniliselt kasutatavad värvid koosnevad neljast 
maapõuest saadavast pigmendist: valgest, ookrist, oranžpunasest 
ja väga tumedast sinisest, peaaegu mustast. Nende pigmentide 
kombinatsioonid annavad kunstnikule ootamatult laia paleti vär- 
vide ja varjude kujutamisel. 

Värvustel on tohutu mõju inimpsüühikale. Peale ilu ja esteetiliste 
aspektide on veel midagi sügavamat ja peenemat, mis vist rohkem 
kui ükski muu tegur aitab teadvuses muutusi esile kutsuda. Seepärast 
panevad nii bhutaanlased kui ka teised himaalaja rahvad nii suurt 
rõhku värvustele, nagu seda on näha nende templites ja eluma- 

jades. Värvused on valguse elav keel, teiste reaalsuste märk. 
Värvuste metafüüsilist tähendust kui teiste reaalsuste esindajaid ja 
sümboleid on käsitletud Bardo Thoedol'is (“Tiibeti surnuteraama- 
tus”). Selles pühas raamatus on metafüüsilist reaalsust kujutatud 
erinevate värvuste ja valguse abil. 

Ka templi seinte värvimist ei tule võtta kui lihtsat dekoratiivset 
elementi; sellesse tuleks suhtuda kui palvesse, mis on väljendatud 
lineaarsete kujundite ja värvuste abil. Nendesse maalingutesse 
tuleb suhtuda kui Buddha kaanoni illustreerimisse. Eriti tähtis on 
see olnud maal, kus enamus rahvast on olnud kirjaoskamatu ja on 
seda tänapäevani. 

Elumajade arhitektuurilised maalingud toimuvad pisut erinevatel 
motiividel. Tehnika, mida seejuures kasutatakse on teistsugusel 
tasandil. Elanikel pole alati võimalik tellida tööd suhteliselt kallitelt 
elukutselistelt kunstnikelt. 


Bhutani kunst 


Enamus kasutatavatest mustritest ja motiividest on korduvad 
joonised, nagu lilled, geomeetrilised bordüürid, norbused, vanikud, 
svastikad jne. 

Paljud kompositsioonid on budistliku ikonograafia poolt paika 
pandud. Kunstnik joonistab ja maalib, lähtudes kindlatest stan- 
darditest. Enamik kompositsioone näeb ette ühte keskset kujutist, 
mida tuleb maalida suuremana kui ümbritsevaid figuure. Mõned 
aga kujutavad kõiki ühesuurustena, kusjuures puudub ka keskmine 
figuur. 

Kujundite paigutus on märgatav Padmasambhava (Guru Rim- 
poche) puhul. Teda võidakse kujutada ümbritsetuna tema kahek- 
sast ilmingust või koos 26 õpilasega või jälle ühena järgnevast 
kolmest figuurist: Dharmakaya Samantabhadra Sambhogakaya Vaj- 
rasattva ja Nirmanakaya Padmasambhava ja paljud teised. 

Kindlalt paika pandud kompositsioon, kus keskel figureerib 
peategelane, keda ümbritseb saatjaskond, moodustab mandala. 
Selle sümbolism on kompleksne ja kujutab teatud gruppi jumalusi 

istudes või seistes ümber peategelase, kusjuures taustaks on tihti 
mõni pühakoda. 

Tiibeti ja Bhutani kunst on rangelt normeeritud. Kunstnikke 
piiravad rohkem ikonograafia nõuded ja ettekirjutused kui puht 
esteetilised kaalutlused. Seega jääb valmis töö ilu ja kunstiline 
väärtus tagaplaanile. Kunstnik ei 100 põhimõtteliselt meistriteost, 
vaid täidab tellimust, milles ta pajatab meile igast kujutatud pisi- 
asjast. Vähemgi kõrvalekaldumine joonises või viimistluses loe- 
takse eksimiseks reeglite ja tavade suhtes. 

Bhutani kunst on ajatu. Templid ja kloostrid on mitmel korral 
maha põletatud, röövitud ja maavärinate läbi kannatanud, aga iga 
kord on nad jälle taastatud. Soodsad asjaolud võisid säilitada vanu 
kunstitöid, näiteks XVI sajandist pärit seinamaalid Tamzhing Lhak- 
hangis Bumthangi orus või seinamaalid Thowadag Gompas Tangi 
orus (mõlemad Kesk-Bhutanis). Need on aga harvad juhud, kus nii 
hooned kui ka kunstiteosed on säilinud. 

Bhutani kunsti iseloomustab veel anonüümsus. Ainult väga harva 
võib leida mõnda allkirjastatud maali, seinakaunistust või thanka't. 

Tiibeti kunstnik “signeeris” harilikult oma töö sellega, et ta 
asetas enda tagasihoidliku üsna väikese kujutise kusagile maali alla 
nurka. Bhutanis pole selliseid märgistamisi siiani leitud. On aga 
leitud maali tellija või sponsori väikesi kujutisi või signatuure kusa- 
gil töö nurgas. 

On veel liik kunstitöid, mida me siiani pole maininud. Need, mis 
asuvad gonkhang'ides. Gonkhang on väike, pime kõrvaltempel, 
mis on pühendatud raevustele kaitsejumalustele. Selles sünges 
hägususes ripuvad kiskjate nahad, hambad ja küüned, nagu ka 
võidetud vaenlase rõivastus ja relvad. Viimased on välja pandud ka 
piltide või kujudena. Gonkhang on pühendatud vaenlase hävingule 
ja muutusele. 

Need ruumid on ilustatud erakorraliste seinamaalidega, kujuta- 
des värdjalikke deemoneid, nõidu, maage ja kiskjaid loomi. Gonk- 
hangis võime näha veel ka inimeste väljatorgatud silmi, äralõigatud 
kõrvu, käsi, ninasid ja keeli, mis tihti on asetatud verd täis 
pealuusse ja mis peavad sümboliseerima inimeste poolt ohverdatud 
meeli. Vastavalt siis nägemist, kompamist, haistmist ja maitsmist. 

See viitab kujutletavale enesetükeldamise aktile. Sääraselt on gonkhang 
ilmselt budismieelne traditsioon, mis hiljem liideti koostisosana 
vadžrajaana budismi. See on tempel, kus austatakse Guru Rim- 
poche poolt allaheidetud vaimusid. 


Kindlused 


Sõna “dzong” tähendab kindlust ja Tiibetis mõeldakse selle all 
kindlustatud lossi, kus asub teatud rajooni administratiivne ja sõja- 
line keskus. Bhutanis ühitab dzong neid funktsioone kloostriga. 

Dzongid asuvad kõik strateegiliselt tähtsates kohtades, eriti seal, 
kus on karta vaenlase (peamiselt Tiibeti) rünnakut. Vanasti kogunes 
vaenlase kallaletungi puhul kogu oru elanikkond dzongi kaitsvate 
müüride varju. 

Dzongide süsteem kui administratiivne struktuur on pärit Tii- 
betist ja arvatakse, et Bhutani tõi selle 1153. aastal Tiibeti laama 
Gyalva Lhanangpa. Dzongid laiendasid nii religioosset kui ka 
militaarset autoriteeti ja moodustasid kindla osa Suur-Tiibeti ku- 
ningriigi sõjalisest ja administratiivsest jõustruktuurist. Dzongid muutusid 
Järk-järgult võimsate perekondade kindlusteks. Varasematel aega- 
del kuulusid praeguse Bhutani mõned rajoonid kohalikele hõimudele 
või kuningtele. Neile kuulusid kindlustatud ehitused, mida nimetati 
Gyel Khar — Kuninglik Kindlus. 

Tegelikult pole nendest iidsetest Gyel Khar'idest peaaegu mi- 
dagi lähemat teada. Varemete järele otsustades oli tegemist nelja- 
kandilise kivist torniga, mis näitab selgesti oma sugulust Tiibeti 
arhitektuuriga. Kõrgust oli sellel tomil üheksa või kümme korrust ja 
müürid olid hästi paksud. 

XII sajandist alates täitsid dzongid põhiliselt sõjalist otstarvet. 
Nendes valitsesid võimsad maahaldurid — penlopid. Kuigi need 
penlopid allusid kõrgemale võimule, laiendasid nad järk-järgult 
oma mõju ja õigusi ning valitsesid dzongidest praktiliselt oma 
provintse. Sõjad mitmete penloppide vahel märgistasid Bhutani 
ajalugu XVIT sajandist kuni XX sajandi alguseni. Need sõjad 
lõppesid iseenesest, kui üks penlop suutis vallutada oma vastase 
dzongi. 

Nendel kindlustel oli tähtis osa ka maa religioosses elus ja on 
seda ka tänapäeval. Enamikul on või oli keskne klooster, kus 
toimus munkade koolitamine ja mis oli ka nende eluase. Tänapäeval 
on ainult Mongari, Paro, Punakha, Tashigangi, Thimphu ja Tongsa 
dzongis munkade kogukonnad. Thimphu ja Punakha dzongid on 
vastavalt Bhutani usujuhi Je Khenpo suve- ja talveresidentsiks. 
Simtokha dzongis õpetatakse teoloogilisi ja klassikalisi õppeaineid, 
üliõpilased on aga siin ilmalikud. 

Dzongi kloostri ja administratsiooni vahel on kindlapiiriline vahe. 
Sajandite vältel on see nii olnud, kuigi kõik ilmalikud kohustused 
täideti kuni viimase ajani kloostriametnike poolt. Nende ehituste 
ülesanne läbi aegade on olnud Drukpa Kagyupa usulahu huvide 
kaitsmine. 

Enamus dzonge on ehitatud ühtse plaani alusel, kuid muidugi 
kohalikest oludest tingitud variatsioonidega. Valitud asukoht peab 
olema domineeriv, harilikult mäenõlval ja hea ülevaatega orgu. 
Bhutani dzongid samanevad arhitektuuriliselt oma Tiibeti eesku- 
judega, kusjuures üksikasjades on märgata küllalt suuri erinevusi. 
On väheusutav, et kõige vanemad dzongid olevat olnud ümmar- 
gused tornid, Bhutanis leiduvad ümartomnid on harilikult dzongile 
suvaliselt lisatud vahitornid. Lisaks muule kasutati neid veel vang- 
latena ja lahinguvarustuse hoidlatena. 

Dzongid on valdavalt projekteeritud kas ristküliku- või ruudu- 
kujulise põhiplaaniga, mille keskel asub siseõu. Kõrvalekaldumise 
sellest võisid tingida maapinna reljeefi iseärasused. Nurgad on 
harva täisnurksed ja põhikuju läheneb rööpkülikule. Ehitus näitab 
selgesti Tiibeti päritolu, rõhuga rasketele kivimüüridele, mis on 
koonusekujuliselt alt pisut laiemad ja ülalt pisut kitsamad. Tihti esi- 


neb uste ja aknaavade ümber krohvitud müüriribasid. Mustad ja , 


hallid ribad annavad avaustele hea kontrasti valgekslubjatud müüride 
taustal. 

Aknaraamid nendes avades koosnevad harilikult kolmest raskest 
puidust tahutud postist, mis vähe valgust läbi lasevad. Seetõttu 
kasutatakse neid kitsa avaga aknaid ainult mitteeluruumides. Elu- 
ruume leiame ülemistel korrustel, kus välisseinad on puidust ja 
savist ning avarust seetõttu rohkem. 

Vertikaalne arhitektuurikorraldus nii mõõtmetelt kui dekorat- 
sioonilt aitab nii kindluse kaitset kui ka esteetikat arvestada. Aknad 
on alumistel korrustel kitsad ja tagasihoidlikud, vähe dekoreeritud 
kui üldse, tagasihoidlik puidust raam asetatud massiivsesse kivimüüri. 
Mida kõrgemal asub põrandapind, seda laiemad ja paremini ilus- 
tatud on aknad. Aknad on seega peamised dekoratiivsed elemen- 
did valgekslubjatud välisseinte taustal. 

Katusetasandist pisut allpool leiame eranditult kõikjal laia riba 
khemar'i, mis harilikult on punane. Bhutani arhitektuuris märgistab 
see hoone religioosset kuuluvust. See värviriba näitab veel kord 
Bhutani arhitektuuri tihedat sidet Tiibetiga. Bhutanis on talumajadel 
kõrged katused, sest seal sajab palju vihma. Tiibetis on vihma vähe 
ja katused lamedad. Need lamedad katusepinnad on ühtlasi ka lisa 

elamis- ja töötamispinnaks. Katus on ümbritsetud kaitserinnatisega, 
et keegi kogemata ei komistaks ja alla ei kukuks. Tihti moodusta- 
vad selle rinnatise kuivama laotud küttepuud. 

Dzongi südamiku moodustab alati utse, õue keskel asuv torni- 
kujuline ehitis, mis sisaldab peamised templid ja nendega seoses 
olevad ruumid. See on kõige olulisem osa dzongist ja on alati 
paljukorruseline ning oma põhiplaanilt ristküliku- või ruudukuju- 
line. Säärasena sarnaneb utse mõningal määral kindluse torniga. 
Tongsa dzongi utse on huvitav näide. Arvatakse, et see on ehitatud 
1542. aastal ning on olnud kasutusel kui üksik kindlusetorn, kus on 
olnud ka eluruumid. Selle torni suhteliselt saledamad proportsioo- 
nid eristavad teda märgatavalt Bhutani teistest utse*dest. Tongsa 
utse võib seega olla ainus Bhutanis säilinud gyel khar. Kõige 
püham koht utse's on Lhakhang (Lha- vaim, hing, Khang — maja). 
Lhakhangis võime leida Buddha, Guru Rimpoche, bodhisattvate ja 
teiste pühade meeste ja naiste kujusid ja pilte. Tempel on saanud 
oma nime isiku järgi, keda esindab suurim kuju selles templis, 
näiteks Guru Rimpoche Lhakhang või Chenrezi Lhakhang jne. 
Peale peamise kuju on harilikult veel rida teisi. Paremal ja vasakul 
templile nime andnud kujust asuvad tema õpilaste vähemad kujud 
ja pildid. 

Lhakhangi jõuame läbi Tshokhangi, mida harilikult tuntakse 
Kunrena nime all. See on suur palvesaal, kuhu mungad kogunevad 
mitu korda päevas kas palvusele või muuks otstarbeks. Enamuses 
dzongides on Tshokhangi kõrval veel rida väiksemaid altariruume, 
mis on pühendatud mitmesugustele jumalustele ja pühakutele. Kõi- 
kides nendes ruumides on seinad kaunistatud pühapiltidega. 

Enne sisenemist Tshokhangi tuleb läbida Gorokha, mis sõna- 
sõnalises tõlkes tähendab “ukse suud”. See on poolavatud ruum, 
mille kolm külge moodustavad seinad ja mille üks külg avaneb 
hoovi. Gorokhas pole kujusid, kuid seinad on kaetud pühapiltide- 
ga. Need on pühendatud nelja ilmakaare kaitsejumalustele. Olelus- 
ratas ja Kõiksuse Kavand on samuti eelistatud motiivid. Olelusra- 
tas on tihti esinev sümbol. See on suur ümmargune seinamaal, mille 
ülemine pool on kaheks jaotatud (mõnikord ka kolmeks). Üks osa 
kujutab vaimude ja titaanide riiki ja teine osa inimeste maailma. 

Alumine osa on alati jagatud kolme ossa. Keskel on põrgu, mis 
näitab meile, mis siis juhtub, kui inimesed ei tunnista vadžrajaana 
doktriini. Kujutatud on piinamist. Kannatusi väga kõrge ja väga 
madala temperatuuri käes. Vasakul ja paremal põrgust leiame 
näljaste vaimude ja loomade riigi. Ümmarguse maali keskmes on 
väiksem sõõr, kus on kujutatud kukke, madu ja siga, sümboli- 
seerides ihalust, vihkamist ja nõmedust, s.t. inimkannatuste algalli- 
kaid. Sõõri välisservas on rida pilte, mis kujutavad 12 lüli üksteise- 
ga seoses olevaid põhjusi. Vale käitumise vääramata rada, mis viib 
üha hullemate tulemiteni. Tänapäeva maailma jumalus Mara on 
kõik ülaltoodu oma hammaste vahele haaranud, et takistada ini- 
mestel põgenemist sellest maailmast. 

Nüüd jõuame ringteeni ümber utse, see on märgistatud palveves- 
kite reaga ehituse allkorrusel. Need palveveskid on silindrikujulised 
ja täidetud palvete ning mantratega, mis on maalitud nende välis- 
seintele. Palverändurid käivad ümber utse kellaosuti liikumise suu- 
nas, keerutavad palveveskeid ja austavad sääraselt templit ja selle 
jumalusi. Iga palveveski pööre kannab usulise mõtte, mis on maa- 
litud veski pealispinnale või kirjutatud paberile, mis veski seest 
kogu maailmale laiali paisatakse. Palveveskid asetsevad orvus 
kiviplaatide vastas, millele on nikerdatud buddhade, bodhisattvate, 
pühakute, mahasiddhade või laamade kujutisi. 

Dzongi õu on piiratud paksude kivimüüridega ja sillutatud laiade 
lamedate kiviplaatidega. Seda õue nimetatakse dochheniks, mis 
tõlkes tähendab “laiad kivid”. Piki dochhen'i külgi paistab dzongi 
välisstruktuur kahe-, kolme- või neljakorruseline, koos õue vaata- 
vate palkonite ja terrassidega. Puust sambad kannavad ülakorrust 
ja nende vahelt paistavad laiad tahutud aampalgid. Viimased on 
harilikult kaetud pöörlevate pilvesiluettidega, samuti võib sealt leida 
meredeemoni Makara maalitud või nikerdatud kujutise või Hiina 
trigramme aampalgi keskel. 

Balustraadide ja palkonite taga on dašad ehk munkade eluruu- 
mid, samuti õppeklassid ja muud vajalikud ruumid. Õuetasandist 
allpool asuvad enamasti laoruumid ja tallid. 

Dzongis tehakse teravat vahet kloostri ja administratsiooni h00- 
nete vahel. Seetõttu on kindluses mitu õue. Konstruktsioonilt ei 
erine kloostrihooned dzongi muust osast, kuigi mõnedes neist 

näivad templid ja klooster olevat märgatavalt vanemad kui muu 
osa. Kõigi nende kaalutluste taustal peame meenutama, et 1897. 
aastal toimus Bhutanis tugev maavärin, mis hävitas täielikult või 
osaliselt enamuse dzongidest. Kõik olevat taastatud originaalses 
stiilis. 


Maa ja rahvas 


Bhutanil pole merepiiri ja selle maa geograafiline eripära piirab 
elanike kontakte muu maailmaga. Bhutanis endas on erinevad 
rajoonid üksteisest eraldatud kas siis mäeahelike või praktiliselt 
läbipääsmatute metsamassiividega. Need iseärasused takistavad 
asulate ja üksteisest kaugel asuvate piirkondade omavahelist suht- 
lemist. 

Põhjast lõunasse võime Bhutani jagada kolme erinevasse tsooni: 
Suur-Himaalaja mägedega Kula Kangri (7754 m) ja Jomolhari 
(7314 m) on Tiibeti platoo lõunapoolne piir. Selles igilume piirkon- 
nas asub veel terve rida uurimata ja koguni ilma nimeta mägihiiglasi, 
“jumalate trooni”. Paljud Bhutani jõed saavad oma alguse põhja- 
piiril asuvatest hiigeljääliustikest. Neli mäekuru, üks idas ja kolm 
läänes olid läbi aegade kõige tähtsamad ühendusteed Tiibetiga. 

Teine tsoon on Sise-Himaalaja oma viljarikaste orgude ja kiire- 
vooluliste mägijõgedega. Siin elab enamus Bhutani rahvastikust. 
Erinevus sademetes ja kõrguses merepinnast (1100 kuni 3000 m) 
tingib väga erineva taimekasvu ja metsade koosseisu (tamm, rodo- 
dendron, küpress, kadakas, mänd jne.). Fauna on samuti väga 
liigirikas nagu faasanid, põldpüüd, tuvid, põdrad, metssead ja 
karud. Vahel eksib ka mõni tiiger siia kliimavööndisse. 

Mustade Mägede ahelik, mis ristub Pele-La mäekuruga, jagab 
maa lääne- ja idaosaks. 

Kolmas tsoon asub lõuna eelmäestikus, kus kliima on subtroo- 
pilisest kuni troopiliseni. Siin pole aastane sademete hulk viis kuni 
kuus meetrit mingi erand. Künkanõlvad on kaetud džunglitihnikuga. 
Ainult siin kogu maailmas elutseb pika sabaga ahv kuldne langur 
(Presbytis Geei). Siin tunnevad ennast hästi ka elevandid, tiigrid ja 
ninasarvikud. 

Need kolm tsooni kokku on 46 500 ruutkilomeetrit umbes 0,6 
miljoni elanikuga. 


Rahvastik 


Bhutani elanikkond koosneb kolmest erinevast etnilisest grupist. 
Kõigepealt on Sharchopid, kõige varasemate kohalike elanike 
järeltulijad. See on Indo-Mongoli tõugu rahvas, kellest veel täpselt 
ci teata, kust ja millal nad maale tulid. Teise grupi moodustavad 
ngalopid, Tiibeti immigrantide järeltulijad, kes tulid maale alates 
TX sajandist AD. Sellesse gruppi kuuluvaid elanikke leidub peamiselt 
Bhutani lääneosas, erinevalt Sharchop'idest, kes jäid elama Musta 
Mäestiku ahelikust ida poole, Kolmas grupp koosneb nepaallas- 
test, kes seadsid ennast sisse lõunatsoonis alates XIX sajandist 
AD. 

Bhutani ametlik keel on dzongkha, mis tõlkes tähendab “dzongi 
keel”. See on üks tiibeti dialektidest, milles on arenenud märgatav 
rahvuslik iseloom, eriti hääldamises. Seda trükitakse klassikalise 
tiibeti tähestiku Ucan'i abil. Käsitsi kirjutamiseks on seda pisut 
muudetud. 

Paljude kõrgmiestiku orgude geograafiline eraldatus on kaasa 
aidanud terve rea kohalike dialektide säilimisele. Bhutani kaguosas 
on säilinud Mon ja Khen keeled. Vanad keeled on Bhutani rikka 
traditsiooni hämmastavad koostisosad, sisaldades tohutu hulga ko- 
halikke legende, laule ja rituaale. 

Bhutanis on tänapäeval säilinud neli kohalikku keelt: dzongkha, 
mida räägitakse Lääne- ja Põhja-Bhutanis ja mis on ühtasi selle 
riigi rahvuskeel; bumihankha, mida räägitakse Kesk-Bhutanis; sha- 
chopkha, mis on käibel Ida-Bhutanis ja napali, mida kasutatakse 
Lõuna-Bhutanis. 

Tüüpiline vaade Bhutani mägisele alale 

Enne päikeseloojangut 


Lääne-Bhutanis 

Lääne-Bhutanis 


Terasspõllundus 

4000 m kõrgusel 

Bhutani naised vilja peksmas 


Bhutani kunstikoolis 

Jakiga kündmas 


Tantsustuudios 

Bhutani tüdruk turukorviga 

Noored mungad 
Trongsa Dzong 

Palveveskid 


Pidulik rongkäik kindluse õuel 
Majake mägedes 4000 m kõrgusel 

Ülevaade asustusest 


Bhutani elanike arv arvati olevat 1997. aastal umbes 600 000. 
Elanike tihedus on umbes 13 inimest ruutkilomeetril. Sissetulek ühe 
inimese kohta aastas on 470 USA dollatit. Suured maa-alad on 
praktiliselt tühjad, kuna teised on jälle üle rahvastatud. Põhjast 
lõunasse 2) tegelikult tühi Suur-Himaalaja piirkond — lõhestatud 
maapind kõrgmägede vahel, mille kõrgus ulatub kuni 7554 m; 
b) Sise-Himaalaja suhteliselt hästi asustatud orgude vöönd, mis 
kogu Bhutani ajaloo vältel on andnud tema elanikele toitu, peavarju 
ja kõike muud vajalikku; c) Mustast Mäeahelikust lõunasse jääv 
ala ja d) Lõunapiirkond piki piiri Indiaga, mida iseloomustavad 
hajutatud elanikegrupid. 

Lõunapiirkond on tihedalt rahvastatud. Sellele on ka suhteliselt 
lihtne juurdepäüs Indiast ja siin asetsevate linnaelanike arv kasvab 
märksa kiiremini kui muudes piirkondades. 


Minu enesetunne troopikas 


Püüan näha taimi kasvamas, troopikas peaks see õnnestuma. 
See tihnik keeb maapõuest välja. Need bambusvõsad otse tungle- 
vad taevasse. Kogu jumalik looming voolab pidevalt. Pole tarvis 
Herakleitost, et seda kellelegi selgeks teha. Troopikamets on 
midagi muud kui meil. Parasvöötmes on mõiste “mets” kollektiivne 
arusaam, selle all mõistetakse suurt hulka üksikuid puid. Siin 
troopikas aga mõjub mõiste “mets” puudest konkreetsemalt. Vii- 
mastel on tegu, et rohelisest massist üldse välja paista. Kae- 
vamiseprotsess toimub nii hoogsalt, rikkalikult ja piiritlemata, et 


väline vaatlus küll mingit võimalust ei anna olemise teooriat luua., 


Kõik on pigem tõestatav saamise või tekkimise abil ja väljaspool 
saamist pole midagi. Iga silmapilgu vaatlemine tõestab meile Budd- 
ha ilmutusõpetuse õigsust. 

Buddha fenomenoloogia on vegetatsiooni täpseim teooria, mida 
kunagi on avaldatud. Nii nagu taime elu on tüüpiline kõigi eluaval- 
duste suhtes, nii on ka Buddha inimeste oleluse ära seletanud ja 
seda on küllalt palju. Kõik välised probleemid on taimes esile 
kerkinud ja lahenduse leidnud nagu inimese oleluseski vabaduse- 
probleemid, surematus ja see, miks me üldse eksisteerime. Tekib 
küsimus, kas Buddha on tahtnud inimesi taimede samastena näha. 
Vastus saab olla ainult jaatav. Tema õpetus samastab kõik olelus- 
vormid. Budistliku inimese passiivsusel pole muud seletust, kui et ta 
on taime Sarnane. 

Troopikas viibides ei imesta ma enam, et Buddha on oma 
õpetuse aluseks võtnud taimede elu fenomenoloogia. Elu võrdub 
siin vegetatsiooniga. Nii keha kui vaim vegeteerivad. Ja see vege- 
teerimine kurnab inimest sel määrab, et langeb ära mingite kõrge- 
mate eesmärkide poole püüdmine. 

Et abstraktne õpetlane budistliku maailmavaatega rahuldub, on 
arusaadav. Kuid inimene, kes tunnetuslikult on budismini jõudnud 
ja kes pealegi veel Kõiksusega elavas seoses on, kaldub harilikult 


146 


Erstellt mit "Grewe Scanner-Interface" [www.grewe.de] 


absolutismi. Nii oli see kõikide vanade india tarkade juures, kelle 
vaated Buddhaga üldjoontes kattusid. Buddha lõi religiooni, mis oli 
puhtakujuline fenomenoloogiline relativism. See näib läänepoolkera 
elanikele paradoksaalsena ja paneb braahmani tarku budismile 
halvustavalt ülevalt alla vaatama. Nüüd avanevad ka minu silmad 
üha rohkem ja rohkem. Hakkan paremini mõistma. Nende füsio- 
loogiliste eelduste juures, mida troopikas elavad inimesed omavad, 
on budism tõeline evangeelium ehk võiks seda vähemalt olla. 
Tarvitseb vaid analüüsida oma teadvust, kuidas see nende päe- 
vadega on muutunud. Minu tegutsemistahe on märgatavalt vähene- 
nud. Minus pole initsiatiivi. Selle asemel et tegutseda, lasen ma 
endaga sündida. Sellega on vahemaa minuni normaalseks muutu- 
nud, mis isegi ennast jälgiva põhjamaalase juures üpris harva 
juhtub. Koos sellega tekkinud sisemine vaikus, mis on selge enese- 
tunnetuse eeltingimuseks. Troopikas pole palju tarvis, et psüühikas 
toimuvat objektiivselt tunnetada. Nüüd aga lisandub sellele too 
toimumine — orgaanilised protsessid mõjuvad vegetatsioonisarna- 
selt, kus nad ilma meie egot kaasa tõmbamata toimivad — see on 
väga intensiivne, palju hoogsam kui põhjalaiustel. Nii hingena kui 
ka ihuna tunnen end pidevalt vohavat, kasvavat, õilmitsevat, pide- 
valt tekkimas ja hääbumas. Mul on tunne, nagu aetakse mind 
pidevalt läbi lõpmatute sündide ja surmade. Tulemus on kahesu- 
gune: esiteks olen olukorrast teadlik -— toimub lõputu ahel uues- 
tisünde, teiseks aga tekib raskusi üle maapealse elu välja vaadata. 
Ma ei leia, et sealpool muutuvat ka midagi püsivat oleks. Kogu 
olelusteadvus haihtub pidevas muutuses. Esiteks ei tunne ma ennast 
osakesena sellest, teiseks on mitte-mina protsessi teadvus nii tugev, 
etiseseisvale mina-tunnetusele enam ruumi pole. Kui nüüd nende 
kogemuste taustal mõtiskleda budismist, kus väidetakse, et pole 
muud kui algus ja lõpmatu protsess, milles lõpmatu põhjuslikkuse 
read üksteisele mõju avaldavad. Mille järgi kõik näiliselt püsivad 
kehad on ainult saamise mööduvad lõikepunktid, mille kohaselt 
pole mina väljaspool saamist. Pole ka hinge ega isikut ja sääraselt 
tunnen ma oma elu. Nüüd mõistan hästi, kuidas Buddha jüngrid ja 
õpilased tema õpetust rõõmuga tervitasid. Õhtumaalastes oleksid 
need jutlused meeleheite esile kutsunud. Inimene on alati rõõmsalt 

liigutatud, kui keegi teine talle tema isiklikke elamusi avalikustab. 

Selle tunnetusega langevad ära kõik raskused mõista budismi 
nirvaanamõtet. Troopikaelanik tunneb end mitte-minas ujedalt, sel- 
les ülivõimsas looduses, mis tema teadvuse kõigiti täidab. Kuni ta 
selles protsessis on võimeline lahustuma, ei küsi ta edasi, mitte 
rohkem kui lääne elurõõmus noormees keskajal taeva järele küsis. 
väsinud. Mil temas ärkab aimus millegi kõrgema järele, siis saab 
troopikaelanik seda kõrgemat ainult sääraselt kujutleda, et see teda 
keskkonna ahelatest vabastab. Nende sisse, näiteks eluna taevas ei 
saa ta oma elu kujutleda, kuna igasugune kujutletav elu oleks 
sarnane sellega, millest ta väsinud on. Tema ideaal on seetõttu 
tingimata ainult lahustumine. Mida mõistab ta tegelikult nirvaana 
all? Kuidas peaks ta seda tegelikult määratlema? Mina-teadvust tal 
pole, mida saaks vastandada kiiresti kaduva loodusega. Järelikult 
ei saa ta väita, et ta mingit kõrgemat seisundit ihkaks. Samuti ei saa 
ta väita, et ta sooviks olematusse haihtuda, sest juba sellega, et ta 
loodusprotsessist eemalduda soovib, tunnistab ta, et ta ennast sel- 
les lahustumas ei tunne. Ta igatseb kindlapeale pääsemist saamise 
ja kadumise askeldustest. Kui püüan seda tunnetust tabada, siis 
tunnetan, et ma pole selles edukam kui Buddha jüngrid. Buddhal 
oli oma filosoofiline põhjus, miks ta nirvaana kohta midagi lähemat 
ei rääkinud ja kõiki katseid selles suunas ketserluseks nimetas. 
Igatsus nirvaana järele tähendab püüdlust vabaneda looduse küt- 
keist. Üldinimlikku soovi vabaneda, mis on aluseks kõikidele esha- 
toloogilistele kujutlustele. Tugeva mina-teadvusega inimesed seo- 
vad oma vabanemist positiivsete kujutlustega. Seal, kui inimesed 
on ettenägelikumad nagu braahmanid, kujutlevad nad seisundit 
väljaspool individuaalsust, milles nad peale oma isiksusest loobu- 
mist, seda enam oma mina säilitaks. 

Kuidas aga on lood nendega, kellel puudub mina-teadvus? 
Neid juhivad samad vabaduspüüdlused hoopis teistele kujutlustele. 
Tõepoolest, nad ihkavad vabanemist loodusest, ja neil ei ole sellest 
suuremaid soove. Kus loodustunnetus on kõikvõimas, ja oma mina 
vaevalt tunnetatakse, ei saa enesetunnetus ennast positiivselt maks- 
ma panna. Budisti metafüüsiline elamus on igatsus nägemusest 

vabaneda. Rohkemat ta ei vaja. Kui keegi teine teda veel edasi 
küsitleb, siis näitab see, et teda pole mõistetud. 

Olen paljudest jumalateenistustest osa võtnud ja preestrite ning 
munkadega mõtteid vahetanud. Templist kostab muusika, mis usk- 
likke jumalateenistusele kutsub. Jõuan juba mitmendat korda aru- 
saamisele, et mingi õpetuse vaimsusega tutvumine peidab endas 
alati üllatusi. Kas kirik esindab “puhast” õpetust või mitte — on ta 
vaimu elav väljend. 

Pean tunnistama, et budistlik preester üllatab mind oma kõrge 
tasemega. Temast kiirgab mingit leebust, kõikemõistmist, heasoov- 
likkust, mingit eluraskustest kõrgemal seismist. Kahtlemata on siin 
tegemist huvipuudusega materiaalse elu vastu, mida budism oma 
usklikele sisendab. Ideena võib see muidugi väga tore olla, elada 
teistele ja mitte endale. Säärastena, nagu inimesed kord juba on, 
teeb aktiivne ligimesearmastus kitsarinnaliseks ja sugugi mitte ava- 
ramaks. Ainult erandjuhtudel ei muutu inimesed seejuures pealetük- 
kivaks ja võimuahneks. Kui taktitud on kõik inimkonna paranda- 
jad! Kui kitsarinnalised kõik misjonärid! Psühholoogiliselt tähendab 
see ju oma arvamise pealesurumist kellelegi teisele. Kes sääraselt 
toimib, on vaimselt piiratud inimene. Kes sellega pidevalt tegeleb 
või kellele see on koguni elukutseks, muutub üha piiratumaks. 

Budism õpetab meile, kuidas oma vaimse heaolu eest hoolt 
kanda ja see eesmärk nagu toidaks inimese egoismi. Seda aga ci 
tule budismis kahel põhjusel karta: esiteks, ei püüta isiksuse õnd- 
sust saavutada, vaid vabaneda individuaalsuse raamidest, mille 
kohaselt egoistlikud soovid on välistatud. Teiseks, heatahtlikkus ja 
kaastunne on budisti voorusteks, mis teda kõige enam abistavad 
vabanemaks isekusest. Koostöö seesuguste ideaalidega nagu huvi- 
puudus ja ligimesearmastus on tekitanud budismis seesuguse vaimse 
üleoleku teistest religioonidest: budistlik ligimesearmastus ja halas- 
tus. Ligimesearmastus kristluses tähendab tahta head teha. Budis- 
mis — jätta igaüks oma arengutasemele. Ja seda mitte ükskõiksu- 
sest lähtudes, vaid arusaamast, et igas seisundis on oma sellele 
arengutasemele vajalik positiivsus. 

Uldindialise arusaamade kohaselt asub iga inimolend just täpselt 
sellel arenguastmel, kuhu ta oma püüdluste abil on tõusnud või 


149 


langenud. Järelikult on iga arenguaste sisemiselt õigustatud. Oleks 
muidugi väga soovitav, et igaüks kõrgeima astmeni jõuaks, kuid 
sinna ei saa hüpata, vaid tõusma peab aeglaselt aste-astmelt ja igal 
astmel on oma erandlik võlu. Ristiusu algsajandeil, kui askeetlust 
kõrgelt hinnati ja ilmalikku elu patuseks peeti, oleksid meie kiriku- 
juhid meeleldi kogu inimkonna kloostrisse sulgenud. Budism aga, 
kus meelsus on ju tegelikult veelgi maailmavaenulikum kui ürgkrist- 
luses ja kus mungaseisus on tunnistatud ülimaks siin maa peal, on 
ometi kaugel sellest, et kõrgema pärast madalat hukka mõista. Iga 
seisund on vajalik ja seetõttu hea. 

Õis ei välista lehte ega too omakorda vart või juurt. Inimese 
heaolu ei vaja, et me kõik lehed vägivaldselt õiteks muudame. 
Jätame nad rahulikult lehtedeks ja suhtume neisse armastava aru- 
saamisega. See suurepärane üleolek ja inimesearmastus vaatab 
meile vastu igast budistliku preestri näost. Nüüd hakkan aru saama, 
miks rahvas budistlikke vaimulikke nii piiritult austab. Algul tundus 
see vastuolulisena, et seda, kes maailma asjade vastu huvi ei tunne, 
rohkem austatakse kui toda, kes pidevalt oma kaasinimeste eest 
hoolt kannab. Tegelikult toimib see kõikjal sääraselt. Inimene ei 
taha olla eestkostealune. Tagamõtteta, omakasupüüdmata, puhas 
elu on budistlike põhimõtete kohaselt ülim, mida inimene võib maa 
peal saavutada. Nii teenib see, kes munki teenib — oma ideaali. 

Nende templite õhkkond, või õigemini öeldes, kiirgus, on suure- 
pärane. Kunagi pole ma seesuguse rahu keskel viibinud. Ja ometi 
on mul täna selgem kui kunagi varem, et budism läänepoolkera 
elanikele religiooniks ei sobi, Et sääraselt mõjuda, nii kujundavalt, 
nii positiivselt, nagu see on toiminud lõunapoolkera elanike hulgas, 
peab olema vastav hingematerjal — hoopis teistsugune, kui meie 
seda hankida suudame. Meie, kes me kusagil rahu ei leia, kelle 
kogu energia on kineetiline, muutuks enda huvides elades ilmselt 
egoistideks, üldine kaastunne ja heasoovlikkus muutuks kohe laba- 
seks loomakaitseks. 

Pole mingit kahtlust, et ainult troopikaelanikele sobib lõuna 
budism, seda ei tohi kunagi unustada. Kui oleme selle endale sel- 
geks teinud, on arusaadav, et budismi juurde kuulub ka leebe 
looduslik alus, siis jääb üle ainult imestada, missugust loovat jõudu 

see sisaldab. On hämmastav, millise tasemeni see religioon on 
rahvahulki õilistanud. Brahmanism pole kunagi rahvamasse säära- 
selt mõjutanud. Buddha sotsiaalpoliitiline vägitegu seisis selles, et ta 
esoteerilise ja eksoteerilise tarkuse vahel oleva seina maha rebis ja 
nagu Kristus kõikidele ühte evangeeliumi kuulutas. Selle iseloom oli 
väga täpsetele tingimustele sobitatud. Kõik ajalooallikad on sellega 
nõus, et Buddha oma hinajaana õpetuses (mida lõunapoolne kirik 
tunnistab) pole kõiki oma teadmisi avaldanud, vaid ainult osa 
sellest, mis vähemarenenud troopikaelanikele sobis. See õpetus on 
tõepoolest pisut naiivne. Aga kui õigesti on seejuures osatud arves- 
tada lõunamaalase hingeelu. Selles mõttes on hinajaana-budism 
palju inimlähedam kui brahmanism ja ristiusk. Brahmanism oli küll 
lihtrahvale eraldi õpetuse välja arendanud, kuid selles puudus 
kahjuks selle õpetuse sügavus. Braahmanid rahustasid ennast see- 
juures üleolevalt, et plebeid ei oska ju sellest niikuinii lugu pidada. 
Kristuse sõnum on küll kõigile mõeldud, kuid see pöördumine 
toimub absoluutsest seisukohast lähtudes, ilma et tegelikkust arvesse 
oleks võetud. On vahet tehtud kõrgema ja madalama tõe vahel ja 
nagu seal nii ka siin on rahvas kaotajaks jäänud. Protestantismis 
aga, viimases katses Püha Õpetuse puhast vaimu tõhusaks teha, 
kaotas kristlus osa oma loomejõust. 

Kui suur on vahe keskmise kristlase usutunnistuse ja selle vahel, 
kuidas ta argielus käitub! Seda vastuolu me budistlikes rahva- 
massides ei näe. Buddha on oma õpetuse nii meisterlikult sõnasta- 
nud, et see tema usutunnistajate südamesse on jõudnud. Kõigile 
arusaadavate lausete ja õpetussõnadega on ta suurima tarkuse 
lihtsa inimese südamesse istutanud ja seda nii sügavale, et ükski 
ebausk ega eksiteele sattumine seda kõigutada pole suutnud. 

Millest selline Gautama õpetuse eelistamine? Kust selle õpetuse 
võime, neid nii sügavaid tõdemusi säärasesse vormi valada? Gee- 
niust ei saa muidugi eitada. Mõned usundifilosoofid peavad täht- 
saks tõika, et Buddha põlvnes valitsejate soost. Andekus, vaimsus, 
mõistus, metafüüsiline sügavmõte, religioosne intuitsioonivõime pole 
sõltuvad õilsast soost. Vastupidi, kõrgest soost sündinud on harva 
küllalt ühekülgsed, et mõnda annet välja arendada. Aga ettenäge- 
likkuses ja vaimses üleolekus on aristokraat plebeist üle. Ainult 

tema seisab parteidest kõrgemal, ainult tema pole kade, ainult 
temal on inimlike nõrkuste suhtes puhtobjektiivne suhtumine, kas 
või seepärast, et ta oma seisundi tõttu harva ise nende all kanna- 
tab. Kogu Buddha õpetus on läbi imbunud vürstlikust meelelaadist. 
Tema oli tüüpiline Kshattrya. Filosoofilises sügavmõtlemises jäi ta 
braahmanitele alla, ei hinnanud filosoofiat üldse kuigi kõrgelt nagu 
enamik poliitikuid ja sõjaväelasi. Aga ta tundis ja mõistis inimesi 
paremini kui keegi teine ning oskas arvestada nende vajadusi ja 
nõrkusi. Oma õpetusi oskas ta sääraselt teatavaks teha, et need 
mitte ainult usulisi vajadusi ei rahuldanud, vaid ka sotsiaal-poliitilisi 
ülesandeid täitsid. Selles osas on budism ristiusu kaugele maha 
jätnud. Buddha — kuningavõsu, parteidest kõrgemal seisev, on 
maailmale religiooni andnud, mis midagi olemasolevat eriti ei eita 
(budism eitab ainult üldjoontes kõike kaduvat). Seetõttu ei tekita 
see sallimatust ja hõlmab endas kõike head. Kristlus oli algselt 
proletaarlaste religioon ja oli vastuolus eelistatud rahvakihtidega. 

Kui armastusväärne on budistlik jumalateenistus! Kui päike on 
loojunud, kutsuvad kellalöögid koguduse palvele. Tulevad need 
rahuarmastavad sinakalt läikivate mustade juustega inimesed temp- 
lisse. Kes vähegi suudab, see pühendab küünla, aga kõik toovad 
lõhnavaid lilli. Altari ees, milles puhkab Buddha hammas ja mis on 
ilustatud kuldselt läikivate uste ja hinnaliste maalidega, seisab 
kollases rüüs sõbralik preester ja võtab julgustava naeratusega 
vastu annetusi. 

Ma olen heade munkade kohalolekuga niivõrd harjunud, et 
kuidagi ei tahaks neist loobuda. On midagi rahustavat selles, kuidas 
nad päevast päeva kindlatel tundidel oma toiminguid sooritavad. 
Hommikul lähevad nad oma kausikestega linna, et innukate almu- 
sejagajate käest oma päevane toidunorm ära tuua. Siis ruttavad 
nad kümblema, edasi tuleb aeg mediteerida ja hiljem teistele kirja- 
tarkust ja usutõdesid õpetada. Kõik ikka oma ettenähtud ajal ja 
rütmis. 

Buddha olelusõpetus on oma tarkuses kadeduse ära kaotanud. 
Kui munk ka kõige paremat elu elab, ei välista tema tõdemused 
kellegi teise omi. Igaühel on omal astmel seistes õigus. Me teenime 
meeleldi ideaali, mis on nii kõikemõistev ja suuremeelne! Liiati, kui 

selle saavutamiseks nii vähe vajatakse! Budismi peetakse pessi- 
mistlikuks ilmavaateks ja seda ta ka on, kui kirjatähte täpselt 
jälgida. Küllap oli Buddha vahetevahel ka pessimist. Milleks muidu 
ta pidevalt kannatustest rääkis ja neile kannatustele oma õpetuses 
pearõhu asetas. Kuid tänapäevasel budismil puudub ju igasugune 
pessimistlik alatoon, vastupidi, see kirgastab meic elu vaikse rõõmu 
leebe säraga. Lõpuks tähendab ju nirvaana lõunamaalasele sama 
mis meile igavene õndsus 

Mis budistidele nii leebe äraolemise kindlustab, on kõigepealt 
teadmine, et lunastust polegi nii raske saada. Kui lihtsad on 
vastavad nõuded! Kui vähe pingutusi nõutakse isegi neilt, kes 
munkadena end sellele usule on pühendanud. Buddha õpetus on 
lõunamaalasele andnud umbes sama, mis Lutheri reform põh- 
jamaalasele: võimaluse jumalakartlikult ja vagalt elada. Nii Buddha 
kui ka Luther eitasid kiriku autoriteeti ja kuulutasid inimese täis- 
ealiseks. Mõlemad on õpetanud usku, milles kõik vahed inimeste 
vahel on kõrvaldatud. Selle järgi ei seisa inspireeritud inimene 
Jumalale lähemal kui lihtsameelne. Buddha ei keelustanud küll 
mungaordusid, vaid just vastupidi, suurendas kõigiti nende tähtsust. 
Aga Indias ja teistes lõunamaades ei tähenda munklus sama mis 
Euroopas. See pole mingi erakorraline ja ebanormaalne eluviis. 
Budismis on mungad lihtsalt igapäevaaskeldustest tagasitõmbunud 
inimesed, kes elavad organiseeritult. 

Mungad on toredad inimesed. Nad on ja nähtavasti jäävad 
keskmisele tasandile. Midagi pole nende juures tähelepanuväärset. 
Budistlikus munkluses ilmnevad võib-olla rohkem kui kusagil mujal 
odava idealismi varjuküljed. Keskpärasuse idealiseerimine selgitab 
selle omapära. Luterluse innukus ja budistlik sallivus on kindlasti 
positiivsed nähtused. Aga sec pidurdab pürgimist kõrgemale. 

Üldiselt on tegelik vahe budismi ja kristluse vahel suurem kui 
teoreetiline vaatlus seda harilikult tunnistab. Otsustava varjundi on 
too Hiina tark ära tabanud, kes idamaist ja Euroopa eetikat 
järgnevalt iseloomustas: idamaalane õpetab: ära tee kellelegi seda, 
mida sa ei taha et sulle tehakse. Eurooplane aga soovitab: tee 
teistele seda, mida sa tahad, et sulle tehakse. Idamaalase õpetus 
pidi olema tagasihoidlikum, eurooplase oma ründavam. 

Veel kord kõnnime kloostrihoovis ja siseneme templisse. Õhtu 
on saabumas. Hämardub. Altari ees palvetavad usklikud palverän- 
durid. Üks munkadest alustab lauldes liturgiat ja ilmalikud laulavad 
kaasa. Altar on kaetud lõhnavate lillesülemitega. Kõikjal põlevad 
küünlad. Väljas on juba pime. Milline sügav poeesia peitub reliik- 
viateenistuses! Siin on vaga rahvas, veel vagama valitseja poolt 
juhituna, aastaid kestnud töö tulemusena püstitanud kivimäe, milles 
säilitatakse püha reliikviat. Võib-olla pole see Buddha enda reliik- 
via: kas sellel on mingit tähtsust? Peaasi seisab selles, et see 
palvetama kutsub. Buddha väitis, et peale surma on temaga kõik 
lõppenud. (Nirvaanasse minnes lahustub individuaalsus.) Tulemus 
aga oli otse vastupidine. Seda enam hoiti sellest kinni, mis temast 
järele on jäänud. Mitte ainult tema sõnad pole säilitatud, vaid kõik 
õpetused, juhtumid tema elust, tema säilmed on muutunud kultuse- 
objektideks ja ta ise on jumalaks kuulutatud. 

Rahvas ei mõista nirvaanaõpetust nii nagu kirgastanu seda oli 
mõelnud. Lihtinimesed olid ja on veendunud, et täiuslikkuse saavu- 
tanu nirvaanas igavesti edasi kestab. Kindel aga pole selles keegi, 
sest päevast päeva õpetavad ju mungad otse vastupidist. Jumala- 
teenistused samanevad surnu mälestamisega. 

Vanaaja müsteeriumid 


Tänapäeva inimkond, vähemalt läänepoolkeral elavad kristlased 
on ikka veel arvamusel, et käesolev kristlik kultuur on üksjagu 
kõrgem vanaaja kultuurist. 

Kui me vanade rahvaste ajaloo, kultuuri ja religiooniga tutvume, 
nagu seda meile välja pakuvad salateadused ja ajaloolased, siis 
selgub tõdemus, mille üle me pole põrmugi imestanud, et ennekrist- 
likud, eriti aga eelajaloolised rahvad olid palju kõrgemal hariduse 
ja kultuuritasemel kui tänapäeva rahvad. 

Me pöörame oma tähelepanu tollele antiikmaailma ainulaadsele 
nähtusele, mis vanade rahvaste kultuuriclu keskmes seisis ja millest 
sai alguse inimkonna haridus ja kultuur: vanadele müsteeriumidele. 

Kõikides kaasaja kultuurkeeltes on olemas rikkalik literatuur 
vanaaja müsteeriumide kohta. See on tunnus, et meie tänapäev on 
sellest väga huvitatud. 

Seda huvi võib seletada asjaoluga, et tänapäeval kehastuvad 
inimesed uuesti, kes kunagi vanade müsteeriumide aegu elasid 
Roomas, Kreekas või Egiptuses. Kes tundsid ja hindasid nende 
põhimõtteid ja võib-olla tehnikat, või olid koguni ise müsteeriumide 
liikmed. Siit ka huvi, mida tänapäeva teadlased osutavad vanaaja 
Egiptuse, Babüloonia, India, Tiibeti ja Hiina kultuuri uurimisele. 

Mida me mõistame müsteeriumi all? Sõna “müsteerium” tähen- 
dab saladust. Saladuse tähtsus ei seisne selles, et seda teistele 
teatavaks ei tehta. Ka mitte selles, et koolitamata mõistus sellest 
aru ei saa. Müsteeriumi olemus seisab selles, et seda keegi ei 
mõista ega silmaga ei seleta, sest see pole üldse hoomatav ega 
haaratav. See pole mõistusega tajutav ega objektiivselt määratletav. 
Seetõttu ei moodusta müsteeriumid midagi seesugust, mis on sündi- 
nud maa peal või toimunud astraalsel või mentaalse! tasandil. On 
täiesti vale rääkida astraalmaailma müsteeriumidest. Kõike, mis 
kuulub kujundite ja ilmingute maailma, on võimalik mõistusega 
uurida ja sisekaemuse abil vaadelda. 

Sõna “müsteerium” tähendab toda üht suurt saladust (Myste- 
rium magnum) ja tegelikult on olemas ainult üks absoluutne sala- 
dus — Jumalus. Tegelik ja ainus tõde. Universumi kõikide asjade 
jagamatu olelus. Too üks ilma teiseta. Igavesti seletamatu eksis- 
tents (Parabrahm), millest kõik sünnib, areneb ja jälle kaob. Too 
universaalne Ühtsus on lõpmatu, kõikjal olev Ruum, juureta juur. 
Kõiksuse põhjuseta põhjus. Maailm aga on seejuures ainult pide- 
valt muutuv nähtus. Suur Saladus on see, mida religioon nimetab 
Jumalaks. Et tähistada Jumala suhet maailmaga, pole paremat 
võrdlust kui vesi ja laine. Nii nagu lainet ei saa veest eraldada ega 
lainet ei saa veeta olla, ei saa ühtki asja Jumalast ega Jumalat 
maailmast eraldada. Maailm pole muud kui seebimull, kui udukogu, 
mis kaob siis kui inimeses kaob ebausk ja pettekujutlused. 

Too absoluutne ühtsus on ainus Tõde, ainus olemasolev Abso- 
luutne Saladus. Seda Saladust pole keegi ei välise ega sisemise 
silmaga näinud. Tollel Ühtsusel pole kuju, nime, omadust, aega ega 
kohta. Seda suurt saladust pole veel keegi reetnud, sest seda ei saa 
kellelegi teatavaks teha. Aga see on igasuguse arengu eesmärk, 
milles igasugune areng lakkab. See on inimese siht ja suur igatsus. 
Ainult temas leiab inimene õndsuse, täieliku rahu, rõõmu, surema- 
tuse ja vabaduse, absoluutse tarkuse ja võimsuse. 

Müsteeriumi all mõistetakse ka loodust ja universaalse Vaimu 
(Atma, Logos) olemust. Jumalikku Sõna, mille abil on kõik loodud 
ja millest kõik oleneb. Vaim ei eksisteeri eraldi Absoluudist. “Kes 
tunnistab Poega, tunnistab ka Isa”. Vaim (Afma) on elu, valgus ja 
armastus igas olendis. Kõrgem mina igas inimeses. Kes teda 
tunnistab, see on saavutanud kõrgeima tunnetuse — enesetunnetuse. 

Mis puutub inimesse, siis on olemas ainult üks müsteerium ja 
see on inimese suhe oma taevase hingega, suhe mis kehtib Kama- 
Manase ja Buddha-Manase vahel. Kes seda saladust on tunneta- 
nud, teab oma lätet, oma tõelist, surematut loomust ja on sellega 
Surma võitnud. 

Kui jutt on vanaaja müsteeriumidest, mõeldakse selle all hari- 
likult neid antiikaja rituaale, mille ülesandeks oli inimesele selgitada 
Suure Müsteeriumi ja inimloomuse müsteeriumi suhet. Sellega tahe- 
ti jõuda tõe ehk oma surematu olemuse enesetunnetuseni. 

Müsteeriumide läte ja levi 


Müsteeriumide lähe ulatub tagasi inimkonna ürgaegadesse. Ar- 
vatakse, et enne Atlantise hukku oli meie planeedil ainult üks 
religioon, ainult üks uskumus — ja see oli “Salaõpetus”. Viimane oli 
kunagi kogu meie inimkonna üldine uskumus ja on seega kõikide 
religioonide algläte. Peale jääaega ei teadvustanud preestrid rah- 
vale sügavamaid tõdesid, kuna inimkond oli Atlantise perioodi 
vältel nõidade küüsi sattunud ja seega kardeti müsteeriumide kuri- 
tarvitamist. 

Sellest ajast alates on kõikidel vanadel rahvastel kaks religiooni: 
üks avalik (eksoteeriline), mida rahvahulkadele kuulutatakse ja 
teine sisemine ehk salajane (esoteeriline), millel on vähem riitusi ja 
dogmasid kui esimesel ja mis on mõeldud ainult haritud inimestele 
(meestele ja naistele). Avaliku rahvareligiooni kõrval leiame pea- 
aegu kõikide vanaaja rahvaste juures veel salastatud preestrite- 
religiooni ja seda enamuse religioonisüsteemide juures. Brahmanis- 
mis, budismis, parsismis, Mosese religioonis, Zoroastrismis ja Laozi 
õpetuses. Sama toimus ka inkadel ja Põhja-Ameerika indiaanlaste 
juures. Isegi ristiusk ei tee selles reeglis erandit. Paljude sajandite 
vältel olid kristlikes kogudustes salakoolid, kus õpetati esoteerilisi 
teadmisi. Salastatud preestriusku leiame veel katoliku kirikus, vähemalt 
kõrgemate preestrite harrastatud. Protestantlikus kirikus on aga 
müsteeriumid täielikult kaotsi läinud. 

Müisteeriumid tekkisid ajastul, kui meie planeedi inimkonda 
hakati lapseeas õpetama. Toona asutas, nii väidab salaõpetus, 
jumalik õpetaja Suure vennaskonna — Looži, mis veel tänapäeval 
töötab ja kõikides maailmajagudes ning kõikjal rahvaste ja rah- 
vuste seas meie heaolu üle valvab. 

Müsteeriumide õitseaeg oli vanas Indias. Siit levis see Pärsiasse, 
Babülooniasse, Egiptusesse, Kreekasse ja Itaaliasse. Ka keltidel 
Gallias ja Britannias ja isegi vanadel germaanlastel olid müsteeriu- 
mid. 

Ajaloolisel ajal olid eriti kuulsad Egiptuse müsteeriumid Teebas 
ja Kreeka müsteeriumid Eleusis, Samotrakes ja Efesuses. 

Igal maal ja iga rahva hulgas tegelesid müsteeriumidega kõige 

haritumad ja intelligentsemad mehed ja naised. Ka preestrid kuu- 
lusid loomulikult nende hulka. Sellel salastatud organisatsioonil oli 
suur mõju rahvale. Kuningad ja enamus juhtivaid ametnikke kuu- 
lusid sinna. Valitsus ja sellega ka riigi juhtimine oli selle salastatud 
vennaskonna käes. Palju ajastuid on müsteeriumid oma rahvastele 
õnnistust toonud, kuni umbes 500 aastat enne Kristuse sündi 
hakkasid selle liikmed oma mõju isekateks otstarveteks kasutama, 
mis tõi kaasa müsteeriumide allakäigu. 

Müsteeriumid ei moodustanud mingit rahvusvahelist organisat- 
siooni paavstiga eesotsas. Need olid rahva kogudused ja üksikutes 
maades nagu Kreekas oli mitmesuguseid müsteeriumikoole ja orga- 
nisatsioone. 

Kõrgem juhtimine kõikidel maadel oli läbi aegade Valge Looži 
adeptide käes, kes asusid Egiptuses. Peale Egiptuse äralangemist 
viidi peakorter Kesk-Aasiasse, 

Püramiidid ja templid Egiptuses olid müsteeriumide kultuse- 
kohtadeks, kus müsteeriumidesse pühitsetud (initsieeritud) oma 
salajasi kokkusaamisi korraldasid ja pidusid pidasid. 

Müsteeriumid sisaldasid mitmeid astmeid ehk kraade ja jagune- 
sid madalateks ning kõrgemateks. Madalamates arendati mõtlemist 
ja voorusi, kõrgemates vaimseid loovaid (maagilisi) jõude, Suure 
Müsteeriumi mõistmist ja tolle ühe ja ainsa Absoluutse Tõe tunne- 
tamist. 

Sellest ajast peale kui enamus meie inimkonnast pattu langes, 
s.t. oma loomalikele instinktidele allus, peab ta ennast uuestisün- 
dide ja kannatuste abil puhastama ja ennast loomalike instinktide 
küüsist vabastama. Suurem osa inimkonnast ei tunne oma päritolu 
ega tea, et nad põlvnevad Jumalast. Surm pole häving, vaid ainult 
üleminek subjektiivsele tasandile, milles meie kannatav hing (Jumal 
inimeses) saab mõnda aega puhata, et siis varem või hiljem uuesti 
maa peal kehastuda ja oma rännakut jätkata. Lõpuks saavutab ta 
vajaliku enesetunnetuse ja astub igavesse ellu, olles saavutanud 
vabaduse ja surematuse. Nüüd pole tal enam vajadust eluareenil 
esineda. 

Müsteeriumides sai iga pühitsetu tõendi, et ta on vaimse maail- 
ma kodanik. Seejuures õpetati temale, kuidas oma füüsilist keha 

maha jätta ja vaimsesse maailma tõusta. Siin tajus ta ühtsust 
Jumalaga. 

Ärkamine vaimsesse ellu oli Uuestisünd. Järgmise initsiatsiooni- 
astmena toimus Ülestõus ja lõpuks Sõit Taevasse. Need on vaim- 
sed arengutasandid ja seisundid, mida iga pühendatu endas läbi 
elab. Elu saladustesse pühendamine annab vaimset jõudu ja väge. 
Jõudu elu ja surma üle, jõudu ja väge ka kõikide füüsilise maailma 
olendite üle. 

On ju arusaadav, et salateadust ja maagilisi võimeid ei tohtinud 
anda vääritutele. Seega pidi iga neofüüt (vastpühendatu) rangele 
vaimsele kontrollile alluma. 

Esimene kraad sisaldas ettevalmistava puhastuse ehk loobu- 
mise. Indias kuuluvad fakiirid esimesse kraadi, sest nad alluvad 
alles täielikult oma vaimsele õpetajale (gurule). 

Kes kolmanda kraadi saavutas, sai adeptiks. Kõrgeimal astmel 
asus hierofant, kes initsiatsiooni läbi viis. Ta valdas müstilist Sõna 
ehk Jumala nime, mis andis talle võimu elu ja surma üle. Peale 
nende nelja astme oli veel kõrgemaid kraade, mille liikmed aga 
teistele kraadidele tundmatuks jäid. Neid nimetati “vaikivateks 
vendadeks” ja nad suhtlesid ning sõbrustasid jumalatega. 

Ükski liige ei tohtinud oma astme saladusi teiste astmete liikme- 
tele avaldada. Peale selle oli pühendatul surmanuhtluse ähvardusel 
keelatud teistele oma saladust avaldada. See range seadus oli 
hädavajalik ja Idamaade ordudes peetakse sellest kinni veel tänapäeval. 
Initsiatsiooni kaudu saab adept maagilise jõu, mille kuritarvitamine 
toob suurt kahju nii maagile kui ka inimkonnale, On iseenesest 
mõistetav, et inimkonda tuleb nende ohtude eest kaitsta. Need 
ohud kehtivad ainult moraalselt nõrkade ja isekate, mitte aga 
kombekate ja omakasupüüdmatute suhtes. 

Pühitsemised toimusid teatud kindlate tseremooniate saatel ja 
need polnud ainult tühjad sümbolid nagu tänapäeva kirikutes, vaid 
tegelikud sisemised sündmused. Pühitsetut ristiti. Naatsaretlased 
ristisid ainult Jordanis ega tohtinud mujal ristida. Peale ristimist 
toimus ka ümberlõikamine ja lisaks sellele veel paastumine. Jeesus 
olevat peale ristimist nelikümmend päeva kõrbes paastunud. Indias 
on iga templi vahetus läheduses järv, jõgi või tiik, mis on täis 

pühitsetud vett, milles braahmanid ja hindud iga päev hardunult 
kümblevad. Ristimise riitused toimusid kaks korda aastas: oktoob- 
fis ja aprillis. 

Erinev tseremoonia toimub püha õhtusööma ajal. Kristlikud 
sakramendid on võetud paganlikest müsteeriumidest. Pidustuste 
ajal toimusid etendused, milles kujutati inimhinge saatust. Arva- 
takse, et enamus Uue Testamendi jutustustest on allegooriad, mida 
müsteeriumides etendati, näiteks ristilöömine, haudapanek ja üles- 
tõusmine, Ka nimi “Kristus” on müsteeriuminimi ja näitab meile 
pühendatu kraadi, kes oli kannatused võitnud ja möödunud eludes 
risti kandnud. Kes oli saanud isandaks surma ja sünni üle ning kes 
oli astunud üle läve inimesest üliinimeseks saamisel. 

Kristluses olid esimestel sajanditel samuti müsteeriumid nagu 
vanades religioonides. Suur õpetaja Origines kirjutab, et kristlik 
kirik vajab palju gnostikuid ehk teadjaid, kes oleksid usule sam- 
masteks, kellele toetuda. Esimeste ristiusu piiskoppide kirjutistest 
leidub pidevalt vihjeid Jeesuse müsteeriumidele. Seal on juttu 
reeglitest, mille täitmisel müsteeriumidesse pääseb. Varakristliku 
kiriku sisemistes ringkondades õppisid vastavat taset omavad me- 
hed ja naised salastatud tarkusi, millele ka evangeelium pöörab 
tähelepanu sõnadega: “Teile on antud taevariigi saladusi mõista, 
teiste poole pöördun ma tähendamissõnadega.” Tol ajal tehti vahet 
Jeesuse ja Kristuse vahel. Betlemmas sündinud jüngri ja jumaliku 
võimu vahel, mis sellesse kehasse sisenes ristimisel. Selles vahe- 
tegemises märgitakse ära suurima õpetaja Kristuse saabumist inim- 
hinge. Apostel Pauluse epistlites räägitakse ainult sisemisest müsti- 
lisest Kristusest. Apostel Paulus ütleb temast, et ta peaks igas 
usklikus inimeses uuesti sündima. Seda ei oleks ta kunagi saanud 
väita Jeesuse füüsilise keha kohta. Edasi selgitab ta, et peale 
müstilise Kristuse sündi uskliku hinges toimub selle kasv kuni 
Kristuse täieliku suuruseni. See on müstiline — kristlik elu. Too 
Kristus, kes sünnib inimhinges ja seal oma jumalikku võimu laiali 
laotab ning tarkust ja armastust kasvatab. Kes ennast ikka rohkem 
tunda annab, kuni ilmub Kristus ise meie keskele. 

Aga too igivana müstiline idee kadus järk-järgult kiriku õpetus- 
test ja säilis ainult Piiblis kirjapandult aga mitte mõistetud. Ja nii 

muutus too oma kiriku suurim õpetaja väliseks lunastajaks, kes 
füüsilise ohvriga Jumala inimestega lepitas. Nii sai kristlik maailm 
asendusohvri, seadusliku aseaine oleluse terviklikkuse asemel, mis 
lubas Kristusel usklikega üheks saada. See oli muutus, mis toimus 
kristliku õpetusega noil pimedatel aegadel peale müsteeriumide 
kadumist. 

Müsteeriumides uuriti inimest ja universumi. Õpetati kõiki teadusi 
— filosoofiat, matemaatikat, alkeemiat, inimkonna ja meie planeedi 
arengulugu. Kõrgematel astmetel ka maagiat. Salateadus tegeles 
kõikide teadusharudega. Pühendatutel oli teada, et teised planee- 
did on ümmargused ja et nad tiirlevad ümber Päikese. 

Astroloogia oli üks hinnatuimaid teadusi. Tähtsaks tõdemuseks 
oli universumi absoluutne ühtsus ja pühenduste eesmärk. Tuli tun- 
netada olemuse ühtsust ja seda oma clus ja tegevuses rakendada. 
Kõrgeim ja lõplik eesmärk oli enesetunnetus. Absoluutset õiglust 
kõiges, mis maailmas toimus ja kõikide asjade ja sündmuste 
kordust peeti ühtsuse aspektideks. Õppimise ja uurimise keskmes 
oli inimene. Väikestes müsteeriumides selgitati õpilasele inimhinge 
minevikku, selle pattulangemist ja peatset vabanemist. Suurtes 
müsteeriumides koges initsieeritu tegelikult surematust ja õndsust. 
Ta tõusis jumalate riiki ja muutus ise jumalaks. 

Salateaduse andmetel algas puhaste müsteeriumide allakäik juba 
500 aastat enne Kristuse sündi. Nende täielikus kadumises pole 
süüdi üksnes kristlus, kuigi ristiusu preestrid tegid kõik, mis nende 
võimuses oli, et paganlikke müsteeriume maa pealt kaotada. Mõned 
kuulsamatest kirikuisadest olid enne kristlaseks saamist müsteeriu- 
mide liikmed. Müsteeriumide kadu põhjustas osaliselt pühendatute 
auahnus. Samal ajal aga surid järsku suured õpetajad (hierofan- 
did), enne kui nad oma teadmised olid suutnud edasi anda. Puu- 
dusid ka vastava tasemega õpilased. Kao kõige olulisemaks põh- 
juseks oli tsüklite seaduspärasus, millele kõik organismid alluvad. 

Täielikult pole müsteeriumid muidugi kunagi kadunud. Nad 
eksisteerivad Idamaadel veel tänapäevalgi — muidugi salastatult. 
Nad ei kao kunagi, sest ilma müsteeriumideta ei saa inimkonnas 
toimuda tõelist vaimset arengut ja ilma nendeta võivad inimesed 
loomastuda. Müsteeriumid moodustavad selle salajase raja, mis 

inimkonda jumalusega seob ja see rada peab alati käepärast 
olema. 

Teatud mõttes on vabamüürlased müsteeriumide Jäljendajad ja 
uuendajad. Nemad omasid, nagu arvatakse, juurdepääsu tõelistele 
saladustele. Kohe, kui need teadmised kaduma lähevad, muretse- 
vad tarkuse meistrid (ehk saladuse valvurid) inimkonna kasvata- 
miseks uue mooduse, et valminud hinged selle suure saladuse 
juurde juhtida. See saladus on aluspõhjaks, millest iga olend, eriti 
aga inimene oma jõu, elu, usalduse ja armastuse ammutab. 


Erstellt mit "Grewe Scanner-Interface" [ www.grewe.de] 


India 


Kui tahame Bhutani kultuuritausta lähemalt tundma õppida, siis 
peame alustama Indiast. Budism on sajandite vältel olnud valdav 
vaimne traditsioon suuremas osas Aasiast, nagu Indo-Hiina, Sri 
Lanka, Nepal, Tiibet, Bhutan, Hiina, Korea ja Jaapan. Nagu 
hinduismil Indias, on tal tugev mõju nimetatud maade vaimsele 
elule, kultuurile ja kunstile. Erinevalt hinduismist on budism ühe 
inimese, Siddhartha Gautama, nn. “ajaloolise” Buddha, loodud. Ta 
elas ja õpetas Indias kuuenda sajandi keskel enne Kristuse sündi. 
Just sellepärast peame Indiale ja tema rahvaste vaimsusele erilist 
tähelepanu osutama, sest siin on nende arusaamade ja tõdemuste 
allikad, millest hiljem kasvasid välja hinajaana Ja mahajaana õpe- 
tused. Viimane aga on Bhutani kultuuri oluliselt mõjutanud. Budd- 
haga umbes samal ajal sündis ja tegutses terve rida vaimseid 
suurusi: Confucius ja Laozi Hiinas, Zarathustra Pärsias, Phytagoras 
ja Herakleitos Kreekas. 

Miks aga pole budism kui õpetus, kui religioon suutnud Indias 
läbi lüüa? Miks kõik hindud, kellega ma sel teemal rääkinud olen, 
budismi halvustavalt suhtuvad? Miks Gautama, India suurim poeg, 
kes peaks olema ära teeninud oma rahva austuse ja armastuse, on 
kõrvale lükatud? Nii kurb kui sec ka pole, aga budism tähendab 
hindule vaimset allakäiku. 

Siin pole midagi salata: budismis on filosoofiline rahvas keel- 
dunud filosofeerimast. Buddha oli oma tunnetusteooria kannatusele 
üles ehitanud. Samale toetus ka tema lunastusõpetus. Seesugune 
ilmavaade oleks sobinud empiirikutele (kogemuste Järgi otsusta- 
jatele), kuid spekulatiivselt mõtlejad rikutakse sellega ainult ära, 
sest nemad tahavad kannatuse kõikide asjade ja nähtuste jäävaks 
aluseks tunnistada. Buddha psühholoogia on väga täpne, aga 
hindude peades muutus see viirastuslikuks. Buddha eetilis-moraalsed 
õpetused on imepärased seal, kus neid lihtsalt jälgitakse ja mitte 
ilmutusena ei võeta. Kui see aga siiski toimub nagu Indias, siis 

rikub see mõtlemise ja eetilised püüdlused neil, kes seda liiga 
sügavalt mõista püüavad. Nii osutub budism hindu vaimsusele 
ebanormaalseks ja kahjulikuks. Mõned aastasajad pärast seda, kui 
budistlikud kuningad olid oma reli giooni kunstlikult suurvõimuks 
kuulutanud, oli algne budism Indiast kadunud. Mis ennast tänapäeval 
veel Indias budismiks nimetab, on tegelikult brahmanism kõtgi oma 
tüüpiliste antibudistlike tunnustega: oma spekulatiivse vaimu, ritu- 
aalsuse, metafüüsilise sügavmõittelisuse ja oma välise liigestatu- 
sega. Aga ka see brahmaniseerunud budism suutis ennast elus 
hoida ainult Hindustani äärealadel. Kogu ülejäänud maale tuli tagasi 
hinduism. Too on tegelikult ainus, täisväärtuslik kõikehaarav india 
uskumuse väljund. 

Ja nüüd veel budismist. Indias ei pidanud see õpetus vastu, sest 
ei sobinud rahva iseloomuga. Oma algseisundis jäi see õpetus 
püsima ainult troopikavööndis: Sri Lankas, Birmas ja Tais, kus 
Siddhartha Gautama sõna-sõnalt mõistetud õpetus ühele intolent- 
sele rahvale parima eluraamistuse annab. Põhjas elavate barbarite 
juures moondus see usund puhtakujuliseks ebajumalateenistuseks. 

Hiina vallutas küll brahmanistlik budism (mahajaana õpetus), 
kuid seal ei saanud ta kunagi rahvast kujundavaks jõuks, sest tema 
liiga spekulatiivne loomus jäi realistlikule hiina vaimsusele võõraks. 
Ainult kunstnikele on ta tõesti palju tähendanud. Nominaalselt 
samane budism valitseb tänapäeval J aapanis. Kuid missugune? 
Seal on ta ristiusule palju sarnasem kui brahmanismile, sest jaapan- 
laste praktiline meel on võõramaised õpetused oma vajadustele 
sobitanud. 

Rahva iseloomu ei saa arvestamata Jätta, kui mõnda religiooni 
iseloomustame. Ainus õpetus, mille sisu on võimsamaks osutunud 
kui muud mõjud, on islam. Millest seesugune erand? Seletust alles 
otsitakse! š 

Meenuvad Gangese ääres veedetud päevad. Harduse ja pal- 
vuse atmosfäär, mis jõe kohal hõljub, on uskumatult tugev. Tuge- 
vam kui üheski jumalakojas, mida olen külastanud. Igale kristlikule 
teoloogiatudengile on soovitav üks aasta siin veeta. Siin ta kogeks, 
mis tähendab vagadus, sest Euroopas on sellest ainult tuhm läige 
säilinud. Kes oskab veel läänepoolkera elanikest innukalt palveta- 

da? Kes mäletab veel kogunemisi palvelatesse, kus välisilm iseene- 
sest ukse taha jäi? 

Tänapäeva kristlasel võrdub tihti palvus palumisega, mis tõestab, 
et nad sügavast vagadusest midagi ei aima. Ükski hindu pole süüdi 
seesugustes põhilistes arusaamatustes ja keegi ei aja segi palvust 
palumisega. Ta teab, et palumine pole kunagi püha toiming, ka siis 
kui me seda teiste eest teeme, sest lõpptulemusena on sellest paluja 
ikkagi ise huvitatud. Palvus kui sakrament on selle väljend, mis 
ennast väljendab ohverdamises, Jumala kiituses, kultuses, koraalis 
ja muidugi vaikses mõtluses. Teadvuse avamist nendele hoovustele, 
mis hinge sügavustes vabanemist ootavad ja kui kord vabanenud, 
meie vaimu otsemaid Jumalaga seovad. Missuguste vahenditega 
see toimub, ei oma mingit tähtsust. Seda teab hindu ja see annab 
tema usklikkusele, olgu see naiivne või läbini hingestatud, sakra- 
mentaalse iseloomu. Kust tulevad talle need teadmised? Võib 
arvata, et lastetoast. Esimene, mida hindu ema oma lapsele õpetab, 
on mõtlus, teadlik sukeldumine sügavaimasse. Kui ta on selle 
omandanud, siis ei vaja ta mingit välist vahendit, ei templihõngu, 
dogmausku ega üksildust, et Jumalaga kontakti saada. Gangese 
ääres näeme lapsi, kes keset lärmi, äritegevust ja võõramaalasi 
palvetunni saabudes, kohe innukalt Jumalaga ühendust otsivad. See 
lapse poolt õpitu süveneb üha aegade jooksul. Täiskasvanuna teab 
ta oma kogemustest, milles asu seisab. Ta tunnetab naudingut, mida 
annab elujõu vabanemine ja nii ei saa ta abinõud eesmärgiga ära 
vahetada. Kogu tema kasvatus põhineb sellel, et õppida olulist 
mitteolulisest eraldama. Hindud ei suru kellelegi oma mõtteid vä- 
givallaga peale, sest igaüks peab saama oma usku ise valida. 
Braahmanid õpetavad talle, et tegelikult on olemas ainult üks 
Jumal. Paljud jumalused on ainult selle ühe erinevad ilmingud, kes 
aitavad inimesel ennast teostada. Jumal ise on kujutlematu, aga t00, 
kes on vaimselt küllalt arenenud, võib teda rituaalselt tunnetada ja 
nii on ta ilmutanud ennast tarkadele inimestele, kes ei kuulunud 
ühtegi kultuseühingusse. 

Ka hindude hulgas, nagu kõikjal, on protestantlikult meelestatud 
reformaatoreid — nagu Buddha ja sikhide gurud. Kuid keegi pole 
läinud nii kaugele kui Luther meil ja siis pole need reformaatorid 

Indiast peale seda, kui kuningavõim seda õpetust ei toetanud. 


Ülejäänud protestantlikud religioonid on kõik vähetähtsateks sek- 


Gangese kaldal palvetajate hulgas kuuleb kõige enam püha silpi 
OM. See pidi kehastama Kõiksuse ülimat mõtet. Seega kogu 
tarkuse alfa ja oomega. Tänu erilisele kiirgusele, mida palvetaja 
sellele silbile mõeldes ja hääldades annab, tekib inimorganismis eri- 
ti soodus seisund atmani (igaühe igavene isiksus) realiseerimiseks. 
Selles on midagi tõepärast. Lasin endale näidata, kuidas OMi 
hääldada. See pole kerge, aga põhimõtte tabab igaüks. Üksikute 
tähtede, silpide, sõnade või lausete kordamine on Idamaade õpe- 
tustes hästi levinud. Korduse abil saab mõjutada alateadvust, sealt 
aga pärineb kõik sügav ja püsiv. Usklikule on kasulik sõnades seda 


endale ette rääkida, mida ta realiseerida tahab. Seesugune kor- 


damine on mõjusam kui mõtlemine, sest see mõjutab alateadvust 
vahetult, sidudes kõike korratud silbi või sõnaga, millega teadvus 
kunagi ühendust poleks võtnud. 

Edukas on kordus muidugi siis, kui see sõna lausujale elavat 
mõistet tähendab ja kui seda tahetakse ellu rakendada. Enamus 
palvetajatest Gangese kaldal “lobisevad nagu paganad” ja mis ka 
ei oleks nende tegevuse idee — pidev samade häälikute kordamine 
uinutab palvetaja mõnusasse hüpnootilisse poolunne. 

Kõigel lausutul on just niipalju mõtet, kui lausuja neid oskab 
mõtestada. Seda pole ükski usujuht peale Buddha osanud ära 
näha. Enamus on arvanud: mis neile sobib, see sobib ka teistele. 
Kõik suured India targad on Jumala nime kordamist pidanud väga 
mõjuvaks treeninguks. Enda jaoks oli see loomulikult õigustatud. 
Nende eksalteeritud hingedes kutsus see esile kõik need kujut- 
lused, mida nad jumaluse nimega seostada oskasid. See mõjus 
neile paremini kui ükski palvus, sest viimase sõnaseadmisele tuli 
tähelepanu pöörata. Nende jüngritele mõjusid samad harjutused 
juba varem, sest neil lõõmas hingetuli märksa tagasihoidlikumalt ja 
nende õpilastel juba üldse mitte. On lootusetu, et kunagi leiutatakse 
seesugune valem, mis võimaldaks mõõta religioosset intensiivsust. 
Riitused on head, sest nad ergutavad uut otsima. Dogmad on 
kahtlased, sest nad petavad tihti. 

Hindud on arvamusel, et tegevus pole tähtis, ka mitte heatege- 
vus. Tähtis on ainult olelus. Milleks inimkonda õnnelikumaks teha, 
õpetada ja parandada, kusjuures ju kaht sarnast inimest pole 
olemas? Igaüks seisab täpselt sellel arenguastmel, kuhu ta oma 
uuestisündide ajal on jõudnud ennast üles töötada. Ta naudib ja 
kannatab just niipalju, kui ta on ära teeninud. Vahetult ei saa teisi 
üldse abistada. Ka kõige paremini organiseeritud heategevus ci 
vähenda selle maailma hädasid. Kuna õnnetus ja õnn olenevad 
inimese sisemisest seisundist, siis ei muutu ka väga soodsate väliste 
tingimuste paranedes kahjuks midagi. Tõsi küll, heategevus on 
soovitav teiste heaks töötamine, heatahtlikkus ja eneseohverda- 
mine — aga milleks? Et heategija sisemiselt areneks, mitte et sellega 
teisi oleks abistatud. Enda pärast peab inimene head tegema. See 
kuulub Sadhana (püha tegevus) juurde ja see viib meid täius- 
likkusele lähemale. Kes juba on täiuslik või selleni jõudmas, ei vaja 
enam seda harjutust. Too ei tarvitse enam midagi teha ega saavuta- 
da. Ta on igasuguse tegutsemise eesmärgi juba saavutanud. Ta on 
oma mina köidikutest vabanenud. Mida ta ka ei teeks, on temale 
tähtsuseta. 

Läänemaailm väidab oma ebausus, et teisi on tarvis abistada. 
Altruism aga pole põrmugi rohkem väärt kui egoism. Ainult vaba- 
nemine kõigest (mukti) on tähtis. Teisi saame tõsiselt abistada 
ainult siis, kui me neile õiget eeskuju anname. Näiteks joogi, kes 
endalt on heitnud kõik maised sidemed, kes on üle igast tööst ja 
tegemisest, egoismist ja altruismist, sümpaatiast ja antipaatiast — on 
saavutanud ülima. Seetõttu on tema olelus inimeste hulgas väärtus- 
likum kui kõige hinnatuma asjatundja töö ja tegevus. 

Kõigepealt peame arusaamisele jõudma, et töö on ainult abinõu 
ja mitte eesmärk. Muidugi näitab sisemine vajadus tööd teha 
inimese hinge noorust. Kui arenemata inimene ei tööta, siis ta 
kängub, sest ta ei ole siis võimeline arenema. Vaimselt arenenud ei 
tarvitse seda hädaohtu kunagi karta. Kõikidel igavestel väärtustel 
on suhted olelusega mitte saavutusega. Viimase tähtsus on ainult 
selles, et ta oleluse asjastab. Miski ei illustreeri seda tõde asjaliku- 
malt kui läänepoolkera tsivilisatsioon, mis on üles ehitatud just 
vastupidistele arusaamadele. 

Läänlased elavad oma tööle, näevad selles kõige tähtsamat elu 
mõtet ja hindavad kogu olelust töö efektiivsusest lähtudes. Tule- 
museks on, et meie saavutused ületavad küll kõik varemtehtu, aga 
vaimne tase On madalam kui kunagi möödunud aegadel. Mida 
enam ma idas olles lääne poole vaatan, seda vähemolulisena 
tundub mulle tänapäeva õhtumaalase isiksus. 

Absoluutne tõde, mida india maailmavaade sisaldab, seisneb 
selles, et me heategevusega põhiliselt ainult endale ja mitte teistele 
kasu toome. Tohutu enese ülehindamine koos haleda valestimõist- 
misega peitub uskumises, mis lääne heategevust hingestab. On 
väga hea, et midagi niisugust olemas on. See arendab heategijaid 
vaimselt. Et see saajaid mitmeti kahjustab, on selge. Aga nende 
kahju on väiksem kui andjate oma. Viimaste kasum oleks mitu 
korda suurem, kui nad ei elaks pettekujutlusis, et nad saajatele 
head teevad. Heategija on veendunud, et ta saajale head teeb, et ta 
annab ja teeb sellega head ning ise ei saa midagi. Andja ootab, et 
teda andmise eest tänatakse. See eksitus jätab heategija tihti oma 
osast ilma. Kui nood teaksid, et nad ainult endale, mitte teistele 
kasu toovad, kui nad oma ülejäägist midagi ära annavad ja et nad 
peaksid vaestele tänulikud olema — selle asemel et neilt tänu 
oodata. 

Benares on täis haigeid ja surijaid. Pole ka midagi imestada. 
Enamus palveränduritest tuleb ju siia surema. Nendel päevadel 
olen seda rohkem kui kunagi näinud, mis ammustel aegadel prints 
Siddharthat sundis elust tagasi tõmbuma. Ja ometi pole mul kunagi 
nii vähe kaastunnet olnud. Need siiatulnud kannatavad nii vähe. 
Eelkõige pole neil hirmu surma ees. Enamik on üliõnnelikud, et 
nad püha jõe kaldal oma maise teekonna lõpetada saavad. Ja mis 
puutub mõningasse ebamugavusse, siis tuleb seda lihtsalt taluda 
väga kaua see ju enam ei kesta. Hindud on loonud endale 
ilmakorra, milles olendid arenedes ülespoole pürgivad. See tõus 
tõotab hindule samasugust õndsust kui taevas kristlastele. 

A Hindude ellusuhtumist on meiega raske võrrelda, sest see ei 
põhine mõtlemisel. Meenutame traditsioonilist india õppemetoo- 
dikat, nagu seda upanišadides mitmes kohas mainitakse. Kui õpi- 
lane küsimuse esitab, siis õpetaja ei vasta talle, vaid ütleb ainult: 

“Tule ja ela minu juures kümme aastat.” Nende kümne aasta vältel 
ei õpeta ta, nagu meie sellest aru saame. Ta annab õpilasele ainult 
ühe lause vaatluseks. Too ei pea selle üle mõtlema, seda analüüsi- 
ma, arendama või konstrueerima — ta peab sellesse sukelduma, 
kuni see lause tema hinge oma valdusse on saanud. 

Immanuel Kant tavatses oma üliõpilastele öelda: Teie ei pea 
minu juures mingit filosoofiat, vaid mõtlemist õppima. Just seda ei 
õpeta india guru kunagi oma tšelale (õpilasele). Kuivõrd too üldse 
meile teadaoleva! moel õpib — õpib ta pähe. See tähendab, et ta 
toimib just vastupidi sellele, mida meil õi geks peetakse. Tuletame 
meelde kuulsat suutrastiili: kõige tähtsamad tõdemused ja õpetused 
on äärmiselt napilt kirja pandud, nii ct neist ilma kommentaarideta 
on võimatu aru saada. Sec kõik selleks, et õpilasel ei tekiks 
kiusatust õppimisel oma süsteemi kasutada. India veendumuste 
kohaselt pole brahmavidya't — olemustunnetust (ainus, mille poole 
on tarvis püüelda) võimalik mõtlemise abil saavutada. Õppimisel 
pole tähtis mõtlemine, vaid endasse sukeldumine. India ja lääne 
meetodeid õppimisel pole üldse võimalik võrrelda. Meie tudeng 
mõtleb, katsetab, arvustab, määratleb. Hindu harrastab joogat. 
Tema ideaal on oma psüühilise organismi muutmise teel sihile 
jõuda. 

Nende kahe meetodi võrreldamatusest saamegi tulemid. Lään- 
lane sammub edasi mõttelt mõttele, indutseerides, dedutseerides, 
diferentseerides, integreerides. Hindu seisundilt seisundile. 

Atman pole hindule mingi mõistuslik idee, vaid konkreetne 
saavutatav teadvusscisund. Purusha pole talle mingi kujutletav 
maailmahing, vaid kogetud seisund. Sisuliselt on India ja Lääne 
filosoofiad täiesti võrreldamatud. Neil kahel pole midagi ühist. 

Haritud hindude seas pole vabamõtlejaid, poolharitute hulgas 
aga võib neid leida. Hindud on nähtavasti hingeliselt nii haritud, et 
nad usulistes põhitõdedes ei kahtle. Nad teevad selget vahet 
uskumise ja tõekspidamise vahel. Nad on võimelised uskuma 
millessegi või kellessegi ilma et nad nõuaksid, et see objektiivselt 
eksisteeriks. Uskumine on neile vahend, sõltumatu vahend. Seega 
oleks rumal mitte uskuda. Ülejäänud osas mõelgu igaüks, mida ta 
tahab. 

Hindule on tähtis realiseerimine. Kõik muu on ainult abinõu 
eesmärgi saavutamiseks. Seetõttu puudub neil täpne sõnastus ja 
tahe midagi uuendada. See annab India metafüüsikale ilmse indi- 
viduaalse iseloomu. Ja mis tähtsust sellel on, kas mingi sõnastus on 
teaduslikult Õige või mitte, kui see ainult elamuse (mis on ainsana 
oluline) esile kutsub ja sellest osavõttu võimaldab. Miks uusi 
kujundeid leiutada, kui vanad hästi oma ülesandeid täidavad? 
Niisiis on meil tegemist sügavale haarava metafüüsikaga. Hindud 
teavad, mida nad arvavad ja nende õppemetoodika hoolitseb selle 
eest, et guru mõte elavalt fšelani jõuab. Seepärast ci vaja nad 
uuendusi. Seesugune ilmavaade takistab teaduslikku tegevust, kuid 
vaimset arengut on see läbi aegade soodustanud. | 

Buddha, suurim ja tuntuim India elanik, lakkas joogaga tegele- 
mast, Ta oli jõudnud arusaamisele, et teatud seisundi saavutamine 
ei kehasta veel mingit absoluutset ideaali. Tarvis on püüda täius- 
likkust saavutada. Sece tunnetus oli temas ellu ärganud. “Sõna” oli 
lihaks saanud ja seda mitte kingitusena ülevalt, vaid normaalse 
kasvamise tulemusena. Selle poolest on Buddha suurim eeskuju 
inimkonnas. Tema läbi on india põhitunnetus viljakaks saanud, et 
see meist oleneb, kas me jääme inimesteks või kasvame endast 
välja. Rishid kasutavad seda ilmingute maailmast lahkumiseks 

Joogid teatud arengutaseme saavutamiseks. Buddha on nime ja 
kujundit hindude hulgas õigesti mõistnud: sellest siis too rs 
eeskuju. Buddha polnud mõtleja. Me teeme talle ülekohut, kui me 
teda hindame budismi õpetuse tõepärasustest lähtudes. "Temale 
tähendas see midagi muud ja palju enamat kui õpetuse sõnalist osa. 


Ja See tähendus mää ab ka tän Eval SUUI 05 budismi 
a 
iseloomust. 


India muusika 


i Meenutan üht õhtut Delhis. Olime kutsutud vastuvõtule. Peale 
lühikeste sõnavõttude koosnes õhtu programm tantsudest ja peaas ja- 
likult muusikast. Orkestriliikmed istusid siidist vaipadel ja esist 
lautosarnastel pillidel igivanu viise. Nende muusikat ei saanud 
kuidagi meloodia ega harmoonia raamidesse suruda ega mingi 

rütmiga seostada. Isegi üksikud helid võnkusid suures ulatuses. 
Siiski moodustasid kõik väidetavad tervikud mingi ühtse jagama- 
tuse: seisundi ühtsuse, mis niikaua kestab, kuni ta teise seisundisse 
üle läheb. Selle muusika teooria, kui mitte öelda mütoloogia, on 
imepärane. Ürgaegadest peale vastavad kindlad helide järjekorrad 
kindlatele maatfilistele teemadele. Iga pildimotiivi kohta teab asja- 
tundja sobiva raga. Igal aastaajal on oma kindel raaga ja seda 
tohib mängida ainult teatud kindlal kellaajal. Päeva ja öö kõikidel 
tundidel on olemas omad kindlad raagad. 
Pole kerge sõnades seletada, mida india muusika tähendab. 
Igatahes meie omaga on tal vähe ühist. Samasust on tal india 
tantsuga. Ei mingit eesmärki ega kujutlust, ci algust ega lõppu. 
Pidev elujõu voogamine ja lainetamine. Sellest siis ka ühesugune 
mõju kuulajale. See ei väsita, võiks igavesti kesta, sest heast elust 
ei tüdine keegi. Bajadeeride tantsust on palju räägitud ja kirjutatud. 
See kõik on india muusikas kuni peensusteni läbi tunnetatud. Mitte 
aeg üldse, vaid teatud seisundid elus on kujutatud igaviku taustal, 
Üks prantsuse kunstnik on väitnud, et raagad on astraaltasandi 
muusika. Ja seda nad vist on — kauge mõõtmatu maailm, kus 
esemete asemel olelevad seisundid. Ei kogeta midagi kindlat, 
haaratavat raagade mõjupiirkonnas ja ometi tunned, et elad inten- 
siivselt. Sel ajal kui helid vahelduvad, kuulad tegelikult iseennast. 
Tunned ise, kuidas õhtu läheb üle ööks ja öö muutub päevaks, 
kuidas kasterikkale hommikule järgneb palavusest tiine lõuna. Selle 
asemel, et endast korduvaid pilte mööda liikumas näha, naudime 
helidepeeglist üha uusi nüansse, millega elu maailma naudingutele 
reageerib. Kuidas saab siin kellelgi igav hakata? Kuidas saab seda 
kuulates väsida? Kuna hing lakkamatult loob, pidevalt elamusi 
elamuste peale kuhjab, ei saa üksluisusest juttugi olla. 

Iga raaga juurde kuuluvad variatsioonid. Naiselikke raagasid 
nimetatakse raginideks ja neid on küllaga iga raaga juures. Nen- 
de suhe üksteisesse on muusikas küllaltki omapärane. Osaliselt on 
siin muidugi tegemist muusikalise sugulusega, aga tegelikult tekita- 
vad nad erilise mõju. Naised mõjuvad teisiti kui mehed. India 
muusika kohta tuleb kasutada hoopis erisugust mõõtkava. Meie 
objektiivsus nende kohta ei kehti. Lisahelid pole tingimata har- 

mooniliselt seotud, jaotus taktideks puudub, helistik ja rütm vahel- 
dub pidevalt. India muusikat on võimatu objektiivselt hinnata. 
Objektiivne india muusikas on ettekanne, kõla ja ilmekus, Ainult 
rütm on objektiivselt hinnatav. Niisiis — see muusika on ühtepidi 
kõigile mõistetav, teistpidi aga ainult vaimselt arenenutele. Igaühele 
seepärast, et kõik on elusad ja see muusika kehastab vahetult elu. 
Vaimselt arenenutele seepärast, et selle vaimset mõtet suudab 
haarata ainult joogi, kes tunneb raagade hinge. Musikaalne inime- 
ne Väevalt seda muusikat eelistab. Küll aga teeb seda metafüüsik. 
Metafüüsik on inimene, kes elu algupärasust kui niisugust oma 
vaimsuses peegeldab ja just seda teeb ka india muusika. Seda 
kuulates saame teada omaenda arusaama helide maailmas esitatult. 
Tegelikult on see india tarkuse teistsugune väljend. Kes seda täie- 
likult mõista tahab, peab oma mina realiseerinud olema, peab 
teadma, et üksik inimene on ainult põgus heli Kõiksuse sümfoo- 
nias. Et kõik kuuluvad kokku ja Kõiksusest ei saa midagi eralda- 
da. Et kõik konkreetne pole muud kui seisund ja ükski seisund 
pole enamat kui elu pidevalt edasivoolav hetk. Peame teadma, et 
olelus on väljaspool vormi ja et lunastus seisab selles, kui me oma 
teadvuse oskame olelusse kinnitada. Sääraselt mõistavad ja tunne- 
tavad India elanikud seda muusikat. Muusikud ise näisid olevat 
ekstaasis, nad suhtlesid jumalusega. Kuulajad olid hardunud, nagu 
oleksid nad osalised jumalikus ilmutuses. 

See muusika on meie omaga võrreldes üksluine. Tihti kasutab 
pikk kompositsioon ainult väheseid helisid. Mõnikord kannab 
meeleolu üksainus heli. Selle muusika eripära on kusagil mujal: 
küllap vist puhtas intensiivsuses; seal ei vaja see suurt pealispinda. 
India metafüüsika on ka üksluine. See räägib ainult ühest, ilma 
teiseta, kusjuures Jumal, hing ja maailm voolavad kokku, muutudes 


selleks kõiksuseks, mis kõik endasse haarab. Sellele olulisele ongi ° 


hindud oma peatähelepanu keskendanud. India silmapaistvatel isik- 
sustel puudub lai haare. Nad mõjuvad monotoonsetena võrreldes 
lääne samaväärsete isiksustega. 


172 


TErstellt mit "Grewe Scanner-Interface" [ www.grewe.de] 


ŠRI-BHAGAVAT ÜTLES: 


Ma olen juba varem kuulutanud, et siin ilmas on kaks toetuspunk- 
ti: arutlejatele teadmisejooga ja joogidele tegudejooga. 

Ei jõua tegevusetuseni see, kes jätab teod tegemata. Ei jõua 
täiuseni see, kes üksnes eraldub. 

Sest keegi ei saa hetkegi olla tegevuseta. Loomujoonte tõttu 
tehakse tegusid tahtmatult. 

Kes on teovõimeid küll piiranud, istub aga võimete valdade üle 
meelt mõlgutades, sellest ütlen: vääral teel kõndija. 

Kelle meel on aga võimed ohjeldanud, Ardbuna, ja kes kasutab 
teovõimeid tegudejoogaks, ainult sellest võib öelda: kiindumatu. 

Tee vajalikke tegusid, sest tegevus on tegevusetusest parem. Isegi 
keha liigutamine on tegevus. 

Kui jätta välja ohverdustel sooritatavad teod, siis viibib see 
maailm tegude kammitsais. Seepärast tegutse, Kaunteja, vabana kiin- 
dumustest. 

Pärast seda, kui Pradžäpati oli loonud olendid ühes ohvrimeelsu- 
sega, lausunud ta: “Paljunege selle abil, täitku ta teie soovid. = 

Turgutage sellega jumalaid ja turgutagu need jumalad teid. Üks- 
teist vastastikku turgutades leiate ülima hüve. 

Ohvriga turgutatud jumalad pakuvad teile ihaldatud naudinguid. 
Kes aga nende pakutut maitseb midagi vastu pakkumata, see on tõesti 


1 


varas. 

Õiglased, kes söövad ohvrijääke, vabanevad kõigist puudustest. 
Need pahelised aga, kes keedavad vaid endale, maitsevad pattu. 

Toidust tekivad olendid, vihmast kasvab toit, tänu ohvrile sajab 
vihma, ohver põhineb tegudel. 

Tea, et teod rajanevad Brahmal, Brahma põhineb Hävimarul. 
Seepärast viibib kõikjalolev Brahma alati ohvris. 

Kes siin ei keeruta seda keerlema pandud ratast, Partha, see 
paheline meeliskleja elab kasutult. 

Inimene aga, kes enda üle rõõmu tunneb ja endaga rahul on, 
leidnud rahulduse endas, sel pole midagi vaja teha. 

Ei ole tal asja ei sellega, mis tehtud, ega sellega, mis tegemata, ei 
otsi ta tuge üheski olendis. A 

Seepärast tee alati vajalikke tegusid, kuid ära kiindu! Ülimasse 
jõuab vaid see isiksus, kes tegutseb kiindumata. 

Sest just teod viisid Džanaka ja teised täiusele. Seepärast tegutse 
maailmakõiksust silmas pidades. 

Kuidas toimib parim, nõnda toimivad ka teised inimesed. Mis 

Et saada mingit ülevaadet Bhutani kultuuritaustast, peame või- 
malikult hästi tutvuma India, Hiina ja Tiibetiga. Just nende kolme 
riigi vaimsus on igaüks omamoodi Bhutani kultuuri kujundanud. 

Kust see tuleb, mis hiina müstikule tema erilise iseloomu annab? 
Kindlasti mitte tema mõte ega sisu. Selles osas samaneb ta teiste 
rahvaste tarkadega. Kõigepealt väljenduslaad. See aga tuleneb 
hiina kirjasüsteemist. Nagu üldse, nii väljendab ka taoistlik filo- 
soofia vähem kindlaid mõtteid kui nende välist mõistet. Kuna ainult 
tao mõiste on surematu ja kõik mõistetavad kehastused varsti 
hääbuvad, siis põhjustab see asjaolu hiina meelerahul tuginevate 
tõdemuste üleolekut. Ainult need tõdemused elavad i gavesti. 

Kui mõelda tänapäeval Laozile, siis meenub, et Confuciuse 
mõtted olid palju eesrindlikumad kui Laozi omad. Mõlemad jut- 
lustasid ühte ja sama vanaaja filosoofiat, kuid Confucius oli sellest 
eraldatud, Laozi aga elas selles. 

Laozi kritiseeris Confuciust, tehes talle ränki etteheiteid. Vii- 
mane aga kuulas teda kannatlikult ja oli kõigega nõus. Kui üks 
tema õpilastest küsis, mis ta Laozist arvab, vastas Confucius: “Ma 
ei imesta, kui näen linde lendamas, kalu ujumas ja neljajalgseid 
loomi jooksmas. Ma tean, et kalu püütakse võrguga ja neljajalg- 
seid püünistega ning lindude lendu saab peatada nooltega. Mis aga 
puutub Draakonisse, siis ma ci tea, kuidas too sünnib tuultest ja 
pilvedest ning tõuseb taevasse. Nägin täna Laozid, tema sarnaneb 
draakoniga.” 

Voorus on kerge kui sulg ja juba õrn tuulepuhang viib selle 
lendu. Voorus on alati delikaatne ja peenutsev. Taol, sellel ainu- 
laadsel seadusel (sunnyata) pole kaalu ega kõla. See hõlmab ja 
juhib kogu universumit. Seda kinnitas Confucius, kui ta pärast pikki 
aastaid kestnud T Chingi uurimist lõpuks oli tõdenud taod. 

Laozi ütlemiste hulgast leiame järgmisi mõtteteri: “Ainus, mida 

kardan, on toimida oma madala mina ja mitte Ainukordse seaduse 
kohaselt.” 

“Võitle kõiketeadmise palaviku vastu.” 

“Kui oled lahti saanud mõtetest ja teadmistest, siis on aeg taod 
tundma õppida.” 

“Ometi see, kes teab, ei räägi, räägib see, kes ei tea.” 

“See ongi põhjus, miks tark eelistab vaikimist. Tao järgimiseks 
pole teist teed, sama teed käies jõuame ka vooruseni.” 

“Tseremoonia on vastastikune silmakirjatsemine.” 

“Järelikult võib öelda: kui tao ära kadus, asendati see õiglusega; 
kui kadus õiglus, asendati see tseremooniaga. Tao mandumise vii- 
mast astet võimegi nimetada tseremooniaks ehk korra puudumiseks.” 

“Inimest (yang) toidab ja valitseb Maa (yin). Maad valitseb 
Taevas (yang, Päike).” 

Taevast valitseb tao ja taod valitseb Kõrgeim Olemus, ütleb 
Laozi. 

Tao on Ainulaadne Seadus — Olemus. Lihtne põlluharija, kes 
allub tõrkumatult loodusseadustele ja mõistab neid, on õnnelik ja 
elab kõigega rahus kõrge vanuseni. 

Väsimatu ja visa teadlane, püüdes kõike mõista ja tehes suuri 
jõupingutusi leidmaks põhilisi loodusseadusi, võib jõuda oma elu- 
päevade lõpuni ilma taod tundmata. 

Kaug-Ida filosoofia on makrobiootiline elulaad, harimatule hästi 
arusaadav ja jälgitav. Teadlasele aga on see peaaegu mõistetamatu. 
Sama võime öelda surma ja surematuse kohta põlluharijate arusaa- 
mas ja füüsikute ning bioloogide tõekspidamistes. 

Confuciuse ja Laozi õpetused kui kaks suurt inimkonna vaim- 
sust äramärkivat saavutust on tänaseni elus, hoolimata sõdadest ja 
muudest vapustustest. Kunagine hiina legendaarne valitseja Fou-Hi 
ütles lihtsalt: “Ten kon ten” (Tao areng on täiuslik.) Tänapäeva 
Hiina võib meid tulevikus üllatada. Praegu draakon magab, aga ta 
ärkab kunagi. 

Nagu hinduism ja budism, on ka taoism huvitatud pigem 
intuitiivsest tarkusest kui ratsionaalsest informatsioonist. Teades 
ratsionaalse maailma mõtlemise piiratust ja suhtelisust, on taoism 
põhiliselt sellest maailmast vabanemise teeks. Selles suhtes võib 


177 


Erstellt mit "Grewe Scanner-Interface" [ www.grewe.de] 


seda õpetust võrrelda joogaga või hinduismi vedanta ja Buddha 
kaheksaastmelise teega. Hiina kultuuri kontekstis tähendab taoistlik 
vabanemine täpsemalt vabanemist tavadest ja ettekirjutustest. 

Tavapäraste arusaamade ja mõttemallide umbusaldamine on 
taoismis palju tugevam kui teistes Idamaade filosoofiates. See 
põhineb kindlal arvamisel, et inimintellekt ei saa kunagi taod 
mõista. Selle kohta ütleb Tšuang Tsu: 

Kõige avaramad teadmised ei tunne seda. 
Mõtlemine sellest ei tee inimest targaks. 

Tšuang Tsu raamat on täis vihjeid, mis näitavad taoistide vas- 
tumeelsust loogilise mõtlemise, väitlemise ja põhjendamise vastu. Ja 
nii ütleb ta: 

Koera ei hinnata ainult seepärast, et ta hästi haugub, ja inimest 
ei peeta targaks tema jutukuse pärast, ja vaidlemine tõestab, et 
asju ei nähta selgelt. 

Loogiline arutelu oli taoistidel osa inimese kunstlikust maailmast, 
kuhu kuulusid ka veel sotsiaalne etikett ja eetilis-moraalsed põhimõt- 
ted. Nad ei olnud siinsest maailmast üldse huvitatud, vaid kesken- 
dasid oma tähelepanu ainult looduse vaatlemisele, et tajuda tao 
iseloomulikke tunnuseid. Sääraselt arendasid nad ellusuhtumise, 
mis oli oma olemuselt teaduslik ja ainult nende sügav usaldamatus 
analüütilise meetodi suhtes takistas neid loomast tõelikke teadus- 
likke teooriaid. Sellest hoolimata viis hoolas loodusevaatlus koos 
tugeva müstilise vaistuga tao targad suurte avastusteni, mida kinni- 
tavad ka tänapäeva teaduslikud teooriad. 

Üks tähtsamaid taoistide tõdemusi oli see, et muundumine 
(transformatsioon) ja vaheldumine on looduse olulised tunnused. 
Lõik “Tšuang Tsus” näitab selgesti, kui põhjalikult oli tajutud 
orgaanilises maailmas toimuvat vaheldust. 

Kõigi asjade muutuses ja kasvus on igal pungal ja näojoonel 
oma kindel kuju. Just see tõestab nende kasvamist ja kadu. 
Muundus ja vaheldus voolab pidevalt. 

Taoistid nägid kõiki muutusi looduses kui vastaspooluste yin'i ja 
yang'i vahelist dünaamilist teineteise mõjutamist. Siit jõudsid nad 
uskumuseni, et kõik vastandpaarid on omavahel polaarses sugulu- 
ses, kus kumbki poolus on teisega dünaamiliselt seotud. Lääne- 

poolkera elanikele on see arusaamine, et kõik vastaspoolused on 
endastmõistetavalt omavahel ühendatud, väga raskesti mõistetav. 
Meile tundub see paradoksina, et kogemused ja väärtused, mis 
siiani olid meie arvates teineteisele vastandatud, on nüüd ainult 
sama asja (või jõu) erinevad ilmingud. Idas aga on peetud alati 
vajalikuks valgustatuse saamiseks minna “sinnapoole maiseid vas- 
tandseise”. 

Hiinas moodustab taoistliku mõtlemise aluspinna just kõigi vas- 
tandite polaarne sugulus. Selle kohta ütleb Tšuang Tsu: 

“See” on ka “too”. “Too” on ka “sec...”. See, et “too” ja “see” 
lakkaksid olemast vastandlikud, ongi taoistliku mõtte põhiolemus. 
Just see põhiolemus, toimides teljena, on ringi keskmes, sümboli- 
seerides lõppematuid muutusi. 

Tõdemusest, et tao liikumised on pidevad poolustevahelised 
üksteisemõjutamised, on taoistid tuletanud inimeste käitumise 
osas kaks põhilist juhist. Kui soovite midagi saavutada, siis peate 
alustama vastaspoolest. Nii ütleb Laozi: 

Et mõnda asja kokku suruda, peate seda enne laiendama. 

Et midagi kummutada, peab algul üles tõstma. 

Seda nimetatakse peenetoimeliseks tarkuseks. 

Kui soovid midagi säilitada või meeles pidada, pead selles 
tunnustama ka midagi vastandlikku. 

Paindu ja sa jääd sirgeks. 

Ole tühi ja sa saad täidetuks. 

Ole kulunud ja sa jääd uueks. 

Säärane on siis targa ellusuhtumine, kes on saavutanud selguse 
asjade olemuse kohta. Tal on selge perspektiiv relatiivsuse ja kõigi 
vastandite suguluse suhtes. Nende vastandite hulka kuuluvad eel- 
kõige mõisted “hea” ja “halb”, mis on omavahel seotud nagu yin ja 
yang. Tunnustades hea ja halva suhtelisust ja seda kõigist moraali- 
normidest lähtudes, ei püüdle taoistlik tark headuse poole, vaid 
püüab pigem säilitada dünaamilise tasakaalu hea ja halva vahel. 
Tšuang Tsu väljendab ennast selles küsimuses väga selgesti: 

Küsimused — “Kas me ei peaks järgima ja austama õiglust ja 
hoiduma valest?” ja “Kas me ei peaks järgnema neile ja austama 
neid, kes kindlustavad hea valitsemise ja hoiduma neist, kes 

põhjustavad korratusi?” — näitavad, et küsija tunneb puudulikult 
maa ja taeva põhitõdesid ning asjade erinevaid väärtushinnanguid. 
See sarnaneks olukorraga, kui me austaksime ainult taevast ja 
Jätaks maa tähele panemata, või austaks yin'i ega arvestaks üldse 
yang'i olemasolu. On selge, et seesugune mõttekäik ei kõlba. 

On huvitav, et samal ajal kui Laozi ja tema mõttekaaslased 
arendasid oma maailmavaadet, õpetati peamisi taoismi põhimõtteid 
ka Kreekas. Mees, kelle õpetustest on meieni jõudnud ainult 
katkendid ja keda mõisteti tihti valesti nii tol ajal kui ka praegu, oli 
kreeka “taoist” Herakleitos Efesosest. Too jagab Laoziga mitte 
ainult olukorra pideva vahelduse ideed, mida väljendab oma tuntud 
ütlemises “Panta rhei” (Kõik voolab), vaid ka väidet, et kõik 


muutused on tsüklilised. Ta võrdleb olukorda siin maailmas igavesti ' 


põleva tulega, mis vahel lööb lõkkele ja siis jälle vaibub, mõtte- 
kujund, mis on väga samane hiinlaste arusaamaga tao tsüklilisest 
yin'i ja yang'i vaheldumisest. 

On üsna kergesti arusaadav, kuidas vastandite dünaamiline 
vaheldumine juhtis Herakleitose nii nagu Laozi avastusele, et kõik 
vastandlik on omavahel ühenduses. “Tee üles ja alla on üks ja 
seesama,” ütleb kreeklane ja “Jumal on päev, öö, talv, suvi, sõda, 
rahu, küllastus, nälg.” Nagu taoistid, nägi ta vastandpaarides 
tervikut ja oli igati teadlik kõigi seesuguste tõdemuste suhtelisusest. 
Herakleitose sõnad “Külmad asjad soojendavad ennast, soojad 
jahutavad, märjad kuivavad, kuivad märguvad”, meenutavad meile 
Laozi mõtteteri “lihtne kutsub esile keerulise ... kaja sobib heli ga, 
hilisem järgneb eelolevale”. 

On imelik, et nendel kahel VI sajandil e.Kr. elanud targal olid nii 
lähedased vaated ja et see tõsiasi on tänapäeval nii vähe teada. 
Herakleitost mainitakse tihti seoses moodsa füüsikaga, aga vaevalt 
kunagi seoses taoismiga. Ja ometi on just see seos, mis kõige 
selgemini näitab, et ta oli oma maailmavaateilt müstik. See tõstab 
esile sarnasuse tema ideede ja moodsa füüsika vahel. 

Kui räägime taoistide muutuse mõistest, siis on tähtis aru saada, 
et see muutus ei toimi mitte mõne jõu tulemusena, vaid pigem on 
siin tegemist püüdlusega, mis on loomupärane kõikidele asjadele ja 
seisunditele. Tao liikumised pole peale sunnitud, vaid toimivad 

loomulikult ja sundimatult. Sundimatus on tao tegutsemise põhimõte 
ja kui me inimese käitumist tahame vaadelda tao põhimõtete taus- 
tal, siis peaks kõik toimuma ainult sundimatult. Tegutseda harmoo- 
nilises kooskõlas loodusega, tähendab taoistile sundimatut ja seega 
oma tõelisele loomusele vastavat tegevust. See tähendab, et tuleb 
usaldada inimese intuitiivset intelli gentsi, mis on iga inimese loomu- 
pärane anne, nii nagu muutuse seaduspärasus on kodeeritud kõi- 
gesse, mis meid ümbritseb. 

Tao targa teod tulenevad seega tema intuitiivsest tarkusest, sun- 
dimatusest ja kooskõlast ümbrusega. Ta ei tarvitse ennast sundida 
ega oma ümbruskonda mõjutada, ta sobitab kogu oma tegevuse 
tao liikumisega. Selle kohta ütleb Huai Nan Tzu: 

Need, kes jälgivad loomulikku korda, voolavad tao hoovuses. 

Säärast toimimist nimetatakse taoistlikus filosoofias Wu-wei, mis 
tähendab “mitte tegutsemist” ja mida tõlgitakse kui “hoidumist 
aktiivsusest vastupidi loodusele”. Tõlkija õigustab ennast osun- 
dades Tšuang Tsu”d: 

Mittetegutsemine ei tähenda vaikivat tegevusestust. 

Las igaüks teeb seda, mida ta on harjunud tegema sääraselt, et 
ta oleks loomuldasa rahuldatud. 

See, kes ei riku loodusseadusi, või “ci toimi vastukarva l00- 
dusele”, on harmoonias taoga ja tema ettevõtmised on edukad. 
See ongi Laozi näiliselt mõistatuslike sõnade mõte, “Mitte tegut- 
sedes saab kõike tcha.” 

Kontrast yin'i ja yang'i vahel pole ainult kogu hiina kultuuri 
mõjustav põhiprintsiip, vaid see peegeldub ka hiina kahes põhilises 
mõtlemissuunas. Konfutsianism on ratsionaalne, mehelik, aktiivne 
ja domineeriv. Taoism vastupidi rõhutab seda, mis on intuitiivne, 
naiselik, müstiline ja paindlik. 

“Mitte teades seda, mida me teame, on parim,” ütleb Laozi ja 
“Tark toimib askeldamata ja õpetab vaikides.” 

Taoistid olid veendunud, et rakendades inimloomuse naiselikke, 
järelandlikke omadusi, on kõige kergem elada tasakaalus ja seega 
tao printsiipide kohaselt. Tao ideaali on paremini väljendanud 
Tšuang Tsu, kes kirjeldab midagi taoistliku paradiisi sarnast; 

Vanal ajal, kui kaootiline kord maailmas oli veel vähe arenenud, 


181 


nautis inimene täielikku rahu. See rahu valitses kõikjal maailmas. 
Sel ajal olid yin ja yang harmoonilised, s.t. tasakaalus. Puhkelolek 
ja liikumine toimus häireteta. Neljal aastaajal olid ajaliselt kindlad 
piirid. Ükski asi ei saanud vigastada ja elusolendid ei hukkunud 
enneaegu. Inimesel võisid olla teadmised, kuid puudusid või- 
malused nende kasutamiseks. Seda aega võib nimetada täieliku 
kooskõla perioodiks. Tol ajal ei toimunud ühtegi sihikindlat tege- 
vust, vaid kõik eluavaldused olid spontaansed. 

Tiibet ja lamaism 


Tiibeti keeles la-ma — õpetaja. Tiibeti budism hõlmab gelupka, 
ningmapa, kargjutpa, sakjapa jm. budismi koolkondi. Lamaism on 
seega preestrite religioon, milles on segunenud šivaismi ja šama- 
nismi elemendid ning välja kujunenud omapäraselt liigendatud hier- 
arhiline süsteem. Tänapäeva lamaismi loojaks ja kujundajaks tuleb 
pidada suurt reformaatorit Tsong Khapa'd 1400. a. Keskustena on 
tuntud 1409. a. Lhasa lähistel asutatud klooster Galdan, samuti sel- 
le naabruses asuvad kloostrid. Sera ja Braipung ning kaugemal 
asuv Taschi lumpo. Varasemas budismis said juhtivad ametikohad 
need vaimulikud, kes olid võimekamad ja kauem usuteenritena 
töötanud. Alates mongolite dünastia võimuletulekust, nimelt pärast 
seda, kui Chubilai buda usu omaks võttis, sai kombeks Taga- 
Tiibetis asuva Sakja kloostri eestseisja nimetada kogu Tiibeti bu- 
distlike vaimulikkude peaks. Samal ajal oli Tiibeti budismi pea ka 
hiina võimude vasallalluvuses oleva Tiibeti riigi pea, kusjuures see 
amet pärandati onult või lellelt, venna- või õepojale. Sakja kloostri 
eestseisjad suutsid seda positsiooni säilitada ainult Juan-dünastia 
ajal. Ming-dünastia valitsemisajal muutus olukord nii, et 1373. a. 
tõusis kuninglikeks valitsejateks neli laamat ja üks inimpõlv hiljem 
oli Tiibetis juba kaheksa kuningavõimu omavat kõrgemat usujuhti. 

Vastukaaluks sellele hierarhilisele pärimisjärglusele lõid Tsong 
Khapa kaks õpilast uue süsteemi, mis algsest budismist märgatavalt 
erines. Vanade õpetuste kohaselt pidid 16 asemikku (Sthavira, tii- 
beti keeles Naitan) selle eest seisma, et nad maisest elust ei 
lahkuks, sest nende ülesandeks oli õpetuse levimise ja säilimise 
eest valvata. Hiinlased suurendasid nende usundikaitsjate hulka, 
keda nad Zo-han'iks (sanskriti keeles Arhan) nimetasid, viiesa- 
jale. Kollaste mütside õpetuses kuulub see amet peamiselt bodhi- 
satva Avalokitešvarale, kes ei tohi enne maisest uuestikehastumi- 
sest lahkuda, et jälle budaks saada ja nirvaanasse naasta, kuni ta 

pole kogu inimkonda Buddha õpetuse abil vabastanud kõigist 
hädadest ja kannatustest. Selle lõpptulemuse saavutamiseks sünnib 
ta ikka ja jälle uuesti ning see Avalokitešvara uuestisünd (mongoli- 
tel Ariabolo või Tšongšim-bodhisatva) kannab tänapäeval dalai- 
laama nime. Peale dalai-laama maist surma tõmmatakse liisku, kes 
väljavalitud vastsündinud poeglastest on tema uuestisünd (reinkar- 
natsioon). Näib, et arvestatakse ka sugulust tuntud ja mõjukate 
perekondadega ning kadunud dalai-laama testamendis avaldatud 
soovidega. Märgatav on ka Hiina valitsuse esindaja mõju. Dalai- 
laama kõrval esineb veel teine tähtis isik tiibeti religiooni hierarhias 
ja see on Tšai-lumpo kloostris resideeriv Pan-tšen-rinpo-tše, tun- 
tud ka kui Pantšsen-laama, bogdo-laama ehk Tešu-laama. Teda 
peetakse Amitabha buda kehastuseks. Neile kahele lamaismi suur- 
kujule järgnevad “hutuhtud”, kes vastavad umbes kristliku kiriku 
piiskoppidele. Kõige tuntumad neist on olnud Urga Hutuhtu 
(Mongoolias) ja Tšsang-tša Hutuhtu Pekingis. Lamaismi iseloo- 
mustab munkade ja kloostrite suur hulk Tiibetis, Mongoolias ja 
Hiinas. 

Surm ja hauatagune elu. Enamik budiste usub reinkarnatsioo- 
ni, kuid selle kohta on käibel terve rida teravmeelseid teooriaid ja 
tiibeti müstikud on neile osutanud rohkem tähelepanu kui enamik 
teiste maade budiste. 

Tiibetis, nagu mujalgi mõistavad filosoofide tõekspidamisi ainult 
haritud rahvakihid. Rahvahulgad kordavad usumeeste levitatavaid 
õpetusi: kõik on ajutine; ükski ego ei eksisteeri inimeses ega muus 
olendis või asjas igavesti. Enamik inimesi aga usub hingede rän- 
damist ja on selle teadmisega rahul. 

Mis toimub inimesega kohe peale surma, siis selles lähevad 
lamaistide arusaamad lahku Sri Lanka, Birma ja Siiami budistide 
õpetusest. Üldlevinud uskumuste kohaselt oleneb uuestisünd ja 
elamistase ning tingimused eelmistes eludes toimepandust. Niisiis, 
kas oleme olnud head või halvad. Kas ja kui palju oleme eelmises 
elus või eludes mõelnud häid või halbu mõtteid ja korda saatnud 
negatiivseid või positiivseid tegusid. 

Mõnes mahajaana budistide sektis pannakse suurt rõhku nu- 
tikusele võiisegi kavalusele. Viimatimainitud omadusi kultiveerivad 

ka lamaistid suure hoolega. Tiibetis on üldlevinud ütlemine: “Kes 
oskab igasugustes tingimustes eluraskustega toime tulla, võib ka 
põrgus mugavalt elada.” Sce selgitab üsna hästi laamade kasutatud 
mõistet “meetod” (tiibeti keeles “Thabs”). Samal ajal kui enamus 
budiste on veendunud, et surnu karma on matemaatilise täpsusega 
määratud, olenevalt tema viimase elu eetilis-moraalsest tasemest, 
väidavad lamaistid, et tundes õiget meetodit, on võimalik paranda- 
da lahkunu karmat. Viimane võib uuesti sündides sattuda parema- 
tesse tingimustesse, kui seda näeb ette tema karma. 

Et see kõik nii soodsalt kulgeks, tuleb inimest eluajal surmaks 
ette valmistada. Selleks on tarvis läbi viia terve rida rituaale. Surres 
ja pärast surma hoolitsevad laamad selle eest, et kadunuke tunneks 
ennast teises ilmas hästi ja sauks tagasi tulla võimalikult soodsa- 
tesse tingimustesse. 

Tiibeti uskumuse kohaselt oskab vaimselt arenenud preester- 
laama surres ise enda eest hoolitseda. Ilmalikku lihtsurelikku aga 
peavad asjatundjad laamad abistama. Lahkujaile seletatakse, mis 
neid ees ootab, kuidas käituda ja mis teed sammuda tuleb. Sest 
lamaistide arvates ei piisa sellest, kui me õpime, kuidas elada, peab 
omandama ka oskusi, kuidas surra. Tuleb osata hoiduda uuesti- 
sünni eest halbadesse tingimustesse. Tiibetlased arvavad, et vaja- 
likesse saladusisse pühendatud müstik on võimeline surres säilitama 
täieliku meelteselguse. Seesugune inimene ei vaja hauatagusesse 
ilma sukeldudes kellegi teise abi. Hoopis teine asi on aga harilike 
surelikega. Siit johtub, ct asjasse pühendamatu vajab kvalifitseeri- 
tud asjatundjalt kindlaid juhtnööre, Surres ja pärast surma õpetab 
laama neile oskusi, mida nad oleksid pidanud õppima oma elu ajal. 

Laama, kes abistab surijat, püüab kõigiti takistada viimase 
minestamist, juhtides tähelepanu meelte järkjärgulisele tuhmumisele, 
s.t. haistmise, maitsmismeele, nägemise, kompimise ja kuulmise 
nõrgenemisele. 

Järgmiseks on laama ülesandeks aidata hingel lahkuda pealae 
kaudu, sest kui see toimub mõnda teist teed pidi, siis on surija 
heaolu tulevikus suuresti ohustatud. 

Kehast vabanenud hing sooritab nüüd omapärase palverännaku 
läbi paljude paikade. 

Teatud lamaistid väidavad, et kohe kui hing on kehast vabane- 
nud, saab ta nägemuse osaliseks. Ülim Reaalsus ilmutab ennast 
heleda valgussähvatusena. Kui nüüd kehast lahkunud hing suudab 
tabada seda valgust, on ta vaba kõigist järgnevatest sündidest ja 
surmadest. Ta on jõudnud nirvaanasse. Seda juhtub aga harva. 
Enamasti on just äsja maistest köidikutest vabanenud hing ehmu- 
nud seesugusest ootamatust valgussärast. Ta põrkab oma valede 
tõekspidamiste j ja individuaalse eksistentsi ning meeleliste naudin- 
gute juurde. Ta ei taba ära selle ennenägematu nähtuse otstarvet ja 
on hõivatud oma maiste muljetega. 

Harilik inimene, kes on lahkunud siit maailmast teadvuseta 
seisundis, ei taipa korraga, mis temaga on toimunud. Veel mitmeid 
päevi püüab ta oma lähedaste ja tuttavatega rääkida ning ta on 
ülimalt imestunud, et talle ei vastata ja et teda üldse ei märgata. 
Materiaalsest maailmast lahkunud hing on segaduses. Ta näeb oma 
liikumatut keha, mille ümber askeldatakse. On see võimalik, et ta 
on surnud? Tiibetis usutakse, et inimese hing või teisik võib oma 
kehast ajutiselt lahkuda ja ümbruskonnas ringi rännata. Mõned 
neist on külastanud seejuures inimeste elupaiku, teised aga võivad 
jutustada oma muljeid paradiisist või puhastustulest, kohast, kus 
hinged viibivad uuestisündi oodates. 

Igapäevaelus on inimese hing või teisik tihedalt seotud füüsilise 
kehaga. Teatud tingimustel aga võib hing või teisik ajutiselt kehast 
lahkuda ja näidata ennast erinevates kohtades. Teisik võib jääda 
ka nähtamatuks ja sooritada mitmesuguseid rännakuid. Mõnedel 
inimestel toimib seesugune kehastumine spontaanselt, kuid lamais- 
tid väidavad, et seda saab treenida ja vajaduse korral suvaliselt 
esile kutsuda. Lamaistlikud kloostrid nii Tiibetis, Mongoolias kui ka 
Põhja-Indias (pärast Tiibeti vallutamist hiinlaste poolt) on ette 
nähtud neile, kes tahavad ennast vaimselt arendada. 

Suuremates kloostrites olid koolid, kus sai õppida filosoofiat, 
metafüüsikat, rituaale, maagiat, meditsiini ja pühakirja. Eriti kõrgelt 
hinnati rituaalse maagia eriala, sest arvati, et selle abil on võimalik 
lepitada raevukaid jumalusi ja eemale tõrjuda kurje vaime. Selle ala 
asjatundjate hoolde oli usaldatud ka kloostrite vaimne kaitse. Kahe 
suure Lhasas asunud Gyud kloostrikooli ülesandeks oli Tiibeti riigi 

kaitsmine. Kvalifitseeritud maagid pidid garanteerima riigi ja riigi- 
pea õitsengu ning kaitsma kõige halva eest. 

Preester-maagide ülesannete hulka kuulus ka kodumaiste juma- 
luste ja deemonite austamine ja teenimine ning kurjade vaimude 
vaoshoidmine. 

Maagilised spordialad. Lung-gom'i nime all tuntakse Tiibetis 
tervet rida praktikaid, mis ühendavad vaimse keskendumise mit- 
mesuguste hingamisharjutustega. Tulemuseks on vägagi huvitavad 
spirituaalsed ja füüsilised saavutused. 

Lamaismiga lähemalt tutvudes jõuame varsti arusaamisele, et 
see budismi haru tegeleb üsna intensiivselt traumaturgiaga ehk teisiti 
öeldes maagiaga. 

Paljudes tiibeti teabeallikais mainitakse mchi, kes on võimelised 
liikuma jalgsi ebatavalise kiirusega, läbides puhkamata ööpäeva 
jooksul sadu kilomeetreid. Seesuguseid nobedaid liikujaid nimetatakse 
lung-gom-pa ja nad ei jookse täie kiirusega lühikesi maid, vaid 
liiguvad kerge ja kiire sammuga vahetpidamata mitmeid päevi ja 
öid. Lung-gom-pa kõnnib transiseisundis osavõtmatu näo ja pärani 
avatud silmadega, pilk keskendunud mingile kaugele ja kõrgelaset- 
sevale objektile. Ta ei jookse. Ta tõstab end hüpates maast lahti ja 
liigub iga sammuga ühtlaselt edasi. Ta liigutused on vetruvad ja 
hüpped sujuvad. Et saavutada seesuguseid tulemusi, tuleb teha 
hingamisharjutusi pimedas ruumis kolm aastat ja kolm kuud. 

On olemas ka teistsuguseid harjutusi. Need tiibeti askeedid, kes 
ei kuulu intellektuaalide hulka, kasutavad järgmisi võtteid. Õpilane 
istub ristatud jalgadega (rätsepaasendis) laial ja paksul padjal. Ta 
hingab aeglaselt sisse, nagu tahaks kogu oma keha õhuga täita. Siis 
hinge kinni hoides hüppab ta käsi kasutamata rätsepistes üles ja 
kukub samas asendis tagasi padjale. Seda harjutust tuleb palju 
korrata. Mõned laamad hüppavad seejuures üsna kõrgele. Tiibet- 
lased väidavad, et sääraselt aastaid treenides muutub keha väga 
kergeks, peaaegu kaalutuks. Arvatakse, et need väga kergekaalu- 
lised mehed (aga õpilaste hulgas leidub ka naissoo esindajaid) on 
võimelised istuma odrakõrrel, ilma, et see kõverduks või seisma 
viljaterade kuhilal, ilma ei ükski tera paigalt liiguks. Nende taotluste 
eesmärk on levitatsioon. 

Kes taotlevad lung-gom-pa kraadi, peavad sooritama järgmise 
katse: maasse kaevatakse auk, mille sügavus vastab eksamisoori- 
taja keha pikkusele. Selle augu kohale maa peale püstitakse midagi 
kuplitaolist, mille kõrgus maast võrdub eksamisooritaja keha pikku- 
sega. Kupli ülaosas on väike ava. Niisiis ristijalu augu põhjas istuva 
mehe ja kuplisoleva augu vahe on kahekordne mehe pikkus. 
Näiteks kui mehe pikkus on 1,7 m, siis on kuplisolev ava 3,4 
meetri kõrgusel augu põhjast. Katse seisab nüüd selles, et ristijalu 
augu põhjas istuv mees hüppaks välja kupli ülaosas olevast avast. 

Et saavutada lung-gom-pa võimeid, peab vastava tasemega 
laama juhendamisel tegema mitmesuguseid hingamisharjutusi. Alles 
pärast seda, kui õpilane on omandanud teatud vilumuse, võib ta 
kiirliikumist katsetada. Õpilane peab läbi tegema pühitsustalituse ja 


ta saab oma õpetajalt maagilise loitsu (mantra). Viimane on vajalik 


keskendumiseks ja seda tuleb kasutada rütmis nii hingamise kui ka 
kõndimisega. Kõndija ei tohi rääkida ega ringi vaadata. Ta peab 
oma pilgu keskendama kaugusse mõnele kindlale objektile ega tohi 
oma tähelepanu millegi muuga kõrvale juhtida lasta. 

Kui transiseisund on saavutatud, siis on normaalne teadvus 
suures osas välja lülitatud. Osa sellest aga on valvel ja hoiatab 
liikujat takistustes teel, kontrollib liikumissuunda ja peab silmas 
sihtpunkti. 

Laiad lagedad alad ja eriti õhtune hämarus on seesuguseks 
liikumiseks eriti soodsad. Kuigi matkaja on juba pikema tee 
läbinud ja märgatavalt väsinud, on õhtuvidevikus suhteliselt kerge 
jälle uuesti transiseisundit saavutada. Siis enam väsimust ei tunne ja 
rändaja võib puhkamata veel pika tee maha käia. 

Ka hommikune aovalgus on soodne, kuid vähem kui õhtune 
hämarik. 

Iga selge öö on soodus treeninguks algajatele. Hästi aitavad 
kaasa heledalt säravad tähed. Tihti soovitatakse koondada pilk 
teatud kindlale tähele. Juhtub, et algaja katkestab käimise, kui 
“tema” täht tal silmist kaob. Enam vilunud fikseerivad “oma” tähe 
kujutluses, ega ole selle tegeliku nägemisega enam seotud. 

Mõned asjassepühendatud väidavad, et kaua aastaid treeninud 
lung-gom-pa jalad ei puudutagi enam maad. Ta hõljub õhus, 
seejuures kiiresti edasi liikudes. 

Intellektuaalselt arenenud laamad ei eita ülaltoodud fenomeni, 
kuid nad ei hinda seda kuigi kõrgelt. 

Siinkohal on õige aeg meenutada üht Buddha kohta käivat 
legendi. Gautama Buddha kõndis kord oma õpilastega metsas ja 
kohtas seal üht hästi kõhna joogit viletsa hüti ees. Õpetaja peatus 
ja küsis, kui kaua viimane kõigest loobudes seal hütis on elanud. 
“Kakskümmend viis aastat,” vastas joogi. “Ja missuguseid tulemu- 
si sa oled saavutanud, ennast nii pikka aega rangetele tingimustele 
allutades?” küsis Buddha. “Olen võimeline jõge ületama vee peal 
kõndides,” vastas erak uhkelt. “Vaene mees,” ütles Buddha kaas- 
tundlikult, “kas sa tõesti raiskasid nii palju aastaid nii tühise 
tulemuse nimel? Ülevedaja viib su ju ühe vaskmündi eest vas- 
taskaldale.” 

Kuidas ennast soojendada lumes ilma lõkketa. Veeta talv kõrg- 
mäestikus 3500-6000 meetri kõrgusel asuvas koopas, mida ümb- 
ritsevad jää ja lumi, kanda suviseid rõivaid või olla koguni alasti ja 
seejuures mitte ära külmuda, on probleem, mida polegi lihtne 
lahendada. Ja ometi veedavad tiibeti mungad seesugustes tingimus- 
tes pikki talvekuid. Säärast madala temperatuuri talumist nimetatakse 
tumo. 

Sõna tumo tähendab kuumust, sooja, kuid seda ei kasutata 
tiibeti keeles hariliku kuumuse või soojuse tähistamiseks. See on 
müstilise terminoloogia tehniline termin ja seda müstilist soojust 
võivad “toota” ka teised peale munkade, erakute ja laamade. 

Tiibeti laamad tunnevad mitut liiki fumo'd: esoteeriline tumo, 
mis tekib erakorralise ekstaasi puhul ja mähib müstiku järk-järgult 
“pehmesse sooja jumalate rüüsse”. Esoteeriline tumo võimaldab 
erakul mugavalt elada lumises kõrgmäestikus. Müstiline tumo on 
ainult tinglik ühendus mõistega “soojus”, kuna see on paradiisliku 
õndsuse kogemus selles maailmas. 

Ainult vähesed tunnevad tumo tehnikat. Kogu Tiibet aga on 
kuulnud tumo imepärasest mõjust, mis soojendab ja hoiab elus 
kõrgmägedes elavaid laamakandidaate. Väga vähesed teavad, kui- 
das seda müstilist soojust “toota”. Õpetada saab ja tohib ainult 
too, kes seda saladust põhjalikult valdab. Õpilane, kes soovib 
tumo”d õppima hakata, peab olema õppinud hingamistehnikat ja 

olema võimeline hästi keskenduma, s.t. oskama visualiseerida oma 
mõtteid. 

Tumo pühitsemise eel käib õpilase pikaajaline katsetamine ja 
katseteks ettevalmistamine. Õpilane peab olema terve ja tugev ja 
esimese katsena minema mägijõe või oja kaldale ja sukelduma 
seal jääkülma vette. Veest välja tulles ennast mitte kuivatama ega 
riietuma, vaid mediteerima kogu öö kohalt liikumata. 

Selleks pühitsetu peab loobuma karusnahksetest ja villastest 
kehakatetest, samuti ei tohi ta läheneda lõkkele ega ahjule, et 
ennast soojendada. 

Pärast lühikest katseaega, mille kestel õpetaja kontrollib noviitsi 
füüsilisi ja psüühilisi võimeid, peab viimane tõmbuma tagasi kau- 
gele kõrgmägedesse üksikusse kohta. Tiibetis mõeldakse SEEJUUTES 
3000 meetrit ja kõrgemaid mägesid. 


Tumo'd ei tohi harrastada majas ega asulate läheduses. Laamad 


usuvad, et suitsu ja mitmesuguste lõhnade poolt rikutud õhk ja 
elamute negatiivne kiirgus takistab õpilase edukat arengut ja võivad 
teda koguni kahjustada. Olles ennast nõuetekohaselt sisse sead- 
nud, ei tohi õpilane kedagi näha peale oma õpetaja-laama, kes 
teda aeg-ajalt külastab. 

Noviits peab oma treeninguid algama igal hommikul enne koitu 
ja lõpetama tumo eriharjutuse enne päikesetõusu. 

Kogu praktika peab toimuma lageda taeva all ja õpilane peab 
olema kas alasti või kandma õhukest ühekordset puuvillast rõivas- 
tust. 


jookidest. 

Kaks asendit on lubatud. Meditatsiooniasend ristatud jalgadega 
või istuda, nagu eurooplased on harjunud, käed põlvedel. Pöial, 
nimetissõrm ja väike sõrm välja sirutatud ning keskmine ja neljas 
sõrm kõverdatult peopesas. 

Alguses sooritatakse mitmesuguseid hingamisharjutusi, et puhas- 
tada ninasõõrmed. Rütmiliselt välja hingates tuleb endast eemalda- 
da uhkus, raev, vihkamine, ahnus, laiskus ja rumalus. 

Sisse hingates tuleb kõik pühade isikute õnnistamised, Buddha 
vaimsus, viis tarkust, kõik, mis maailmas on hea ja ülev, endasse 
tõmmata. 

Keskendudes mõnda ega, tuleb endast eemaldada kõik mured 
ja mõtisklused. Olles saavutanud täieliku rahu, tuleb kujutleda, et 
meie kehas, nabapiirkonnas asub kuldne lootosõis. Selles päikese- 
na säravas lootoses asetseb silp “ram” ja selle peal silp “ma”. 
Sellest “ma” silbist ilmub (jumalanna) Dorjee Naljorma. 

Neid müstilisi silpe, mida nimetatakse “seemneteks”, ei tule 
vaadata kui lihtsaid kirjutatud või trükitud tähti või esemete süm- 
boolseid esindajaid, vaid kui püstiseisvaid liikumapaneva energiaga 
varustatud elusolendeid. Näiteks “ram” pole tule müstiline nimetus, 
see on tule “seeme”. Hindud pööravad suurt tähelepanu nende 
“seemnevalemite” (bija mantrate ehk loitsude) õigele hääldamisele. 
Nad arvavad, et loitsude jõud seisab nende helis ja et sel helil on 
loov jõud. Tiibeti müstikud väidavad, et õigesti hääldatud silp 
“ram” võib tule põlema lahvatada. Seesuguseid müstilisi silpe ci 
kasutata Tiibetis helidena või helidekombinatsioonidena, vaid 
pigem elementide ja jumaluste esindajana. Tiibetlased, kes samas- 
tavad silpi “ram” tulega, on veendunud, et see, kes teab, kuidas 
seda sõna vaimselt kasutada, võib süüdata iga eseme ja manada 
esile leeke ka ilma kütuseta. 

Kohe, kui on õnnestunud kujutleda Dorjee Naljormat hüppa- 
mas välja silbist “ma”, tuleb ennast samastada selle jumalannaga. 

Kui on saadud jumalannaks, tuleb kujutleda tähte A naba kohal 
ja tähte Ha (täht tiibeti tähestikus) pealael. 

Aeglane sügav sissehingamine mõjub lõõtsana ja puhub hõõgu- 
va tule lõkkele, mis algselt ei ole suurem sõrmeotsast. See tuli 
lõõmab tähes A. Iga sissehingamine, mis on suunatud vaheliha 
piirkonda, puhub tuld üha enam lõkkele. Seejuures võib kujutleda, 
et tähest Ha tilgub õli tähele A ja toidab sellega üha enam 
suurenevat leeki. 

Pärast igat sügavat sissehingamist järgneb hinge kinnihoidmine. 
Järk-järgult suureneb peetuse aeg. Mõte peab kogu aeg jälgima 
tule suurenemist, mis tõuseb piki keha keskosas asuvat närvijõu 
kanalit (tiibeti keeles “uma”). 

Tiibetlased on Indiast laenanud kolm müstilist kanalit (nadi), mis 
etendavad tähtsat osa mitmesugustes jooga psüühilistes treenin- 
gutes. 

Harjutus läbib kümme järku (astet), ilma et vahepeal pause 
tekiks. Mitmesugused subjektiivsed nägemused koos nendega kaas- 
nevate aistingutega järgnevad üksteisele sujuvalt. Sissehingamised, 
hinge kinnipidamised ja väljahingamised järgnevad üksteisele rütmi- 
liselt. Seejuures korratakse pidevalt kindlat müstilist loitsu. Meeled 
peavad seejuures olema täielikult keskendunud tule nägemusele ja 
sooja tunnetusele, mis tulest hoovab. 

Neid kümmet astet võiks kirjeldada järgnevalt: 

1. Keskmist kanalit “uma” (sanskriti keeles šušumna) kujutle- 
takse ja püütakse ka subjektiivselt näha juuksekarva või peene 
niidina, mis on täis elavat tuld, mida hingamisel tekkiv õhuliikumine. 
üha enam lõõmama puhub. 

2. Tulekanal suureneb üha ja on paisunud väikese sõrme jäme- 
duseks. 

3. Kanal paisub üha ja on nüüd juba käsivarre jämedune. 

4. Kanal täidab juba kogu keha või õigemini keha ise on 
muutunud tulekanaliks, jämedaks toruks, mis on täidetud lõõmava 
tule ja õhuga. 

5. Keha vormid kaovad. Kanal on mõõtmatult laienenud ja 
haarab endasse kogu maailma koos naljorpa'ga (mediteerijaga), 
kes tunneb ennast ühe leegina voogavas tulemeres. 

Algajad, kes pole veel harjunud aeglaselt mediteerima, läbivad 
esimesed viis astet kiiremini kui edasijõudnud. Viimased on süvenenud 
vaatlusse ja liiguvad aeglaselt ühelt astmelt teisele. Aga ka kõige 
kiirematel võtab viienda astmeni jõudmine vähemalt tund aega. 

Nüüd tuleb neid subjektiivseid nägemusi vastupidises järjekor- 
ras korrata. 

6. Tormituul vaibub, vihane leekide möll vajub madalamale ja 
rahuneb. Leegitsev ookean tõmbub kokku ja mahub jälle medi- 
teerija kehasse. 

7. Kanal, mis on kokku tõmbunud käsivarre jämeduseks, on 
jälle nähtav koos selles leegitseva tulega. 

8. Kanal tõmbub kokku väikese sõrme jämeduseks. 

9. Kanal on kokku tõmbunud juuksekarva jämeduseks. 

19. Kõik tuiega seotud nägemused kaovad täielikult. Meeled 
sukelduvad suurde “tühjusse”, kus vaatleja isik ja vaadeldav objekt 
ühte sulavad. 

See on transiseisund, mis on vähem või rohkem sügav ja kestev, 
olenevalt naljorpa vaimsest arengutasemest. 

Kirjeldatud harjutust võib korrata kas koos viimase viie ast- 
mega või ilma, ükskõik millisel ajal või siis kui külm kallale kipub, 
Klassikaline treening peab aga toimuma enne “kukke ja koitu”. 

Lisaks ülaltoodud harjutustele on veel teistsuguseid võtteid, 
kuidas kõrgendatud kehasoojust esile kutsuda. 

Tuleb kujutleda, et kummaski peopesas on päike, samuti loome 
endale päikesed kummagi jalatalla alla ja nabapiirkonda. Hõõrudes 
neid peopesades ja jalataldade all olevaid päikseid tugevasti üks- 
teise vastu, lahvatab leek ja süütab nabapiirkonnas oleva päikese. 
See aga täidab kogu keha tulega. Iga väljahingamisega kujutleme, 
et kogu maailm on täis tuld. 

Vilunud fumo harrastajad hingavad sisse, hoiavad hinge kinni ja 
hingavad välja ettenähtud korras. Nad ei katkesta keskendumist 
kujutletavale tulele ega müstilise loitsu kordust, mis peab saatma 
mõtisklevat süvenemist. Need edasijõudnud õpilased ei pea oma 
kujutlust pingutama, et näha pidevat tulelõõma kasvu. Neil toimub 
see protsess harjumuspäraselt ja mõnus soojus valgub terves kehas 
laiali, mis ongi kirjeldatud harjutuse eesmärk. 

Läbinud ettenähtud treeningu, korraldatakse osavõtjaile vasta- 
vad katsed. 

Pakasesel talveõhtul kogunevad asjaosalised jõe või järve äärde. 
Alasti katsealused istuvad lootosasendis või rätsepaistes maa peal. 
Linad kastetakse jäisesse vette ja igaüks võtab endale ühe ümber, 
mille ta peab oma kehal ära kuivatama. Kohe kui lina on kuiv, 
kastetakse see uuesti vette ja mähitakse jälle katsealusele ümber 
keha. Sääraselt toimitakse kuni aovalguseni. Võistluse on võitnud 
see, kes on kuivatanud suurima arvu linu. Käib kumu, et mõni on 
öö vältel kuni nelikümmend lina oma keha peal ära kuivatanud. 

lidse seaduse kohaselt peab katsealune vähemalt kolm lina 
kuivatama, et saada endale respa nimi ja õigus kanda valget 

puuvillast särki. Selle kandjas tuntakse tumo spetsialisti. Respa on 
see, kes kannab aasta ringi ainult õhukest ühekordset puuvillast 
rüüd ja seda ka kõrgmäestikus. On muidugi neidki tumo adepte, 
kes loobuvad sellest ühest ja ainsast rõivatükist ja elavad täiesti 
alasti lühemat või pikemat aega või koguni terve eluaja kusagil väga 
kõrgel mägikoopas või onnis. 

Kui alustada kirjeldatud harjutusi, siis püsib tekitatud subjek- 
tiivne soojatunnetus sama kaua, kuni kestab harjutus. Kui meelte 
keskendumine ja hingamisharjutused lakkavad, tuleb külmatunne- 
tus tagasi. Neil aga, kes juba aastaid on praktiseerinud, muutub 
“soojatootmine” organismis loomulikuks funktsiooniks, mis ilmade 
külmenedes iseenesest tööle hakkab. 

Meditatsiooni olemus 


Meditatsiooni mõistet on kasutatud terve rea üksteisest erine- 
vate tegevuste ja seisundite äramärkimiseks. Seega võib esineda 
teatud raskusi täpse definitsiooni väljapakkumisel. 

Kristlikus traditsioonis mõistetakse meditatsiooni all enamasti 
mõtisklusi teatud ideede üle või aktiivsust teatud kindlas 
intellektuaalses suunas. Idamaade arusaamad meditatsioonist liigi- 
tavad selle alla kõike muud peale ideede ja intellektuaalse aktiiv- 
suse. Keskaja kristliku meditatsiooni tuntud teoreetik St. Victori 
Richard teeb selget vahet meditatsiooni ja kontemplatsiooni vahel: 
“Meditatsioon püüdleb suure vaimse osavusega piki järsku ja ras- 
ket teed pidevalt silmaspeetava sihi poole. Kontemplatsioon hõljub 
vabalt sinna, kuhu impulss teda viib.” 

Osa autoreid eraldab keskendumise meditatsioonist, pidades 
esimest lihtsalt viimase ettevalmistavaks osaks. Philip Kapleau oma 
teoses “The Three Pillars of Zen” väidab, et Za-Zen'i ei tule ära 
segada meditatsiooniga. See väide on iseenesest paradoksaalne, 
sest sõna zen (hiinakeelne Ch'an) on tuletatud dhyana'st (sanskri- 
tikeelene dhyana — meditatsioon). Zen-budism on seega meditat- 
siooni budism kõige otsesemas mõttes. Kuid ka teistsugused aru- 
saamad on käibel, sest aegade jooksul on tekkinud väga palju 
erinevaid meditatsiooniliike (ka budismis endas). 

Vahe ideest kantu ja ideetu meditatsiooni vahel on üks üldtuntu- 
maid. Teatud praktikad (tehnikad) näevad ette kindlaid men- 
taalseid kujutelmasid nagu näiteks tiibeti tantratel põhinevates medi- 
tatsioonides. Teised seevastu lülitavad välja igasugused kujutlus- 
pildid. Mõned rakendavad meeleorganeid ja kasutavad visuaalseid 
vorme (mandalad) või muusikat, teised jälle täielikku meeleorganite 


! Richard of St. Victor. De Gratia Vontemplationis Benjamin Major, 
13. Selected Writings on Contemplation. London. 1957. 

väljalülitamist. Mõned nõuavad täielikku tegevusetust, teised jälle 
aktiivset tegevust (mantrad), žeste (mudrad), kõndimist või muud 
tegevust. Mõned meditatsioonivormid näevad ette teatud kindla 
tunnetusliku seisundi loomist, teised jälle eitavad kõike konkreet- 
set. 

Seesugune vormide rohkus esitab eelkõige küsimuse meditat- 
siooni olemuse kohta. Otsides ühtlust seesuguses mitmekesisuses, 
võime seda tõepoolest ühes asjas leida. Võime leida, et hoolimata 
sellest, kuidas me meditatsiooni läbi viime, kas kujutluste, füüsiliste 
kogemuste, verbaalsete häälitsuste või muu abil, mediteerija üles- 
anne jääb ikka samaks. Erinevad vormid oleksid nagu mitmeke- 
sisteks abinõudeks sama ülesande saavutamisel. 

Kui me püüame meditatsiooni defineerida välise või sisemise 
käitumise järgi, jõuame peatselt arusaamisele, et seda ei saa võrd- 
sustada mõtlemise või mittemõtlemisega, paigalistumise või tantsi- 
misega, meelte väljalülitamise või nende kasutamisega. Meditat- 
sioon püüab esile kutsuda mingi tunnetuse, olemise modaalsuse, 
mida võib väljendada või arendada ükskõik missuguses situatsioo- 
nis. 

See tunnetus muudab kõik, millega ta kokku puutub. Kui ta 
keskkonnaks on liikumine, muutub see tantsuks; kui paigalolek — 
siis muutub see elavaks skulptuuriks; kui mõtlemine, siis on tule- 
museks intuitsiooni kõrgemad vormid; kui meeled, siis sulavad 
need olemise saladustega üheks tervikuks; kui tunded, siis on tule- 
museks armastus. Laul muutub hümniks, rääkimine palveks või 
poeesiaks. Igapäevased toimingud olemise rituaalideks. | 

Kuna meie ajastu suhtumine välismaailma toimingutesse toimub 
läbi tehnika prisma, siis on tehniline ka kogu tänapäeva orientat- 
sioon psühholoogilistesse ja spirituaalsetesse reaalsustesse. Paljud 
koolkonnad pakuvad erinevaid meetodeid üldinimlike probleemide 
lahendamiseks, kuid ei saavutata mitte meetodist olenevalt, vaid 
sellega, kuidas seda rakendatakse, olgu siis psühhoteraapias, kuns- 
tis või pedagoogikas. Tehnika või tööriistade kasutamine inimese 
sisemaailma puutuvas situatsioonis oleneb peaaegu tabamatust “inim- 
likust faktorist” õpetajas, juhendajas või psühhoterapeudis. Kui te- 
gemist on inimese sisemaailmas toimuva meditatsiooniga, suureneb 

inimliku faktori tähtsus meetodi kõrval veelgi. Nagu teiste tehni- 
kategagi on olulisem “kuidas” ja mitte “mida”. Mediteerijale õige 
suhtumise ülekandmine temale antud probleemi käsitamisel on kõigi 
meditatsiooniõpetajate raskeim ülesanne ja siin aitab ainult pikaaja- 
line praktika. 

Võib öelda, et mediteerija suhtumine või “sisemine seisund” on 
nii tema tee kui ka siht. Peenekoeline nähtamatu “kuidas” pole 
ainult “kuidas mediteerida”, vaid “kuidas olla”, mida mediteerides 
tunnetatakse lihtsustatud situatsioonis. Seejuures pole muidugi või- 
malik rakendada mingeid konkreetseid kirjeldatavaid instrumente. 
Suhtumist meditatsiooni tuleb otsida vaikuses, rahus, monotoon- 
suses, “lihtsalt istumises”. Niisama nagu me ei näe tähti päevaval- 
gel, ei tunneta me meditatsiooni peenekoelist olemust igapäevaste 
askelduste taustal. Selle tunnetuse saavutame siis, kui oleme välja 
lülitanud oma sisemise mina. Missugused ka ei oleks välised 
tingimused, sisemised on äärmiselt lihtsad. Pole tarvis muud kui 
vaadelda küünalt, kuulata suminat kõrvades või lihtsalt “olla tege- 
vuseta”. Siis avastame järk-järgult, et on võimalik väga erinevalt 
vaadelda, kuulata või tegevusetult olla ja vastupidi, mitte vaadelda, 
mitte kuulata ja mitte tegevusetult olla. Seesuguse treeningu äärmiselt 
lihtsal taustal hakkame tunnetama iseennast ja meie käsutuses ole- 
vaid võimalusi ning järk-järgult tabame ära õige suhtumise meditat- 
siooni olemusse. 

Kõikide aktiivsete tegevuste juures on määravaks teguriks prak- 
tika, harjumuste saavutamine ja tingimuste loomine. Meditatsiooni 
puhul on olukord otse vastupidine. Tuleb pidevalt taotleda vabane- 
mist igasugustest tingimustest ja harjumustest, keha ja meelteor- 
ganite tööst, kõikidest igapäevastest tavadest, mis võiksid segada 
mediteerimiseks vajalikku ülimalt lihtsustatud vaimse seisundi saa- 
vutamist. Seepärast võimegi öelda, et mediteerija suhtumine 
mediteerimisse on tema tee kui ka eesmärk. Mediteerimiseks on 
vajalik seostest vaba tingimusteta seisund. Alguses jõutakse aru- 
saamisele, kui vähe õnnestub õigesti mediteerida. Vigadest õpi- 
takse ja varsti osatakse valesid teid vältida. Õige suhtumise saa- 
vutame siis, kui oleme kõigilt teedelt kõrvale astunud, 

Meditatsioon on eelkõige teatud kindel meeleseisund, teatud 

suhtumine toimuvasse, rohkem vaimne protsess kui vaimne rahul- 
olu. 

Igasugune meditatsioon taotleb alati midagi. Igapäevases elus 
hüpleb me meel pidevalt ühelt asjalt või mõttelt teisele ja keha 
vahetab pidevalt asendit. Meditatsioon püüab harilikult seda vaim- 
set või kehalist aktiivsust peatada ja koondada tähelepanu ühele 
objektile, elamusele, häälitsusele, tulemusele, vaimsele seisundile 
või aktiivsusele. 

Patandžali ütleb oma teises suutras: “Jooga on tasakaalu saa- 
vutamine (meeleaktiivsuse kaotamine).” Nagu sellest võib aru saa- 
da, pole tähtismidagi taotleda,vaid üldse taot- 
leda. Seda keskendunud suhtumist tuleb koos tähelepanuga 
kultiveerida. Kuigi kõikide meditatsiooniliikide eesmärgiks on meie 
meeleseisundi vaigistamine, ei tähenda see alati mõtlemise või muu 
vaimse aktiivsuse väljalülitamist. Kui meditatsiooni katkestustele 
erilist tähelepanu keskendada, siis võib neid võtta meditatsiooni 
objektideks. Theravada praktika näiteks koondab hingates tähelepanu 
vahelihase tõusule ja langusele. Jälgides seda liikumist, märkab 
mediteerija ka muid tema tähelepanu orbiiti sattuvaid toiminguid, 
emotsioone ja mõtteid. Fikseerides midagi kõrvalist ja segavat, 
mainib ta seda lihtsalt endamisi kolm korda (“müra, müra, müra” 
või “sügeleb, sügeleb, sügeleb”) ja pöördub siis jälle vahelihase 
tõusu ja languse juurde tagasi. 

Mõnede meditatsiooniõpetajate väitel ei saagi olla meditatsiooni 
häirivaid tegureid, sest iga segavat asjaolu saab võtta kui meditat- 
siooni objekti. Viha, hirmu ja muret ei tule alla suruda, vaid 
teadlikult ja mõistvalt vastu võtta. Seesugune meditatsioon eeldab 
selget teadvust ja täielikku teadlikkust. Ülalmainitud praktika moo- 
dustab kompromissi tähelepanu vabadusest ja piiratusest, kusjuu- 
res mediteerija pöördub perioodiliselt tagasi oma visuaalse tead- 
likkuse poolt fikseeritud hingamisliigutuste juurde. Kui me astuk- 
sime varem püstitatud eesmärgist veel ühe sammu vabaduse poole, 
saaksime meditatsioonivormi, kus meie ülesandeks oleks tajuda iga 
hetke teadvuse mahtu. Kuigi seesugune eneseavastamine hetkele 
näib olevat vastand keskendunud tähelepanu tüübile (nõutav näiteks 
küünlaleegi vaatlemisel), pole see tegelikult nii. Isegi leek kui 


198 


Erstellt mit "Grewe Scanner-Interface" [ www.grewe.de] 


i 


keskendusobjekt on pidevalt muutuv, mis nõuab mediteerijalt pi- 
devat kontaktisolemist ja enese avamist igale uuele hetkele. Veel 
iseloomulikum on võrrelda teadvuse kulgu ja keskendumist muusi- 
ka kuulamisel. Viimase puhul tunneme selgesti, et tähelepanu kes- 
kendumine on hädavajalik helidetulva registreerimiseks ja nauti- 
miseks. 

Meie normaalset meeleseisundit võib võrrelda muusika kuula- 
misega, ilma et oleksime sellele tähelepanu koondanud. Meel on 
aktiivne, kuid ainult aeg-ajalt oleme olukorrast teadlikud. Meie 
psüühilise aktiivsuse tegelik äratamine nõuab suuremat (ja mitte 
vähemat) jõupingutust kui see, mida vajame keskendumiseks teatud 
kindlale “objektile”, nagu näiteks mõnele kujutisele, verbaalsele 
kordusele või kehapiirkonnale. Psühholoogiliste sündmuste spon- 
taanset kulgu on väga raske tähelepanelikult jälgida ja seepärast on 
vaja keskenduv mediteerimine endale enne selgeks teha. 

Teadlik hingamine on palju konkreetsem teadvuse “objekt” kui 
tunded ja mõtted. Hoolega ennast jälgides võime avastada vahe 
täieliku ja osalise tajumise vahel (peame viimast harilikult täielikuks 
tajuks). Omandades harjumuse jäägitult keskenduda ja tundma 
õppides sellega kaasaskäivaid raskusi, avastame oma “siseilma” 
üha uusi tahke. 

Seesugust harjumust arendades jõuame viimaks meditatsiooni 
lõpptulemuseni. Jooga terminoloogias on see tuntud samadhi nime 
all ja see on dhyana — s.o. meditatsiooniseisundi loomulik järg. 
Dhyana on omakorda dharana, s.0. keskenduse abil saavutatud 
seisund. Viimane on aga pranajama, $.0. hingamistehnika järgmine 
aste. Just hingamistehnika loob eeldused budistlikuks meditatsioo- 
niks. 

Areng, mis viib meid järk-järgult lihtsast keskendumisest medi- 
tatsiooni lõppeesmärgini, on seega üha progresseeruv vaimsete 
võimete täiustamine. Harjutades tähelepanu, mõistame üha paremi- 
ni, mis tähelepanu on. Keskendades või tihendades meile tuntud 
meditatsioonipraktikat, jõuame kord-korralt lähemale tema põhi- 
olemusele. Seesuguses protsessis suhtumist ja tähelepanu üha 
intensiivistades (mis ongi kogu selle praktika tuum), me saavutame 
vaimsed seisundid, mis tunduvad meile erakorralistena, kuid mis on 
samaaegselt meie püüdluste põhiolemuseks. 

